
RHAGAIR. 


PAN  ymgymerais  gyntaf  â’r  gwaith  o wneud  casgliad 
o gywyddau,  amcenais  yn  uchel.  Bwriedais  i’r 
llyfr  fod  yn  llawer  cyflawnach  a pherffeithiach  na’r  hyn  a 
welir  yma.  Ond  yn  ystod  yr  amser  y bum  yn  ei  barotoi 
ar  gyfer  y wasg  torrodd  fy  iechyd  yn  llwyr,  a bu  raid  rhoi 
heibio’r  cwbl.  Dyna’m  hesgus  dros  amherffeithrwydd  y 
gwaith.  Y^mleddais  fy  ngoreu  ; ond  y mae  un  trech  na 
mi  a’i  afael  ynnof. 

Gwneuthum  rai  cyfnewidiadau  bychain  yma  a thraw 
yn  y testun,  er  cael  y darlleniad  yn  fwy  dealladwy  a difyr 
i’m  hoes  fy  hun.  Yn  hyn  o beth,  dilynais  y llwybr  a 
gydnabyddir  fel  y goreu  i’w  ddilyn  wrth  geisio  rhoi 
/ clasuron  cenedl  o flaen  ei  gwerin,  ac  nid  wyf  yn  credu  y 
beiir  arnaf.  Pa  fodd  bynnag  erfyniaf  ar  y darllenydd 
faddeu  gwallau  a chamgymeriadau  ; pan  fo’r  corff  yn  wan 
a phoenus,  nid  yw’r  meddwl  bob  amser  yn  glir,  a hawdd 
yw  methu. 

Dymunaf  ddiolch  yn  gynnes  i bawb  fu’n  fy  helpu : 
i’r  Athro  Edward  Anwyl,  M.A.,  yn  enwedig,  am  ei  gar- 
edigrwydd  yn  ysgrifennu’r  Rhagdraeth,  ac  am  awgrym- 
iadau  gwerthfawr  ; i’r  Parch.  Athro  T.  Witton  Davies, 
B.  A.,  Ph.D.,  am  fenthyg  llyfrau  ; i’r  Dr.  J.  Gwenogvryn 
Evans,  M.A.,  am  ddangos  i mi  sut  a pha  le  i gael  rhai  o’r 
cywyddau  ; i Mr.  R.  A.  Griffith  (Elphin),  am  anfon  i mi 
waith  ei  dad,  loan  Arfon ; i Mr.  L.  D.  Jones  (Llew 

vii 


Rhagair. 

Tegid),  am  gywiro  darlleniad,  ac  am  gynghorion  lu  ; i 
Mr.  James  Ifano  Jones  am  lawer  o help  tra  fum  yn 
Llyfrgell  Caer  Dydd  ; i’r  Athro  W.  Lewis  Jones,  M.A., 
am  ganiatad  i ddyfynnu  o’r  “Nodiadau  ar  yr  Awdwyr” 
yng  “Nghaniadau  Cymru,”  ac  o ysgrifau  eraill  ganddo  ar 
y beirdd  Cymreig  ; i’r  Athro  J.  Morris  Jones,  M.A.,  am 
lawer  o gyfarwyddyd  a chynghorion,  ac  am  ganiatad  i 
bigo  a fynnwn  o’i  Ddarlithiau  Lerpwl,”  a gyhoeddwyd 
yn  y Cymro  ; i’r  Parch.  J.  C.  Morrice,  M.A.,  am  y 
nodiadau  ar  Hywel  Swrdwal  a’i  fab  leuan,  ac  am  gywiro 
darlleniad  ; i’r  Parch.  T.  Shankland  am  fwy  nag  a allaf 
enwi  o garedigrwydd  a help  ; i Mr.  Robert  Stephen, 
M.A.,  Pen  y Groes,  am  anfon  i mi  waith  a hanes  Bedo 
Brwynllys  a Bedo  Aeddren  ; i’r  Prifathro  W.  Glynn 
Williams,  M.A.,  Friars,  am  fenthyg  un  o lawysgrifau  ei 
dad,  Nicander ; i Mr.  Ifor  Williams,  M.  A.,  Athro 
Cynorthwyol  mewn  Cymraeg  yng  Ngholeg  y Gogledd, 
am  gywiro  rhai  o’r  Nodiadau,  ac  anfon  defnydd  at  ereill ; 
i’r  Cyhoeddwyr  am  eu  llafur  a’u  gofal  gyda’r  argraflfwaith  ; 
ac  yn  olaf  i’r  rhai  fu’n  trefnu’r  ‘^Nodiadau  ar  yr  Awduron,” 
ac  yn  cywiro’r  proflennni  yn  fy  lle. 

ARTHUR  HUGHES. 

XVI 


AT  Y DARLLENYDD. 


Ddarllenydd  Hynaws, 

R gai^  y llenor  ieuanc  galluog  a llafurus  a gasglodd 


a ddetholodd  y Cywyddau  hyn,  mae  yn  hyfryd- 
wch  gennyf  ysgrifennu  atat  air  o Ragymadrodd  by r i’r  Ilyfr. 
Nid  gormod  ydyw  dywedyd  fod  Cymru  dan  ddyled  drom 
am  gyfrol  fel  hon,  oblegid  er  gwerthfawroced  ydyw 
‘ Gorchestion  Beirdd  Cymru/  ni  chynnwys  y Ilyfr  rhag- 
orol  hwnnw  rai  o emau  tecaf  ein  barddoniaeth,  megis 
marwnad  Lewis  Glyn  Cothi  i’w  blentyn  a nifer  o 
ddillynion  eraill  yr  iaith  Gymraeg.  Amcanodd  yr  awdur 
roddi’r  fath  ddetholion  o Gywyddau  Cymru  ag  a gyn- 
rychiolant  ac  a arddanghosant  brif  nodweddion  y bywyd 
Cymreig,  fel  yr  adlewyrchir  ef  yn  nhraddodiad  y beirdd  a 
berthynant  i unoliaeth  ddifwlch  y gynghanedd  o Ddafydd 
ap  Gwilym  ymlaen.  Am  ryw  reswm  ncu  gilydd,  nid  oes 
ar  gael  gywydd  hŷn  na  chywyddau  Dafydd  ap  Gwilym, 
ac  felly  gydag  ef  y dechrcuir  y casgliad  hwn.  Y cy wydd 
oedd  ei  hoíF  fesur  ef,  a thrwyddo  ef  yn  bennaf  daeth  y 
cywydd  i fri  neilltuol  ymysg  ei  ddilynwyr  ; ac,  oherwydd 
ei  swyn  a’i  brydferthwch,  erys  y mesur  hwn  mewn  bri 
hyd  heddyw.  Yn  y cywyddau  hyn  ceir  gweled  vn  eglur 
be^th  ydyw  gwir  nodweddion  yr  Awen  Gymreig.  Ysgrif- 
ennodd  y Saeson  ac  eraill  gryn  lawer  ar  eu  cyfer  am 
nodweddion  y Celtiaid,  a’n  nodweddion  ninnau’r  Cymry 
yn  eu  mysg,  ond  nid  yw  eu  truth  hwy  yn  gyíFredin  ond 

dychymyg  noeth.  Yma,  gwelir  yn  eglur  mai  rheoleidd- 
dra  ac  nid  afreoleidd-dra  yw  un  o nodweddion  amlycaf 
ein  traddodiad  barddonol  ni ; ac  mai  iaith  ddillyn,  gabol- 
edig,  ac  nid  iaith  arw,  wyllt  a barbaraidd  yw  cyfrwng  y 
traddodiad  hwn.  Wrth  grafFu  ar  anian,  wrth  adrodd  ei 
serch  neu  ei  alar,  wrth  fyfyrio  ar  gwrs  by  wyd  a thraflferth- 
ion  dyn,  nid  rhy  w ebychiadau  dilun,  didrefn  a digysylltiad 
aroddai  prif  feirdd  Cymru,  ond  rhoisant  inni  linellau  o aur 
coeth,  yn  dwyn  argraíF  berfíaith  meddwl  eu  hawdwyr. 
Un  o nodweddion  y gynghanedd  ydyw  ei  bod  hi  yn  aml 
yn  defnyddio  geiriau  digon  syml  i draethu  ei  meddwl,  ac 
fe  all  anturio  gwneuthur  hynny,  gan  y boddlonir  meddwl 
y darllenydd  mai  celfyddyd  ac  nid  damwain  a’u  cyfleodd 
fel  y maent,  er  symled  ydynt.  Pa  le  y ceid  geiriau  syml- 
ach,  er  engraifFt,  na’r  rhai  hyn  ? 

Dwyn  ei  geiniog,  dan  gwynaw, 

Rhoi  angen  un  rhwng  y naw, 

Ond  mor  berfFaith  ydynt  fel  mynegiant  barddonol  ! 
Brithir  cywyddau  Cymru  a gemau  cyfFelyb.  Ambell 
waith  ceir  hwy  mewn  cywydd  serch,  bryd  arall  mewn 
cywydd  moliant,  bryd  arall  mewn  cywydd  marwnad. 
Fflachiant  yn  sydyn  ar  y meddwl  mewn  cy  wyddau  gofyn  a 
diolch,  cywyddau  disgrifiadol,  cywyddau  yn  adrodd  helynt 
y byd  hwn,  cy wyddau  o gydymdeimlad  a’r  llafurwr  ac  a’r 
tlawd,  a chywyddau  hiraeth  am  ei  ieuenctid,  am  ei  hen 
ardal  neu  ain  ei  wlad.  Ccir  hwy  heddy w yng  ngweithiau 
ein  beirdd,  fel  y ceid  hwy  gynt,  a danghosant  fod  teithi’r 

xviii 


At  y Darllenydd. 


meddwl  Cymreig  yn  aros  eto  yr  un  ar  hyd  y canrifoedd, 
Er  engraifFt,  yn  y cywydd  diweddaf  a gynnwys  y gyfrol 
hon,  sef  ‘ Cywydd  Cartref’  gan  loan  Arfon,  ceir  y 
llinellau  : 

Gwna’r  ofnog  yn  gefnog  ŵr, 

Yma  heinif  cam  henwr. 

Yn  ei  chywyddau  y ceir  gwir  groniclau  hen  fywyd 
Cymru,  ac  yn  y gyfrol  werthfawr  hon  ceir  llawer  cipdrem 
i’r  craflFus  ar  hanes  y genedl.  Nid  rhyw  sylwedyddion  unig, 
didaro,  yn  edrych  ar  fywyd  eu  gwlad  o bell  fu  hen  feirdd 
y Cymry,  ond  gwyr  oedd  yn  fyw  i holl  symudiadau 
meddyliol  a chymdeithasol  eu  hoes,  yn  wleidyddol  ac  yn 
grefyddol.  Yng  ngweithiau  Dafydd  ap  Gwilym,  lolo 
Goch,  Siôn  Cent  ac  eraill  gwel  y darllenydd  crafF  yn 
eglur  fod  prif  feddyliau  Cymru  ar  y pryd  yn  fyw  i’r  dylan- 
wadau  oedd  yn  dechreu  cynhyrfu’r  byd.  Ni  fu  erioed 
gamsyniad  mwy  nag  edrych  ar  lenyddiaeth  Cymru  fel  rhyw 
lenyddiaeth  fechan  ddibwys,  neilltuedig,  heb  iddi  unrhyw 
gysylltiad  a thyfiant  meddwl  y byd  gwareiddiedig.  Gwir 
fod  iddi  ei  íFurfiau  neilltuol  a’i  thraddodiad  ei  hun,  ond  nid 
ar  ryw  ynys  yng  nghanol  y Môr  Tawel  y preswyliai’r 
sawl  a’i  hysgrifennodd.  I ddeallhanes  Prydain  yn  drwyadl 
rhaid  yn  wir  gymeryd  i ystyriaeth  hanes  Cymru,  ac  ni 
ddeallir  mo  hanes  Cymru  yn  llwyr  heb  astudio  ei  llenydd- 
iaeth.  O’r  tu  arall,  i ddeall  tyfiant  y bywyd  Cymreig, 
nis  gallwn  gau  ein  Ilygaid  ar  fywyd  Prydain  y tu  allan  i 
Gymru,  nac  ar  Ewrop  y tu  allan  i Brydain.  Drwy’r  holl 

dyfiant  hwn  arhosodd  bywyd  Cymru  yn  fywyd  gwir 
Cymreig,  ac,  fel  y mae  y gynghanedd  yn  drwyadl 
Gymreig,  felly  hefyd  y mae  y bywyd  meddyliol  a gafodd 
fynegiant  ynddi.  Yr  oedd  y beirdd  yn  ymwybodol  o 
bwysigrwydd  yr  iaith'  Gymraeg  i fywyd  Cymru,  ac  yn 
llawn  gobaith  am  ei  pharhad,  fel  y canodd  lorwerth 
Fynglwyd  ; 

Er  rhoi  niwl  ar  yr  hen  iaith 

O’r  un  niwl  yr  awn  eilwaith. 

Haedda  y gyfrol  hon  fod  yn  werslyfr  i do  ar  ol  to  o 
feibion  a merched  Cymru  yng  ngheinion  barddoniaeth  eu 
gwlad.  Wrth  ganu  clodydd  Ilenyddiaeth  gwledydd  ereill 
na  ddibrisied  neb  o honom  lenyddiaeth  ein  gwlad  ein 
hunain.  Byddai  trwytho  meddyliau  plant  Cymru  yng 
nghynnwys  y fath  Iyfr  a hwn  yn  wir  addysg  lenyddol 
iddynt ; caent  oleu  newydd  ar  dlysni  natur^  ar  ei  pher- 
thynas  a bywyd  dyn,  ar  werth  ac  ystyr  cinioes,  ar 
egwyddorion  cymdeithas,  ac  ar  le  celfyddyd  mewn  bywyd. 
Codid  eu  meddyliau  at  yr  aruchel,  yr  anrhydeddus,  y 
llednais  a’r  tyner.  Dehonglid  iddynt  fywyd  eu  cenedl 
yn  ei  agweddau  goreu : gwelent  fyd  newydd  yng  Nghymru 
na  welir  mo  hono  â Ilygaid  o gnawd.  Ni  cheir  gwir 
addysg  yn  unman  heb  ddyrchafu  chwaeth  yn  ogystal  a 
chyfrannu  gwybodaeth,  ac  yma  ceir  pob  cymorth  angen- 
rheidiol  i feithrin  chwaeth  lenyddol.  Rhydd  barddoniaeth 
Gymreig  gymorth  i’r  Cymro  tlawd,  er  ei  dlodi,  ymgodi 
o ran  ei  feddwl  o fyd  angen  i fyd  swynion  celf.  Y tlodi 

mwyaf  gresynus  yw’r  tlodi  hwnnw  pan  fo’r  meddwl  aV 
corfF  mewn  angen,  ond,  os  bydd  y Cymro  a chynnwys 
y gyfrol  hon  yn  ei  feddwl,  nis  gellir  yn  gyfiawn  ei  alw  ef 
yn  dlawd,  Hyderaf  yr  erys  y gyfrol  hon  am  genedlaeth- 
au  yn  feithrinfa  i feddwl  y Cymro,  yn  ystorfa  o emau 
disglair  yr  ymfalch’ía  y genedl  ynddynt,  tra  y pery  yr 
iaith,  ac  yn  foddion  cysur  a mwynhad  nid  yn  unig  i’r 
Cymry  mawr  eu  braint  sydd  yn  byw  ynghanol  ei  phryd- 
ferthion,  ond  i’r  llu  enfawr  o Gymry  sydd  ar  wasgar 
bellach  ym  mhob  parth  o’r  byd,  Bydd  Ilyfr  fel  hwn  yn 
foddion  i gadw’r  genedl  draw  ac  yma  yn  un  o ran  meddwl 
ac  ysbryd  yn  ei  hymlyniad  wrth  y bywyd  Cymreig  a 
thraddodiad  godidog  Ilenyddiaeth  Cymru.  Gobeithiaf  i’r 
Ilenor  clodwiw  a gasglodd  ac  a gyhoeddodd  y Ilyfr  hwn 
hir  oes  i wneuthur  Ilawer  o gyíFelyb  wasanaeth  i’w 
genedl  ^eto. 


Ydwyf, 

Yr  eiddoch  yn  wladgar, 

EDWARD  ANWYL. 


Aberystwyth, 

Medì  9,  1908, 

I. 

Y DEILDY. 

Tra  fôm  allan  dan  y dail 

Y cynnes  fedw  a’n  cynnail, 

Lle  cyrch  iyrchod,  rywiog  ryw, 

Lle  cân  edn,  lle  cain  ydyw, 

5 Eos  gefnllwyd  ysgafnllef, 

A bronfraith  ddigrifiaith  gref. 

Nawpren  teg  eu  hwynepryd 

Y sydd  o goedydd  i gyd, 

Lloches  adar  i chwarae, 

10  Llwyn  mwyn — Ilyna’r  Ilun  y mae, 

I waered  yn  grwm  gwmpas, 

I fyny  yn  glochdy  glas, 

O danun,  eiddun  addef, 

MeiIIion  aur,  myn  Myllin  nef ! 

Dafydd  ap  Gwüym. 


II. 

YR  WYLAN. 

Yr  wylan  deg  ar  lanw  diôer, 
Unlliw  a’r  araf  wenlloer. 

Yr  Wylan, 


Dilwch  yw  dy  degwch  di, 

Darn  fal  haul,  dyrnfol  heli  ; 

5 Ysgafn  ar  don  eigion  wyd, 

Esgudfalch  edn  bysgodfwyd. 

Y ngo’r  aet  wrth  yr  angor, 

Lawlaw  a mi,  lili  môr  ; 

Llithr  unwaith,  llathr  ei  hannwyd, 
lo  Lleian  ym  mrig  llanw  môr  wyd. 

Dafydd  ap  Gwilym. 


III. 

MORFUDD. 

Y fun  dawel,  wallt  felen, 
Eurwyd  y baich  ar  dy  ben  ; 
Gwyn  yw  dy  gorff  ac  uniawn, 
A lluniaidd  oll, — llyna  ddawn  ! 

5 Cyd  bych,  lanwych  oleuni, 

Deg  a mwyn,  er  dig  i mi, 
Gwneuthud  brad  yn  anad  neb, 
Em  y dynion,  mae  d’wyneb. 
Duw  a lifodd  dy  lofyn, 
lo  Dy  wallt  aur  i dwyllo  dyn  ; 
Dyrcha  ael  fain,  d’orchwyl  fu 
Dristáu  gwŷr  dros  dy  garu  ! 


Morýudd. 


Fy  nwyaìs,  ni  henwais  hyn, 

A guriodd  o’th  liw  gorwyn  ; 

15  Gwae  fì,  gwn  boeni  beunydd, 

Weled  erioed  liw  dy  rudd. 

Aeth  dy  wedd,  Gwynedd  a’i  gŵyr, 

A’m  hoes  innau  a’m  synnwyr  ; 

Gwell  bedd  a gorwedd  gwirion 
20  Na  byw’n  hir  yn  y boen  hon. 

Gweniaith  brydferth  a chwerthin 
Erioed  a fu  ar  dy  fin. 

Dafydd  aỳ  Gwilym. 


IV. 

CLADDU’R  BARDD  O GARIAD. 

Minnau  mewn  bedd  a gleddir 
Ymysg  dail  a maswgoed  ir, 

Arwyl  o fedw  irion 
Yfory  a gaf  dan  frig  on  ; 

5 Amdo  wenwisg  amdanaf 
A lliain  hoyw  feillion  haf, 

Ac  ysgrîn  i geisio  gras 

Im  o’r  irddail  mawr  urddas,  - 

A blodau  llwynau  yn  Ilen, 

10  Ac  elor  o wyth  gwialen. 


3 


CladduW  Bardd  o Garìad. 

Y mae  gwylanod  y môr 
A ddôn  fil  i ddwyn  f’elor, 

A’r  eglwys  im  o glos  haf 
Yn  y fanallt,  ddyn  fwynaf  ; 

15  A dwy  ddelw  da  i addoli, 

Dwy  eos  dail,  dewis  di. 

Ac  yno  wrth  gae’r  gwenith 
Allorau  brics  a llawr  brith, 

A brodyr  a ŵyr  brydiaith, 

20  Llwydion,  a ẃyr  Lladin  iaith  ; 

Ac  organ  gwych  y gweirgae, 

A sain  clych  mynych  y mae  ; 

Ac  yno  ym  medw  Gwynedd 
I mi  ar  bâr  y mae’r  bedd  ! 

Dafydd  aŷ  Gwüym. 


V. 

Y NIWL. 

Mynd  yn  gynnar  i’w  haros, 

Egino  niwl  gan  y nos  ; 

Tywyllodd  wybr  fantellau 
Y ffordd  fal  petwn  mewn  ífau  ; 

5 Cuddio  golwybr  yr  wybren, 

Codi  niwl  cau  hyd  y nen.  ( 

Cyn  cerdded  cam  o’m  tramwy, 

Ni  welid  man  o’r  wlad  mwy. 

Na  gorallt  fedw,  na  goror, 

10  Na  bronnydd,  mynydd,  na  môr  ; 

Uchel  dop  o adrgopwe 
Fal  gweilgi’n  Ilenwi  pob  Ile  ; 

Tew  wyd  a glwth,  tad  y glaw, 

Tyddyn  a mam  wyt  iddaw  ! 

15  Fy  nhroi  i fan  trwstanwaith 
Fal  uffern,  i fignwern  faith, 

Lle’r  ydoedd  ymhob  gobant 
Ellyllon  mingeimion  gant ! 

Haws  cerdded  nos  ar  rosydd 
20  I daith,  nag  ar  niwl  y dydd. 

Dafydd  ap  Gwilym. 


VI. 


Y DARAN. 

Myn  dyn,  pan  oeddym  ein  dau 
Lawenaf,  ddyn  ael  winau, 

Taro  a wnaeth,  terwyn  oedd, 
Trwst  taran  tros  y tiroedd, 

5 A ffrydiaw  croywlaw  creulawn, 

A phoeri  mellt  yn  íîrom  iawn  ; 
Gwylltio’r  forwyn,  fwyn  feinwen, 
Gwasgu,  a ffo,  gwisg  ei  phen  ! 

Y Daran. 


Duryn  íHam  y daran  fElwch 
lo  Dug  warwyfa’n  digrifwch  ; 

Clywais  fry,  ciliais  o fraw, 

Cawrlais  utgorn  y curwlaw, 

Dafydd  aỳ  Gwilym. 

VII. 

Y LLWYN  BANADL. 

Coed  wedi  eilio  pob  cainc, 

Cynddail  o wiail  ieuainc. 

Pan  ddel  Mai  a’i  lifrai  las 
Ar  irddail  i roi’r  urddas, 

5 Aur  a dyf  ar  edafedd 

Ar  y llwyn  er  mwyn  a’i  medd. 

Teg  yw’r  pren,  a gwyrennig, 

Y tyf  yr  aur  tew  o’i  frig  ; 

Aur  gawod  ar  y gwiail 
lo  Duw  a roes,  di-fai  yw’r  ail ; 

Blodeu  goreu  a garwn, 

Barug  haf,  ydyw  brig  hwn. 

Dal  y ty  a’i  adeilad  da 
Yr  wyf,  o aur  Arafia  ; 

15  Pabell  Naf  o’r  ffurfafen, 

Brethyn  aur,  brith  yw  ei  nen. 

Dafydd  ap  Gwilym, 

VIII. 


Y GWYNT 

Yr  wybrwynt  helynt  hylaw, 
Agwrdd  drwst,  a gerdda  draw, 
Gŵr  oerias  wyd,  garw  ei  sain, 
Drud  byd,  heb  droed,  heb  adain. 

5 Uthr  wýd,  mor  aruthr  y’th  roed 
O bantri  wybr  heb  untroed, 

A buaned  yr  hedy 

Yr  awr  hon  dros  y fron  fry. 

Dywed  im,  diwyd  emyn, 

10  Dy  hynt,  ogleddwynt  y glyn. 

Noethed-ddwyn,  cyd  nithud  ddail, 
Ni’th  dditia  neb,  ni’th  atail 
Na  llu  rhugl,  na  llaw  rhaglaw, 

Na  llafn  glas,  na  llif  na  gwlaw. 

15  Ni  boddi,  ni’th  rybuddiwyd, 

Nid  ei  ynglŷn — di-ongl  wyd  ; 

Ni’th  ladd  mab  mam  o amwyll, 
Ni’th  lysg  tân,  ni’th  lesga  twyll. 
Nid  rhaid  march  buan  danad, 

20  Neu  bont  ar  aber,  na  bad  ; 

Ni’th  ddeil  swyddog  na  theulu, 

I’th  ddydd,  nithydd  blaenwydd  biu 

Y Gwynt. 


Ni’th  wŷl  drera  i’th  wâl  draraawr, 

E’th  glyw  rail,  nyth  y glaw  raawr. 

25  Neitiwr  wybr  natur  ebrwydd, 

Neitiwr  gwiw  dros  nawtir  gŵydd, 

Rhad  Duw  wyd  ar  hyd  daear, 

Rhuad,  blin  doriad  blaen  gâr  ; 

Saer  drycin  yra  rain  y môr, 

30  Drythyllfab  ar  draethellfor  ; 

Awdur  blinderoedd  ydwyd, 

Heuwr,  dyludwr  dail  wyd. 

Dafydd  aỳ  Gwilym. 


IX. 


YR  EOG  YN  LLATAI. 

Dithau’r  eogwas,  duthiwr  eigiawn, 
Twrch  heli  wyd,  torch  loyw  iawn, 
Hwylia  ar  fôr  heli  ar  frys, 

Nofia  ddwfr,  na  fydd  afrys  ; 

5 N’ad  d’adnabod  bysgodyn, 

Dos  heb  ymddangos  i ddyn. 

Pan  ddelych,  pena’i  ddeuliw, 
Goruwch  y rhyd  grych  a’r  rhiw, 
Tra  gloyw  wydr,  treigla  i edrych, 
10  Ti  a gei  weled  tai  gwych. 

Yr  Eogyn  Llatai. 

A llennyrch  a pherllannau, 

Llyn  0 ddŵr  mewn  lle  neu  ddau, 

Lle  mae’r  dyn  a’r  lliw  mor  deg 
A’r  wennol  ar  y waneg. 

15  O gweli  ddyn  ag  ael  ddu, 

Ac  wyneb  wedi’i  gannu, 

A deuros  yn  ei  deurudd, 

A’r  rhai’n  o liw  samwin  rhudd, 

Dwy  fron  mor  wynion  a’r  ôd, 

20  Gloyw  wynnach  na  gwylanod  ! 

Dos  heb  ei  llaw  draw  ar  dro, 

A chennyf  annerch  honno. 

Dafydd  ap  Gwilym,  . 

X. 


MORFUDD. 

’Y  mun  gain,  hoyw  emen  goeth, 

Y cyfan  wyd  o’m  cyfoeth  ; 

Goreu  meinir  a garaf, 

Gwymp  yw’th  wen  fal  heulwen  haf. 

5 Dy  wyneb  teg  ei  donnen, 

Wyth  lug  dydd,  a’th  Iygaid,  Wen, 

A fu  saeth  yn  íy  ais  i, 

A ’ngwanas — gwae  fy  ngeni ! 

Dafydd  aŷ  Gwilym. 

XI. 


YR  HAF. 

I dyfu  glasu  glwysaf, 

Ddail  ar  goed  y rhoed  yr  haf ; 

Gweled  mor  hardd  y chwarddaf 
Gwallt  ar  ben  hoy w fedwen  haf ; 

5 Paradwys,  iddo  prydaf — 

Pwy  ni  chwardd  pan  fo  hardd  haf? 

Dafydd  ap  Gwilym* 


XII. 

Y DAIL. 

Eos,  gannos,  a gynnail, 

Fwyn,  ei  dy  o fewn  y dail  ; 

Ceiliog  mwyalch  clog  miwail, 

Coedwr  du,  a ŵyr  cadw’r  dail. — 

5 Tra  fo  urddas  tref  irddail, 

Tra  fo  haf,  nid  af  o’r  dail. 

Dafydd  ap  Gwüym. 


XIII. 

YR  ALARCH. 

Yr  alarch  ar  ei  wiwlyn, 
Abid  galch  fal  abad  gwyn  ; 

1(5 


Yr  Alarch. 


Llewyrch  edn  y lluwch  ydwyd, 

Lliw  gŵr  o nef,  llawgrwn  wyd. 

5 Gwaith  teg  yw  marchogaeth  ton 
I ragod  pysg  o’r  eigion  ; 

Dy  enwair,  ŵr  di-anardd, 

Yn  wir,  yw’r  mwnwgl  hir  hardd. 
Ceidwad  goruwch  llygad  llyn, 
lo  Cyfliwiaidd  cofl  o ewyn, 

Gorwyn  wyd  uwch  geirw  y nant 
Mewn  crys  o liw  maen  crisiant ; 

Dwbled  fal  mil  o lili, 

Wasgod  teg,  a wisgud  di, 

15  Sieced  o ros  gwyn  it  sydd, 

A gŵn  o flodau’r  gwinwydd. 

Dafydd  ap  Giailym. 

XIV. 

GWALLT  MORFUDD. 

Aml  o eurlliw  mal  iarlles 
Gerllaw  y tâl,  gorlliw  tes, 

Ac  uwch  ei  deurudd,  rhuddaur — 

Dwy  bleth  fal  y dabl  o aur  ! 

Dafydd  ap  Gwüym, 

II 


XV. 


Y LLWYN. 

Moddus  Galanmai  addwyn 
Yn  las  a roes  ddail  ar  Iwyn, 

A hinfalch  dymor  hoenfwyn 
Yn  wych  ymlewyeh  am  Iwyn. 

5 Gwisgwyrdd  yw  dôl  a gwasgwyn, 

A’r  lliw  yn  wyrdd  ar  y llwyn, 

A choglef  iach  o wiglwyn, 

Ac  adar  Ilafar  mewn  Ilwyn. 

Eginodd  yma’r  gwanwyn 
10  Yn  wiail  dillynddail  Ilwyn, 

Yn  goflaid  serch,  yn  gyflwyn, 

Gorlas  lawr  ar  gyrlwys  Iwyn. 

Dafydd  aỳ  Gwilym, 


XVI. 

Y GWANWYN. 

Pan  ddel  y Pasg  a’r  glasgoed, 
Bun  a ddaw  beunydd  i oed  ; I 
Yno  daw  ini  y dydd 
A’i  lonaid  o lawenydd  ; 

5 A Mai  a haf,  mi  a hon, 

A chogau  fal  merch  Wgon  ; 

Y Gtaanwyn. 


Ac  ar  ystrŷd  o gyrs  drain 
Siâp  landeg  fel  Siêp  Lundain  ; 

A phob  bedwlwyn  mwyn  manwallt 
lo  A phais  werdd  yn  niffwys  allt, — 

Wybr  eglur  a môr  briglas, 

A llen  gêl  yn  y llwyn  glas. 

A than  fy  mhen  obennydd 
O fanblu  pebyll  gwyll  gwŷdd, 

15  Ac  uwclî  fy  mhen,  fedwen  fau, 

Gaer  loywdeg  o gwrlidau  ; 

A’r  eos  ar  îr  wiail, 

A’r  fwyalch  deg  ar  fwlch  dail. 

Bardd  coed  mewn  trefgoed  y trig, 

20  A bronfraith  ar  îr  brenfrig 
Cyn  y glaw  yn  canu’n  glau 
Ar  las  banc  irlwys  bynciau  ; 

A’r  hedydd  aflonydd  ei  lais, 
CwcwII-Iwyd  edn  cu  call-lais, 

25  Yn  myned  mewn  Iludded  Ilwyr 
A chywydd  i entrych  awyr  ! 

Dafydd  ap  Gwilytn. 

XVI 1. 


YR  HEDYDD. 

Oriau  hyder  yr  hedydd 
A dry  fry  o’i  dy  bob  dydd, 

Boreuwr  byd,  berw  aur  bill, 

Parth  ar  wybr,  porthor  Ebrill ; 

5 Llunio  cerdd  uwchben  llwyn  cyll, 
Lledneisgamp  llwydion  esgyll ! 

Bryd  y sydd  gennyd,  swydd  gu, 

A brig  iaith  i bregethu  ; 

Fry  yr  ei,  iawngei  angerdd, 
lo  Ac  fry  y ceny  bob  cerdd  ! 

Dafydd  ap  Gwüytn. 


XVIIL 
Y CELDY. 

Mae  adail  manddail  i mi, 

Llannerch  ymysg  y llwyni ; 

Celdy  dan  frig  coed  cildwyn, 

Cywair  y Ile,  caer  y Ilwyn, 

5 Dan  frig  bedw  yn  Ile  dedwydd, 

Dien  a gwymp  dan  y gwŷdd. 

Dafydd  aŷ  Gwilym. 


XIX. 


MORFUDD. 

Prydydd  i Forfudd,  f’eurferch, 
rm  hoes  wyf,  a mawr  yw’m  serch  ; 
Mi  a’i  cerais  i’m  cerydd, 

Hoywloer  deg,  er’s  lawer  dydd  ; 

5 Er  yn  fab,  bryd  eirian  ferch, 

Y trosais  iddi’m  traserch, 

Gorne  berw,  ac  o’i  herwydd 
Yn  fifol  ydd  euthum  o’m  fifydd  ! 
Adwaenwn,  gwn,  yn  gynnil 
lo  Ei  throedlam  brysg  ym  mysg  mil  ; 
Un  yw  a dyngwn  ei  nod, 

Wych  osgedd,  wrth  ei  chysgod, 

A’i  hadnabod,  ddirfod  ddadl, 

Hoyw  eneth,  wrth  ei  hanadl  ! 

15  Cerdd  eos  a’m  danghosai, 

’Y  mun  bert,  y man  y bai  ; 

Gan  hoywed  gloywed  mewn  glyn, 
O’i  dorri  ceid  ’r  aderyn  ! 

Un  ydwyf,  pan  bwyf  heb  Wen, 

20  Afywiog,  heb  fawr  awen, 

Heb  gof,  heb  ynnof  enaid, 

Na  rhith  o’r  synnwyr  fo  rhaid  ; 

Morfudd. 

Gyda  Gwen  wy’n  ddi-benyd, 

Gwna  hon  fi’n  galon  i gyd, 

25  A’m  cân  yn  rhedeg  i’m  cof 
Yn  winaidd  awen  ynnof  ! 

Dafydd  ap  Gwilym. 


XX. 


I.  FEL  Y BU. 

Gyntaf  dan  gêl  pan  welais 
Dy  lun,  a chlywed  dy  lais, 

Yr  oedd  ein  llwyn  ar  ei  fwyn  fanc, 
Yn  wiail,  ac  yn  ieuanc, 

5 Ac  uwchben  y fedwen  fau, 

Bregus  nid  oedd  ei  brigau, 

Y n nwyfus  ac  yn  hafaidd, 

A gwrŷg  ieuenctid  i’w  gwraidd, 
Teml  oedd  îr,  ty  aml  ei  ddail, 

10  Tyddyn  dan  gapan  tewddail, 

Tŵr  gwych  capangrych  pengrwn, 
A chryf  ei  gangau,  a chrwn  ; 

Ac  adar  a’u  dysgeidiaeth 
Acw’n  y íìfridd  a’u  cân  ffraeth. 

15  Mwyalchen  i’n  bedwen  bêr 
A’n  doniai  a chân  dyner  ; 

Fel  y Bu. 


Gwyddost  i’n  llwyn  mwyn  ym  Mai 
Yn  firain  e lefaraî. 

II.  AC  FEL  Y MAE. 

Aethus  yw’r  henaint  weithian, 

20  Yn  dal  meth  ar  y dail  mân, 

AV  cyff  crinfrig  yn  trigaw 
Dan  aeafnych  a gwlych  glaw  ; 

Oedran  sy’n  gadarn  arno, 

A dug  y llosgwynt  ei  do, 

25  A mwy  nid  balch  mwyalchen 
Ag  eurwe  bwnc  ar  ei  ben  ; 

Nac  eos  ni  wna  gywydd 
Ar  ei  bwys,  rhy  oer  y bydd. 

Dafydd  ap  Gwüym, 

XXI. 

MARW  GRUFbYDD  GRYG. 

Tros  fy  ngran,  ledchwelan  lif, 

Try  deigr  am  ŵr  tra  digrif ; 

Gruffydd  hyawdl  ei  awdlef, 

Gryg  ddoeth,  myn  y Grog,  oedd  ef. 

5 Lluniwr  pob  deall  uniawn, 

A Hyfr  cyfraith  yr  iaith  iawn  ; 

Mêl  oedd  o’i  ben  awen-gerdd, 

Primas  ac  urddas  y gerdd. 

Marw  Gruŷydd  Gryg. 

Nid  byw  edn  glân  a ganai, 
lo  Nid  balch  ceiliog  mwyalch  Mai ; 

Ni  chynnydd  mewn  serch  annog, 

Ni  chân  na  hedydd  na  chog, 

Na  Ilinos  yn  agos  i ni, 

Nac  irddail  yn  y gerddi, 

15  Na  bronfraith  ddwbliaith  ddyblyg 
Ni  bydd  wedi  Grufîydd  Gryg  ; 

Na  choedydd,  dolydd,  na  dail, 

Na  cherddi, — yn  iach  irddail  ! 

O’r  nef  y doeth,  goeth  gethlydd, 

20  I brydu  gwawd  i bryd  gwỳdd  ; 
Awenfardd  awen  winfaeth, 

I’r  nef,  gwiw  oedd  ef,  ydd  aeth. 

Dafydd  aỳ  Gwüytn  '. 

XXII. 

HIRAETH  AM  YR  HAF. 

Yr  haf,  bendefig  rhyfalch, 

Ple’r  aethost?  Ti  fuost  falch  ; 

Pêr  oeddyd;  y byd  a’i  barn, 

Penáig  coed,  fal  paen  cadarn  ; 

5 Plethiwr,  îr  gaewr  gwiail, 

Peiriad  hardd  yn  peri  dail  ; 


1 

/ 

Hiraeth  am  yr  Haf. 

Periadur  fflur  ar  hoíf  Iwyn, 

Purlas  drwsiadur  perlwyn. 

Gwnae  fwyalch  hygarfalch  gerdd, 
lo  A glyn-goed  yn  Ilawn  glan-gerdd, 
A hoywdon  gainc  ehediaid 
I’th  ddydd  yn  y gwŷdd  a gaid. 

Yr  eos  ar  îr  wiail, 

Rhion  prydyddion  y dail, 

15  Deryn  oedd  ’min  dŵr  y nant 
Yn  dysgu  beirdd  a desgant, — 
Mwyna  cerdd  ym  min  gwerddon, 
Ymysg  Ilu’n  gwau  miwsig  Ilon. 

Gaeaf  sy’n  lladd  y gwiail, 

20  A dug  o goedydd  y dail, 

A’i  chwithig  wynt  yn  chwythu, 

A’i  ruad  arth,  a’i  rew  du. 

Ein  parlwr  glas  cwmpasawg 
Aeth  yn  fwth  rhy  rwth  yr  hawg  ; 

25  Y Ilennyrch  Ile’dd  oedd  Ilonydd, 
Wers  oer,  yn  luddfawr  y sydd  ; 

Nid  oes  babell  mewn  celli, 

Na  man  fal  bu  gynt  i mi. 

Yr  haf  hynaws,  rhwyf  hinon, 

30  O’m  serch  amdanad  mae’m  sôn, — 

Hiraeth  am  yr  Haf, 

Dychwel  yn  ol  i’r  dolydd 
Yn  drum  draw  er  gwisgaw  gwŷdd  ; 

Rho  ddail  a gwiail  ar  goed, 

A’th  degwch  i berth  dewgoed, 

35  A doldir  yn  Ilawn  deildai, 

A thrydar  mân-adar  Mai ; 

Rho  im  oed  dydd,  a gwŷdd  gallt 
Yn  gaer  i’m  dyn  deg  eurwallt, — 

A'th  glod  achlân  a ganaf, 

40  Can  hawddfyd  hyfryd  i’r  haf ! 

Dafydd  ap  Ghsoilyrm, 

XXIII. 

GYRRU’R  FWYALCHEN  I FORGANNW7G. 

Y fwyalchen  awenawl, 

Ymlyni  gerdd  ymlaen  gwawl  ; 

Ceiliog  wyd  yn  y celydd, 

Yng  ngoror  dôl  yng  ngwawr  dydd  ; ü 
5 Cyw’n  y dail  yn  canu’n  deg,  | 

Caniadur  acen  hoywdeg  ; 

Du  serchog  yw’th  glog  mewn  glyn, 

A myfi  sy’n  d’ymofyn.  ■ 

Dos  o dir  Gwynedd  ar  daith  j 

10  Yn  dirion  iawn  dy  araith  ; 

Gyrru'r  Fwyalchen  i Forgann'w^, 

Hed  erof,  a bydd  daerwalch, 

A’r  gân  i wlad  Forgan  falch  ; 

Hed  yn  bres  i wlad  Esyllt, 

Hedwr  i’th  oed  hyd  goed  gwyllt. 

15  Gweli  wlad  olygiad  Iwys, 

I brydydd  mae’n  Baradwys, 
Morgannwg  wyn  olwg  nyf, 

Ac  annwyl  ydyw  gennyf  ; 

E gâr  bardd  y wlad  hardd  hon, 

20  A’i  gwinoedd  a’i  thai  gwynion. 

Dafydd  ap  G’wilym, 


XXIV. 

GYRRU’R  HAF  I FORGANNWG. 

Tydi  yr  haf,  tad  y rhwys, 

A’th  goedfrig  berth  gaeadfrwys, 
Tywysog  gleiniog  y glyn 
Tesog  draw’n  deffraw  dyffryn, 

5 Praff  yw  dy  frisg  i’n  priffyrdd, 
Proffwyd  penial  gwial  gwyrdd, 
Panelog,  pwy  un-eiliw  ? 

Pwyntiwr  dedwydd  y gwŷdd  gwiw  ! 
Peraist  deganau  purion, 

10  Percwe  brwys  mewn  parc  a bron  ; 


Gyrru'r  Haf  i Forgannwg. 

Pawr  ar  glawr  y glaslawr  glwys, 

Pêr  ydyw  ail  Paradwys. 

Rhoddaist  flodau  a rhyddail, 

Rhesau  gwych  ar  deiau  dail  ; 

15  Cawn  nodau  cywion  adar, 

Cân  wanwyn  ar  dwyn  a dar, 

A gwrandaw’r  gerdd  fangaw  falch 
Ym  mywyll,  lle  cân  mwyalch  ; 

Cawn  gennyd  y byd  o’i  ben 
20  A lluoedd  bawb  yn  llawen. 

Clyw  fi,  haf,  o chaf  i’m  chwant 
Yn  gennad  ti’n  d’ogoniant, 

Hed  drosof  i dir  Esyllt 
O berfedd  gwlad  Wynedd  wyllt ; 

25  Gyr  onis  boch  im  goror, 

Anwyla  man  yn  ael  môr. 

F’anerchion  yn  dirion  dwg 
Ugeinwaith  i Forgannwg ; 

Fy  mendith,  a llith  y lles, 

30  Dau  ganwaith  i’r  wlad  gynnes  ; 
Gwlad  dan  gaead  yn  gywair, 

Lle  nod  gwych,  llawn  yd  a gwair, 
Llynnoedd  pysg,  gwinllannoedd  pêr, 
A maendai  lle  mae  mwynder. 

Gytru'r  Haf  i Forgannwg. 

35  E’i  gwelir  fyth,  deg  lawr  fau, 
Yn  llwynaidd  gan  berllannau, 
Llawn  adar  a gâr  y gwŷdd, 

A dail,  a blodau  dolydd  ; 

Coed  osglog,  caeau  disglair, 

40  Wyth  ryw  yd,  a thri  o wair, — 
Perlawr  purlas  mewn  glas  glog 
Yn  llannaidd  a meillionog. 

Yno  mae  gwychion  fonedd 
A dâl  im  aur  mâl  a medd, 

45  Ac  aml  gôr  y cerddorion, 

A ganant  â thant  a thôn  ; 
Ymborth  amred  i’r  gwledydd, 

A dardd  o honi  bob  dydd, 

A’i  blith,  a’i  gwenith  ar  goedd, 
50  Yn  doreth  i’r  pelldiroedd, — 
Morgannwg  ym  mrig  ynys 
A byrth  bob  man,  llan  a llys. 

O’th  gaf,  yr  haf,  i’th  awr  hardd, 
A’th  geindwf,  a’th  egindardd, 

55  Dy  hinon  yn  dirion  dwg, 

Aur  gennad,  i Forgannwg. 
Tesog  fore,  gwna’r  Ile'n  Ilon, 
Ac  annerch  y tai  gwynion  ; 

Gyrru^r  Hafì  Forgannwg. 

Rho  dwf,  rho  gynhwf  gwanwyn, 

6o  A chynnull  dy  wull  i dwyn. 

Tywynna’n  falch  ar  galch  gaer, 

Yn  luglawn,  yn  oleuglaer  ; 

Dod  yno’n  y fro  dy  frisg, 

Yn  wyrain  bawr,  yn  irwisg  ; 

65  Ysgwyd  Iwyth  o bêr  fifrwythydd, 

Y n rhad  gwrs,  ar  hyd  ei  gwŷdd  ; 
Rho’th  gnwd  fal  ffrwd  ar  bob  ífrith, 

A’r  gweunydd  a’r  tir  gwenith  ; 

Gwisg  berilan,  gwinllan,  a gardd, 

70  A’th  lawnder  a’th  ffrwythlondardd  ; 
Gwasgar  hyd  ei  daear  deg 
Gu  nodau  dy  gain  adeg. 

Ac  yng  nghyfnod  dy  flodau, 

A’r  miwail  frig  tewddail  tau, 

75  Casglaf  y rhos  o’r  closydd, 

Gwull  dolau,  a gemau  gwŷdd, 

Hoyw  feillion,  dillynion  llawr, 

A glwysbert  flflur  y glasbawr, 

I’w  rhoi’n  gof,  aur  enwog  iôr, 

80  Ufudd  wyf,  ar  fedd  Ifor. 

Dafydd  ap  Gwilym, 

XXV. 


MIS  MAI. 

Llonydd  gan  Ebrill  anardd, 

Lleuad  Fai,  llywia  dy  fardd  ; 
Deuryddloyw  fis  dewisaf, 

Dyred  a’r  haul,  daradr  haf. 

Gruffydd  Gryg. 


XXVI. 

GRUFFYDD  EI  HUN. 

Ni  wŷs  o gorff  na  orffwyf, 

Neu  o gerdd,  anîog  wyf, 

A dewr  ydwyf,  a diriaid, 

A rhwysg  bonheddig  yn  rhaid, 

5 A cherdd  ben  y sydd  gennyf, 

A Chryg  y’m  galwant,  a chryf, 
Ac  ni’m  dawr,  newyddfawr  nwyf, 
Byth  yn  ol  beth  a wnelwyf  ; 

A thrawaf  heb  ethrywyn 
10  A min  fy  nghledd  dannedd  dyn  1 

Anodd  i brydydd  unig 
Ymwrdd  â dyn  agwrdd  dig  ; 


25 


Gfujffydd  ei  lìun. 

Medra’  bwyll  a mydr  o ben, — 

’Mogel ! Nid  wyf  Rys  Meigen. 

Gruŷydd  Gryg. 


XXVII. 

MERCH  DLOS. 

Doe  gwelais  un  deg  wiwlamp, 

Un  dyn  goeth  yn  dwyn  y gamp  ; 

Dwyn  hefyd  deunaw  hafoedd 
Golygon  dduon  ydd  oedd  ! 

5 Gwynnach  yw  ei  rhyw  a’i  rhan 
Nag  alarch  blu  a gwylan  ; 

Hael  yw  growndwal  ei  chalon, 

Haul  y Fêl  Ynys  yw  hon  ! 

Gruffydd  Gryg, 

XXVIII. 

MARW  DAFYDD  AP  GWILYM. 

Dafydd  ap  Gwilym,  ymy 
Y bu  fraw  am  na  bae  fry 
Yn  nhir  Deheubarth,  yn  hardd, 

Ac  aerfa  rhof  ac  eurfardd. 

5 Gwae’r  beirdd  am  eu  penceirddwalch, 

A gwae’r  byd  am  y gŵr  balch  ; 

Mana  Dafydd  ap  Gwilytn. 

Gwae  finnau,  myn  creiriau  cred, 

Troes  boen  dwfn  tros  baen  Dyfed. 
Tristach  weithian  bob  cantref, 

10  Bellach  naw  Ilawenach  nef. 

Gruffydd  Gryg. 


XXIX. 

BEDD  DAFYDD  AP  GWILYM. 

Yr  ywen  i oreuwas 

Ger  mur  Ystrad  Fflur  a’i  phlas, 

Da  Duw  wrthyd,  gwynfyd  gwŷdd, 

Dy  dyfu  yn  dŷ  Dafydd. 

Gruffydd  Gryg. 

XXX. 

CYPLEDAU. 

DRWG  DDEUNYDD. 

O Fair,  llawer  teg  a fydd 
O ddyn  yn  ddrwg  ei  ddeunydd. 

Y DON. 

Rhestr  o boer,  rhwystr  aberoedd, 

Rhoes  hwrdd  i’m  llong,  rhoes  flong  floedd. 

Cypledau. 


HOFF  GAN  BAWB  EI  LAIS. 

5 Hoff  gan  bob  edn  aflednais 
Ym  medw  gled  Iwysed  ei  lais. 

Gruffydd  Gryg. 


XXXI. 

MARW  DAFYDD  AP  GWILYM. 

Da  ar  feirdd,  a dewr  a fu, 

Y dewisodd  Duw  lesu  ; 

Penáig  y glod,  penigamp, 

Pennod  ei  chompod  a’i  champ  ; 

5 Pensaer  y wen-gaer  win-gerdd, 
Pennaeth  penceìrddiaeth,  paen  cerdd. 
Aml  cwyn  am  ei  ddwyn  o’i  ddydd, 
Ymddifad  cerdd  am  Ddafydd  ; 

Gwedi  ef  pob  gwawd  a oedd, 

10  Gweadur  cerdd  gwiw  ydoedd. 

Och  na  bu  hir,  gohir  ged, 

Oes  Dafydd,  Eos  Dyfed  ; 

Dafydd  ei  ddydd  a ddeddyw, 

Doctor  clod — dicter  a’i  clyw. 

Madog  Benfras. 

XXXII. 


MARW  LLEUCU  LLWYD, 

Llyma  haf  llwm  i hoywfardd, 

A llyma  fyd  llwm  i fardd  ! 

Nid  oes  yng  Ngwynedd  heddiw 
Na  lloer,  na  llewych,  na  lliw, 

5 Er  pan  rodded,  trwydded  trwch, 
Dan  lawr  dygn  dyn  loer  degwch. 
Y serch  wen  o’r  dderw  brennol, 
Arfaeth  ddig  yw’r  fau  o’th  ol, 

Cain  ei  llun,  cannwyll  Wynedd, 

10  Cyd  bych  o fewn  caead  bedd. 

F’enaid,  cyfod  i fyny, 

Agor  y ddaearddor  ddu, 

Gwrthod  wely  tywod  hir, 

A gwrtheb  fwyneb,  feinir. 

15  Mae  yma,  hoywdra  hydraul, 

Uwch  dy  fedd,  hoyw  annedd  haul, 
Wr  llwm  ei  wyneb  hebod, 
Llywelyn  Goch,  gloch  dy  glod, 

Yn  bwhwman  gan  annwyd, 

20  Cylch  drws  dy  dỳ,  Lleucu  Llwyd. 
Yn  cynnal  hyd  tra  canwyf 
Cariad  ymddifad  ydd  wyf ; 

Mano  Lleucu  Lluoyd. 

Udfardd  yn  rhodio  adfyd — 

0 Dduw  Gwyn  ! — hyd  hyn  o hyd. 

25  Mi  af  o Wynedd  heddyw, 

Ni’m  dawr  ba  faenawr  i fyw  ; 

Fy  nyn  fonheddig  ddigawn, 

Duw’n  fach,  petud  iach  nid  awn. 

F’enaid,  hoen  geirw  afonydd, 

30  Fy  nghaniad  dy  farwnad  fydd  ; 

Rhiain  fain,  rhy  anfynych 
Y’th  wela’,  ddyn  wiwdda  wych. 

Cyfod  i orffen  cyfedd, 

1 edrych  a fynnych  fedd  ; 

35  Dyred,  ffion  ei  deurudd, 

I fyny  o’r  pridd-dy  prudd. 

Gwae  fi  drymder  y gweryd 
A’r  pridd  ar  feistres  y pryd  ; 

Gwae  fi  fod  arch  i’th  warchae, 

40  A thy  maio,  rhof  a thi  mae  ; 

Gwae  fi,  ferch  wen  o Bennal, 

Brudded  yw,  briddo  dy  dâl ! — 

Clo  du  derw,  galar  chwerw  gael, 

A daear,  deg  ei  dwyael, 

45  A chlyd  fur,  a chlo  dur  du, 

A chlicied, — yn  iach  Leucu  ! 

Llywelyn  Goch  ap  Meurig  Hen, 

XXXIII. 


MARW  DAFYDD  AP  GWILYM. 

Taw  di  i gyd,  tydi  gywydd, 

Nid  da’r  byd,  nid  hir  y bydd  ; 

Tra  fu  Ddafydd  gelfydd  gân 
Ydd  oeddud  barchus  ddiddan  ; 

5 Ac  ni  bydd,  oherwydd  hyn, 

Gwedi  ef,  gwiw  dy  ofyn, 

Ethyw  pensel  yr  ieithoedd. 

Eithr  pe  byw,  athro  pawb  oedd. 

lolo  Goch. 


XXXIV. 

CYMRU  HEDDYW. 

Byd  caeth  ar  waedoliaeth  da 
A droes,  o aml  drais  yma  ; 

Lle  bu’r  Brython  Saeson  sydd, 
A’r  boen  ar  Gymru  beunydd. 


lolo  Goch. 


XXXV. 


TYNERWCH  OWAIN  GLYN  DẂR. 

Ni  ddug  degan  o’i  anfodd 
Gan  fab,  onid  gan  ei  fodd  ; 

Ni  pheris  drwy  gis  neu  gur 
Iddaw  a’i  ddwylaw  ddolur. 

lolo  Goch. 


XXXVI. 

OWAIN  GLYN  DẂR. 

Myfyrio  bum  i farwn, 

Moliant  dyhuddiant  i hwn  ; 
Arwyrain  Owain  a wnaf, 

Ar  eiriau  mydr  yr  euraf ; 

5 Barwn  mi  a wn  ei  ach, 

Ni  bu  barwn  bybyrach, 

Garw  wrth  arw,  gŵr  wrth  ereill, 
Mwyn  fydd  a llonydd  i’r  lleill. 

Llyma  fyd  rhag  sythfryd  Sais, 

10  Mynych  iawn  y’i  dymunais  ; 

Cael  arglwydd  Ilawn  arwydd  Ilain 
O honom  ni  ein  hunain  ; 

Owaìn  Glyn  Dwr, 


Llidiog  wrth  wŷr  a llediaith, 

Llym  gledd — bryd  ar  wedd  brwydr  waith 
15  Pur  yw  ei  glod,  pôr  y Glyn, 

Pwyll  rwysgwr  pell  oresgyn. 

lolo  Goch. 


XXXVIL 

SYCHARTH. 

Addewais  it  hyn  ddwywaith, 
Addewid  teg,  addaw  taith  ; 

Taled  bawb  tâl  y bo 
Addewid  a addawo. 

5 Myned,  mau  adduned  ddain, 

Lles  yw,  tua  Ilys  Owain  ; 

Yno  yn  ddidro  ydd  af, 

Nid  drwg,  ac  yno  trigaf, 

I gymryd  i’m  bywyd  barch 
10  Gydag  ef  o gyd-gyfarch  ; 

Clywed  bod — nis  cêl  awen — 
Ddiwarth  hwyl  yn  dda  wrth  hen. 
Llys  barwn,  lle  syberwyd, 

Lle  daw  beirdd,  aml  Ile  da  byd  ; 

15  Llyna  y modd  a’r  Ilun  y mae, 

Mewn  eurgylch  dwfr,  mewn  argae  ; 

Sycharth, 


Pand  da’r  llys,  pont  ar  y llyn, 

Ac  unporth  lle’r  ae  ganpyn. 

Ar  bedwar  piler  eres 
20  Mae’i  lys  ef  i nef  yn  nes  ; 

Naw  neuadd  gyfladd  gyflun, 

A naw  gwardrob  ar  bob  un. 

Dolydd  glân  gwyran  a gwair,  * 

Ydau  mewn  caeau  cywair  ; 

25  Melin  deg  ar  ddifreg  ddŵr, 

A’i  glomendy  gloyw,  maendwr. 
Pysgodlyn,  cuddiglyn  cau, 

A fo  rhaid  i fwrw  rhwydau  ; 

Pob  llyn,  bara  gwyn  a gwin, 

30  A’i  gôg  a’i  dân  i’w  gegin  ; 

A gwraig  oreu  o’r  gwragedd, 

Gwyn  ’y  myd  o’i  gwin  a’i  medd, 

Merch  eglur,  llin  marchawglyw, 

Urddol  hael  o reiol  ryw  ; 

35  A’i  blant  a ddeuant  bob  ddau, 

Nythaid  teg  o benaethau. 

Anfynych  iawn  fu  yno 
Weled  na  chlicied  na  chlo, 

Na  gwall  na  newyn  na  gwarth. 

40  Na  syched  fyth  yn  Sycharth. 

lolo  Goch. 

XXXVIII. 


GALW  AR  OWAIN  YN  OL. 

Y gŵr  hir  ni’th  gâr  Harri, 

Adfyd  aeth,  a wyd  fyw  di ; 

Ac  od  wyd,  â gwayw  o dân 
Dyred,  dangos  dy  darian. 

5 Dyred  o wlad  y Dwyrain, 

Darw  mawr,  a bwrw  dyrau  main  ; 
Tyred,  ŵr  a draeturiwyd, 

O Fanaw  dir,  f’enaid  wyd  ; 

Dyre  i’n  gwlad,  dur  iawn  gledd, 

10  Deyrnaswr  drwy  ynysedd, 

Dyga  ran  dy  garennydd, 

Dwg  ni  o’n  rhwym  dygn  yn  rhydd. 

lolo  Goch. 


XXXIX. 

MARW  LLYWELYN  GOCH. 

O Dduw  teg,  a’i  ddaëd  dyn, 

A welai  neb  Lywelyn 
Amheurig  foneddig  hen, 

Ewythr,  frawd  tad,  yr  awen  ? 

Marw  Llywelyn  Goch. 


5 Meibion  serchogion  y sydd, 

A morwynion  Meirionnydd  ; 

Nid  oes  erddigan  gan  gainc, 

Gwir  yw,  lle  bo  gwŷr  ieuainc. 

Ymysg  pobloedd  hyddysg  hynt, 
lo  Profifwydi  nef,  prafif  ydynt, 

Hofif  fydd  gan  Ddafydd  Brofifwyd 
Ddatganu  cerdd  Lleucu  Llwyd. 

lolo  Goch, 

XL. 

Y LLAFURWR. 

Ymhen  Mynydd,  lle  bydd  barn 
I gyd,  Olifer  gadarn, 

Teg  a fydd  chwedl  ddiledlais 
Llafurwr,  tramwywr  maes. 

5 Ni  ddeil  ryfel,  ni  ddilyn, 

Ni  ddifia  am  ei  dda  ddyn  ; 

Nid  addas  onid  dioddef, 

Nid  bywyd,  nid  byd  heb  ef. 

Ni  chefììr  eithr  o’i  weithred 
10  Aberth  Crist  i borthi  Cred, 

Na  bywyd — pam  y’i  beiwn  ? — 

Pab  nac  ymherodr  heb  hwn, 

F Llafurwr. 


Na  brenin  haelwin  hoywlyw, 

Dien  ei  bwyll,  na  dyn  byw. 

15  Lywsidarus  hwylus  hen 
A ddywed  mal  yn  ddien, 

Gwyn  ei  fyd  drwy  iechyd  draw 
A ddeil  aradr  a’i  ddwylaw  ; 

Aml  draw  y canai  emyn, 

20  Ymlid  ei  fondid  a fyn  ; 

E fyn  ei  gyllell  a’i  fwyd 
A’i  fwrdd  ar  fôn  ei  forddwyd. — 
Ymherodr  tir  a moroedd 
A bywyd  oll  o’r  byd  oedd. 

25  Hyd  y mae  Cred  a Bedydd, 

A phawb  yn  cynnal  y ffydd, 

Llaw  Dduw  cun — goreu  un  Gŵr — 

Llaw  Fair,.dros  bob  Ilafurwr. 

lolò  Goch. 

XLI. 

NEWID  BYWYD. 

Meddylio  am  addoli 
I Dduw  a’i  Fam  ydd  wyf  fi  ; 

Balchder  ymysg  niferoedd, 

Butra  gwaith,  bywyd  drwg  oedd  ; 

Newid  Bynoyd. 


5 Gyda  balchder  f’arfer  fu 
Gwag  weniaith  a goganu, 

Cynfigen  a fu’n  llenwi 
Anghywir  ffydd  fy  nghorff  i. 

Llesgedd  hyd  fedd,  ehud  fum, 

10  Diogi,  mi  a’i  dugum, 

A boddi  mewn  cybyddiaeth — 

Ni  chaent,  O Dduw,  chwant  oedd  waeth. 

Siôn  Cent. 


XLII. 

Y MYNEICH. 

Y Myneich  aml  eu  mwnai, 

Muriau  teg,  mawr  yw  eu  tai ; 

Cryfion  ynt  yn  eu  crefydd, 

Cryfion  ddiffodyddion  ffydd  ! 

Siôn  Cent. 


XLIII. 

DIWEDD  DYN. 

Llyma  y byd  cyd  cadarn, 

A diwedd  byd  yw  dydd  barn  ; 

Cu  iawn  i bawb  cyn  eu  bedd 
Goelio  i Dduw  rhag  gwael  ddiwcdd, 

Diwedd  Dyn. 


5 A galw  ar  Grist  yn  ddistaw 
Am  ras  a ffydd  ddydd  a ddaw. 

Ni  phery  dyn,  derfyn  dig, 

Uwch  adwy  ond  ychydig  ; 

Darfod  a wna  ei  derfyn, 

10  Gorwedd  yw  diwedd  pob  dyn. 

Gad  i’r  corph,  wedi  gorphen, 

Bwys  o bridd  neu  bais  o bren, 

A thrychant,  meddant  i mi, 

O bryfed  yn  ei  brofi  ; 

15  A’r  enaid  ni  ŵyr  yna, 

0 Dduw,  i ba  ffordd  ydd  a. 

Siôn  Cent, 

XLIV. 

lEUANC  A HEN, 

Di-eiddil  a da  oeddwn, 

A chryf,  a gorwyllt,  a chrwn  ; 

A hefyd  esgud  ysgawn, 

1 ben  yr  allt  buan  ’r  awn  ; 

5 Trin  y bêl  a phob  helynt, 

A rhedeg  fal  gwaneg  gwynt. — 

Heddiw,  os  i riw  yr  af 
O arfeddyd,  hwyr  fyddaf. 

Siên  CenU 


XLV. 


Y NEF. 

Pob  cân,  pob  chwareu,  pob  cerdd, 

Pob  mawl  wisg,  pob  melusgerdd  ; 
Syched,  niwed,  na  newyn 
Ni  ad  Duw  i enaid  dyn  ; 

5 Pawb  yn  eu  rhif  yn  ifanc 

Heb  dro,  heb  niwed,  heb  dranc, 

Yno  trigant,  Iwyddiant  lu, 

Oes  oesoedd  yn  llys  lesu. 

Siôn  Cent. 

XLVI. 

Y BEDD. 

Heddyw  yn  arglwydd,  rwydd  ran, 

Heno  mewn  bedd  ei  hunan  ; 

Ni  wisg  sidan  am  dano 
Mewn  Ilan,  ond  graean  a gro  ; 

5 Ni  phraw  gael  serch,  ni  pherchir, 

Ni  phryn  un  tyddyn  o’r  tir  ; 

Nid  â’n  ol,  ni  chais  olud, 

Na  gwin  mwy’n  y genau  mud  ; 

Ni  wŷl  obry  gwedy  gwin 
10  Un  o’i  ddeiliaid  i’w  ddilyn  ; 

F Bedd. 


Ni  ddwg  ran  a fo  gwannach, 

Ni  ddaw  i’r  wledd  o’r  bedd  bach. 
Heddyw  mewn  pridd  yn  ddiddim, 

O’i  dda  nid  oes  ganddo  ddim  ; 

15  Y ddaear  ddwys  yn  pwyso, 

A’r  grudd  yn  ymwasg  a’r  gro. 

Sitn  Cent. 


XLVII. 

CYMRU  FYDD. 

Pennaf  nasiwn  gwn  gwmpas, 

Erioed  fuom  ni  o ras  ; 

Am  hynny  lle’r  ymhonnwyf 
Gobeithiaw  a ddaw  ydd  wyf. 

Siôn  Cent. 


XLVIII. 

HEDD. 

A fynno  nef  i’w  enaid, 

O’i  feiau  byth  ef  a baid  ; 

Dir  i’r  bobl,  dewr  yw’r  bwbach, 
Ryngu  bodd  yr  angeu  bach. 

Siôn  Cent, 


XLIX. 


I’R  LLWYNOG. 

Madyn  ronwyn,  ry  enwir, 

Meingi  gwych,  mynni  gig  îr  ; 
Mynni  arlwy  mewn  irlwyn, 

Ym  mlaen  dôl,  ymlyniad  ẃyn. 

5 Hwde  gerdd,  hwyaid  a gai, 

A gŵydd,  ac  it  y gweddai  ; 

Cei  fras  edn,  cyfrwys  ydwyd, 

A chall  iawn  mewn  dichell  wyd  ; 
A dewr  yn  allt,  dorwyn  ŵr, 

10  A chalonnog  chwilennwr. 

Mae’r  cyngor  a gynghori  ? 

Moes  di  hyn,  madyn  i mi  ; 

Caru  ydd  wyf  cwyraidd  Wen 
O’r  Ddôl,  ail  deurudd  Elen, 

15  A charu  mae,  ’n  chwerw  i mi, 
Gŵr  arall  gwag  o Eryri, 

Dafydd,  awenydd  uniawn, 
Nanmor,  un  o enw  mawr  iawn  ! 
A’m  cŵyn  wrthyd  amcenais, 

20  Rhag  ei  baen  rhywiog  eí  bais, 


l'r  Llwynog. 


Y sydd,  ail  irwydd  orwen, 

Llatai  a gyrch  llety  Gwen, 

Ac  ar  y lloer,  eigr  y llu, 

A gais  dwyll  drwy  gastellu. 

25  O cheiff  fan,  wylan  eiliw, 

A'i  babell  aur,  o bob  IIiw, 

Dwyn  a gais  dan  ei  gasul, 

Gwen  i’r  mab,  oganwr  mul  ; 

Er  hyn  moes  hon  er  henwydd, 

30  Ci  daear  gwyllt,  cei  dair  gŵydd  ! 
Dos  i’r  Ddôl,  dewis  iâr  dda, 

Ac  oenyn  a gei  yna  ; 

A rhodia  ’mysg  y rhedyn, 

Gylch  y Ddôl,  gwylia  wych  ddyn. 

35  O gweli’r  paen,  gwiliwr  pŵr, 

Iddo  fadyn  ddefeidiwr, 

GAVilia  ef  lle  cartrefai, 

Gwobr  o gig,  gi  byr,  a gai, 

A’i  ddial  ar  ei  ddwyen, 

40  Amod  gwych,  am  hudo  Gwen, 
Adolwyn  it,  dal  â naid, 

A rhwyg  ŵr  yr  hug  euraid  ; 

A lladd  latai  brawd  Llawdden, 

A dwg  ei  bais  deg  a’i  ben. 

45  Ac  am  Wenno,  gi  meinael, 

Gad  rhof  a’r  gwiw  wawdwr  hael  j 

Pr  Ll'wynog. 


A cherdd,  cyd  bytho  wych  hwn, 

Am  Wenno  yr  ymwanwn, 

Rhys  Goch  Eryrì. 

L. 

CARU’  HEN. 

Llawer  gŵr,  lliw  eira  gorwyn, 

Fynnai  dy  gael,  f’enaid  gwyn  ; 

Fy  nwyn  mae  lliw  dy  wyneb, 

Ni  fyn  fy  nyn  fi  na  neb ! 

5 Mẅya’  gŵr,  ddyn  fron  gronwen, 

A’th  gâr  wyf,  er  na’th  geir,  Wen  ; 

Ac  ni  raid  i mi  na  pheidiwyf, 

Gŵr  a’i  wallt  fal  y grai  wyf  ! 

Myn  Elian,  mwy  yw  nolur 
10  Na  chlwyf  dyn  dan  awchlaif  dur  ; 

Na  ddwg,  ddyn  aelfain,  f’einioes, 

Er  y Gŵr  aeth  ar  y groes, 

O’th  gae  williad,  a’th  golli, 

Nid  oedd  ond  dwyn  f’enaid  i ; 

15  Awn  i herwa,  fy  nyn  hirwen, 

Awn  mi  a thi  ymaith,  Wen. 

Os  y drych  ar  was  gwych,  Gwen, 

A wnelit,  ddyn  anwylwen, 

Meinir,  er  nad  ŷm  unoed, 

20  O mynni  fi  er  mwyn  f’oed. 

Caru'n  Hen. 


Ti  a gei  fawl,  Tegau  fain, 

A gŵr  llwyd,  ac  aur  Ilydain, 

A’th  garu,  ferch,  a’th  berchi, 

Myn  lesu  Wynn,  i’m  hoes  i ! / 

leuan  Tew  Hen. 


LI. 

Y GWYNT. 

Anadl  oer  anwadal  wyd, 

A’th  wyneb  a wnaeth  annwyd  ; 

Troed  nid  oes,  nid  rhaid,  na  dwrn, 

Nac  osgedd,  corph,  nac  asgwrn  ; 

5 Ni’th  aned,  oer  dynged  dau, 

Ni’th  ludd  ing,  ni’th  ladd  angau, 

Ni’th  fedd  y tân,  ni’th  fawdd  ton, 

Ni’th  wêl  dyn,  ni’th  ddeil  dynion. 

Ystent  flin,  estynnit  floedd, 

10  Ysturmant  yr  ystormoedd  ! 

Moes  gainc,  coed  a maes  a’i  gŵyr, 

Moes  gywydd,  miwsig  awyr  ! 

Bwrw  ddail  o wybr  i ddolydd, 

A briwo  coed  a brig  gwŷdd  ; 

15  Piliwr  adail,  ple’r  ydwyd  ? 

Planed  wyllt,  pa  le  nid  wyd? 

Maredydd  ap  Rhys. 

LII. 


Y PYSGOTWR. 

Pa  ŵr  ydwyf  tra  fwyf  iach  ? 

Pysgodwr  ; pwy  esgudach  ? 

A mil  o bysgod  Maelawr 
Ar  fy  mwrdd — llyna  rif  mawr  ! 

5 Madog  wych,  mwyedig  wedd, 
lawn  geneu  Owain  Gwynedd, 

Ni  fynnai  dir,  f’enaid  oedd, 

Na  da  mawr,  ond  y moroedd. 

Madog  wyf  i’m  hoed,  a’i  gais 
10  Ar  foroedd,  hyn  arferais  ; 

Rhodiaf  hyd  fôr  ac  afon, 

Ar  hyd  eu  gro  â’m  rhwyd  gron. 

Maredydd  ap  Rhys. 

LIII. 

GOLUD. 

Yma’r  ŷs  yn  ymryson, 

Anras  sydd  yn  yr  oes  hon  ; 

Mynnu  ’marddel  mewn  mawrdda, 
Maddeu  Duw  er  meddu  da. 

5 Ac  arfer  llawer  o’r  lleill 
Ydyw  arwain  da  ereill  ; 

Golud. 


Ymladd  a llafnau  amlwg 
Am  y da  y mae  a’i  dwg. 

lawnach  i gybydd  enwir 
lo  Garu  Duw  nag  erw  o dir, 

A phrynu  nef  trwy  lefair, — 

Gan  dlawd  er  cardawd  y’i  cair. 

Pryned  ddyn  prin  oed  ei  ddydd 
A’i  dda  nef  iddo’n  ufydd  ; 

15  Beth  a dâl  ond  dialedd 

Da’r  byd  wrth  fyned  i’r  bedd? 

Maredydd  ap  Rhys. 


LIV. 

CYPLEDAU. 

ANGEU. 

Dyn,  pe  cyn  gryfed  a dau, 

Di-gyngor  y dwg  angau. 

ANWIREDD. 

Yn  ol  anwiredd  y naill 
Anwiredd  a wna  eraill. 

Maredydd  ap  Rhys. 

LV. 


GWALLT  LLIO. 

Llio  eurwallt,  lliw  arian, 

Llewych  mellt  aj  y Iluwch  mân  ; 

Mae  ar  ei  phen,  seren  serch, 

LIiw  rhuddaur,  LIio  Rhydderch  ; 

5 Ar  iâd  LIio  rhoed  Ilyweth, 

A’r  noblau  aur  yn  y bleth. 

Mihangel  oedd  wallt  felyn, 

Ac  un  wallt  ag  e yw  ’nyn  ; 

Ai  plisg  y gneuen  wisgi, 

10  Ai  dellt  aur,  yw  dy  wallt  di  ? 

Y mae  dwy  did  o sidan, 

Am  Lio’n  glog  melyn  glân  ; 

Y mae’n  debyg  mewn  deubeth 
I flaen  íìflam  felen  ei  phleth. 

Dafydd  Nanmor. 

LVI. 

GŴR  DA. 

Nid  oes  falchder  yn  í’eryr, 

A fo  balch  ef  â heb  wŷr  ; 

A ro'budd  i wŷr  heb  wall, 

A fyn  gwŷr  fwy  nag  arall. 

Gẃr  Das 


5 Ef  a wnaeth  bob  gwasanaethwr, 
Hwyntau  a’i  gwnaeth  yntau’n  ŵr  ; 

Gŵr  a wella  gwŷr  wellwell, 

A’r  gwŷr  a wna’r  gŵr  yn  well. 

Dafydd  Nanmor. 


LVIL 

GWLEDD  RHYS  O^R  TYWYN. 

Rhys  oreu  (’n  nhir  Is  Aeron) 

Ar  ei  fwrdd  o Ddofr  i Fôn, 

Goreu  perchen,  a’r  wên  wiw, 

Ty,  o Adda  hyd  heddiw. 

5 Ty  fal  Ysbyty  leuan 
Fu  ei  dai  o fwyd  i wan  ; 

Fr  tai  yn  nghwr  y Tywyn 
Ef  a ddaw  sy  fyw  o ddyn. 

Pair  rannu,  er  nas  prynan, 
lo  Bwyd  i’r  byd  o bedwar  ban  ; 

Fo  borthai  yn  ei  dai  da 
Wledd  Rys  luoedd  yr  Asia  ! 

Pe  bae  gan  mil  yn  ddilys 
O erydr  rhif  ar  dir  Rhys  ; 

15  A thrichan  gwinllan  a gwin, 

Ac  yn  malu  gan  melin  ; 

Gnoledd  Rhys  o'r  Tymyn. 

Pe  bae’r  ddaear  yn  fara, 

Neu  flas  dŵr  fal  osai  da, 

Yn  y wledd  rhyfedd  barhau 
20  Dŵr  a daear  dri  diau  ! 

Dafydd  Nanmor, 

LVIII. 

MARW  CARIAD. 

Blin  yw  hyder  o weryd  ; 

Hudol  byr  yw  hoedl  y byd, — 

Caru  dyn  ifanc  irwen, 

A marw  a wnaeth  morwyn  wen. 

5 Dan  weryd  mae  dyn  wirion, 

Anap  oedd  roi  wyneb  hon  ; 

O daearwyd  ei  deurudd, 

Mae’n  llai’r  gwrid  mewn  Ilawer  grudd. 
Och  im,  pe  marw  y chwemwy 
lo  O bydd  ei  math  mewn  bedd  mwy  ; 
Gweddw  am  bon  yn  y bronnydd 
Ydyw’r  gôg  a’r  bedw  a’r  gwŷdd. 

Os  marw  o hon  is  Conwy, 

Ni  ddyly  Mai  ddeilio  mwy  ; 

15  Gwywon  yw’r  bedw  a’r  gwiail, 

Ac  weithian  ni  ddygan  ddail. 


Marw  Cariad. 


Ni  fynnwn  yn  hwy  feinioes, 

Gan  na  cheid  amgenach  oes  ; 

Marw  a wnaeth  yn  fy  marn  i 
20  Yr  haul  wen  aV  haelioni. 

Dafydd  Nanmor. 

LIX. 

Y PAEN 

Yr  eglurbaen  a’r  glaerbais, 

Wamal  o beth,  owmal  bais. 

Simwr  deg,  fis  Mai,  yw'r  dau, 

0 blu  adar  a blodau. 

5 Mae  yn  dy  gylch  mando  gwiw, 

Mil  o arllad  mal  eurlliw. 

Bryd  esgob,  euraid  asgell, 

Ni  bu  liw  ar  y nobl  well, 

Brithion  dynion  adenydd, 

10  Bwliwns  aur  o’u  blaenau  sydd  ; 

Delw  o angel  deilyngaur, 

Dwyn  ydd  wyd  adenydd  aur  ; 

Un  ddylîf  dan  newydd  len 
Yw  dy  liw  a dail  ywen. 

15  Teg  wyd,  baen  llwyd,  ar  ben  llys, 

Ac  unfodd  wyd  ag  enfys  ; 

Tebig — nid  dig  ywV  naid  dau — 

1 lu  wyd  o leuadau. 

Dafydd  Nanmor. 

Of  ìWmiié 

imm 


LX. 


MARW  WATCYN  FYCHAN. 

Y mae  utgorn  am  Watcyn, 

A llif  Noe  a llefain  yn, 

A diwedd  braint,  a dydd  brawd, 

Yn  Henffordd,  mawr  yw’n  hanffawd. 

5 Cyflfro  fal  di-wreiddio  dâr, 

Corn  Duw  yn  crynnu  daear  ; 

Mawr  o dwrdd  ym  Mro  Dorddun, 

Mawr  poen  cant,  marw  y pen  cun. 

Er  a las  o ryw  lysoedd, 
lo  Er  a ladder,  ofer  oedd  ; 

Nid  oes  o fewn  i’n  dwysir 
Ei  werth  ef  o wŷr  a thir. 

Hywel  Swrdwal. 

LXI. 

CYPLEDAU. 

MAIR. 

Dy  garu  a wybüum. 

Darllain  dy  bylgain  y bum. 

CYFEILLACH. 

Ni  cheisiwn  nef  na’i  threfi 
Pe  gwypwn  nas  cai  hwn  hi. 

Cypledau. 


Y DEWR. 

5 A gwayw  hir  gwae  a’i  hery, 

O’i  ffordd  gwyn  ei  fyd  a íîy. 

Hymel  Stordmal. 

LXII. 

BARDD  YN  LLATAI. 

Llawdden  at  ferch  a erchis 
Im  ddwyn,  er  ys  mwy  na  mis, 
Arwyddion  a sôn  am  serch, 

A rhoi  hwnnw  er  ei  hannerch, 

5 Deuthum  i’r  wlad  wastad  wen, 

Llariaidd  fun,  lle’r  oedd  feinwen  ; 
Mwynen,  pan  ddeuthum  yno, 

Meddai,  ni  fynnai  efô ! 

Dwedais  mai  gŵr  da  ydoedd, 

10  Dros  Lawdden,  aniben  oedd  ; 

Ateb  o Wen,  o’m  tyb  i, 

Fy  neges  dan  fynegi 
“ Beth  fal  hyn  a fyn  efô? 

Llawdden,  mae  arall  iddo  ; 

15  Dywed,  ni  wnaf  warafun, 

Drwsa  teg  drosot  dy  hun  ! ” 

“ F’annwyl,  ni  feiddiaf  finnau 
Ddi-swyddo  y Cymro  cau.” 

Bardd  yn  Llatai. 


“ Beiddi,  cais  ei  rybuddio, 

20  Bid  i’th  farn,  be  doeth  efô, 

Nad  y rhyw  anfadwr  hwn 
O brydydd  a briodwn  î ” 

Naddwn  benillion  iddi 
Nos  Sul  am  fy  newis  i ; 

25  Oni’m  treisir,  nam  trasyth, 

Ni  cheifî  Llawdden  feinwen  fyth  ! 

leuan  aỳ  Hynoel  Swrdwai. 
LXIII. 

ATEB  I’R  CYWYDD  UCHOD. 

Gwir  iawn  fu’r  geiriau,  f’enaid, 

Geisio,  a choelio  o chaid, 

Llatai  a gerddai  a gwir, 

Llwybraidd  macwyaidd  cywir. 

5 Nid  felly,  cywely  cân, 

Arwydd  yw,  yr  oedd  leuan  ; 

Teg  oedd  Ifan  fal  cannwyll, 

Llyna  deg  yn  llawn  o dwyll  ! 

Brawd  ffydd  o herwydd  hiraeth 
10  Oeddwn  gynt  iddo  yn  gaeth  ! 

Addef,  er  maint  a wyddwn, 

Gyfrinach  haeach  i hwn  ; 

Ateb  i'r  Cywydd  Uchod. 

Caru — Och  lesu  na  chaid  ! — 

Mwynen  yn  fwy  na’m  henaid  ; 

15  Gyrrais  leuan  i’w  hannerch, 

Gŵr  ffraeth  yng  ngwasanaeth  sereh  ! 
Pan  gafas  Ifan  f’annwyl 
Olwg  ar  Wen  ail  Eigr  ŵyl, 

Aeth  yr  annerch,  eithr  ennyd, 

20  Dros  gof  wrth  wtres  i gyd  1 
Ynfyd  oedd  i mi  anfon 
Gwas  teg  i neges  at  hon  ; 

Deuair  dwedai  myn  Dewi 
Iddo’i  hun  am  un  i mi  I 

25  Od  â fyth  i dai  y ferch 

Im  gennad  mwy,  nac  annerch, 
Danfonaf,  o byddaf  byw, 

At  fwynen  latai  fenyw  ! 

Llawdden. 

LXIV. 

CUSAN. 

Mwynen  a geidw  im  einioes 
A’i  min,  myn  y rhin  a’i  rhoes  ; 

Dodes  â’i  genau  didwyll, 

Do,  gae  bach  a’m  dug  0 bwyll ; 

Cusan. 


5 lach  yw’r  galon  a’r  fron  frau, 

Achos  un  o’i  chusanau  ; 

O chais  merched  ei  chusan 
Is  coed,  oerfel  im  os  cân’ ! 

Llawdden. 


LXV. 

CWYN  CARIAD. 

Blinais  yn  dwyn  er  mwyn  merch 
Boen  ennyd  heb  un  annerch  ; 

Oedd  ryfedd  pe  gorweddwn 
Mewn  bedd  am  y neb  a wn  ? 

5 Fy  serch  ar  ferch  a rof  fì 
Bob  dydd  heb  wybod  iddi  ; 

F’  uchenaid  am  f’enaid  fain 
A dery  ar  y dwyrain. 

O’m  golwg  y mag  wylaw 
10  Fal  afon  drwy  Foelfain  draw  ; 

Oni  chaf  y ddyn  wych  hon 
Dan  irddail  bedw  yn  wyrddion, 

Minnau  gaf  rhwng  Môn  a Gwent 
Gist  faen  ar  gost  y fynwent  I 

Bedo  Brwynllys. 

LXVI. 


GWEN. 

Gwen  dlos  ag  anadl  isel, 

Ac  yn  ei  fysg  win  neu  fêl, 

Mi  a’th  gerais  o drais  draw, 

Mi  i’m  bryd  drwy’r  byd  ar  beidiaw. 

5 Ef  aeth  weithian  am  danaf 
Sôn  i’th  gylch,  megis  na’th  gaf ; 

Uchder  a roed  i’r  deri, 

Uwch  yn  d’ol  f’uchenaid  i ; 

Dy  serch,  haul  Deau,  y sydd 
lO  Yn  f’wyneb  yn  afonydd. 

I’th  liw  rhoed  wyth  oleu’r  haf, 

A’th  lun  ar  y fath  lanaf ; 

Edrych  yn  fynych  dy  fodd, 

Od  wyf  wan,  a’m  difwynodd. 

15  Dy  aeliau  yw’r  hudolion 
Y n ferau  aeth  yn  y fron  ; 

Dy  fin,  oes  win  megis  ef  ? 

Dy  edrych  ni’m  gad  adref. 

Bedo  Brnoynllyst 

LXVII. 


CWYN  CARIAD. 

Y fun  a all  a fynno, 

Ai  byw  o wan  ai  na  bo, 

Nid  adwaen — ynfyd  ydwyf — 

Neb  un  radd  yn  y boen  ’r  wyf. 

5 O fewn  f’oes  ni  chaf  hun  faith, 

Ffriw  Gwen  a’m  deffry  ganwaith  ; 

Od  wy’n  wiw,  ni’m  hedwyn  neb, 

Mor  wan  ag  y mae’r  wyneb. 

Mae  yn  yr  ais,  fal  mân  ro, 

10  Ddolur  gan  drwm  feddylio  ; 

Briwiau’n  faith  i’m  bron  a fydd 
O Galan  Mai  i’w  gilydd  ; 

Fy  wyneb  am  ddyn  fanwallt 
Ni  bydd  yr  hawg  heb  ddŵr  hallt.  ' 

Bedo  Brwynllys. 

LXVIII. 

AEL  MERCH  DLOS. 

Gwelais  mewn  ffair  ddisgleirddyn, 
Gwynddrych  oedd  edrych  y ddyn  ; 
Gwelais  ar  drofa  golwg 
Gwên  bêr,  a gwyn-gan  heb  wg, 

Ael  Merch  Dlos. 

5 Deliais  ar  funud  Olwen, 

Dielwi’r  wyf  dal  ar  Wen  ; 

Ael  merch  a wnaeth  wylo  i mi, 

Anap  oedd  i mi  eni  ! 

Bedo  Brwynllys. 


LXIX. 

OFN  CARIAD. 

Erioed  ei  charu  ’r  ydwy, 

Ofera  dyn  o’i  fryd  wy  ; 

Minnau  yn  marw,  garw  gerydd, 

Yng  ngwlad  y ferch  anglod  fydd  ! 

5 Ofni’r  wyf  dan  fin  yr  allt 

Farw  o’i  chariad,  ferch  eurwallt ; 

Nid  ofn  clwyf,  na  deufin  cledd — 

Ofn  hyn  yw  fy  anhunedd. 

Bedo  Brwynllys. 


LXX. 

CARIAD. 

Meddylio  dy  geisio,  Gwen, 
Heb  ymgais  a neb  amgen, 
Neu  fod,  mwya’  dannod  oedd, 
Fil  yn  weddw  o flynyddoedd  1 

Cariad. 


5 Nid  hardd  it  ladd  bardd  o’r  byd, 

Nid  diofal  it  hefyd  ; 

Mae  ar  y grudd,  Mair  a gred, 

Gwilydd  herwydd  ei  guled. 

Paham,  a minnau’n  ieuanc, 

10  Yr  wyf  yn  rhwym  ar  fy  nhranc? 

I’th  fywyd  fy  ysbryd  fydd 
Yn  galw  o Iwyn  i’w  gilydd. 

Pe’th  archwn,  ni  wn  ennyd 
Gan  bwy  y’th  gawn  yn  y byd  ; 

15  Canaf  gerdd — nis  gwnawn  erddun — 

I’ch  erchi  chwi  iwch  eich  hun  ! 

Bedo  Brwynllys, 

LXXI. 

YMBIL. 

Y tâl  dan  y melfed  du 
A gae  wirion  dy  garu, 

Ofnus  ofalus  wyf  fi, 

Seren  feinwen,  dy  sorri  ; 

5 A gwae’r  galon  friwdon  frad 
Aeth  i gurio  o’th  gariad  ; 

Ceisiais  o bell  dy  gellwair, 

Ni  chawn  ged  i achwyn  gair. 

Er  y Mab  fu’n  yr  aberth 
10  A’n  prynodd  er  gormod  gwerth, 

Ymbtl. 


Meinwen,  gedwch  i minnau 
Gŵyn  wrthych  o’r  mawrnych  mau. 
Gwrando,  dy  weddio’dd  wyf, 

Clyw  fy  nad,  claf  iawn  ydwyf ; 

15  Coelia  beth  a dyrcalon, 

Celu  serch,  eisieu  cael  sôn  ! 

Ni  bu  annoeth  un  benyd, 

Nac  un  boen  ag  wy’n  y byd  ; 

Oni  chaf  â chwi  ’mddiddan, 

20  Mi  a ga’r  lle  ym  magwyr  llan. 

Bedo  Brwynllys. 

LXXII. 

CARIAD  OFNUS. 

Un  arfer  ag  aderyn 

Wyf  yn  dy  gylch,  f’enaid  gwyn  ; 

Ofni  pawb,  f’anap  yw  hyn, 

A gwylltio  rhag  ofn  gwelltyn  ! 

Bedo  Brwynllys. 

LXXIII. 

DIWEDD  DA. 

Er  hyd  fae’r  noswaith  weithiau, 

Ei  diwedd  hi  fydd  dyddhau  ; 

Diwedd  cyfyngdod  aeaf, 

Wedi  rhew,  y daw  yr  haf. 

Dmedd  Da. 


5 Diwedd  pob  anhunedd  hir 
Ar  ffyniant  y’i  gorftennir  ; 

Diwedd  f’anras  o’th  draserch 
Yw  dy  gael,  y feinael  ferch, 

Bedo  Brnoynllys. 

LXXIV. 

CARIAD. 

Dy  bryd  a’th  wisg  sydd  ddisglair, 

Dy  lun,  ferch,  fel  delw  wen  Fair ; 

Rhoed  i ti,  liw  rhediad  ton, 

O degwch  fwy  na  digon. 

5 Dwy  fil  a glyw  dy  foliant, 

Gan  bibau  teg,  gan  bob  tant ; 

Nid  oedd  ymddiddan  deuddyn 
Ond  dy  glod  yn  neutu  glyn. 

O rhoi  i fardd,  yr  hoyw  fun, 

10  Air  di-ystyr  ar  destun, 

Dyfod,  cyd  bych,  di-ofal, 

A wna  dy  dwyll  yn  dy  dâl  ! 

Gwyn  wyt  ti,  a gwnawn  oed  dydd, 

A du  ydwyf,  a dedwydd  ; — 

15  Yr  wyf,  Wen  araf  waneg, 

Yn  ddi-glwyf  er  nad  wyf  deg  ! 

Robin  Ddu. 

LXXV. 


CARIAD. 

Caru  bun,  curio  beunydd, 

Aeth  a’r  gwrid  o eitha’r  grudd  ; 

Darfod  fal  yr  ôd  a’r  iâ, 

Gan  f’amwynt,  gwan  wyf  yma. 

5 Troi’n  adyn  truan  ydwyf, 

Trosti  o nych  trist  iawn  wyf ; 

Cariad  yw  ni  fag  hiroes, 

Pryder  yw  hyn,  pryd  a’i  rhoes. 

Mwnwgl  megis  y grisial, 

10  Cylchiad  teg  lliw  calch  y tâl, 

Lliw  haul  Mai,  Iliw  heli  môr, 

Lliw’r  wyneb  fal  Iloer  lonor. 

Ni  ellir  o feinir  fach 

Dan  dlysau  roi  dyn  dlosach  ; 

15  Mae  bryn  o Ìâ  i’m  bron  i, 

A brwyn  i’m  dwyn  am  dani. 

Ni  chredir,  nychu’r  ydwyf, 

Guled  am  ei  gweled  wyf ; 

Ni  wn  a fum  yn  iawn  fis 
20  Heb  hiraeth,  hi  a’i  peris. 

leuan  Deul'wyn. 

LXXVI. 


Y FEDWEN. 

Mae  bedwen  yn  niben  allt, 

Friglaswyrdd  fawr  ei  glwyswallt ; 

Mae  yno  ym  Mai  enwog 
Allorau  gwyrdd  a lle’r  gog. 

5 Meillion  teg,  mae  llonaid  twyn, 

Mân  serliw  mynwes  irlwyn  ; 

Y fedwen  ydyw  f’adail, 

Wybren  deg  o bren  a dail. 

leuan  Deulwyn. 


LXXVII. 

CARIAD. 

Cerais  ddyn  ifanc  hirwen, 

Cariad  oedd  ni’m  credai  Wen  ; 

Er  fy  mod  heb  gyfodi, 

Ni  chred  hon  wae  o’i  chariad  hi  ; 

5 Rhyfedd  am  anhunedd  hir, 

A chuled  wyf,  na  choelir  ; 

Mae  im  galon  dân  am  dani, 

Ac  arwydd  yw  i’m  grudd  i. 

leuan  Deulwyn, 

LXXVIII. 


Y GWIR  BEN. 

Ewyllys  hwn  o’r  lle  saif 
Ydyw’r  achos  a’i  drychaif ; 

A fo  pen  tyngedfennol 
Ofer  i neb  ei  fwrw’n  ol. 

leuan  Deulwyn. 


LXXIX. 

BLAENOR. 

Nid  oedd  ef  yn  gynefin 
A bod  ar  ol  o bae  drin  ; 

Blaenrhed  i fyned  fu  fo, 

Ac  olaf  pan  fae  gilio. 

leuan  Deulwyn. 


LXXX. 

CYPLEDAU. 

CUSAN. 

Melus  ydyw  dy  gusan 
Os  melus  yw’r  mefus  mân. 

Cypledau. 


DAU  WYNEB. 

Ymlidìwr  i’m  hol  ydoedd, 

Mwyn  o beth  i’m  hwyneb  oedd. 

COLLI  CYFAILL. 

5 Maddeu  un  im  oedd  anodd 
Na  bae  yn  fyw  neb  un  fodd. 

leuan  Deulwyn. 


LXXXI. 

GRUFFYDD  AP  NICOLAS. 

Ti  a gefaist,  o gyfiawn, 

Gadair  a dysg,  gyda’r  dawn  ; 

Atad  yr  ant  i’r  gadair, 

Agos  a phell,  fal  gwŷs  ffair. 

5 O bae  na  chrwysedd  na  barn, 

Na  chyd  rhwng  gwan  a chadarn, 

Y cadarn  a’i  bwrw  arnad, 

Y dyn  gwan  pand  yno’i  gad. 

Llew  wrth  gadarn  y’th  farnwyd, 

10  A gwâr  oen  i’r  gwirion  wyd. 

Gwtlym  ab  leuan  Hen. 

LXXXII. 
Y DOETH. 


Y doeth  ni  ddywed  a ŵyr, 

Nid  o sôn  y daw  synnwyr  ; 

A fo  doeth,  efô  a dau, 

Annoeth  ni  reol  enau. 

Gwüym  ab  leuan  Hen. 

LXXXIII. 

MARW  CARIAD. 

Dwys  im  sôn  nad  oes  im  serch, 

Dwyn  f’enaid  oedd  doe’n  f’annerch  ; 
Di-ryfedd,  brad  oer  fodd  braw, 

Am  a ddygwyd  im  ddigiaw. 

5 Dwyn  merch  fal  blodeuyn  Mai, 

Deg  weddaidd,  Duw  a’i  gwyddai ; 

Cwyn  yw  ei  dwyn,  cannaid  wedd, 
Cannwyll  merched  teg  Gwynedd. 

Glwys  a hardd  y gwelais  hi, 
lo  Gwas  oeddwn  heb  gas  iddi  ; 

Oer  a gwan  fal  yr  ia  i gyd 
Wyf  yn  alar  fy  anwylyd  ; 

Nid  adwaen,  iawn  yw  dwedyd, 

Weithian  ei  bath  yn  y byd  ; 

Matno  Cariad, 


15  Ai  rhyfedd,  wawr  hoywfodd  wen, 
Ar  ei  hol  dduo’r  heulwen  ? 

Och  ddaear  o’i  halar  hi, 

Och  goed,  na  ddeiliwch  gwedi, 

Och  fîurfafen  uwch  ben  byd, 

20  Och  wybren  am  ferch  wiwbryd. 

Os  minnau  goris  manwydd 
Yn  wylo  swrn  i’w  hol  sydd, 

Ni  all  merched,  Iwysgred  lu, 

Holl  Wynedd  fy  llawenu  ; 

25  Di  -lawen  fyth  dylwn  fod 
Dros  hon  fy  meistres  hynod  ; 

Ni  bydd  y byd  rhag  cyd  cẃyn 
Mal  yr  oedd  am  loer  addwyn. 

Mae’n  oerddig  am  Wen  eurddoeth, 
30  Mae’r  haf  fel  yn  aeaf  noeth  ; 

Mae’r  haul  fel  y môr  rhewlyd, 

Mae’r  eos  fwyndlos  yn  fud, 

Dwyn  cannaid  ddwbl  euraid  bleth 
Dirion  gu’n  oedran  geneth  ; 

35  Gwae  fi  Vioed  pan  gofier  hyn — 
Glendid  lle  nis  gwel  undyn. 

Glana’  merch,  goleuni’m  hoes, 
Oedd  hon  yn  nydd  ei  heinioes  ; 

Ys  da  oedd  nes  diweddoed, 

40  Os  da’r  un  roes  Duw  erioed. 

Marw  Cariad 


Oer  oedd  fynd,  arwydd  o fâr, 

Un  dduwies  wen  i ddaear  ; 

Un  Duw  ’mhlaid  ei  henaid  hi, 

Un  wych  oedd,  yn  iach  iddi. 

Gwilym  ab  leuan  Hen. 

LXXXIV. 

MÓN. 

Nos  da  i’r  Ynys  Dywell, 

Ni  wn  oes  un  ynys  well  ; 

Ynys  yw  Môn  o enaint, 

Ynys  yw  yn  llawn  o saint ! 

5 Am  Fôn  yr  ymofynnaf, 

Mwnai  ac  aur  Môn  a gaf  ; 

Gwleddau,  seigiau  gwresogion, 
Gwleddau  mawr  arglwyddi  Môn. 
Gorddu  yw  brig  Iwerddon 
10  Gan  fwg  ceginau  o Fôn  ; 

O^Fôn  y daeth  y prif  fonedd, 

Ym  Môn  y cawn  win  a medd. 

Mal  Ebron  a’i  hafonydd, 

Môn  Fam  Gymru  felly  fydd  ; 

15  Einioes  fyth  i Ynys  Fôn, 

A dwy  einioes  i’w  dynion  ! 

Lewis  Glyn  Cothi, 

LXXXV. 


MARWNAD  PLENTYN. 

Fy  nwy  ais,  farw  fy  Nisyn, 

Y sy’n  glaf  am  Siôn  y Glyn  ; 

Udo  fyth  yr  ydwyf  fi 
Am  benàig  Mabinogi. 

5 Afal  pêr  ac  aderyn 

A garai’r  gwas,  a gro  gwyn, 

Bwa  o flaen  y ddraenen, 

Cleddau  digon  brau  o bren. 

Gwneuthur  moethau,  gwenieithio, 

10  Sorri  wrthyf  fi  wnae  fo, 

A chymod  er  ysglodyn, 

Ac  er  dis  a garai  dyn. 

O Fair,  gwae  fi  o’i  orwedd, 

A gwae  fy  ais  gan  ei  fedd. 

15  Siôn  y sy’n  danfon  i’w  dad 
Awch  o hiraeth  a chariad  ; 

Yn  iach  wên  ar  fy  ngenau, 

Yn  iach  chwerthin  â’r  min  mau  ; 

Ac  yn  iach  bellach  i’r  bêl, 

20  Ac  yn  iach  ganu  uchel 
Ac  yn  iach  fy  nghâr  arab, 

Iso’n  fy  myw,  Siôn  fy  mab. 

Lems  Glyn  Cothi, 

LXXXVI. 


FFLINT. 

Deuthum  ddywsul  diwethaf 
(Dyn  wyf  a luniodd  Duw  Naf !) 

I dre  ddwbl,  gaergwbl  gwyrgam, 

Y Fflint,  a welwyf  yn  fíiam  ! 

5 Lle’r  oedd  neithiawr  (heb  fawr  fedd  !) 
Sais  aneglur,  Seisnigwledd. 
Dechreuais,  ffrystiais  yn  ffraeth, 
Ganu  awdl  i’r  genhedlaeth  ; — 
Gwatwaru,  llysu  fy  Ilais  ; 

10  Gofid  yno  a gefais  ! 

Hawdd  gan  borthmyn  haidd  ac  yd 
Faddeu  fy  holl  gelfyddyd, 

Ac  am  fy  ngherdd  y chwerddyn, — 
Parod  gan  hawl,  prid  gennyf  hyn. 

15  Sôn  am  bys  Wiliam  Beisir, 

Sôn  o’r  ail  am  dail  i’w  dir  ! 

, Galw  i’r  fainc,  gwaelwr  a fydd, 

O bawb  am  Wiliam  Bibydd, 

A’m  gollwng  yn  dra-blwng  draw 
20  O’r  goegwledd  yn  wr  gwaglaw  1 

0 ddifrif  rhof  ddiofryd 

1 Fflint  gaeth  a’i  phlant  i gyd  ; 

Fflint. 

Ei  fifwrn  faith  fal  uffern  fydd, 

A’i  phobl  Seisnig  a’i  phibydd  ! 

25  Fy  holl  weddi  fo’u  lladdiant, — 

Fy  melltith  i’w  plith  a’u  plant ! 

Diau  i’m  hoes  od  af  mwy 
Iddi  eilwaith  na  ddelwy’  ! 

Lewis  Glyn  Cothi. 

LXXXVII. 

CORFF  AC  ENAID. 

Ymargio,  blino’n  ddwy  blaid, 

Mae  yno  ’nghorff  a’m  henaid  ; 

Yr  enaid  ni  châr  ronyn 
A garo’r  corff  gorwag  gwyn. 

5 Ni  fyn  y corffyn,  pe  caid, 

Iddo  a fynno  f’enaid  ; 

F’enaid,  o caid,  a fyn  cael 
Fwyd  o nef  dan  ei  afael. 

Y corff  a fyn,  heb  nacau, 

10  Gael  iddo  win  a gwleddau  ; 

Yr  enaid  yn  wirionach 
A dan  y byd  fel  dyn  bach. 

Lewis  Glyn  Cothi. 


LXXXVIII. 


HUW  CONWY. 

A garo  mwyn  gwrw  a medd, 

A dau  win,  aed  i Wynedd  ; 

A fynno  help  i fyw’n  hwy, 

Aed,  caned  i Huw  Conwy  ! 

Lewis  Glyn  Cothi. 

LXXXIX. 

CYPLEDAU. 

Y BEDD. 

Mae  llen  gêl  ar  wallt  melyn, 

Mae  ar  y gwallt  farmor  gwyn. 

EINIOES. 

Breuach  na  bar  o ewyn 
Yn  ei  stad  yw  einioes  dyn. 

DOE  A HEDDYW. 

5 Yn  ei  dadl  echdoe’n  dwedud, 

Ddoe’n  fyw  iach  a heddyw’n  fud. 

ENW  DA. 

Y dyn  a gaffo  enw  da 
A gaifî  gan  bawb  ei  goffa. 

Lewis  Glyn  Cothi. 

xc. 


HENAINT. 

A fo  doeth  a chyfoethawg 
Ac  iach  a rhydd,  gwych  yr  hawg, 
Beiddiwn  i bawb  ei  addef, 

Byr  a fydd  ei  bara  ef. 

5 Tra  fum  yn  y tyrfâu  mawr, 

Was  ynfyd,  ifanc,  sonfawr, 

Ebrwydd,  ehudrwydd,  hoywdrym 
A chryf  iawn  yn  chwareu  fum  ; 

A heddyw’n  glaf  anafus 
lo  I’m  hun  lle’n  rhwym,  yn  llawn  rhus, 
Digiol  wyf  wrth  farwolaeth, 

Hai  how  ! Bu  ddydd,  heibio  ’dd  aethl 

Megìs  anrheg  o bregeth 
Wyf  i’r  byd — ofer  o beth  ; 

15  Ni  chredant — nychu’r  ydwyf — 

Rhydd  nac  iach,  rhyw  ddyn  ag  wyf. 
Duw  a rannodd  drueni, 

Cur  a phoen  mawr  i’m  corff  i ; 

Am  hyn  yr  wyf  ym  mhenyd, 

20  Am  wagedd,  balchedd  y byd. 

Esgeiriau  yn  ysgyrion 
Y sydd,  fal  dwy  ffawydd  ffon  ; 

Henaint. 


A choríf  heb  na  lliw  na  chig, 
Ysgwyddau  anosgeiddig ; 

25  Gleiniau  fy  nghefn  a drefnwyd 
Yn  gyrrau  craig  neu  gorc  rhwyd  ; 
Rhyfedd  yw  f ais  i’w  rhifo, 

Mal  clwyd  lle  tynnwyd  y to  ; 

Mal  ffustiau,  gîau  gwywon, 

30  Yw’r  ddwy  fraich  ar  y ddwy  fron  ; 
A’m  llygaid  ym  mhell  eigiawn 
’Y  mhen,  ni  ad  im  hun  iawn. 

Gŵr  oerach  nag  Eryri, 

Na  Berwyn  wyf,  i’m  barn  i ; 

35  Ni  thyn  na  chlydwr  na  thân 
Na  dillad  f’annwyd  allan  ; 
Crynedig  i’m  croen  ydwyf, 

Crynfa  deilen  aethnen  wyf, 

Mair  Wen,  enwog  Dwysoges, 

40  Y mór  a’r  tir  mawr  a’r  tes, 

Bydd  Feddyges,  er  lesu, 

I’th  fardd,  mwyaf  gobaith  fu  ; 

Os  iechyd  gennyd  a gaf, 

I’m  henaid  y’i  dymunaf ; 

45  lesu  1 Fal  y dewiswyf 
Arch  roi  im,  erchi  yr  wyf, 

Cymod  cyn  bod  o fewn  bedd, 
Cymwys  im,  o bob  camwedd, 

Henaint. 


Dwg,  lôr,  i le  di-gerydd 
50  F’enaid  wrth  fy  rhaid  yn  rhydd, 

I’th  lân  nef  a’th  oleuni, 

I’th  wlad,  Duw,  i’th  weled  di. 

leuan  Brydydd  Hir, 

XCI. 

Y TARW. 

Y tarw  cu  o’r  tir  y’i  cad 
A wisg  eurliw  ysgarlad  ; 

Cyrn  mal  yn  dëyrn  y dwg 
Mawr  gwynion  ym  Morgannwg. 

5 Gwalltgrych  yr  edrych  lle’r  êl, 

Golwg  carw  dan  glog  cwrel  ; 

Marchog  siderog  doriad 
Urddol  yw  ar  y ddwy  wlad. 

Deio  ab  leuan  Du, 


XCII. 

MARW  RHYS  O’R  TYWYN. 

Dyn  wyf  ni  chais  bod  yn  wych, 
Na  chwerthin  haeach  wrthych  ; 
Dyn  a las  dan  law  lesu 
Ydwyf  oll  o’r  byd  a fu  ; 

Marw  jRhys  oV  Tywyn. 

5 Dyn  marw  a allai  f'arwain 
Weithian  drwy  eithin  a drain  ; 

Ymlid  ’y  mhroíìfìd  a’m  rhent 
Yr  wyf  finnau  i’r  fynwent. 
leirll  enwog  er  y llynedd, 
lo  Dugiaid  beilch,  dygwyd  i’w  bedd  ; 

Llai  oedd  ddwyn — lluoedd  ynys — 
Deunaw  o’r  rhain  na  dwyn  Rhys. 

Marw  fu  Rhys,  o’r  Morfa’r  aeth, 

O Dduw,  hwyr  ydd  â hiraeth  ! 

15  Nid  ae  Rhys  gan  wtreswyr 
Dros  gof  petae  deiroes  gwŷr. 

Deio  ap  leuan  Du. 

XCIII. 

Y PAEN. 

Dulas  ydyw’r  dail  sidan,  ~ 

Duwyrdd  a meillionwyrdd  mân  ; 

Tebyg  yw,  mal  y tybiem, 

I’r  bwa  glaw,  a’r  big  lem. 

5 Gan  baen  ni  a gawn  beunydd 
O’r  dail  i ddifyrru’r  dydd, 

Ac  a gawn,  liw  gwawn  gwynhaul, 
Blodau’r  haf  ar  belydr  haul. 

Deio  ab  leuan  Du. 


77 


XCIV. 


CYNNEN. 

Goddaith  a roir  newn  eithin, 

Gwenwyn  cras  drwy’r  gwynnon  crin, 
Anodd  fydd  ei  diffoddi, 

Ac  un  dyn  a’i  hennyn  hi. 

5 Athrodion  gweision  a gwŷr 
A bair  adwyth  rhwng  brodyr  ; 

Geiriau  da  a gwŷr  i’w  dwyn 
A ddinistr  y ddau  wenwyn. 

, Deio  ab  leuan  Du. 


XCV. 

Y LLWYN. 

Ymodais  i symudaw 
O’r  lle’n  y dref  i’r  llwyn  draw. 
Dug  ar  ei  frig  dihagr  fry 
Do  syndal — dewis  hundy  ; 

5 A rhidens  ar  ei  adail 

A rydd  Duw  o wyrdd  y dail. 
Awn  i gael  yn  y gwely 
Araith  gan  y fronfraith  fry, 

Y Lhfíyn. 

A dal  ar  gerdd  odlau’r  gog, 

10  Ac  adar  y fron  goediog  ; 

A chlywed  uchel  eos 
Ni  thau  ar  nen  ei  thy’r  nos. 

Dafydd  ab  Edtnwnd. 
XCVI. 

MARW  SIÔN  EOS. 

Sorrais  wrth  gyfraith  sarrug, 

Swydd  y Weun  Eos  a ddug  ; 

Y gŵr  oedd  dad  y gerdd  dant 
Yn  oeswr  nis  barnasant. 

5 Wedi  Siôn  nid  oes  synnwyr, 

Da  ei  gerdd,  na  dyn  a’i  gŵyr  ; 

Torred  ysgol  tir  desgant, 

Torred  dysg  fal  torri  tant ; 

Oes  mwy  rhwng  Euas  a Môn 
lo  O’r  dysg  abl  i’r  disgyblion  ? 

Ti  y sy  yn  tewi  a sôn, 

Telyn  aur  y telynorion. 

Oes  dyn  wedi’r  Eos  deg 
Yn  gystal  a gân  gosteg, 

15  Na  phrofiad  ar  ganiad  gŵr, 

Na  chwlm  ger  bron  uchelwr  ? 

Maro)  Siòn  Eos. 

l 

Nid  oes  nac  angel  na  dyn 
Nad  ŵyl  pan  gano  delyn  ; 

Och  heno  rhag  ei  chanu 
20  Wedi’r  farn  ar  awdwr  fu. 

Eu  barn  ym  mhorth  nef  ni  bydd, 

Wŷr  y Weun,  ar  awenydd  ; 

Os  iawn  farn  a fu  arno, 

Yr  un  farn  arnun  a fo. 

Dafydd  ab  Edmwnd. 
XCVII. 

MERCH  DLOS. 

Dy  laeswallt  dros  dy  Iwysae!, 

Dy  drem  fal  dued  yr  ael ; 

Dy  wyneb  fal  ôd  unnos, 

Dy  rudd  fel  cawod  o ros. 

5 Dy  gerdd  ymhob  gwlad  a gaf, 

Dy  bwyth  nis  di-obeithiaf. 

Dafydd  ab  Edmwnd 
XCVIII. 

CARIAD. 

Gwrid  mawr  o gariad  morwyn 
Y sydd  nos  a dydd  i’m  dwyn  ; 

Cariad. 


Y mae  gwin  im  o’i  genau, 

Y mae  gwên  hon  i’m  gwanhau  ; — 

5 Pe  rhoen  bob  awr  a’i  henwi, 

Nid  oes  dyn  a’i  hedwyn  hi ! 

Dafydd  ab  Edmwnd. 
XCIX. 

MARW  PEDWAR  BARDD. 

Marw  Dafydd  Nanmor  dyfiad, 

Marw  cerdd  Gymraeg  a’i  had  ; 

Holl  Gymru  a glybu’r  gloch, 

Hi  a derniwyd  hyd  arnoch. 

5 Darfod  y myfyrdod  mawr, 

Dwyn  o Unmab  Duw  Nanmawr  ; 
Myrddin  neu  Daliesin  las, 

Mwy  oedd  erddo  modd  urddas. 

Myned  adref  i’r  nefoedd 
10  At  ei  frawd  Glyn  Teifi  ’r  oedd  ; 

Gwŷr  da  wrth  gywiro  dydd 
Yn  iach  awen  na  chywydd. 

Deio  aeth  dan  wylo’n  ol, 

Dug  wiwdduw  da  gywyddol, 

15  Maer  y gerdd,  a’i  mur,  a’i  gwal, 

A’i  gwiriondeb  a’i  growndwal. 

Marm  Pedmar  Bardd. 

Yr  ail  dydd  ar  ol  eu  dwyn 

Y daliwyd  Ifan  Deulwyn, 

A Thudur,  pen  iaith  ydoedd, 

20  Penillion  aur,  Penllyn  oedd. 

Beth  a dâl  byth  wawd  lolo, 

Gwledd  fawr,  wedi  ’i  gladdu  fo? 
Awenyddiaeth  i naddu 
Awen  bêr,  o’i  enau  bu. 

25  Tra  fu  ganu  amgenach, 

Tudur  oedd  yn  tido’r  ach  ; 

Llawer  i’w  ol  yn  dolef, 

Llawen  iawn  yw’n  Ilenwi  nef ; 

Y glêr  fil  a glyw  ar  fwrdd 
30  Awen  Dudur  yn  dadwrdd. 

Cuddiwyd  rhag  y cywyddwyr 
Creiriau  ar  gywyddau  gwŷr  ; 

Ni  wedda  awenyddiaeth, 

Ond  i’r  ŵyl  ger  bron  Duw  ’r  aeth, 

35  A phedwar  o broffwydi 
A aethon  i’w  hanfon  hi. 

Hywel  Rheinallt. 

C. 

Y MILGI. 

Yn  graíî  ei  olwg,  yn  gryf,— 

Yn  fuangrwm,  yn  feingryf. 

V Milgu 


Yn  galonnog  fywiog  fain, 

Yn  afaelus,  yn  filain, 

5 Milgi  gwiw  rhwng  rhiw  a rhyd, 

Main,  egwydlaes,  min  gwaedlyd. 

Un  lliw  fydd  yn  y llaw  fau 
A’r  fwyalchen  ar  fylchau. 

Hywel  Rheinalli. 


CI. 


CARTREF  GWERFYL. 

Cynnal  arfer  y Fferi, 

Tafarn  ddi-farn,  ydd  wyf  fi  ; 

Cryswen  loer  croesawa’n  lân 
Y gŵr  a ddêl  ag  arian  ! 

5 Mynnwn  fod,  wrth  gydfod  gwŷr, 

Fyd  diwall  i’m  lleteuwyr, 

A chanu’n  lân  gyfannedd 
Yn  eu  mysg  wrth  lenwi  medd. 

Gwerfyl  Mechain. 

CII. 

Y MARCH  GLAS. 

Ysbiwch  farch  glas  buan, 

Un  bywiog,  calonnog  glan. 

Y March  Glas. 


A’i  flew’n  fyr,  a’i  fol  yn  fain, 

Ac  un  rhawn  â gown  rhiain. 

5 Dwy  glust  flinion  aflonydd, 

Sythion  a meinion,  i’m  hydd, 

Ffroenau  fel  gynnau  gwynias 
Yn  gwylltio  gwlith  hyd  y gwellt  glas  ! 
Cern  deneu,  goleu  gwelir, 

10  Mwyn  droi  yn  hardd  meindrwyn  hir, 
Pan  genir  salm  ar  balmant, 

Bydd  ol  ei  bedol  yn  bant ! 

Gwerfyl  Mechain. 

CIII. 

YR  lESU  AR  Y GROES. 

Goreudduw  gwiw  a rodded 
Ar  bren  croes  i brynu  Cred, 

Er  gweled — gweithred  nid  gau — 

0 luoedd  Ei  weliau. 

5 Gwaed  ar  dâl  gwedi’r  dolur, 

Gwaedu  o’r  corff  gwedi’r  cur, — 

Drud  fu  i’r  galon  drwydoll, 

A gi'au  Duw  i gyd  oll  ! 

Oer  oedd  Ei  farn — arwydd  fu — 

10  Wrth  aros  Ei  ferthyru, 

Yr  hwn  a fu’n  rhoi  ’i  einioes 

1 brynu  Cred  ar  bren  croes. 

Yr  lesu  ar  y Groes. 

Gẃr  a’i  friw  dan  gwr  Ei  fron, 

A’r  un  Gŵr  yw’r  Oen  gwirion  ; 

15  Ni  cheir  fyth  a’r  na  châr  fo, 

Mab  Brenin  mwy  a’u  pryno. 

Anial  oedd  i un  o’i  lu 
Fwrw  dichell  i’w  fradychu  ; 

Glaif  dur  oedd  i’w  glwyfo  draw, 

20  O law’r  dall  i’w  Iwyr  dwyllaw. 

Wrth  hud  y gyfraith  oediog 
A furniai  Grist  i farn  Grog  ; 

Ni  bu  yn  rhwym  neb  un  rhi’, 

Ni  bu  aelod  heb  weli. 

Giüerfyl  Mechain, 

CIV. 

YR  lESU. 

Duw  Naf  i’r  diau  nefoedd 
Difiau’r  aeth,  diofer  oedd  ; 

Proffid  llawen  sydd  gennym, 

Praffed  gras  y Proffwyd  Grym  I 

Gwerfyl  Mechain, 

CV. 


MARW  PLENTYN. 

Diwynodd  doe  o anab 

Duw  fu  i’m  hoes  dwyn  fy  mab  ; 

Marw  Plentyn. 


Ni  fynnwn  yn  hwy  feinioes 
Na’r  dydd  i Ruffydd  a roes. 

5 Am  nas  gwelwy’  tra  fwy’  fyw, 

Oedd  oerach  im  a dderyw  ; 

Och  Wir  Fair  na  cheir  efô 
Ennyd  awr  yna  i dario. 

Llywelyn  aỳ  Gutyn, 

CVI. 

“MARWNAD”  GUTO’Jl  GLYN. 

Tristach  yw  Cymru  trostyn, 

Tre  a gwlad,  am  Uto’r  Glyn  ; 

Boddi  wnaeth  ar  draeth  heb  drai, 

Mae’n  y nef  am  na  nofiai  ! 

5 Awenyddiaeth  y draethell 
O foddi  ’i  gorff  a fydd  gwell ; 

Och  finnau,  uwch  yw  f’anap, 

Am  simwr  y gŵr  a’i  gap  ! 

Mae  hergod  o bysgodyn 
10  Moelrhon  yn  nwyfron  fy  nyn  ; 

E fyn  gwỳr  o afon  gau 
Ysgadan  o’i  esgidiau  ; 

Y cawell  lle  bu’r  cywydd 
Ceudod  y llysywod  sydd  ; 

15  Gan  ddŵr  aeth  y milwr  mau, 

Gan  wynt  aed  ei  gan  yntau  ! 

Marwnad"  Gutd'r  Glyn, 

Llawen  fydd  cenfigenwyr 
Cuddio  gwalch  cywyddau  gwŷr  ; 

Pwy  fydd  capten  yr  henfeirdd  ? 

20  Pwy  caterwen  uwch  ben  beirdd? 

Llywelyn  ap  Gutyn, 


CVII. 

ATEB  I’R  “FARWNAD”  UCHOD. 

Myfyrio  mae  oferwr 
’Y  marwnad  i’n  marw’n  y dŵr, 
Telynor  tal  awenydd, 

Trwytho  beirdd  mewn  traethau  bydd  1 
5 Och  im  ! ond  doeth  a chymen, 

Oni  bae  win  yn  ei  ben  ! 

Ef  a welai  fy  eilun 

Mewn  dŵr  hallt  ym  Môn  drwy’i  hun  ; 
Gwin  Cynfrig,  wyrennig  rodd, 

10  A gwin  Huw  a’i  gwanhaodd  ! 

Ef  a’m  gwnaeth  ym  Malltraeth  Môn 
Yn  gored  penwaig  irion  ; 

Mewn  mŷr  y myn  i’m  orwedd — 
Mae’n  chwannog  i’m  clog  a’m  cledd  ; 
15  Ef  a’m  claddai  mewn  clai  clyd, 

O chae  f’aur,  uwch  y Foryd. 

Ateb  ír  Farwnad”  Uchod. 

Y breuddwyd,  heb  arwyddion, 

A welaì’r  mab  ar  lawr  Môn  ; 

’Y  modd  i hwnt  meddai  hwn, — 

20  Er  boddi,  gŵr  byw  oeddwn  ! 

Guto'r  Glyn. 

CYIII. 

MARW  YR  ABAD  RHYS. 

Dyn  wyf  doe  a anafwyd  ; 

Duw  ddoeth,  ai  newidio  ’dd  wyd? 

Och  fyned  o’i  wych  faenol 
Abad  Rhys,  a’m  bod  ar  ol ; 

5 Rhyfedd  oedd  i’r  gŵr  hoywfoes 
Dorri  â mi  ar  derm  oes. 

Duodd  amgylch  y Deau — 

Diwedd  cwbl  o’r  mawredd  mau  ; 

Beth  a wna’r  ddaear  yn  ddu 
10  Ond  dillad  i’n  tywyllu  ; 

Cwynfan  Esyll'"  uruan  draw 
Am  Drystan,  yw’r  mau  drostaw  ; 
Cwynfan  Gwyddno  Garanhir 
Y troes  Duw’r  môr  tros  ei  dir  ; 

15  Llif  Noe  yw’r  Ilefain  a wnawn, 

Llygaid  a gynnull  eigiawn  ; 

Dagrau  am  urddedig-Rys 

Yw’r  môr  hallt,  os  gwir  marw  Rhys. 

Marw  yr  Abad  Rhys. 

0 rhennir  yn  yr  hoywnef 
20  I Rys  hael  hyn  a roes  ef, 

Mawr  o dâl  am  aur  o’i  dy 
A gaiff  Rhys  o goffr  lesu, 

Talodd  i gann,il  filiwn — 

Taled  Duw,  ni  bydd  tlawd  hwn. 

Guto'r  Glyn. 

CIX. 

Y MARCH. 

Mae  gorwydd  teirblwydd  i ti, 

Dulas,  heb  ei  bedoli, 

Troednoeth,  fal  brawd  llednoeth  Ilwyd, 
Rhawnllaes  fal  prior  henllwyd  ; 

5 A’i  fwng  yn  debig  ddigon 

1 fargod  ty,  neu  frig  ton, 

Llygadrwth  a lliw  gwydraidd, 

A llew  yn  ei  flew,  neu  flaidd. 

Guto'r  Glyn. 


CX. 


MARW  GWRAIG  HAEL. 

Mis  drwg  a fu’m  Mhowys  draw, 
Mawrth  oedd,  Duw’n  amorth  iddaw  ; 

Marm  Gwraig  Hael. 

Mwya’  wylo  ym  Maelawr, 

Mynediad  lleuad  i’r  llawr  ; 

5 Dwyn  Gwerfyl  dan  y garreg, 

Darfod  oes  y dyrfa  deg  ; 

Gwae’r  llu  am  y wraig  o’r  llys, 

Gwerfyl  wen,  gwae’r  Fêl  Ynys  ; 

Am  guddio  hon  mae  gwaedd  hir, 

10  Ei  chywyddau  ni  chuddir, 

Y bedd  lle  mae’i  hannedd  hi 
A lanwyd  o haelioni  ; 

O thelir  pwyth  i haelion, 

Taler  ei  haelder  i hon. 

Guto'r  Glyn 
CXI.  I 

MARW  CYFAILL. 

Wylofus  wy  fal  afon, 

Wylais  waed  ar  wely  Siön  ; 

Duw  Teg,  pam  na  adut  hael, 

A dwyn  einioes  dyn  anael  ? 

Guto'r  Glyn, 

CXII. 

GWENIAITH  Y BEIRDD. 

Ni  cheisiaf,  o chanaf  chwaith, 

Wedi  gwin,  wadu  gweniaith  ; 

G'weniaith  y Beirdd, 

Minnau’n  dyst,  ni  mynnwn  dwyll, 

Mewn  gweniaith,  myn  y gannwyll. 

5 O cheisir  y gwir  a’r  gau, 

Y gair  tecaf  yw’r  gorau  ; — 

Ni  cheisir  y gwir  i gyd 
Yn  llyfr  nac  unlle  hefyd. 

Guío'r  Glyn, 


CXIII. 

GŴR  DA. 

Doeth  a mawrgoeth  yw  Morgan, 

Dewr  yw,  ac  nid  eir  a’i  ran  ; 

A llew  y Castell  Newydd, 

A’i  law  dros  ei  wlad  a rydd. 

5 Ni  bu  wyneb  i bennaeth 
Well  erioed  yn  lle  yr  aeth  ; 

Cerdd  i Forgan  a ganaf, 

Er  ei  gerdd  ei  aur  a gaf. 

Guto'r  Glyn, 

CXIV. 

CYPLEDAU. 

GŴR  DA. 

Enaid  i’r  gwan  ydyw’r  gŵr, 

Arth  y’i  ceid  wrth  hocedwr. 

Cypledau. 


TAL  AM  DAL. 

Y r aur  atnl  a roir  yma 
O goffr  Duw  a geiff  aur  da. 

NEWID  GWAITH. 

5 Nid  gŵr  heb  newid  gware, 

Nid  llong  heb  fyned  o’i  lle. 

HENAINT. 

Mae’r  henwyr?  Ai  meirw’r  rheini? 
Hynaf  oll  heno  wyf  fi. 

Guto'r  Glyn, 


CXV. 

MARW  lEUAN  AP  HYWEL  SWRDWAL. 

Gair  a’m  hoeres,  grym  hiraeth, 

Gloes  drwy  fy  nwyglust  yr  aeth  ; 

Marw  leuan,  aeth  fy  mron  i 
Mor  oer  a thrum  Eryri. 

5 Yn  bedwar  y’n  cymharwyd, 

Yn  dri,  Dduw,  ’n  dirwyo’dd  wyd  ; 

Aeth  y benceirddiaeth  i’r  coed, 

Wedi’r  athro,  ar  drithroed. 

Cerdd  Lawdden,  Urien  oroff, 

10  Cerdd  Gutyn  y Glyn  sy  gloff ; 


92 


Marw  leuan  ap  Hytoel  Swrdwal. 


Y sen  a brydais  innau, — 

Ni  saif  dim,  os  ef  a dau. 

Anhyfryd  yng  nglan  Hafren 
Bwrw  y bardd  heb  air  o’i  ben  ; 

15  O bydd  mud  bedd  y meudwy 
Oes  gael  am  waith  ysgol  mwy  ? 
Di-wreiddiwyd  ymadroddion, 

Y dwned  aeth  dan  y don  ; 

Caewyd  organ  rhianedd, 

20  Caewyd,  dirmygwyd  tai’r  medd. 

Cog  ym  Mrycheiniog  ni  chân, 

Na  chyw  mwyalch  am  leuan  ; 

A thes  haf,  o thau,  y sydd 
Yn  aeaf  i’r  Dre  Newydd. 

25  Dig  wyf  am  Dewi  gofeg 

Ein  pen  yn  Rhyd  Ychen  deg. 

Hywel  Dafydd. 


CXVI. 

AMDDIFAD. 

Yma’dd  wyf  fal  amddifad 
Am  nad  oes  im  fam  neu  dad  ; 

Pawb  a’m  gwrthod  i’m  tlodi — 

Y mae  ar  Dduw  fy  mwrdd  i. 

Hywel  Dafydd. 

CXVII. 


CYPLEDAU. 

ARFER  Y BEIRDD. 

Sôn  am  gael  rhoddion  rhuddaur, 
A chanu  twyll  o chwant  aur. 

ANGEU. 

0 angeu  ni  ddiengir, 

Ac  nid  â heb  neb  yn  wir. 

MARW  GŴR  DA. 

5 Ar  ei  fodd  ni  ryfeddwn 

1 Dduw  a’i  saint  ddewis  hwn. 

ANGEN  DDENGYS  WERTH. 

Nes  ei  eisieu’n  oes  oesoedd 
Ni  wyddai  neb  pa  ddyn  oedd. 

Y MARW  YN  FYW. 

Dyn,  o gorwedd  dan  gerrig, 

10  Dan  dy  draed,  Un  Duw,  a drig. 

YR  OES  HON. 

Nid  aeth  llywodraeth  lladron 
Yn  drais  hir  hyd  yr  oes  hon. 

Cypledau. 


RHUFAIN. 

Gwaed  y saint  yn  gawod  sydd 
Am  gaerau  ei  magwyrydd. 

Y GROG. 

15  Arfer  0 grwys,  arfau’r  Grog, 
A orfydd  ar  bob  arfog. 


MARW  GŴR  DA. 

Treisio’r  haul  a’n  troes  i’r  rhwyd, 

Troi  niwl  at  yr  hen  aelwyd. 

LLWYDDIANT. 

Cyfoethog  ac  enwog  yw, 

20  A chadarn  ac  iach  ydyw. 

Hywel  Daýydd. 

CXVIII. 

SIÒN  AP  RHYS  O LYN  NEDD. 

Arian  a gwin  yr  un  gŵr 
Aeth  i gynnal  wyth  gannwr  ; 

Ni  thorrai  gan  waith  herwyr 
Y ford  dew,  gan  fara  y tyr  ! 

5 Nid  rhaid  porthor  i’r  dorau, 

Ni  ad  cyrff  ennyd  eu  cau  ; 

Siôn  ap  Rhys  o Lyn  Nedd, 

Ni  ddêl  prînder  ar  werin 
Siôn  ap  Rhys  oni  fo  prin  ! 

Huio  Cae  Lltayd. 

CXIX. 

DAU  FILGI. 

Lliw  eu  cyrflf  hwy  fal  mwyar, 

Lliw  ewyn  gwyn  ar  bob  gwar, 

Gwyn  a du  ar  gŵn  a dyf, 

Du  a gwyn,  da  yw  genyf. 

5 Coedwyr  fry  yn  cadw’r  fron, 

Cymheiriad  camau  hirion  ; 

Wylo  y mae  yr  elain 
O fin  rhiw  rhag  ofn  y rhain  ! 

Hww  Cae  Llwyd. 


cxx. 

AMNEIDIAU  CARIAD. 

Y ddyn  santaidd  a anwyd 
O Dduw,  hudolesaidd  wyd  ; 
Dy  drem  gellwair,  air  arab, 
Loywddu  fwyn  a laddai  fab, 

5 Mi  a nodaf  amneidiau 
A wnawd  im,  ai  un  ai  dau  ; 

Amneidiaîi  Cariad. 


Nodi’r  golwg  anwadal, 

Nodi  twyll  amnaid  y tâl ! 

Ef  a ŵyr  y galon  fau 
lo  Dy  feddwl  ar  dy  foddau  ; 

Llygaid  a ddywed  i ddoeth 
Synnwyr,  lle  nis  cais  annoeth. 

Munud  a ddywaid  mwynair, 

Heb  wybod  nac  athrod  gair  ; 

15  Oes  yr  un  is  yr  awyr, 

Nac  oes  ond  myfi,  a’i  gŵyr? 

Gutyn  Owain. 

CXXI. 

ABAD  GLYN  EGWESTL. 

Dy  glod  yw  rhoi  da  a gwledd, 

Dy  ras  enwog  dros  Wynedd  ; 

Dŵr  nid  oes,  na  darn  o dir, 

Na  thy  dyn  ni’th  adwaenir. 

5 Ni  fynni,  fy  naf  annwyl, 

Na  dydd  gwaith,  na  diwedd  gŵyl  ; 
Beunydd  gwledd  newydd  a wnai, 
Nadolig  in  a dalai. 

Echdoe  a doe  y deuwn 
10  Fr  byd  da  aV  bywyd  hwn  ; 

Heddyw  ni’th  oedaf,  Dafydd, 

Yn  fore  dof  ar  y dydd  ; 

A had  Glyn  E'íiioestl. 

Fy  mywyd,  fi  a’m  hawen, 

Sydd  arnad  fal  tref  tad  hen  ; 

15  Darperaist  o aur  parod 

Groeso  fyth,  gras  yw  ei  fod  ! 

Gutyn  O-wain 

CXXII. 

Y GWALCH. 

Ei  ylfin  a’i  ewinedd 
O wybr  y glyn,  a bair  gwledd  ; 

Nid  aeth,  ewin  adwythig, 

Edn  byw  a fu  dan  ei  big  ; 

5 Dewr  ar  faes  pan  dorrer  fydd, 

Draig  a’i  arswyd  drwy  gorsydd  ; 

Llurig  lyw  a lliw’r  iâ  glas, 

Llu’r  glyn  oll  yw’r  galanas  ! 

Gutyn  Owain 


CXXIIL 

DAU  FYTHEIAD. 

Dau  un  llais  ag  edn  y llwyn, 

Dau  gydwedd  mewn  dwy  gadwyn  ; 
Canu  a wnant  i’r  cynydd, 

Cael  gwynt  ar  helynt  yr  hydd  ; 


98 


Dau  Fytheiad. 


5 Llunio’r  gerdd  yn  llwyni’r  gog, 

A llunio  angeu  llwynog  ; 

Da  medrant,  ar  gleinant  glyn, 

Reol  mydr  ar  ol  madyn. 

Medran  fesur  y ganon, 
lo  Miwsig  i’r  ewig  a rôn  ; 

Carol  ar  ol  yr  elain, 

Cywydd  ar  yr  hydd  yWv  rhain  ! 

Giityn  Owain. 

CXXIV. 

Y MARCH. 

Tew  anifail  teneufwng 
A dry’n  flaidd  pan  dro  yn  flwng  ; 

Ewyn  gwyn  yn  y genau, 

A’r  ffriw’n  gam,  a’r  ffroen  yn  gau  ; 

5 Llygaid  bualiaid  i’w  ben, 

LIiw  gwydr,  a blew  Ilygoden. 

Ei  neidiau  ef  a nodir, 

Ei  wryd  yw  erw  o dir  ; 

Iwrch  gwyllt  dan  ei  farchog  oedd, 

10  Carw  i achub  brig  gwrychoedd. 

Ef  yn  gyfled  a’i  bedoi 
A dyr  ddarn  o dir  y ddôl  ; 

Gwreichion  yr  einion  a rydd 
O’r  hoelion  drwy’r  heolydd. 

Gutyn  Owain. 

cxxv. 


MARW  GUTO’R  GLYN. 

Y n iach  awen  na  chywydd 
Am  win  neu  barch  mwy  ni  bydd  ; 
Gŵr  oedd  dwf  y gerdd  dafod, 
Gwiw,  yn  ei  fedd  gwn  ei  fod. 

5 Penàig  prydyddion  pan  oedd — 
Glain  nod — Guto’r  Glyn  ydoedd  ; 
Ef  yw’r  gŵr  a fawr  gerynt, 

A eiliai  gerdd  lolo  gynt ; 

Ar  y gerdd  oreu  i gyd 
10  Y ceid  arno’r  cadernyd. 

Mae  tair  gwlad  am  Uto’r  Glyn, 
Mawl  Powyswyr,  mal  peiswyn  ; 
Y Deheu  feirdd,  gwedi  fo, 

Sydd  wannach  eu  swydd  yno  ; 

14  Gwŷr  Gwynedd  gwiw  ar  ganu, 
Gwae’r  fan  wrth  y gŵr  a fu. 

Oes  iddyn  feirdd  sydd  yn  fyw  ? 
Enhuddwyd  eu  pen  heddyw  ; 
Eiddil  cywydd  o’i  addef, 

20  A gwan  wrth  a ganai  ef. 

Llys  rydd  Ddafydd  wledd  ddyfal 
Oedd  yn  ei  oes  iddo’n  lâl ; 

Marm  Gutó’r  Glyn. 


A’r  ail  oes  i gael  yr  aeth 
Gwledd  Dduw  a’i  arglwyddiaeth. 

Gutyn  Owain. 


CXXVI. 

MARW  GŴR  HAEL. 

Ei  wŷr  a fu  ar  ei  fedd, 

Druain  gwerin,  draw’n  gorwedd  ; 

Y pridd,  lle  rhoed  Mab  Rhydderch 
A Nudd,  sydd  neuadd  y serch. 

5 Os  Duw  a rydd  (f’  ystôr  aeth  I) 

Yn  y tir  ei  naturiaeth, 

Pybyr  ffrwyth  pob  erw  a phren 
A ddyry  y ddaearen  ; 

Ei  law  a ddaw  o’r  ddaear 
10  I roi  gwin  i rai  a gâr 

Gutyn  Owain. 

CXXVII. 

CYPLEDAU. 

Y BEDD. 

Y ty  derw,  to  daearen, 

A ocha  byd  uwch  ei  ben. 


Cypledau. 


MARW  GWLADGARWR. 

Troes  dilyw  tros  y dalaith — 

Torri  ar  rif  tyrau’r  iaith. 

Gutyn  Owain. 


CXXVIII. 

MARW  LLAWDDEN. 

Ef  a naddai’n  fwyn  wiwddoeth 
Ei  luniaidd  wawd  â’i  law’n  ddoeth  ; 

Ar  bob  cân,  a’i  hamcan  hi, 

Rhoi  gwarant  a rhagori. 

5 Athro  im  oedd  aeth  a’r  mawl 
Am  wybodau  mebydawl, 

Am  gelfyddyd,  gwynfyd  gŵr, 

A medrai  bob  gwaith  mydrwr. 

Aeth  i’r  bedd,  gwae  ni  heddyw, 
lo  A’i  fath  ni  welir  yn  fyw  ; 

A’i  enaid  aeth  yn  uniawn 

I’r  nef  mewn  hedd  i wledd  lawn. 

Ac  yno’n  fardd  a’i  gân  fyth 
Yn  addoli  Duw’n  ddilyth  ; 

15  A rninnau  fal  y mynor 
Yn  wylo  am  f athro’n  fôr. 

lorwerth  Fynglwyd, 

CXXIX. 


HEDDYW. 

Swyddau  gwlad  sy  heddyw  gloff, 

A swydd  eglwys  sydd  ogloff ; 

Gair  y geuog  ar  gywir, 

Ag  arian  ef  a’i  gyr  ’n  wir. 

5 Aeth  anwir  ar  fath  ennyd, 

Aeth  y gwir  ar  feth  i gyd. 

lorwerth  Fynglwyd, 

cxxx. 

MARW  SYR  RHYS  AP  TOMAS. 

Nid  yw  neb  ond  aniben, 

Nid  â mwy  byth  dim  i ben  ; 

Beth  yw  mil  o bae  waith  mawr, 

Bae  fil  yno  heb  flaenawr? 

5 Och  finnau  na  chae  Fynyw 
Y fran  fawr  o farw  yn  fyw  ; 

Deryw’n  rhod  er  anrhydedd, 

Dirwyn  y byd  i’r  un  bedd. 

lorwerth  Fynglwyd„ 

CXXXI. 


OES  DYN. 

Ba  ddug,  o bae  dda  ei  waith, 

Ba  frenin,  heb  farw  unwaith  ? 

Ba  ryw  hael  bur  wehelyth, 

Ba  rai  beilch,  a bery  byth  ? 

lorwerth  Fynglwyd. 

CXXXII. 

CYPLEDAU. 

BONEDD. 

Bonedd  heddyw  ni  wedda, 

Bawaidd  yw  dyn  ni  bydd  da. 

Y GWIR. 

Er  däed  fo’r  gair  diwerth, 

Ni  bydd  gwir  heb  addaw  gwerth. 

CAWOD. 

5 Ceir  haul  ar  ol  glaw  creulon, 

Cei  di  haul — cawod  yw  hon. 

Y GYMRAEG. 

Er  rhoi  niwl  ar  yr  hen  iaith, 

O’r  un  niwl  yr  awn  eilwaith. 

Cypledau, 


LLADD  CERAINT. 

A garo  lladd  ei  geraint 
lo  A gyll  ei  frig  oll  a’i  fraint. 

lorwerth  Fynglwyd, 

CXXX1II. 

CARIAD  BARDD. 

Caru  dyn  ni’m  cred  innau, 

Fo  barodd  hyn  im  bruddhau  ; 

Gwewyr  fis  dan  gwr  fasau, 

Y n bwyta  f’oes  na  baet  fau. 

5 Dy  olwg  i’m  dielwi, 

Yn  ei  droi  fyth  drwof  fi  ; 

Edrych  yn  ífel  ar  d’  elyn, 

Anelu  d’  ael  yn  ol  dyn. 

N’ad,  0 gallud,  i golli 
lO  Ar  fin  y dŵr  f’enaid  i ; 

Dyn  wyf  fi,  nid  iawn  ei  fod, 

Wedi  ’i  farw,  ydwyf,  erod. 

Nid  oedd  oll  ond  fy  ngholli 
A bod  dwy  awr  hebot  ti ; 

15  Tros  fôr,  ond  d’aros,  forwyn, 

Yr  ae  dy  fardd  er  dy  fwyn. 

Lewis  Mon% 

CXXXIV. 


OLWEN. 

Gwraig  Walchmai  pan  dreiglai  ’i  drych, 
Olwen  addwyn  lunieiddwych, 

Tyfai’n  ifanc  twf  nefol 
Feillion  haf  oll  yn  ei  hol. 

5 Y dail  a dyf  yn  d’  ol  di, 

Yr  ail  Olwen,  a’r  lili, 

Twf  meillion  gwynion  i gyd, 

Tra  gwyrdd  yw’r  tir  a gerddyd  ; 

Mawr  y carwn,  marc  hiroed, 

10  Y wlad  y dring  ol  dy  droed. 

Lenois  Môn, 

cxxxv. 

GLODDAITH. 

Y llys  fry  ’n  llawes  y fron 

Y trig  cares  tair  coron, 

Llety  rhydd  Gruffydd  i Gred, 

Llys  furgalch  larlles  Farged  ; 

5 Llys  henwaed  Rhys,  yno  trig 
Llawer  llwyth  gerllaw’r  Ileithig  ; 

Ni  chawn  blas  heb  chwyn  i’w  blith 
Well  ei  win  oll  a’i  wenith. 


Lewis  Min, 


CXXXVI. 


DYSGU’N  lEUANC. 

Y winwydden  a nyddir 
Yn  egwan  iawn  ac  yn  îr  ; 

Pan  el  yn  hen,  gangen  gu, 

Ni  oddef  ddim  o’i  nyddu. 

Bedo  Aeddren. 


CXXXVIL 

BARDD  A’I  GARIAD. 

Y fun  a’r  lliw  ewyn  llif, 
Wridogrudd,  eiriau  digrif, 

A’i  hwyneb  fal  yr  alaw, 

A’i  mwnwgl  oll  fel  main  glaw, 

5 A’i  min  bach  yn  ei  mwyn  ben, 
Un  anadl  a’r  wenynen, 

Dwbl  a theg  yw  dwybleth  hon, 

Ei  deusodl  a doason  ; 

Llygaid  f’  anrhaith  gyweithas 
lo  Lliw’r  glo  ae  drwy’r  llurig  las  ; 
Dwy  nodwydd  di-anwadal 
Dwy  saeth  ddur  yw  disiau  ’i  thâl. 
Rhyngom  yr  aeth  ymsaethu, 

A dwy  drem,  mi  ac  em  gu  ; 

Bardd  a'i  Gariad. 


15  Gollwng  at  Wen  i’r  gelli 
Fy  nwy  saeth  a fynnais  i ; 

Ac  anfon  a wnaeth  gwenferch 
Ddau  wns  im  dduon  o serch  ! 

Bwrw  cwerylau  bâr  creulawn 
20  Wyneb  yn  wyneb  a wnawn  ; 

Byth  nid  athrywyn  heb  wg 
Y ddwywlad  y ddau  olwg  ! 

Bedo  Aeädren. 


CXXXVIII. 

CARIAD. 

Cariad  a'm  gwnaeth  yn  adyn, 

Ni’m  gwnae  haint  amgen  na  hyn  ; 
Rhwym  o gariad  fal  cadwyn 
Y sydd,  nos  a dydd,  i’w  dwyn. 

5 Mawr  fu  fy  ngobaith  am  Wen, 

A da  ennyd,  myn  Dwynwen  ; 

Beth  a dâl  gobeithio  dyn, 

Ac  e’n  nal  gan  ei  elyn  ? 

Bedo  Aeddren, 

CXXXIX. 

CARIAD. 

Mae  un  fwyn  a'i  min  o fêl, 

Wineu  bach,  wyneb  uchel, 

Cariad, 


A’r  wyneb  fal  eiry  waneg, 

A’r  un  dyn  biau’r  wên  deg  ! 

5 Angyles  yn  fy  ngolwg, 

Ni  thry  drem  heb  wneuthur  drwg  ; 

Duw  a roddes  draw  iddi 
Bryd  a modd,  mae’n  brid  i mi ; 

Mae  gofal  ar  y galon, 
lo  Arwydd  serch  ni  roddes  hon, 

A bwrw  a wnaeth  i’m  bron  i 
Arf  i ladd,  oerfel  iddi  ! 

Ai  da  hon,  wedi  ’i  hannerch, 

Wrth  ŵr  sydd  ferthyr  o’i  serch? 

15  Pe  rhown  i’r  ferch  anherchion, — 

Pwy  allai  help? — pell  yw  hon. 

Fy  mywyd  i gyd  yw  Gwen, 

A’i  pharabl  yw  f’  oíîeren  ; 

Anodd  yw  im,  oni  ddaw, 

20  Ar  ei  bath  fawr  obeithiaw. 

Bedo  Aeddren. 

CXL. 

OERNI  SERCH. 

Dyrnod  o serch  merch  im  oedd, 
Di-eneidio  dyn  ydoedd ! 

Yr  hin  megis  rhew  lonor 
A droes  i mi  dros  y mor. 

Oerni  Serch. 


5 Mehefin  a Mai  hefyd 

Y n aeaf  a gaf  i gyd  ; 

Oer  yw’r  galon  aflonydd, 

Oerni  serch  arna’i  y sydd  ! 

Mi  a honnaf  fy  tnhenyd 

10  Er  ceisio  rhybuddio’r  byd  ; 

Addaw  oed  im  ydd  ydoedd, 

A pha  les  im  ? Mor  ffals  oedd  ! 

Bedo  Aeddren. 

CXLI. 

FFYNNON  GWENFREWI. 

Irder  byd  yw’r  dŵr  bedydd 
A elwir  ffons  olew’r  ffydd  ; 

O’i  rhad  a’i  gwyrth  rhoed  i gant 
Einioes  echnos  yn  Sychnant, 

5 lechyd  o’i  glefyd  i glaf 

Ac  i hên-gleirch  gwahán-glaf. 

Gwared  a gae  Gred  i gyd 
Gan  gwynfan  gwan  ac  ynfyd  ; 
Gwyliwch  gant,  goleuwch  gŵyr, 
lo  Gwelais  yno  gael  synnwyr. 

Y dall  a wêl  aed  i’w  llan, 

A’r  dyn  crupl  er  doe’n  cropian  ; 

Ffynnon  Gwenfrewt. 

Aed  i offrwm  y diffrwyth, 

E ddeffry  hon  iddo  ffrwyth. 

15  Doen’  yno  â dyn  annoeth, 

Oddiyno  daw  yn  ddyn  doeth  ; 

Blin  a thrwm  heb  law  na  throed, 

E ddaw  adref  ar  ddeudroed. 

Bwrw  dwyffon  i’w  hafon  hi, 

20  Bwrw  naid  ger  ei  bron  wedi  ; 

Byddair — help  a ddyry  hon, 

Mud  a rydd  ymadroddion. 

Tudur  Aled. 

CXLII. 

MOLIANT  GWRAIG. 

Rhai  o egin  rhyw  wagyd, 

Addaw  heb  roi  oedd  eu  bryd  ; 

A’r  un  lloer,  arian  ei  llaw, 

Rhywiog  oedd,  rhoi  ac  addaw. 

5 Aned  merch  o enaid  Môn 
Uwch  a haelach  ei  chalon? 

Ni  fedr  gwraig  yn  fyw  drwy  Gred 
Cynnal  wyneb  cyn  laned. 

Goreu  bo  gair  ei  bywyd, 

10  Gwreigdda  ben  gwragedd  y byd  ; 
Gwelwch  iddi  gloch  heddyw, 

Gem  o wraig  ar  Gymru  yw, 

Tudur  Aled. 


III 


CXLIII. 


CARU  GWEN. 

Gofalu  heb  dy,  heb  dâl, 
Gwanhau’r  wyf  gan  hir  ofal ; 
Gwae  fron  oer,  heb  gyfran  iaith, 
A friw  Gwen  fawr  ei  gweniaith. 

5 Gwae  fi  na  bawn  dan  gefn  bedd, 
Gan  henaint  ac  anhunedd  ; 

Oes  o’m  hoed  iso  a’m  hedwyn  ? 
Oed  fy  nhad  ydwyf  neu  hỳn  ! 
Mae  clefyd,  yma  clwyfais, 
lo  Mwy  na’r  maen  mynor  i’m  hais  ; 
Oer  gennych  eira  gwanwyn, 
Oerach  yw  ’myd  er  eich  mwyn. 
Ni  bu  er  hyn  i barhau 
Air  di-weniaith  ar  d’  enau  ; 

15  Nid  oedd  goel  yn  d’  addo,  Gwen, 
Mwy  na  thân  mewn  eithinen  ; 
Nid  oedd  elw  yn  dy  ddilyn, 

Ni  weli  di  a wnêl  dyn. 

Edn  a’i  draed  ydwy’n  y drain, 

20  A’r  glud  ar  gil  ei  adain  ; 

Ni  wn,  Gwen,  yn  y gwinwydd 
A fytho  ’nhroed  fyth  yn  rhydd. 

Caru  Gwen. 


Ar  faen  garw’r  wyf  yn  gorwedd  ; 

Pam  na  bae  well  pe  mewn  bedd? 

Tudur  Aled. 


CXLIV. 

MERCH  GYNDYN. 

Serch  a rois  ar  chwaer  Esyllt 
Sy  waeth  im  nag  un  saeth  wyllt ; 
Ni’m  gyr  bun  i’m  gwir  boeni 
Drwy  wynt  a dŵr  ond  tydi. 

5 Wrth  ddyfod  o’r  eithafoedd 
Dros  dir — a dirased  oedd — 

Ni  ddoet  ti,  yn  niwedd  taith, 

Dros  hiniog  y drws  unwaith. 

Duw,  mwyn  y troud  amnaid  draw, 
lo  Mwynder  oedd  a main  drwyddaw  ; 
Dy  loyw  olwg,  dau  liwlas, 

A drowyd,  Gwen,  drwy  dy  gas. 
Gwineu  d’ael  oll,  gwen  dy  law, 
Gwyn  dy  rudd  a gwin  drwyddaw  ; 
15  Fo  ae  un  byw  i fan  bedd 
A fae’n  hanner  f anhunedd  ! 

Tudur  Aled. 


CXLV. 


RHYS  AP  MAREDYDD  O’R  YSBYTY. 

Yn  dyddio,  yn  oen  diddig’, 

Un  o bae  raid  yn  y brig  ; 

Os  heddwch,  cennwch  y’i  caf, 

Os  ymladd,  chwi  sy  amlaf. 

5 Eryr  trwm  ar  wŷr  wyt,  Rys, 

A’ch  adenydd  uwch  d’  ynys  ; 

Rhai  ni  ŵyr  ond  rhoi’n  erwin, 

Trwy  deg  ti  a roi  dy  win. 

ludur  Aled. 


CXLVI. 

SYR  RHYS  AP  TOMAS. 

I. 

Sant  lorys  a’i  wayw’n  taraw 
Sy  a’i  frain  dros  Hafren  draw  ; 

Syr  Rhys  ar  gwrser  a’i  rôn, 
Saethaist  enw  seithoes  dynion. 

5 Bron  tŵr  oedd  a’r  brain  trwyddaw, 
A’r  goleu  drwy’r  gwaliau  draw  ; 
Gwreichioni’r  gaer  eich  hunain, 
Gwneuthur  o’i  brig  nyth  i’r  brain. 

Syr  Rhys  ap  Tomas. 

0 dôn  dy  gas  dan  dy  gyrn, 
lO  Nis  ceidw  Ynys  y Cedyrn  ; 

Dragwn  tân  drwy  gant  o wŷr, 
Dy  gysgod  di  a'u  gwesgyr ! 
Nid  dewrach,  glain  nod  Harri, 
A wnaeth  Duw’n  ŵr  na  thydi  ; 
15  Yn  d’  ol  yn  waed  e welid 

01  y llaw  yn  dial  llid. 


II. 

Od  oedd  enwog  dy  ddynion, 

Eto  gŵr  braisg  wyt  ger  bron  ; 

Os  y wlad  y sy  lydan, 

20  Cymrwch  wlad  Cymru  achlân. 

Dyn  a gras  Duw’n  ei  groesi, 

Dwylo  Duw  am  dy  lu  di  ; 

Oen  sy  wâr  in  wyd  Syr  Rhys, 

A saith  ddragwn  sy  i’th  wregys  1 
25  Erioed  ol  ar  iad  aliwn, 

Ysbíen  hwy  oes  ben  hwn  ; 

Ewin  y llew  yn  y lluoedd, 

Yn  ngwareu  ieirll  angor  oedd. 

Tudur  Aled, 

CXLVII. 


Y MARCH. 

Ffroen  arth  a chyffro’n  ei  ên, 

Ffrwyn  a ddeil  ei  ffriw’n  ddolen  ; 
Ffriw  yn  dal,  ffrwyn  o daliwn, 
Ffroen  sy  gau  fal  ffwrnes  gwii  ; 

5 A’i  arial  a ddyfalwn 

Fal  elain  coch  o íîaen  cŵn, 

Ail  y carw  olwg  gorwyllt, 

A’i  draed  yn  gweu  drwy  dân  gwyllt. 
Drythyll  ar  bedair  wythoel, 
lo  Gwreichionen  ar  ben  pob  hoel ; 
Gwreichion  a geid  o honun, 
Gwnì'wyd  wyth  bwyth  ymhob  un. 
Sêr  neu  fellt  o’r  sarn  a fydd 
Ar  godiad  yr  egwydydd  ; 

15  Neidiwr  dros  afon  ydoedd, 

Naid  yr  iwrch  rhag  y neidr  oedd. 

Dan  farchog  bywiog  di-bwl 
Ef  a wyddiad  ei  feddwl  ; 

A bwrw  naid  i’r  wybr  a wnai 
20  Ar  hyder  yr  ehedai  ; 

Yn  ei  fryd  nofio’r  ydoedd, 

Nwyfol  iawn  anifail  oedd. 

Y March. 


Trwsio,  fal  goleuo  glain, 

Y bu  wydrwr  ei  bedrain  ; 

25  Ei  flew  o sidan  newydd, 

A’i  rawn  o liw  gwawn  y gwŷdd  ; 
Llygaid  fal  dwy  ellygen 
Llymion  byw’n  llamu’n  ei  ben. 

Tudur  Aled. 


CXLVIII. 

CYLCH  Y BYD. 

Gwyliwch  y droell  amgylch  draw — 
Gwir  pedwar  gair  heb  beidiaw  ; 

I.  Heddwch  pybyrwch  y byd 
Y cyfoeth  a fag  hefyd  ; 

5.  2.  Cyfoeth  balch  (caf  waith  y bêl !) 
A fo  cryf  a fag  rhyfel  ; 

3.  Rhyfel  a fag  rhyw  afar, 

Tlodi  byth  at  lid  a bâr  ; 

4.  Tylodi  trueni  trwch 

10  A fo  coedd  a fag  heddwch. — 

Mae’r  geiriau  hyn  ym  mrig  y rhod 
Be  ceid  neb  i’w  cydnabod. 


Tudttr  Aled. 


CXLIX. 


YR  OES  HEDDYW. 

O bu  lid  rhwng  blodau’r  Rhos, 
Edrychwch  ai  da’r  achos  ; 

Tra-chas  gwaed,  trwy  achos  gwan, 

A ddug  ymladd  i Gamlan. 

5 Mae  oes  heddyw  am  swyddau 
Megis  hyn  yn  ymgashau  ; 

Ni  chredir  yn  wir  i neb 
Ond  i un  a dau  wyneb  ; 

Y sy  ddrwg  sy  heddyw  ar  wir, 

10  A’r  un  da  ni  wrandewir. 

Er  rhoi  iddynt  aur  heddyw, 

Ni  wnaech  chwì  ben  yn  eich  byw  ; 

Nid  dim  gan  y to  yma 
Trwy  lid  oll  ond  treulio  da. 

Tudur  Aled. 

CL. 

ENLLIB. 

Nithied  bawb,  noethed  heb  wir 
Fai’i  gilydd,  ef  a goelir  ; 

Gair  a drig  ar  y drygwaith, 

A’i  liwio  i’r  gwaed  lawer  gwaith, 

Enllib. 


5 Goreu  y\v  dal  y gair  du 
A niweidiol  na’i  wadu  ; 

Atal  saeth  nid  dilys  yn 
A êl  unwaith  o linyn. 

Tudur  Aled. 


CLI. 

EINIOES. 

Beth  a dâl  byth,  o deliwch, 

Dewrder  oll  o doe  awr  drwch  ? 

Ni  bydd  o ŵr,  o bae  dda, 

Ond  arfod  yn  y dyrfa. 

5 Ni  phara  bwa’n  y byd, 

Ywen  dorgoch,  ond  ergyd  ; 

Gwalch  a haeddai  glych  heddyw, 

Hyd  ei  derm  ei  hediad  yw. 

Os  march  cryf,  os  mercliyg  ruai, 

10  Nid  oes  arno  ond  siwrnai ; 

O dirwyna  Duw’r  einioes, 

Awr  ond  un  i ŵr  nid  oes. 

Tudur  Âted. 

CLII. 

MARW  DAFYDD  AB  EDMWND. 

Llaw  Dduw  a fu’n  lladd  awen, 

Lladd  enaid  holl  ddwned  hen  ; 


Marw  Dafydd  ab  Edmwnd. 

Cri  aml  sy’n  y côr  yma, 

Cwyno  dwyn  y canu  da, 

5 Ei  ddwned  oedd  o’i  enau 
Ag  iraidd  frig  y gerdd  frau  ; 

Praffa’  dadl  proffwyd  ydoedd, 

Pen  llad  ar  bob  pennill  oedd. 

Ni  bu  fyw  neb  fwy  ’i  awen, 
lo  Ond  da  fardd  Glan  Teifi  wen  ; 

Mab  Gwilym  heb  gywely, 

Heb  iddo  frawd,  ni  bydd  fry. 

Tudur  Aled. 

CLIII. 

MARW  HYWEL  AP  RHYS  O RUG. 

Duw  Gwyn,  er  digio  ennyd, 

Ai  difa’r  iaith  yw  dy  fryd? 

Crio  fyth  acw'r  wyf  fì, 

Y ntau  Hy wel  sy’n  tewi ; 

5 Darllain  y bum  fain  ei  fedd — 

Dyna  ŵr  da  ’n  ei  orwedd. 

Nid  â oerni  o Edeirnion, 

Ni  thywyn  haul  fyth  yn  hon  ; 

Ni  chân  dyn  na  chan  dannau 
lo  Nac  â phen  heb  ei  goffau  ; 

Ni  chawn  ei  fath  ucho’n  fyw, — 

Nid  hawdd  yn  y to  heddyw  ; 

Marw  Hywel  ap  Rhys  o Rug. 

Mal  y gwnaeth  (an-aml  a’i  gwnêl) 
Gwnaed  Duw  ag  enaid  Hyweh 

T'udur  Aled. 

CLIV. 

MARW  TOMAS  CONWY. 

Gorllewin  garw  y llefynt, 

Gogledd  oll,  gwagleoedd  ynt ; 

Dwyrain,  deau  a oeres, 

Darfu  ’mron  drwof  am  wres. 

5 Ni  thyn  na  gwin  na  thân  gof 
las  lonor  y sy  ynnof ; 

Man  nid  oedd  i’m  hannwyd  i, 

Mae’r  iâ’n  treiddio  ’mron  trwyddi. 

Awr  ddu,  er  a weddíwn, 

10  Y pallai  ^m  help  oll  am  hwn  ; 

Oera  amod  a rwymwn 
Im  erioed  roi  ’mryd  ar  hwn. 

Tripheth  aeth  a’m  hardreth  mawr, 

Ei  bâl,  a’i  gaib,  a’i  elawr  ; 

15  Man  y’i  rhoed  mae  anrhydedd, 

Mae  rhodd  fawr  ym  mhridd  ei  fedd. 
Wedi  h*  ddydd  ydwy  ddiddim, 

Nid  dydd  dydd,  nid  heddyw  dim, 

Nid  gair  gair,  nid  gwiw  o’r  gwin, 
ao  Nid  gŵr  gŵr,  nid  gwỳr  gwerin, 

Marw  Tomas  Conwy. 

Nid  llawen  plwyf,  nid  llawn  plas, 

Nid  byd  dim  nad  byw  Tomas. 

Tudur  Aled. 


CLV. 

MARW  HYWEL  AP  SIANCYN. 

Fy  neigr  aeth  o fewn  y gro 
Ar  erchwynau’r  arch  honno  ; 

Ni  chawn  gân — Och  o’n  geni  ! — 

Nid  gwiw’n  ei  ol,  ond  gwae  ni. 

5 Ni  helir  hydd  yn  nhâl  rhiw, 

NÌ  wn  ddwyfron  yn  ddifriw  ; 

Ni  bydd  na  chywydd  na  chog, 

Nid  dewr  gŵr,  nid  trugarog. 

Can  ei  wŷr  fil  cynnwrf  oedd, 

10  Crio’n  wyllt,  crynu  alltoedd  ; 

Antur  in  hwnt  ar  ei  ol 
Dorri  gwaedd  yn  dragwyddol. 

Ni  cheid  doe — yn  iach  Tywyn — 

Air  ond  Och  ar  enau  dyn  ; 

15  Duw  ni  ddwg,  er  dwyn  a ddêl, 

Fyth  haeach  o fath  Hy  wel  1 

Tudur  Aled. 

CLVI. 


MARWNAD  MERCH. 

Dyn  wy’  a’i  friw  dan  ei  fron, 

Ac  a’i  weli  ’n  ei  galon  ; 

Mae  Gwen  a fu  yma  gynt? 

Mae’r  adar?  Ai  meirw  ydynt? 

5 Os  marw  bun,  oes  mwy  o’r  byd? 

Mae’r  haf  wedi  marw  hefyd. 

Arnodau  rhwymau  oedd  rhôm, 

Eithr  angeu  a aeth  rhyngom  ; 

Fal  pren  on  ydyw’r  fron  frau, 
lO  A chnwd  o ucheneidiau  ; 

Y mae  anadl  i’m  mynwes 
Ae  drwy’r  pridd  a’r  derw  a’r  pres, 

Ymroi  i’m  cwymp,  marw  y’m  caid, 
Ymwahanu  â’m  henaid  ; 

15  Eres  im,  oer  ei  symud, 

Hi  ddoe’n  fyw,  a heddyw’n  fud. 

Och  finnau,  o chaf  einioes, 

Na  bae’n  fyw  i bennu  f’  oes  ; 

A chan  farw’r  ferch  yn  forwyn, 

20  I farw  mi  af  er  ei  mwyn. 

Tudur  Aled^ 


îâ3 


CLVIL 


CYPLEDAU. 

GWENIAITH. 

Gwenwyn  ni  wn  gan  un  iaith 
Mwy  na  gwenwyn  mewn  gweniaith. 

BLAENOR  DA. 

Beth  a yrr  blaen  byth  ar  blaid  ? 
Blaenor  a by w ei  lonaid. 

GWREIDDYN. 

5 Ysbys  y dengys  y dyn 
O ba  radd  y bo’i  wreiddyn. 

OFN  Y BEDD. 

A’i  lun  gwrol  yn  gorwedd 
Ef  a wna  i’r  beilch  ofni’r  bedd. 

ANGEU. 

Mair ! Na  chaem,  ym  mron  ei  chôr, 
lo  Nacau  angeu  o’n  cyngor  I 

URDDAS. 

Rhaid  i’r  un  y rho  Duw  ras 
Gyd-gerdded  gydag  urddas. 

Cypledau. 


YR  ANHAEL. 

Y fynwes  a fo  anhael 

A fwrw  rhoi  yn  fai  ar  hael. 

BONEDD. 

15  Bonedd  Gwynedd  a genais, 
Blodau’r  sîr,  heb  ledryw  Sais. 

Y MARW. 

Y gŵr  marw,  e gâr  morwyn 
Ddaear  dy  fedd  er  dy  fwyn, 

ACHAU. 

Be  chwilid  pob  ach  aliwn 
20  Bylchau’n  ach  beilchion  a wn. 

Y GWAN. 

Fe  wna  gwan  o fewn  ei  garn 
Ryw  hocedion  i’r  cadarn. 

ANGHYSON. 

Câr  yn  cyhuddo  arall  ; 

Hawdd  iV  Ilaw  gyhuddo’r  llall 

OFN  A CHARIAD 

25  Ofn  dy  lu  o fewn  dy  wlad, 

Eto  goreu  i ti  gariad. 


Cypledau. 

EINIOES, 

Truan  mor  wan  yw’r  einioes, 

Trymed  yw  tor  amod  oes. 

MARW  GWŶr  ENWOG. 

Duw  Oruchaf  edryched 
30  Fal  y dug  Crist  flodau  cred  ! 

HIRAETH. 

Ba  niwl ! Fm  byw  ni  welwn  ; 

Byd  heb  haul  yw  bod  heb  hwn. 

MARW  GŴR  BODEON. 

Arfau  Duw  ar  Fodeon 
A drewis  marc  drwy  ais  Môn. 

MARW  gẀr  O IAL. 

35  Mawr  yw  pwys  Duw,  marw  post  lâl, 
Methai  rhyfyg  Mathrafal. 

Y nef. 

Byw  yn  nef  bawb  yn  ifanc 
Heb  dorri  oes  a heb  dranc. 

MARW  gŵr  da. 

Dyn  a dorau  Duw’n  d’  aros, 

40  Dy  ddiben  yw  dydd  heb  nos. 

Cypledaii. 


MARW  GWRAIG  HAEL. 

Aml  iawn  waedd  am  Elin  wen, 

Aml  eisieu  am  elusen. 

TRUGAREDD. 

O gwŷl  gŵr  gael  y gorau, 

Oed  Vr  gŵr  hwn  drugarhau. 

Tudur  Aled. 


CLYIII. 

ANWADALWCH  GWEN. 

Ba  ennill  o bae  annerch  ? 

Beth  im  oedd  obeithio  merch? — 
Ni  ddylud  yn  ddi-alar 
Na  bae  i’th  gof  y neb  a’th  gâr. 

5 Dy  air,  Gwen,  fal  dŵr  a gyll 
Draw  a redai  drwy  ridyll  ; 
Gweniaith  byth  a gawn  o’th  ben, 
Gair  a chynnyrch  gwreichionen  ; 

Y gair  ydoedd  garedig, 

i6  Y weithred  oedd  uthr  a dig. 
Oerach  ydoedd,  ferch  hoywdeg, 

Y weithred  dau  na’th  air  teg  ; 
Merch  yn  ei  thraserch  ni  thrig 

Anwadalwch  Gwen. 

Mwy  na  dail  Mai  Nadolig. 

15  Di-ennill  wyf  yn  dwyn  llid, 

Di-ddiwedd  yw  d’  addewid  ; 

Di-wared  wyf  wedi’r  dydd, 

Di-broffid  y bu  Ruffydd. 

Gruŷydd  ah  leuan. 

CLIX. 

CARIAD. 

Y fun  deg  o Fôn  hyd  lâl, 

Ofn  na’th  gaf  a wnaeth  gofal ; 

Gwae  ŵr  trist  o’th  gariad  draw, 

Gan  na  wyddost  gŵyn  iddaw. 

5 Marw  y’m  ceir,  mawr  y’m  curiwyd, 
Meddyges  im  ddigus  wyd  ; 

Poenedig  heb  feddig  fum, 

Pan  ddigiaist  poen  a ddygum. 

Digus  wy’  heb  dy  gashau, 

10  Dyn  ydwy’  di-anwydau  ; 

Er  fy  nig  ni  rof  un  awr 
I ti  ddim  ond  hawddamawr. 

Gruffydd  ab  leuan. 

CLX. 

CARIAD. 

Dydd  da  i’r  fwyna  a fu, 

Dig  i wŷr  yw  dy  garu  ; 

Cariad. 


Dy  gusan  bychan  oedd  bêr, 

Ei  gael  oedd  ddig  i lawer. 

5 Hyfedr  y gwyddost,  hoywferch, 

Holl  bynciau  mesurau  serch, 

A bwrw  addaw  byr  iddun, 

A byw  a bodd  i bob  un  ! 

Gruffydd  ab  leuan. 


CLXI. 

CERYDDU  CARIAD. 

0 Dduw,  ond  trist  oedd  nad  rhydd 

1 ddau  garu  ’n  ddi-gerydd  ; 

Fy  newis  ferch  ofnus  fu, 

Fo  wna  cerydd  ofn  caru. 

5 Am  un  gair  o’i  min  a gad, 

Y mae  cerydd  i’m  cariad  ; 

Gair  o bell  wrth  garu  bun 
Gŵr  wyf  a gae  orafun. 

Aeth  yna  lid  wrth  un  lân 

lo  Am  ddioddef  ymddiddan  ; 

Am  a wnaeth  er  ’y  mwyn  i 

Y digwyddodd  dig  iddi. 

Gruffydd  ab  leuan. 

CLXII. 

EFFAITH  CARIAD. 


Fy  mriw  a fu  am  riain 
Fal  yn  drist  ar  flaenau  drain  ; 

Meddwl  y bum  ddal  ei  bodd, 

Meddylio  a’m  heiddilodd. 

5 Arswydwn,  ’y  nghwrs  ydyw, 

O doe  drwst  hediad  y dryw  ; 

Cilio  talm  rhag  gweled  dyn, 

Cilio  weithiau  rhag  gwlithyn  ! 

Gruffydd  ab  leuan. 
CLXIII. 

MARW  TUDUR  ALED. 

Breuddwyd  a’n  gwnaeth  yn  bruddion, 
Bwrw  cerdd  bêr,  brig,  gwraidd  a bôn ; 
Gyrrodd  rhew  o’i  gwraidd  yr  hawg 
Gardd  lysiau’r  gerdd  liosawg. 

5 Ffydd  y saint  hofî  oedd  ei  swydd, 
Ffransis  a hoffai’r  unswydd  ; 

Mawrddysg  oedd  am  urddas  gwawd, 

Mwy  fu  irder  myfyrdawd. 

Gruŷydd  ab  leuan. 

CLXIV, 


I FIHANGEL. 

Ba  wrid  dwysglod  bryd  disglair ! 

Ba  gennad  Mab  o gnawd  Mair  I 
Ba  enw  gwrdd  benàig  urddas  ! 

Ba  arf  lem  ar  brif  a las  ! 

5 Fy  ngeilwad  rhag  fy  ngelyn, 

Fy  nghoel  wyd,  Fihangel  Wyn  ; 

Edrych  yngod,  Arch-angel, 

A thros  ddyn  i’th  ras  a ddêl. 

Clyw  fod  am  f oes  clefyd  mawr, 

10  Caeth  wylo  rhag  gwaith  elawr, 

Trais  Duw  ar  !u,  trist  fu’r  lces, 

Torri  llinyn  troell  einioes. 

Mae  einioes  rhai  ym  mynwes  rhwyd, 
Marcio  arnyn  mae’r  cornwyd  ; 

15  Arched  ddyn  eirchiad  a ddêl 
Air  a chyngor  Arch-angel  ! 

Dau  a wrendy  drwy  undab, 

Di-wg  yw  Mair  Deg  a’i  Mab, 

A thrydydd  iaith  oreudeg 
20  Ar  alw  dyn,  Mihangel  Deg  ! 

Gruffydd  ab  leuan. 


CLXV. 


Y GWEITHIWR. 

Edrycher  yr  arferau, 

A’r  gwir  i gyd  a’r  gair  gau  ; 

Yr  arddwr  piau’r  urddas, 

A’r  grawn,  a’r  egin,  a’r  gras, 

5 Dim  nid  oes  o’r  byd  yma 
Eithr  y dyn  i wneuthur  da  ; 

Pwy  piau  y nef  hefyd 
O barch  ond  llafurwr  byd? 

Gruffydd  ab  leuan. 


CLXVI. 

” CYNGOR. 

Edrych  pan  welych  y nos 
A chau’r  annedd  ddechreunos  ; 

N’ad  un  drws  a nodwn  draw 
Heb  ar  unwaith  ei  breniaw. 

5 Dros  bryd  n’ad  y drws  heb  bren 
Dros  brenio’r  drws  a brwynen  ; 

Ail  meddwl  am  a wyddost, 

Na  thynner  piler  o’r  post. 

Gruffydd  ab  leuan. 

CLXVII. 


YR  lESU. 

Ni  all  angel  pen  felyn, 

Na  llu  0 saint,  un  lles  yn, 

Na  neb  ond  Un  o’i  aberth 
A roes  i ni  ras  a nerth. 

Gruffydd  ab  leuan. 

CLXVIII. 

GWAITH  DUW. 

Pob  modd  a luniodd  Duw  Lwyd, 

Pob  glân  i lân  a luniwyd. 

Gruffydd  ab  leuan. 

CLXIX. 

TEGEINGL. 

Gwlad  Degeingl,  golud  digoll, 

Oreu  bid  ar  y byd  oll  ; 

Ys  da  ryw  dir,  ystôr  deg, 

Ys  da  ytir  gwastateg. 

5 Ceir  llawer  uwch  Caer  Lleon 
Heb  erw  i’w  hau  ’n  byw  ar  hon  ; 

Tegeingl. 


I bawb  ỳd  hen  i bob  ty, 

A Thegeingl  heb  waethygu. 

Gruŷydd  Hiraethog. 
CLXX. 

AB  EDMWND. 

Dafydd,  gadeirfardd  difeth, 

A droes  bob  barn  dros  bob  peth  ; 

Ar  ganon  i wŷr  ganu, 

Ac  ar  y fainc  goreu  fu. 

Gruŷỳdd  Hiraethog. 
CLXXI. 

MARW  GŴR  Y BERCYN. 

Wylo  ar  dasg  lawer  dydd 
Wnaf  finnau  yn  Eifionydd  ; 

Gwae  ni  bawb  gau  yn  y bedd 
Gwir  gu  enaid  gwŷr  Gwynedd. 

Gruffydd  Hiraethog. 
CLXXII. 

Y FRONFRAITH. 

Croyw  gywydd  yn  nydd  a nos 
Croywach  na  phynciau’r  eos  ; 

F Fronfraith. 

Athro  adar  iaith  rydeg, 

Ysgol  gân  dysg  loywgan  deg. 

5 Pregethwas  o deyrnas  dail, 

Poed  gwiw  mewn  pulpud  gwiail ; 

A’i  dy,  fal  y dyfelynt, 

Adail  gwaith  i hidlo  gwynt. 

Gruffydd  Hiraethog. 

CLXXIII. 

CYPLEDAU. 

y GOGANWR. 

A wnêl  ogan  ac  anair, 

Am  ogan  gogan  a gair. 

Y GALON  DROM. 

Ni  chwardd  safn — Och  Wirdduw  sôn — 
Un  ag  wylo  ’n  ei  galon. 

UNIG. 

5 Ofer  yw  byw  yn  y byd 
Un  ni  welo’i  anwylyd. 

Gruŷydd  Hiraethog, 


CLXXIV. 


Y FRONFRAITH. 

Trwsiwr  pob  mwynlais  traserch 
Da’r  wyd  yn  gwau  siamplau  serch, — 
Enaid  y serch  ynod  sydd, 

Wiw  bur  waeddan  boreuddydd  ! 

5 Ceiliog  glwyslais  clog  glaslwyd, 
Clodbleth  cadeirbleth  coed  wyd  ; 
Mwyndeb  radd  uwch  mandew  brysg 
Mwyn  y gwyddost  mewn  gwiwddysg. 

Huiío  Arwystl, 


CLXXV. 

COLLI’R  EOS. 

Clywed  yn  hwyr  neithiwyr  nos 
Ganuau  hardd  gan  eos  ; 

Ef  aeth,  och  fyth  o’i  achwyn, 

Heno  i ni  i gyd  hynny’n  gŵyn. 

5 Gwiwlais  addfwyn  glwyseiddfach, 
Gloyw  fyw  a wnae  glaf  yn  iach  ; 

Difri  ydwyf,  diofrydais 
Adar  y llwyn  wedi’r  liais. 

Huw  Arwystl, 

CLXXVI. 


CYPLEDAU. 

DIAL  DUW. 


Duw  a gyfyd  Ei  gofiwr. 

CAM  AC  UNIAWN. 

A fo’n  gam  ni  fyn  y gwir, 

A fo’n  iawn  ni  fyn  anwir. 

GRAS  DUW. 

5 Ira’  rhodd  ar  wỳr  heddyw, 

A goreu  stad,  yw  gras  Duw. 

Hwm  Arwystl. 


CLXXVII. 

HELYNT  CREFYDD. 

Am  yr  lesu  ymryson 
Yn  y byd  sydd,  enbyd  sôn  ; 
Rhai’n  lew  am  y ffydd  newydd, 
A rhai’n  fîest  am  yr  hen  ffydd  ; 
5 Ymlowio  ceir  mal  y cwn, — 
Ymhob  pen  y mae  opiniwn. 
Wrth  sut  eu  haraith  a’u  sôn 
Yr  adwaenir  y dynion  ; 

Helynt  Ctefydd. 


Ni  chytuna  uwch  tyniad 
10  Ymhob  dim  y mab  a’i  dad  ; 

Y ferch  yn  erbyn  y fam, 

Oni  dreiglo  mewn  dryglam  ; 

Y brawd  a ddwg,  gwg  a gwall, 

Obry  dir  y brawd  arall ; 

15  Y chwiorydd  yn  chwerwon, 

Ni  aned  dwy  yn  un  tôn. 

Ninnau  i gyd,  ni  wna  gwell, 

Ni  bydd  iach  un  heb  ddichell. 

CyfFeswn,  neswn  i’r  nod, 

20  Duw  a wrendy,  a’i  Drindod, 
lawn  obaith  un  a wybydd 
Orchmynnau  a phynciau  ífydd, 

Siôn  Brwynog. 


CLXXVIII. 


MÒN. 

Sîr  Fôn,  lle  mesuraf  fawl, 

Sy  Baradwys  ysbrydawl ; 

Goreu  gwlad  dan  y goron, 

A goreu  had  yw  gwŷr  hon. 

Siôn  Brwynog. 

CLXXIX. 


ARFON. 

Y wlad  fawr  ni  welad  fai 
Yw  chwaer  Môn  wrth  ochr  Menai ; 
Arfon  hael,  lle’r  af  yn  hy, 

A gwŷr  hon  a gâr  hynny. 

Sün  Brwynog. 


CLXXX. 

MARW  GRUFFYDD  HIRAETHOG. 

Y BYW  : 

Y bardd  bach  uwch  beirdd  y byd, 

Och  nad  ydych  yn  dwedyd  ! 

Gruffydd  braff,  graffaidd  broffwyd, 
Gweddw  yw’r  iaith,  ai  ’mguddio’r  wyd  ? 
5 O Duw  deg,  od  ydwyd  iach, 

Ddi-ball,  pam  na  ddoi  bellach? 

Os  claf,  broffwyd  braf  ei  bryd, 

Claf  yw  addysg  celfyddyd  ; 

Od  aethost  i le  dethol, 

10  Y gwawd  a’r  dysg  aed  ar  d’ol. 
Hiraethog  ddoeth,  o doeth  d’oes, 
Hiraethog  fydd  rhai  wythoes  ; 

Marrn  Gruŷydd  Hiraethog. 

Ni  welais  gam  o’th  dramwy 
Er  ys  mis  nac  er  ys  mwy  ; 

15  Gelwais  arnad,  gloes  oerni, 

Och  Fair,  na  atebych  íì. 

Y MARW  YN  ATEB  : 

Ni  ad  ty  bedd  ateb  ym, 

Am  ran  iaith  marw  a wneuthym. 

Ti  a’m  gwelaist  i’m  golud 
20  Ddoe  yn  falch,  a heddyw’n  fud, 

A’r  pwyll  a’r  synnwyr  a’r  pen, 

A’r  cellwair,  yng  nghôr  Collen  ; 

A gro’r  llawr,  is  goror  llan, 
Osodwyd  lle  bu  sidan. 

Y BYW’N  ATEB  : 

25  Tyred  yma,  tor  d’amod, 

Drwy  dor  y clai,  daradr  clod  ; 
Ymrwymaist,  fardd  brau  hardd  bris, 
I’r  ŵyl  â’r  Doctor  Elis  ; 

Od  ydoedd  i’th  fryd  adael 
30  Y gŵr  hwn  a ddug  air  hael, 

Ond  oedd  dost  diwedd  y daith, 

Na  chanud  yn  iach  unwaith  ? 

Y MARW  YN  ATEB  : 

Nid  oedd  modd,  yn  y dydd  mau 
Y dringodd  rhyw  daer  angau  ; 

Marro  Gruffydd  Hìraethog. 

35  Mewn  gwarohae’r  man  a gyrcho, 

Mewn  ffydd,  nid  oes  man  i ffo. 

Eryr  gwyllt  ar  war  gelltydd 
Nid  ymgêl  pan  ddel  ei  ddydd  ; 

A’r  pysg  sydd  ymysg  y môr 
40  A ddwg  angeu’n  ddi-gyngor  ; 

Y byd  oll,  be  deallwn, 

Ar  y sydd,  a erys  hwn. 

Pob  un  aeth,  mae  pawb  yn  wâr, 

Ar  ei  ddiwedd,  i’r  ddaear  ; 

45  Minnau,  nid  oes  im  annedd, 

O’r  byd,  ond  fy  hyd  o’r  bedd. 

Y BYW’N  ATEB  : 

F’  athro  Gruffudd,  o’th  guddiwyd 
Mewn  arch  oer,  di-’mannerch  wyd  ; 

Ond  irad  mynd  i orwedd 
50  Awen  y byd  yn  un  bedd. 

Yn  iach,  yn  d’  ol  ni  chawn  di, 
Ystyriaeth,  chwedl,  na  stori ; 

Ni  cheir  marw,  ni  châr  morwyn, 

Ni  thy’  fyth  gwmpníaeth  fwyn. 

55  Ba  fyd  ar  gerdd  seinwerdd  sydd  ? 

Byd  traffol  hebot,  Ruffydd  ; 

Daearwyd  gwawd  eurdeg  wedd, 

Nis  daearwyd  nes  d’orwedd. 

Wüiam  Llŷn. 


CLXXXI. 


MARW  SYR  OWAIN  AP  GWILYM. 

Y BYW  : 

Trwm  ar  iâ  yw  tramwy’r  ôd, 

Trymach  yw  torri  amod 
Arluniais  gynt  ar  lannerch 
Oedd  i mi  fal  addaw  merch  ; 

5 Ai  cof  gennyt,  caf  gwynaw, 

Y rhwymau  drud  fu  rhôm  draw, 
Rhodio  ’mysg  aur  da  a medd 
I ganu  i ferched  Gwynedd  ? 

Euthum,  af,  i’th  ymofyn 
lo  At  deulu  llwyth  Tal  y Llyn  ; 

Ac  yno’r  aeth  gwayw’n  yr  ais 
O’th  alar  pryd  na’th  welais. 

Oed  oedd  fal  dydd  dyweddi, 

A thyst  wyf  na  ddaethost  ti  ; 

15  Dywed,  fardd,  da  yw  dy  fodd, 

Teulu  pwy  a’th  ataliodd? 

Y MARW  YN  ATEB  : 

O Dduw,  angeu  gwineu’n  gaeth, 
Mawr  elyn  pob  marwolaeth  ; 

Daliodd  fy  nhraed  a’m  dwylaw, 

20  Ni  alla’i  droi  i unlle  draw. 

Marw  Syr  Owain  ap  G%jiìym. 

Y cnawd  gwyn,  megîs  cnwd  gwâr, 

Y mae’n  duo  mewn  daear ; 

A’r  genau  fu’n  clymu  clod, 

Y mae’n  tewî  mewn  tywod. 

Y BYW  YN  ATEB  : 

25  Gofyn  i’th  Dduw  glwyswyn  glod, 
Ddi-drais,  fu  yn  dda  drosod. 

Y marw’n  ateb  : 

Na  wnaf,  ni  ofynnaf  fi 
Pm  Duw,  ni  waeth  im  dewi. 

Ni  eill  da  byd  ennyd  awr 
30  Estyn  einioes  dyn  unawr  ; 

Dyn  pŵl  sy’n  meddwl  am  oes, 

Duw  a ran  hyd  yr  einioes. 

Y byw’n  ateb  : 

Gwir  yw  hynny,  gair  hynod, 

Gwae  fi  fyth  gofio  ei  fod, 

35  Tyred  frigyn  y teiriaith, 

Awr,  o bydd  modd,  o’r  bedd  maith  ; 
Ac  onis  doi,  gannoes  dâr, 

Yn  iach  harddgamp  na  cherddgar  ; 
Ni  cheisir,  ni  helir  hydd, 

40  Na  chŵn,  na  gweilch,  na  chynydd  ; 

Marw'Syr  Owain  ap  Gwilym. 

Ni  châr  dyn  ni  chred  annerch, — 

Ni  cherddai  mawl,  ni  chwardd  merch  ; 

Y coed  irwydd  cadeiriawg, 

Ni  ddylai’r  rhain  ddeilio’r  hawg  ; 

45  Cwympo  serch,  campau  sy  waeth, 
Cwympo  neuadd  cwmpníaeth  ; 

Os  cariad  ymysg  ceraint, 

Ni  bu’n  y fro  neb  un  fraint. 

O delai  dal  rhwng  dwywlad 
50  Am  enw  cerdd  a’r  man  y’i  cad, 

O aur  tawdd  e roid  heddyw 
Ri’r  ôd  am  dy  fod  yn  fyw. 

Wiliam  Llŷn. 


CLXXXII. 

MARW  EDWARD  LLWYD. 

Gwae  ni  beunydd  gan  benyd 
Gloi  yn  y bedd  galon  byd  ; 

Dydd  dig  yw  diweddu  d’  oes, 

A rhoi  i anhael  hir  einioes. 

5 Gardd  lân  o gyff  gwyrddlwyn  gwawd, 
Gardd  a dyfai’n  gerdd  dafawd  ; 

Mewn  eich  cerdd  mynych  y caid 
Mawl  gynt  fal  mêl  y gyntaid. 

Marro  Edward  Llwyd. 

Gwae  fi,  Edward,  gofidiwn 
lo  Na  baet  iach  yn  y byd  hwn  ; 

Dyn  a roed  dan  ro  ydwyd, — 

Duw,  oered  lle  Edward  Llwyd  ! 

Agor  adwy  o’r  grodir, 

Na  fydd  dy  hun  mewn  hun  hir  ; 

15  Dywed  air  wedi  d’orwedd, 

Yr  ydwyf  fi  ar  dy  fedd. 

Wiliam  Llỳn, 


CLXXXIIL 

MARW  ELIN  PILSTWN. 

Gwae’r  chwiorydd  garcharu 
Y lloer  deg  dan  y llawr  du  ; 

Ty  gro’n  sêl  a gudd  Elin, 

Ty  gwael  ar  ferch  y tai  gwin. 

5 Cynnal  plas  mewn  urddas  mawr 
Acw’n  hael  cyn  ei  helawr  ; 

Rhoi  aur  a gwin  ym  min  môr, 
Rhoi  i gall  ac  angall  gyngor. 
Pe  canwn  tra  fyddwn  fyw 
10  I rai  a’i  haeddai  heddyw, 

Ni  chân  y mawl,  ni  chŵyn  min 
Fyth  eilwaith  i fath  Elin. 

Er  bod  gŵyl  heb  arbed  gwin, 

Ba  ŵyl  am  nad  byw  Elin? 

Man»  Elin  Pihtmn. 


15  Lle  doe  hi,  y lleuad  hon, 

Y doe  wyneb  y dynion. 

Wiliam  Llŷn. 

CLXXXIV. 

MARW  SIÂN  MOSTYN. 

Anwadal  yw  anwydau 

Y bywyd  brwnt  a’r  byd  brau  ; 

Od  oeres  y wlad  araul, 

A glaw  sydd  lle  gwelais  haul. 

5 Y Ilawenydd  oll  ennyd 

Aeth  yn  gŵyn  weithian  i gyd  ; 
Gloddaith,  Ile  bu  arglwyddi, 

Aeth  yn  wag,  mae’n  waeth  i ni. 

Gwelais  gael  mael  aur  a medd 
10  O’i  Ilys,  Siân,  iarlles  Wynedd  ; 

A’i  gweles  mewn  gwiwlys  maith, 

Gwae,  ni  wŷl  ei  gwên  eilwaith. 

Gwae  nhwy’r  hawg,  y gwan  a’r  hen, 

A wŷl  eisieu  ei  helusen  ; 

15  Ble’n  ei  hol,  heb  lawenhau, 

Y tyn  y beirdd  a’r  tannau? 

Wtliam  Llŷn. 

CLXXXV. 

MARW  SIÔN  BRWYNOG. 


Y grwn  oer  gerwin  weryd, 

Gwarchaeaist  ben  gorchest  byd  ; 

Wylo’r  wyf  fal  yr  afon, 

Yntau  sydd  yn  tewi  â sôn. 

Wüiam  Llỳn. 


CLXXXVI. 

TAWELWCH. 

Ymaros  di  ym  mrest  hedd, 

O ymaros  daw  mawredd  ; 

Gwell  doniau  na  gwyllt  ennyn, 

Gwell  yw  Duw  na  gallu  dyn. 

Wiliam  Llŷn. 

CLXXXVII. 

PEN. 

Da  i long  foel  deilwng  fydd 
A’i  IIu,  gael  hwyl  a Ilywydd  ; 

Da  i genedl,  a di-gynnen, 

Gadw  un  byth  o’i  gwaed  yn  ben. 

Wiliam  Llŷn. 

CLXXXVIII. 
GWENDID  GOLUD. 


Ac  aur  yn  fawr  a gerir, 

A thai  mawr  weithiog  a thir  ; 

Ni  all  un  nac  oll  ohonyn 
Heb  wyrthiau  Duw  borthi  dyn. 

Wüiam  Llŷn. 


CLXXXIX. 

GŴR  CYFIAWN. 

Ni  wnaeth  fry,  annoeth  afrôl, 

Gam  er  da,  Gymro  duwiol ; 

Ni  ddug  yn  wir  o’r  tiroedd 
Ochenaid  dyn,  di-chwant  oedd. 

5 Fe  feddodd  fy  ufuddwalch 
Glod  Gymru,  ac  ni  fu  falch  ; 

Ni  feddodd — a nef  iddo — 

Na  malais,  na  thrais,  na  thro. 

Wiliam  Llŷn. 


cxc. 

CAERNARFON. 

Caernarfon  hen  gofion  gwŷr, 
Coron  yr  holl  goncwerwyr. 

Caernarfon. 


Goreu  man  uwch  gwar  Menai 
Gwŷr  a thir  ac  aur  a thai ; 

5 Brig  Gwynedd  o fawredd  fu, 

Ym  mrig  Gwynedd  mae’r  canu. 

Wüiam  Llŷn, 


CXCI. 

Y DOCTOR  ELIS  PRYS. 

Y carw  llu  cywir  llawen, 

Cymro,  pont  Cymry  a’u  pen, 

Cariad  a Iwc  ar  dy  law, 

Cywirdeb  sydd  yn  cordiaw. 

5 Corf  dwy  ynys,  cryf  d’anian, 

Craig  môr  wrth  y cerrig  mân, 
Gwinwydd  draw  wrth  gynnydd  drain, 
Ac  alarch  wrth  y gwylain. 

Ffrwd  aur  wrth  y fîrwd  arian, 

10  Ffrwd  môr  wrth  y ffrydiau  mân  ; 

Coed  aur  wrth  y coed  ereill, 

Carw  o’r  llu  yn  curo’r  lleill. 

Balch  wrth  ryfalch  y’th  rifwyd, 

A difalch  wrth  anfalch  wyd. 

Wüiam  Llŷn, 

CXCII. 


CARIAD. 

Cariad  a dyf  fal  hadyd, 

Cosb  oer  a dyf  cas  y byd  ; 

A wnelo  drais  anial  draw 
A ostwng  Duw  yn  ddistaw. 

Wiliam  Llŷn. 

CXCIII. 

BYWYD. 

0 Fair  Wen,  ofer  ennyd 

1 ddyn  byw  ei  dda’n  y byd, 

Na  golud  mwy  na  gelyn, 

O sorri  Duw,  oeswr  dyn. 

5 Mair  o nef,  mor  anifyr 

Yw’r  byd  bas  a’r  bywyd  byr  ; 

Dod,  Wiwdduw  diwyd  oddef, 

Olud  i ni  o wlad  nef. 

Nid  oes  yma  ond  siomiant, 

10  Mal  ewyn  oer  ym  mlaen  nant, 

Yn  darfod  ar  wan  derfyn, 

Ac  yna  bydd  dydd  pob  dyn. 

Wiliam  Llŷn, 


CXCIV. 


EINIOES. 

Ni  phery  dyn  hoff  araul 
Mwy  na  rhew  ym  min  yr  haul  ; 

Edeu’r  oes  fal  hud  a red, 

Och  i’r  anap  ei  chrined. 

Wiliam  Llỳn. 


cxcv. 

Y CYFIAWN. 

Beth  oreu  oll  byth  ar  ŵr  ? 

Byw’n  union  na  bo’n  annwr  ; 

Camau  a beiau  lle  bôn 
A yrr  ddinistr  ar  ddynion. 

Ni  ddiwraidd  pren  gwyrennig, 

Ni  chrina,  ni  freua  ’i  frig  ; — 

Byw’n  gymwys,  heb  hen  gamau 
A bair  i hil  gŵr  barhau. 

W’tliam  Llŷn, 

CXCVI. 

SYLFAEN  DDA. 

Tir  y glyn  Ile  bo  tew  ’r  gwlith, 

Teg  iawn  yno  ty’  gwenith  ; 


Sylfaen  Dda. 


Beth  a wna’n  deg  yr  egîn  ? 

Bod  y gwraidd  heb  edeu  grin. 

5 Ni  wyra  gwal,  hyn  yw’r  gwir, 

A’i  grwndwal  o’r  graeandir  ; 

Dyn  fyth  un  dôn  ni  fetha, 

O deil  dyn  ar  rwndwal  da. 

Wiliam  Llŷn. 


CXCVII. 

YR  ALARCH. 

Y r alarch  bydd  reolwr, 

A myn  dŷ  ym  min  y dẃr, 

Craig  lili  uwch  crog  loywlyn, 

Ceiliog  hardd  yn  dwyn  clog  gwyn. 

5 Dy  own  sad  o ewyn  sydd, 

A fîlŵr  gwyn,  a phlu’r  gweunydd  ; 
Abad,  teg  yw’r  bywyd  tau 
Yn  troi  d’  wyneb  trwy  donnau. 

Wiliam  Llŷn. 

CXCVIII. 

CYPLEDAU. 

gweddi’r  gwan. 

Gwell  i ŵr  golli  arian 
Na  cholli  gweddi  dyn  gwan. 

Cypledau. 


Y BEDD. 

A fo  wychaf  ei  fuchedd 
Ar  awr  bach  yr  â i’r  bedd. 

HIRAETH. 

5 Gwae  Wynedd  na  bae  heddyw 
Gant  yn  fud  ac  yntau’n  fyw. 

BYWYD. 

Duw  by w,  beth  ydy w by wyd  ? 

Drwy  boen  y newidia’r  byd. 

CAMAU. 

Byw  ar  gam  drwy  bower  gau 
10  A dynn  dynion  dan  donnau. 

byw’n  union. 

Byw’n  union  heb  un  anwir 
A bair  yn  hardd  barhau’n  hir. 

TRAWSEDD. 

Y trawsedd  a wnel  treisiwr 
A dynn  ei  dâl  dan  y dŵr. 

ARIAN. 

15  Mae  gwŷr  er  magu  arian 

Yn  mynnu  rhwysg  mwy  na’u  rhan. 

Cypledau. 


TRUGAREDD. 

Trugarhewch  trwy  garu  hedd, 

Tro  gwrol  yw  trugaredd. 

YR  ANHAEL. 

Di-annerch  ydyw  anhael, 

20  Di-air  hwn  lle  bo  dro  hael. 

OES. 

Yn  eich  hoedl  na  wnewch  hyder, 

Nid  oes  i feilch  ond  oes  fer. 

LLONG. 

Lle  angeu  fydd  mewn  llong  fôr 
O bae  long  heb  le  angor. 

Y DIWEDD. 

25  Pa  ddydd  y derfydd  pob  dyn  ? 

Y dydd  a ro  Duw  iddyn. 

LLID. 

Llid  sydd  flin  medd  doethineb, 

Llid  ni  all  wellhad  i neb. 

HAELIONI. 

Y Ilaw  a estynno’n  Ilawn 
30  A gynnull  yn  deg  uniawn. 

Wüiam  Llŷn. 

CXCIX. 


YR  EOS  YN  LLATAI. 

Yr  eos  deg,  aeres  dail, 

Esgud  gyw  isgoed  gwiail, 

Melus  gyson  yw’r  tôn  tau, 

Mal  dyn  a mil  o dannau. 

5 Mesurau  ar  bynciau’r  big, 

Ni  bu  fesur  heb  fiwsig  ; 

Cedwi  ardal  coed  irdeg, 

Cloch  fain  dôn  cylch  afon  deg. 

Clywais  dy  goethlais  i gyd, 

10  Clyw  fi,  fab  clafo  febyd  ; 

Hed  yn  llatai,  edn  llwyteg, 

I annerch  dyn  irwych  deg. 

Gwŷl  yn  y tir  glaned  hon 
O’i  gardd  lysiau  gwyrddleision, 

15  A flfrwythydd  meusydd  a medd, 

A phreniau  hoíf  0 rinwedd  ; 

Ac  un  pren  gwiw  yn  parhau 
Mal  brenin  mil  o breniau, 

A brig  gwyrdd — oes  barc  harddach  ? — 
20  A dâl  bunt  un  o’r  dail  bach. 

Hed  i hwn,  hawdd  it  hynny, 

Disgyn  ar  ei  frigyn  fry  ; 

Yr  Eos  yn  Llataù 


Cei  yno  nerth  cân  yn  wych, 

Ac  ar  fydr  goreu  fedrych. 

25  Moes  glywed  miwsig  lawer, 

Mawl  ugain  pwnc  mal  gwin  pêr. 

Galw,  ’r  eos  eglur  awen, 

Y iarlles  wiw  o’r  llys  wen  ; 

Ac  yno  y daw  a’i  gwên  deg, 

30  Dan  wrando,  dyn  irwendeg, 

Yn  Iluniaidd  wen,  lliw  Anna, 

Yn  Ilawn  dawn  yn  ei  Ilun  da, 

A gwyn  wrid  teg  iawn  o ras, 

A gloyw  olwg  goleulas. 

Rhys  Cain. 


CC. 


MERCH  DLOS. 

Y ddyn  fwyn  oedd  ddoe’n  f’annerch, 
A’r  ael  fain,  y reiol  ferch, 

Un  IIiw  yn  well  na  IIiw  neb, 

A’r  ôd  lonor  yw  d’wyneb  ; 

5 A’th  ddeurudd,  f’anrhaith  araf, 

Fal  dau  o’r  rhos  flodau’r  haf. 

Mae’n  eiddoch  mewn  newyddaur 
Mynwes  galch  a meinwasg  aur. 


Merch  Dlos. 


A’th  law  fain,  a’th  loyw  faneg, 

10  Un  lliw  a’r  don,  wenlloer  deg  ; 

Dy  loyw  wynder,  dy  lendyd, 

Dy  Iwys  gorff  yn  dlws  i gyd. 

Rhys  Cain. 


CCI. 

CUSAN. 

Rhwystrai  gur  a dolur  dig 
Rhoi  cusan  rhag  gwayw  ysig  ; 

O cefais  bwnc  gwefus  bach, 

Ni  chae’r  dug  chwareu  degach  ! 

5 Mael  yw  ei  gael  mal  y gwin 
O’th  bêr  enau,  werth  brenin, 

Ail  cusan  eirian  arab 
O enau  Mair  Wen  i’w  Mab. 

Mae  ar  d’anadl  mor  dyner, 
lo  Miragl  perl,  mae  arogl  pêr, 

Ef  a wna  im  yn  fy  nydd 
Einioes  nawoes  o newydd  ! 

O mynni  ’r  hawg,  meinir  hael, 

Estyn  f’einioes,  dyn  feinael, 

15  Gwna  fan,  a phoed  fuan  fo, 

Glân  wyt,  i gael  un  eto  1 

Rhys  Cain. 

CCII. 


MARW  WILIAM  LLŶN. 

Och  guddio  awch  ac  addysg 
Y bardd  ni  ddaw  beirdd  un  ddysg  ; 
Athro  gwŷr,  mae’r  iaith  ar  gam 
Yma  a’r  d’ol  ; mae’r  wyd,  Wiliam  ? 
5 Erglyw’r  wedd  a’r  galw  yr  wyf, 

O Dduw,  ateb  a ddwetwyf — 

Oer  glo  mud  yw’r  gwely  main 
A’ch  dug  cyn  chwech  a deugain. 

Awch  natur,  ein  hawdur  ni, 

10  Oedd  ynnod  i ddaioni, 

Ffyddlondeb,  hoffaidd  lendyd, 

Fwy  na  beirdd  o fewn  y byd. 
Penceirddiaf,  callaf  y’ch  caid, 
Pencerddor  y penceirddiaid ; 

15  A wnío  gwawd  ni  wna  gam 
Wrth  riwl  yr  Athro  Wiliam. 
Cwynwn,  bu  heirdd  beirdd  y byd, 
Clai  a fedd  ein  celfyddyd  ; 

Lle’r  mydr  a’r  holl  ramadeg 
20  Yw  lle’r  wyd  is  allor  deg. 

Rhys  Cain. 


CCIII. 


CYNGHORION  I ŴR  BONHEDDIG 
lEUANC. 

Na  fyn  it  i fyw  yn  ŵr 
Na  rhy  draws  na  rhodreswr  ; 

Goreu  yw  toreth  gwŷr  tirion, 

Gwŷr  llai  ’u  bai  a geir  lle  bôn. 

5 Na  fyn  un  a fo’n  anwir, 

A wna  y twyll  yn  y tir  ; 

Fo  ai’n  iawn  iwch  fynnu’n  nes 
A fae  uniawn  ei  fynwes. 

Digon  a ddaw  yn  d’ogylch 
10  Onid  a’th  gâr  nad  i’th  gylch  ; 

Dyn  ni  wna  daioni  i neb 
Ydyw  un  a dau  wyneb. 

O rhoi  gyngor  rhag  angen, 

Edrych  bwy  a droech  ei  ben, 

15  O gelli  roi  i gall  ran, 

Ac  i angall  nac  yngan. 

Pwylla  a rhyglydda  glod, 

O daw  gwŷn  a dig  ynod  ; 

Atal,  rhag  gofal  gofid, 

20  Owain,  dy  law  yn  dy  lid  ; 

Cynghorion  i Wr  Bonheddig  leuanc. 

Gwrid  ar  wyneb  gẃr  drannoeth 
A wnä  rhoi  barn  yn  rhy  boeth. 
Gwybydd  oll  beunydd  lle  bych 
Byth  i ddadl  beth  a ddwedych, 

25  Am  bwy  ’r  aeth,  a pha  draethen, 

Ac  wrth  bwy  y gair  o’th  ben. 

Didolc  yw  gŵr  od  edwyn, 

A di-wall  yw  o deall  hyn  ; 

Gair  cynnes  goreu  cannwyll 
30  I gadw  pawb  i gyd  i’w  pwyll. 

Owain  Gwynedd. 


CCIV. 

AT  WILIAM  LLYN. 

Aed  Wiliam  i Gydweli 
Ymhell  i Went  o’m  Ile  i. 

E geisiai  gael  o gais  gau 
Y Ilynedd  fy  Ile  innau  ; 

5 Hyntio  i fan  hwnt  a fynnai, 

Ac  ar  y gair  i Gaer  Gai. 

Owain  Gwynedd. 

ccv. 


MARW  NODDWR. 

Diddig  yn  ei  dai  oeddwn, 

A di-help  wyf  wedi  hwn  ; 

Caf  yn  f’oes  fawr  loes  o lid, 

Caf  flinder  cofio  ’i  lendid. 

Morus  Dwyfach. 

CCVI. 

LLŶN. 

Tydi  Lŷn,  nid  du  dy  liw, 

Tyddyn  y glêr  w)^t  heddiw  ; 

Tecaf  un  wlad  y’th  adwyd, 

Trom  o ras,  pand  tramawr  wyd. 

5 Tyfodd  rlrwy  glod  ynnod  oll 
Tegwch  pob  golud  digoll  ; 

Piir  wyd,  glaear  ddaearen, 

Pryd  a sud  Paradwys  Wen. 

Morus  Dwyfach. 

CCVII. 

MARW  SIÒN  BRWYNOG. 

D uw  fry  ag  ef  Vv  nefocdd 
Yn  Ei  law  aeth,  annwyl  oedd. 

Morus  Dwyfach. 

CCYIII. 


GẀR  DA. 

Ni  i ti’n  y bywyd  hwn, 

Un  uchenaid  ni  chwynwn  ; 

Union  at  union  wyt  ti, 

A fo  union  a fynni. 

Lewis  Daron. 

CCXIX. 

MARW  ARGLWYDD. 

Doe  gyrrwyd  dug  i orwedd, 

Derwen  y beilch,  draw’n  y bedd  ; 

Bwrw  un  gŵr  brau’n  y gweryd, 

Blodau  ar  wybodau’r  byd. 

Lewis  Daron. 

CCX. 

Y MARCH. 

Hydd  a gaf  hawdd  ei  gyfarch, 

Henwir  modd  hwn  ar  y march  ; 

Ffriw’r  hydd  pan  gyíîroer  yw  hwn, 
Ffroenau  a ddeffry  annwn  ! 

Gwal  faen  ni  ’mogela  fo, 

Iwrch  yn  dwyn  gwreichion  dano, 


Y March. 


Mae  o’r  arial  mor  iraidd, 

Mein-garw  chwyrn,  myn  geirch  a haidd. 
Geirwon  fydd  ei  garnau  fo, 
lo  Gwydr  a haul  gwedi’r  hoelio  ; 

Ffrwyn  a wna  ei  ffroen  yn  nes, 

Arth  a’i  fin  wrth  ei  fynwes  ; 

Braidd  a fu  nas  berwodd  fo, 

Bron  yn  bentewynion  tano  ! 

Lewis  Daron. 


CCXI. 

YR  WYLAN  YN  LLATAI. 

Yr  wylan  deg  ar  lan  dŵr  ; 

Loywblu  gofl,  abl  o gyílwr, 

Ni’th  ddeil  hebog,  ni’th  ddilyn, 
Ni’th  fawdd  dŵr,  ac  ni’th  fedd  dyn  ; 
5 Crefyddwraig  fwydsaig  o fôr, 

Creg  leisferch  cyrrau  glasfor, 

Taro  ar  lled  trwy  war  llyn, 

Ysgwyd  yna  sgadennyn. 

Amlygwen  heulwen  heli, 
lo  Amlygyn  tywyn  wyt  ti ; 

A fu  erioed  ar  fôr  iach 
Nofyddes  wen  ufuddach  ? 


Yr  Wylan  yn  Llatai. 


Ciriais  drwy'r  ais  o draserch, 

Cirio  i’m  hoes  yn  caru  merch  ; 

15  Ymbiliais  o’m  mabolaeth 
Am  un  oed,  a mi  a wnaeth  ; 

A’r  oed  heddyw  yr  ydoedd, 

Mawr  fu’r  och  mor  ofer  oedd  ! 

Nofia,  nac  anghofia  ’nghwyn, 

20  I gyfeirio’r  gu  forwyn  ; 

Hed  i’r  lan,  hydr  oleuni, 

A dywed  lle’m  dalied  i 
Wrth  aber  nid  tyner  ton, 

Bermo  adwyth  burm  wendon, 

25  Man  trist  ymhob  munud  draw, 

Môr  duoer  yn  mordwyaw. 

Codais,  trafaeliais  tra  fu 
Blygain  at  wyneb  loywgu  ; 
Dyddhau  a wnaeth  ar  draeth  drain 
30  Dydd  oer  o’r  deau  ddwyrain  ; 
Nithio  gro  a wnaeth  hagr  wynt, 
Noethi  cerrig  nyth  corwynt ; 

Garw  yw’r  traeth  fal  goror  trin 
Os  garw  Ilawes  gorllewin  ; 

35  LIiw  inc  fu  gylch  Ilyncfa  gwynt, 
Lle  anadl  gorllewinwynt ; 


Ÿr  Wylanyn  Llatai. 

Gloesio’r  môr  a glasu’r  main, 

Gloesio’r  dŵr  glas  o’r  dwyrain. 

Siôn  Phylip. 

CCXII. 

BACH  A MAWR. 

Od  wyf  fychan  du  fuchudd, 

Nid  fy  maint  ydyw  fy  mudd  ; 

Am  rym  nid  y mawr  yma 
I’woes  o ddim  y sy  dda, 

5 Ond  y sy  dda,  barna  byd, 

Fe’i  rhifir  yn  fawr  hefyd. 

Siôn  Phylip. 


CCXIII. 

MWYNIANT  YR  HEN. 

Ifanc  ifanc  a ofyn, 

Henaint  at  henaint  y tyn  ; 

Canu  seilm,  o cawn  oes  hen, 

Canu  i Dduw  cynnydd  awen  ; 

5 Cyd-adrodd  â’m  cyd-oedran 
Hen  ystorîau,  onest  ran  ; 

Coffau  dyddiau,  da  oeddynt, 

Gwiw  sôn  gwrs,  a gawson  gynt. 

Siôn  Phyhp. 


CCXIV. 


MARW  WILIAM  LLŶN. 

Os  dyn  a ’mofyn  am  wawd, 

Is  pridd  y sai’  pereiddwawd  ; 

Od  oes  fedd,  Duw  lesu,  i fod 
A Wiliam  ar  ei  waelod, 

5 Cronigl  y iaith  cywrain  glod, 

A’r  dwned,  a roed  ynod. 

Gwae’r  gerdd  gan  amlder  gair  gwan, 
Gwae’r  iaith  am  y gŵr  weithian  ; 

Mae  ne’  gwyn — ni  mynnai  gam — 
lo  Yn  dâl  i enaid  Wiliam. 

Siôn  Phylip^ 

ccxv. 

Y BEDD. 

Fy  enaid  â i fyny, 

Y cnawd  y pryfed  a’i  cny  ; 

Ni’m  hannerch  un  ferch  a fydd, 

Ni’m  câr  un  o’m  carennydd, 

5 Na  gwên  nac  awen  a gaid, 

Na  lle  i agor  fy  llygaid, 

Lle  ni  cheir  edifeirwch, 

Lle  ni  ddaw  un  llaw  i’r  Ilwch. 

F Bedd. 


Oer  waith  dig  wyd  wrth  dy  gau, 
lo  Oer  larwm  yr  elorau  ; 

Drws  gogof  dros  y gwiwgorff, 

Drws  hen  yn  cau  drysni’n  corff. 

I ti  digwydd  arglwyddi, 

Â’r  dug  dan  dy  faner  di ; 

15  Â’r  beger  i’r  un  gweryd 
A’r  iarll  fae  aer  yr  holl  fyd. 

Wiliam  Phylip, 

CCXVI. 

MARW  SION  PHYLIP. 

Os  adref  dof  mewn  cof  caeth, 

Troi’n  ol  tua’r  un  alaeth, 

A gweled  gyda’u  gilydd 
Y llyfrau,  gwae  finnau  fydd, 

5 Ni  ad  hiraeth  naturiol 

Im  drin  ei  waith,  moidro’n  ol  ; 

Os  darllain  y rhain  ar  hyd, 

Wylo  wnaf  o lawn  ofyd. 

Grujjfydd  Phylipi 

CCXVII. 

CLADDU  SION  PHYLIP. 

Dygwyd  hwn,  deg  wawd  henwr, 

O Lỳn  deg  i lan  y dŵr ; 

Claddu  Sîon  Phylip, 

Dros  y dŵr  ar  draws  y don 
Doe’r  morwyr  i dir  Meirion  ; 

5 Cymryd  ei  sgrin  ym  min  môr 
I’w  roi  eilwaith  ar  elor, 

A’i  glod  yn  fud,  gwiwlan  fodd, 

Mewn  lludw  man  lle  dymunodd. 

leuan  Llwyd. 

CCXVIII. 

WILIAM  MORGAN. 

Duw  a enynnodd  dawn  unwaith 
Doctor  anhepgor  o’n  hiaith, 

Yn  deg  o niwl  a’n  dug  ni, 

Ac  i lan  y goleuni. 

5 Ar  unwaith  gan  ein  hiaith  ni 
Yr  oedd  ffydd  ar  ddiffoddi ; 

Drwy’n  gofal  draw  yn  gyfan 
Dwg  ni  i’r  goleuni  glân. 

Ffrwythder  ieithoedd  ffraeth  draethai, 

10  Ffynnon  heb  na  thro  na  thrai ; 

Glân  oedd  galon  o’i  addef, 

Gŵr  i ni  a garai  nef. 

Troes  y Beibl  tros  y bobloedd, 

Tro  gŵr  gwych  trugarog  oedd  ; — 

15  Y Beibl  maith  yn  ein  hiaith  ni 
Yw’r  haul  yn  rhoi  ’i  oleuni. 

leuan  Tew  leuanc^ 


168 


CCXIX. 


MARW  WILIAM  LLWYD,  RHIWAEDOG. 

Cwyno  anaf  cawn  ennyd, 

Cau  un  bedd  yw  cŵyn  y byd  ; 

Clywais  heddyw,  clais  iddynt, 

Crío  lle  bu  ganu  gynt. 

5 Os  oer  yw  mynwes  yr  ia, 

Oer  heb  Wiliam  yw’r  Bala  ; 

Lle  noeth  yw  Penllyn  weithian, 

Lloches  fu  gynnes  i’r  gân. 

Gwalch  im  aeth  nis  gwelwch  mwy, 

10  Gerddorion,  garw  yw’r  ddirwy  ; 

Gwae  brydydd  sydd  yn  nesâu,J 
Gwae’r  dyn  a garo  dannau  ; 

Ni  chwardd  dyn  a cherdd,  o daw, 

Nid  cam  am  Wiliam  wylaw — 

15  Llai  pleser  drwy  fwynder  fydd, 

Llai  ynni  a llawenydd. 

leuan  Tew  leuanc, 

ccxx. 

CWRLIO  GWALLT. 

Cwrlio  gwallt,  merch  carl  a’i  gŵyr, 

Colles  honno’r  call  synnwyr  ; 

Gwelir  o glust  bw’i  gilydd 
Gwallt  gosod  yn  fargod  fydd  ! 

leuan  Tew  leuanc^ 

CCXXL 


Y GWIR. 

Ar  y gwir  mae  rhagoriaeth, 

O’m  lleddir  am  wir  ba  waeth  ? 

leuan  Tew  leuanc. 


CCXXII. 

DYFEISIO  ACHAU. 

Gwae  ni’r  beirdd  gan  air  y byd, 
Gwae  ail  fodd  y gelfyddyd  ; 
Swydd  y beirdd  sydd  heb  urddas 
Oedd  enwog  gynt  heb  ddwyn  cas. 
5 lawn  i fardd,  ddi-anhardd  ŵr, 
Wario’i  fawl  ar  ryfelwr, 

Herwydd  nas  gwnae  ddihirin 
Fentro  ei  oes  o fewn  trin. 
Ninnau’r  beirdd  wnawn  ŵr  bas 
îo  O arddwr  ŵr  o urddas  ; 

A rhoi  achau  rhy  wychion, 

A mawl  i Siác  mal  i Siôn  ! 

Asgell  o bob  edn  gwisgwych 
Ar  fryn  a wna’r  fran  yn  wych  ; 

15  Carl  noeth,  nid  cywir  lân  ŵr, 
Coron  a’i  gwna’n  goncwerwr  I 

Dyfeisio  Achau. 

Os  i’r  gwan  nis  rhoe  giniaw, 

Na  chardawd  i dlawd  o’i  law. 

Na  cheiniog  dros  ei  grogi, 

20  Fo  rydd  am  ach  fawr  dda  i mi ; 

Card  o law  bardd  a’i  harddai, 

Llaw’r  bardd  a wnaeth  llawer  bai ! 

Siû»  Tudur. 

CCXXIII. 

GWIR  ATHRYLITH. 

Pennaeth  yn  bennaeth  beunydd, 
Pennaeth  yn  bennaeth  y bydd, 

Eryr  yn  eryr  nawradd, 

Brân  yn  frân  heb  fwy  o radd. 

Siôn  Tudur, 

CCXXIV. 

GENETH  DLOS. 

Dyn  ireiddwych  dan  ruddaur, 

Campus  wyt  mewn  cwmpas  aur  ; 

Ni  ddeil  morwyn  fwyn  a fu, 

Cain  oll  wyt,  cannwyll  yty  ; 

5 Ni  bydd  rhai  glân  moliannus 
Dim  yn  dy  ymyl  ond  us  ; 

Ni  bydd  sôn  drwy  ddaioni 
Am  neb  ond  am  d'wyneb  di. 


Siôn  Tudur, 


ccxxv. 

CARIAD. 

Y forwyn  wycli  a’r  fron  wen, 

Fwynwiw  eglur  fynyglwen, 

A’r  wyneb  fal  eiry  unnos, 

A’r  grudd  fal  gwin  rhudd  a rhos, 

5 A’i  glwys  ddau  olwg  leision, 

A wnaeth  im  rew  ’n  eitha  ’mron. 

Siòn  Tudur. 

CCXXVI. 

MARW  SYR  SION  SALSBRI  O RUG, 
MEIRION. 

Byw  ni’th  geir,  bennaeth  gwrol, 

Beth  a wna  dyn  byth  yn  d’  ol  ? 

Beth  yw  llu  am  allu  mawr 
Heb  lawenydd  na  blaenawr? 

5 Beth  y w sîr  heb  d’obaith,  Siôn  ? 

Sîr  oer  i bawb  sy’r  awron. 

Dra  fuost,  wrth  droi  f’awen 
Difyr  oedd  hynt  dy  fardd  hen  ; 

Llawn  chwerthin  diflin  fu’r  daith, 

10  Llawn  wylo  ’mhob  llan  eilwaith  ; 

Ni  bu  lanw  i neb  olynol 
Na  bae  drai  yn  y byd  ar  ol. 

Marw  Syr  Siôn  Salsbri  o Rug^  Meirion* 

Galw  ar  eich  ol,  gleiriach  hen, 

Yr  wyf  fî,  eor  yw  fawen  ; 

15  Di-gefn  wyf,  di-gofyn  wir, 

Di-ffrind  yn  y dyffryndir. 

Siôn  Tudur. 

CCXXVII. 

AT  WILIAM  MORGAN. 

Yr  athro  mawr  wrth  rym  wyd, 

Urddas  gwaed  ar  ddysg  ydwyd  ; 
Gwnì'aist,  ordeiniaist  air  Duw, 

Cost  dibrin,  o’r  tecst  Ebryw. 

5 Gosodaist — neidiaist  yn  ol — 

Gymraeg  rwydd,  Gymro  graddol, 

Yn  cadw  riwliad  gramadeg, 

A pherffaith  Frytaniaith  deg ; 
laith  rwydd  gan  athro  iddyn, 

10  A phawb  a’i  dalit,  a phob  dyn, — 
Dygodd  draw  rhag  digwydd  drwg 
Duw  oll  ni  o dywyllwg. 

Tasgu  bu  twysog  y byd, 

Gam  ran,  i Gymru  ennyd  ; 

15  Blinderi’n  hamser  a wnaid, 

Os  blin  ysbeilio  enaid  ; 

At  Willam  Morgan. 

Niwl  a fu  dros  Gymru  a’i  gwŷr, 

A’n  dallu  a wnae  dwyllwyr. 

Gloyw  ddwys  bryd  gledd  ysbrydawl, 
20  Gair  Duw  yw’r  arf  a darf  diawl ; 
Llawenydd  yn  nydd  a nos, 
Llawenychwn,  llawn  achos ; 

Dwyn  gras  i bob  dyn  a gred, 

Dwyn  geiriau  Duw’n  agored. 

25  Hen  fardd  a fu  hardd  fy  hynt 
Wyf,  a hynaf  ohonynt ; 

Fy  mryd  yn  fy  mro  ydyw 
Terfynu  f’  oes,  tra  fwy’n  fyw 
Tario  ’nghornel  Llan  Elwy, 

30  Heb  allu  mynd  i bell  mwy, 

A chanlyn  gair,  iawnair  oedd, 
lesu,  madws  im  ydoedd  ; 

Darllen  yn  ffel  hyd  elawr 
I bobl  ’y  mwth  y Beibl  mawr. 

35  Gofyn  ’r  wy’  i ddyn  rodd  dda, 

Gofyn  y Beibl  yn  gyfa  ; 

Dod  y Gyfraith,  air  maith,  i mi, 

Prafif  adail,  a’r  Proffwydi, 

Yr  holl  Gyfraith  freisgwaith  frau, 

40  A’r  Efengyl,  arf  angau. 

Rhodd  a gaf,  hardd  ei  gofyn, 

Na  chas  bardd,  wawd  hardd,  hyd  hyn 

At  Wiliam  Morgan, 


A’i  heisieu  wnaeth,  lesu  Nêr, 

Dyfu  pob  caniad  ofer, 

45  Nis  canaf  yn  Is  Conwy, 

Neu  fwrw  mawl,  yn  ofer  mwy  ; 

Cei  glod  o fyfyrdod  fawr, 

A da  dylud,  hyd  elawr, 

Tra  gwneir  tai,  tra  ganer  tant, 

50  Tra  fo  Cymro’n  cau  amrant. 

Siôn  Tudur. 

CCXXVIII. 

CÁR. 

Naws  carennydd  nis  crina, 

Cywir  a dwys  fydd  câr  da  ; 

Gwell  ydyw,  ac  o llidir, 

Gâr  yn  d’  ol  nag  aur  neu  dir. 

Siân  Tudur. 


CCXXIX. 

CYPLEDAU. 

DUW. 

Y mae’n  well,  be  dëellyn, 
Byth  Duw  na  gobeithio  dyn. 

Cypledau. 


CYNGOR. 

Gwir  diau  caiff  gwrda  call 
Gyngor  gan  un  llesg  angall. 

Siôn  Tudur. 


ccxxx. 

CARIAD. 

Os  tlws  oedd  Fenws  feinwedd, 

A gloyw  yn  wir,  a glân  wedd, 
Tlysach  a gloywach  mewn  gwlad, 
Er  fy  nghur,  yw  fy  nghariad. 

5 Os  glân  ydoedd  ychwaneg 
Minerfa,  Diana  deg, 

Dau  lanach  ydyw  ’leni 
Yng  nghwr  dail  fy  nghariad  i. 

Os  hardd  oedd  Palas  hirddoeth, 

10  A Juno  neu  Ddeido  ddoeth, 
Harddach,  pereiddiach  yw  pryd 
Y fun  oleu  fanwylyd. 

Os  iraidd,  fynwes  arian, 

Medea,  Lucresia  lân, 

15  Ireiddiach,  hoywach  yw  hon, 
Gwawr  gulael,  a’m  gwir  galon. 
Dau  wynnach  ydyw  wyneb 
Fy  nghariad  yn  anad  neb  ; 

Cartad. 


Diolched  Gwen,  feinwen  fau, 

20  Ei  glaned  ar  ei  gliniau  ! 

Tomas  Prys. 

CCXXXI. 

LLUNDAIN. 

Hwylus  ŵr,  heliais  arian, 

Llwyra  modd,  yn  llawer  man  ; 

Llyna  fyd  yn  llawen  fydd, 

Llenwi  fy  nghodau  llonydd  ! 

5 Euthum  yn  íîlwch,  trwch  fu’r  tro, 

Swrn  awydd,  i swrneio  ; 

Mynd  i Lundain  gain  a gwych 
Yn  hoyw  oedran  i’w  hedrych. 

Ac  ni  adawed,  rhwyddged  rhif, 
lo  Geiniog  i ddyfod  gennif ; 

A gw'edi’r  draul  gado’r  dref, — 

Yn  odrist  mi  ddown  adref ! 

Am  a weriais  o’m  harian 
Ynddi  eleni  yn  lân, 

15  (Trwy’i  gwenwyn  y trig  ennyd) 

Tân  gwyllt  fo  tani  i gyd  ! 

Tomas  Prys. 


CCXXX1I. 


MYND  TR  MÔR. 

Dilynais,  diwael  ennyd, 

Y dŵr  i Spaen  ar  draws  byd  ; 
Tybio,  ond  mudo  i’r  môr, 

Y trawswn  wrth  bob  trysor. 

5 Prynais  long,  prinheis  y wlad 
Am  arian  i’r  cymeriad  ; 

- Futliais  hon  burion  yn  bêr, 

Futlio  lle’r  oedd  aml  fwtler  ; 

Heliais  wŷr,  anhwylus  waith, 
lo  I forio,  llwyr  oferwaith  ! 

Mynd  i’r  llong  i ’mendio’r  llu, 

At  angen,  dechreu  tyngu, 

Ac  ar  y bwrdd  dadwrdd  daw 

Y meistr  yn  cael  ei  mwstriaw  ; 

15  Tyrn  capstro  ac  udo  gwers, 

Weigh  ancar,  all  you  younkers  ! 
Ymorol,  where  is  Meuric? 

Clywch  barabl,  cw^d  the  cabl  quick 
Ffarwel  Ingland  a’r  sand  sych, 

20  A Sili  ynys  haelwych  ; 

Rowl  away  with  reiol  wings 
I barlio  tua’r  Bwrlings  ! 

Mynd  t'r  Môr. 

Ystarbwrd,  larbwrd  Iwyrboen, 

Clîr  abaft,  cilia  o’r  boen, 

25  Shoot  a piece  wrth  gomisiwn, — 
Saethodd  dri  hi  yn  lle  hwn  ! 

Fight  for  store  and  leave  sorrow, 

Fear  not  shoot  the  wildfìre  now  ! 

Lay  her  abwrd  er  dwrdiaw, 

30  Now  enter  drwy  fenter  draw. 

Ac  wrth  ymladd,  gwarth  amlwg, 

We  lost  our  men  ar  lestr  a mwg  ; 
Wenford,  Rowland  and  Winfield, 
WiIIiam  and  Cobham,  is  killed  ; 

35  Tom,  Meuric,  Dic,  bydo  un, 

Is  hurt,  and  so  is  Hortyn  ; 

Our  ship  is,  wrth  ymgripio, 

Weak  and  full  of  Ieak  below  ; 

Dowt  yma  o daw  Tomas 
40  Adre’n  siwr  o’r  gloywddwr  glas  ! 

Tomas  Prys. 

CCXXXIII. 

Y LLAMHIDYDD. 

Y llamhid^^dd  llym  hoywdeg, 

Yn  llamu’n  frau  y tonnau  teg, 

Llawen  ydwyd  lle  nodir, 

Llon  ym  mrig  ton  ym  mro  tir  ; 

Y Llamhidydd. 

5 Ffrotn  olwg,  ffriw  ymyloer, 

A phryd  arth  yn  y ffrwd  oer. 

Twrch  heli  taer  uchelwaith, 

Treigla’r  môr,  tro  eglur  maith  ; 

Drwy  yr  haf,  pan  dry  yr  hin, 

10  Doi  i rocio  ymlaen  drycin. 

Tomas  Prys. 

CCXXXIV. 

MARW  CARIAD. 

O phriddwyd  Gwen,  feinwen  fau, 
Pridder  pan  fynner  finnau  ; 

Os  marw,  nid  lles  ymorol, 

Gwae  fi’r  hawg  fyw  ar  ei  hol. 

5 Er  pan  aeth,  mae’n  gaeth  i gyd, 

Y fun  oleu,  fanwylyd, 

Ni  welaf  ferch — mae’n  wael  fais — 

Fyth  ail  y fath  a welais. 

Tomas  Prys. 

ccxxxv. 

AT  EDMWND  PRYS. 


I. 

Dy  bregeth  hyd  y brigyn 
O Dduw  a ddaeth  yn  dda  i ddyn  ; 


At  Eàrìinonà  Prys. 

Erioed  egluro  ydwyd 
Gair  Duw,  a’i  agoryd  wyd. 


II. 

5 Ni  chân  y gog  wycli  iawn  gainc 
Dan  dy  iawn-goed  ond  un-gainc; 

Ei  holl  ferw  a’i  lleferydd 
Acw  fyth  yn  “ gwcw  ” fydd. — 

Canu’r  wyd,  cynnar  wawdydd, 
lo  Gywyddau  hael,  winau  hydd, 

A phob  cywydd  defnydd  da 
I’m  beio  am  y bwa  1 

III. 

Os  i’r  maes,  aerfa  moesau, 

Yn  y dysg  yr  awn  ein  dau  5 
15  Os  ar  gerdd  wrth  asio’r  gwir, 

Aml  addysg,  yr  ymleddir  ; 

Er  dy  faint  yr  ydwyf  fì 
I’r  mater  yn  drwm  iti  ! 

Wiltam  Cyn'maL 

CCXXXVI. 

Y BYD. 

Angall  yw  yng  ngwall  haeach, 

A dall  i gyd  yw’r  byd  bach  ; 


Y Byd. 

Ar  siomiant  mae’r  oes  yma, 

A’u  duw  oll  ydyw  eu  da. 

5 Ystôr  ddrwg  mewn  gwg  yn  gwau 
Yw  anudon  i eneidiau  ; 

Ai  da’r  gŵr  heb  dro  geirwir 
A ro  Duw  am  erw  o dir? 

Wiliam  Cytmal. 

CCXXXVII. 

TYFIANT. 

Yn  nôl  y glyn  haul  a gwlith 
Yn  deg  iawn  a dy’  gwenith, 

A gwraidd  cadr  gwrdd  caeedig 
Oll  a wna  bren  yn  llawn  brig. 

Wiliam  Cynwal, 

CCXXXVIII. 

DIWEDD  Y BALCH. 

Dwedyd  nid  gwiw  uwch  rhiw’r  rhod, 
Dan  berygl,  “ Nid  wy’n  barod 
Di-rym  fydd  wedi  ’i  rwymo, 

Dwfn  gryd,  mewn  defni  a gro  ; 

5 Llwyth  o glai  fydd  hyll  waith  gwlad, 
Llai’r  trysor,  yn  lle’r  trwsiad  ; 

l8a 


Di'wedd  y Balch. 

A’i  dda  i gyd— nid  oedd  gall — 

A’i  dir,  yn  fwyd  i arall. 

Wiliam  Cynwal. 

CCXXXIX. 

CYPLEDAU. 

Y DIWEDD. 

Ni  ŵyr  dyn  euraid  ei  wedd 
Hyn  a ddaw  yn  ei  ddiwedd. 

Y DRWG, 

A fo  drwg  mewn  gwg  a gwall, 

Anfad  air,  myn  fod  arall. 

GAIR  DA. 

Am  air  teg  cymeriad  da, 

Gair  arall  a’i  goreura. 

CRIST, 

Efô  a farn  ni  fu  falch, 

O’i  fodd  Ef  a fu  ddifalch. 

Wüiam  Cynwal, 


CCXL. 

GOFYN  BWA. 


Un  arf  yr  wy’n  ei  erfyn 
A’i  roi  o serch  i Rys  Wyn  ; 

Nid  er  ymwan  drwy  amarch, 

Nid  er  ei  werth,  noda’r  arch. 

5 Mae  hiraeth  am  gyd-saethu 
Ar  Rys  Wyn,  llorf  Rhosyn  llu  ; 

Bu  wrol  Rys,  burol  wraidd, 

Weithian  hwn  aeth  yn  henaidd  ; 

Ni  hwylia  â’r  un  helynt 
10  Y bwa  gwych  mal  bu  gynt, 

Ac  ni  thyn  gan  waith  henaint 
Henwr  fyth  hanner  ei  faint. 

Bwa  gwan  bîau  Gynwal, 

Bys  a dỳn,  ei  bwysau  dal ; 

15  Gyr  yno  cyn  pen  gronyn, 

Goreu  modd,  i’r  gŵr  a’i  myn, 

Edtrmnd  Prys, 

CCXLI. 

WEDI  DIGIO. 

Dlg  iawn  y ferch,  deg  Wen  fau, 

Dduw  Gwyn,  orddig  wy’  innau  1 

W'edi  Digio, 

Lliw’rôd,  os  myn  gymodi, 

Wiw  oleu  ferch,  wele  fi  ! 

5 Os  sorrodd,  nid  oes  hiraeth  ; 

Gad  iddo,  Gwenno,  nid  gwaeth  ; 

Os  parod  i gymodi, 

Pryd  a fyn,  parod  wyf  fi. — 

Oni  ddaw  Gwen,  gangen  gall 
lo  Ddiweiriol,  e ddaw  arall. 

Os  dig  Gwen,  naws  deg  heini, 

Digied  hon,  Duw  gyda  hi ! 

Ac  os  bodlon  Gwenonwy, 

Bid,  y lân  Wen,  bodlon  wy  I 
15  Od  yw  fwyn,  nid  wyf  finnau 
Greulon  fyth  i’w  gwawr  lon  fau  ; 

Di-ofal  nid  wy  afiach, 

Deled  neu  beidied,  fun  bach  ! 

Edmtsond  Ptys, 

CCXLII. 

HELYNT  Y BYD. 

Gwelais  eira  glwys  oerwyn 
Ir,  heb  un  brisg,  ar  ben  bryn  ; 

Gwelais  haul  teg,  gloyw  sail  twyn, 

Yn  ei  doddi,  nod  addwyn. 

5 Yr  un  modd  wedi  toddai, 

O’r  fron  i’r  afon  yr  âi  ; 

Helynt  y Byd. 

A’r  afon  yn  union  nod 
I ’mryson  a’r  môr  isod. — 

Pawb  a’i  bwys,  fel  pe  bae  ball, 

10  A roe  orig  ar  arall. 

Ar  y môr  mae’r  ymyrrud, 

Y môr  yw’r  cyffredin  mud  ; 

Ni  all  symud,  mae’n  fud  fo, 

Y bwrn  a roe  bawb  arno  ; 

15  Y môr  ni  chyrraedd  goryn 

I ddial  brad  ddul  y bryn. 

Y bryn  yw  gwedd  bonedd  byd, 

Bryn  bonedd  bwria  in  benyd  ; 
Swyddogion  yw’r  afonydd 

20  Rhy  esgud  yn  symud  sydd  ; 

Ar  i waered  y rhedant, 

Llwybr  pawb  yw  y Ile  bo’r  pant. 

A’r  eira  sydd  mor  erwin 
Yw  aml  treth,  nid  anaml  trin  ; 

25  Wrth  rannu  treth  ar  weiniaid, 

Trwm  yw’r  llwyth  yn  tramwy’r  llaid  } 

I rannu  hon  ar  or/est, 

Ni  cheir  cydwybod  na  chwest, 

Nid  Ilwf  na  deall  hefyd, 

30  Ond  ffafr  ac  anffafr  i gyd. 

Edîtmnd  Prys, 

CCXLIII. 


Y GYMRAEG. 

Profais,  ni  fethais,  yn  faith, 

O brif  ieithoedd  braf  wythiaith  ; 

Ni  phrofais  dan  ffurfafen 

Gwe  mor  gaeth  a’r  Gymraeg  wen. 

Edmwnd  Prys. 


CCXLIV. 

MARW  WILIAM  CYNWAL. 

CENNAD  : 

Wiliam  Cynwal,  mae  cwynion, 
Athro  serch,  aeth  o’r  oes  hon. 

EDMWND  PRYS  : 

N’  ato  Duw  fynd  tad  awen 
O’r  byd  ; rhaid  rhoi  cerdd  ar  ben. 

CENNAD  : 

5 A pham,  os  oedd  mor  hofif  yt, 

A Chynwal  y dychanyt? 

EDMWND  PRYS  : 

Nid  o gas  y canaswn, 

Ond  o serch  yn  dewis  hwn  ? 

Marw  Wiliam  Cynwal. 

Chwenychais  chwynnu  achoedd, 
lo  Chwilio’r  iaith, — ar  chwâl  yr  oedd — 

Ac  iaith  Gymräeg  weithian 
Agos  ar  goll,  gysur  gwan  ; 

Cyffrois  benrhaith  ein  hiaith  ni 
A chellwair,  rhag  ei  cholli. 

15  Gwawdydd  fardd,  gadawodd  fi 
O’r  diwedd,  drwy  hir  dewi ; 

Tra  fu  yn  mathu  i’n  mysg 
Aur  a gemau  ar  gymysg, 

Oes  dim  a’r  a weles  dyn 
20  I’w  ddydd  na  chanodd  iddyn  ? 

Duw’n  ei  gofl,  da  iawn  gyflwr, 

Doe  aeth  ag  ef,  doetha’  gŵr, 

I Eisteddfod  Crist  a’i  noddfa, 

Llys  deg  lawn  o ewyllys  da  ; 

35  Oddi  yno  ni  ddaw  ennyd, 

Ond  teg  yw,  awn  ato  i gyd. 

Edmwnd  Prys, 


CCXLV. 

MARW  SIÒN  PHYLIP, 

Mawl  a eiliai  mal  Wiliam 
Llŷn  gynt,  heb  bennill  yn  gam. 


Matm  áV.%  Phylìp, 

Yn  ifanc  gwnae  gerdd  nwyfus, 

Yn  naddu’r  iaith  yn  ddi-rus  ; 

5 Yn  hen,  dda  awen  ddiell, 

Canai  i Dduw  cân  oedd  well. 

Dwyn  ei  gorff,  band  enwog  oedd, 

Adre  i Feirion  drwy  foroedd  ; 

Ae’r  bardd  tan  oer  bridd  Tanwg 
10  Ym  min  y traeth,  man  nid  drwg. 

Edmwnd  Prys. 


CCXLVI. 

DAU  ANEALL. 

Dau  aneall  dan  awyr 
Y sydd,  aml  gwawdydd  a’i  gŵyr  ; 

Un  oedd  ni  fynnai  addysg, 

Yr  ail  ni  all  deall  dysg. 

Edmnond  Prys, 

CCXLVII. 

PRIODAS. 

Un  gyfoeth,  medd  iawn  gofiwr, 

. Ac  un  gorff  yw  Gwen  a’i  gŵr  ; 

A chyfran  o bob  annedd, 

O waith  a maeth,  hi  ai  medd. 

Prìoáas. 

5 Cyd-gariad,  cennad  cywir, 
Cyd-ymgeledd  mewn  hedd  hir, 
Cyd-waith,  cyd-afiaith  ufudd, 

Clyfaredd  rhag  caredd  cudd  ; 

Yn  dduwiol,  yn  ddi-awydd, 

10  Yn  ddiwyd,  pa  fyd  a fydd  ; 

Duw  yn  rhwydd  rad  a’ch  llwyddo, 

I’ch  plith  a’i  fendith  a fo. 

Edmwnd  Prys. 


CCXLVIII. 

Y BYD. 

Dialedd  byd  a welais, 

Balchter  a thrawster  a thrais  ; 

Twyll,  llid,  bâr  a chynddaredd, 

Traha,  cybydd-dra  heb  wedd  ; 

5 Cnawdoliaeth,  cnwd  o alar, 

Cynfigen,  cynnen  pob  câr ; 

Diogi,  mefl,  a dig  maith, 

Drygioni  budr  a gweniaith  ; 

Twyll  guddio,  tywyll  gaddug, 
lo  Trawster  a ffalster  a ffug. — 

Duw,  i’m  henaid  dymunwn 
Dy  help  i fyned  o hwn. 

Edmwnd  Prys. 
igo 


CCXLIX, 
Y NEF. 


Mi  gaf  weled  â’m  golwg 

Y Mab  Rhad  heb  gad  na  gwg, 

A barn  deg  brynedigol 
Gwlad  nef  a’i  golud  yn  ol, 

5 Lle  bydd  llawenydd  i’r  llu, 

Llyfr  gwyn  a llafar  ganu, 

Lle  caiff  lôr  byth  glodforedd, 

Lle  cyflawn  hylawn  o hedd  ; 

Lle  mae’r  Oen  a fu’n  poeni, 
lo  Yr  lesu’m  Nêr,  drosom  ni  ; 

Lle  ceir,  heb  ballu  cariad, 

Gwledd  yr  Oen,  f Arglwydd,  o'i  rad  ; 
Llyna’r  man  y Ilenwir  mawl 
Pr  Gwiwdduw  yn  dragwyddawl. — 

15  Duw  i’m  henaid  dymunwn 
Dy  help  i fyned  i hwn. 

Edmwnd  Prys. 

CCL. 

CYPLEDAU, 

CYFOETH. 

Y mae  gofal  am  gyfoeth 

Yn  Iludd  dawn  ac  yn  Iladd  doeth. 


Cypledau. 


TRECHAF  TREISIED. 

Y trechaf  trawsaf  treisiant, 
Ochenaid  gweiniaid  a gant. 

tÂl  am  dal. 

5 A fyn  ddwedyd  a fynno, 

A glyw  hyn  ni  fyn  efô. 

ANAIR. 

Nid  yw  anair  ond  ennyd, 

Ni  sym  twyll  mo  bwyll  y byd. 

YR  YNFYD. 

Gwyllt  yw  byd,  gwell  ydyw  bodd 
lo  Yr  ynfyd,  na’i  wir  anfodd.  ' 

MEBYD. 

Beth  fydd  i neb  o’i  febyd? 
Ffoledd  a gwagedd  i gyd. 

GAIR  BLAIDD. 

Chwiliwr  blin,  o choelir  blaidd, 
Ydyw’r  oenig  druanaidd, 

MYDR. 


15  Pob  mesur,  gur  rhagoriaeth, 
I asio  gwawd,  y sy  gaeth. 


Cypledau. 


Y GŴR  MAWR. 

Os  yn  wych,  os  yn  uchel, 

Ni  ŵyr  fawr  yr  awr  yr  el. 

TRAIS. 

Taer  yw,  a hawdd  y tyr  rhai 
20  O groen  gwirion  gryn  garrai. 

YSGRIFEN. 

Llythr  a geidw,  fel  gwarcheidwad, 
Llwyr  gof,  fel  na  ellir  gwad. 

HYWEL  HAEL. 

Rhydd  Hywel  rodd  dda  haelwych, 

O bwrs  y wlad,  barsel  wych. 

TRAIS. 

25  Rhaid  i’r  gwan  ddal  y gannwyll 
I’r  dewr,  i wneuthur  ei  dwyll. 

Edm'wnd  Prys. 

CCLI. 

SAESNEG  A CHYMRAEG. 

Celaf  addysg  celfyddyd, 

Seisnigwedd  yw  bonedd  byd  ; 

O’r  Saesneg  deg  y digwydd 
Purach  wellhad,  parch  a llwydd. 

Saesneg  a Chymraeg. 

5 Mae  iaith  gain  Prydain  heb  bris, 

Mae’n  ddi-obrwy,  mae’n  ddibris  ; 

Y Gymraeg  a gam  rwygir, 

Cwilydd  ar  gywydd  yw’r  gwir. 

Edward  Morus. 

CCLII. 

Y PAEN. 

Noblau  cost  yn  ei  blu  cain, 

Planedau  ’mhob  blaen  adain  ; 

Lliw  saffrwn,  llysiau  effros, 

Lliw  dôl  yr  haf,  lliw  dail  rhos  ; 

5 Llyw  oleufraith,  lliw  lifrai, 

Lliw  fíiam  wyrdd,  llyw  a phlu  Mai. 
Llyw  o sidan  llaes  odiaeth, 

Lliw  llyn  tro,  lliw  llanwad  traeth, 

Lliw  perffaith,  a lliw  porffor, 

10  Lliw  tân  a mellt,  lliw  ton  môr, 

Lliw  rhyfedd,  lleuer  hefyd, 

Allan  o bob  lliw’n  y byd. 

Edward  Morus. 

CCLIII. 


BYWYD. 

Rhy  gynnar  rhwygo  einioes 
Ym  mlodau’n  dyddiau  ; nid  oes 
Sicrwydd  yn  ebrwydd  i’r  naill, 

Y goreu  mwy  nag  eraill  ; 

5 Nac  i’r  ifanc  goreuwych 

Mwy  na’r  hen  ym  min  y rhych. 

Edward  Morus. 


CCLIY. 

lAITH  Y BOBL. 

Pum  gair  mewn  eglwys  Iwys  lân 
Sydd  well,  os  hwy  ddeallan, 

Na  myrddiwn  mewn  mawrddawn  maith, 
O doe  athro  dieithriaith. 

Edward  Morus. 

CCLV. 

CYPLEDAU. 

YMRYSON. 

O bob  ymryson  y bydd 
Terfyn  Ilawn  trwy  fyw’n  Ilonydd. 

Cypledau, 


MEDDWDOD. 

Pwy  a ddengys  a’i  fys  fai 
Mwy  na  gwendid  mewn  gwindai? 

MARW. 

5 Poen  ydyw  dydd  pendod  oes 
Pan  ranner  pen  yr  einioes. 

MARW  YN  lEUANC. 

Mor  gynnar,  lle  mawr  gwynwn, 

I’r  bywyd  hir  o’r  byd  hwn  ! 

Y TARW. 

Crych  leisiwr  a rhodiwr  rhydd 
10  Cryg  ym  min  craig  y mynydd. 

Edward  Morus. 


CCLVI. 

MARW  GWRAIG  DDA. 

O ’mofynnwch  am  fonedd, 

Drych  i bawb  edrych  ei  bedd ; 

Yma’n  gorwedd  mewn  gweryd, 

Mae  iraidd  berl  mawredd  byd. 

Huw  Morus. 

CCLYII. 


BYWYD. 

Mae  tristwch,  amod  trwstan, 

I bob  rhyw,  i bawb  eu  rhan  ; 

Os  llawenydd  fydd  yn  faith, 

Daw  galar  a dig  eilwaith  ; 

5 Dwyn  parch,  a daioni  pêr, 

Dwyn  gofid  yn  ei  gyfer  ; 

Mae  rhyw  groes  friw  einioes  frau, 

A rhyw  gur,  i’r  rhai  gorau  ; 

Ni  fu  rinwedd  i frenin 
lo  I fyw’n  bur  heb  lafur  blin. 

Hwm  Morus. 


CCLYIII. 

MARW  EDWARD  MORUS. 

Am  Edward  y mae  adwy, 

Och  o’r  modd,  ni  chaeir  mwy  ; 

Athro  gwir  aeth  i’r  gweryd, 

A wnae’r  gerdd  yn  aur  i gyd. 

Hum  Morus. 

CCLIX. 


Y BEIBL. 

Beîbl  a droes  y bobl  o’u  drwg, 

A deillion  o dywyllwg  ; 

Cannwyll  nef  i’n  cynnull  ni 
I gael  wyneb  goleuni. 

Hwsû  Morus. 

CCLX. 

DYDD  Y FARN. 

Utgorn  nef  yn  dolefain, 

Y ser  a glywant  ei  sain, — 

Traidd  ei  nerth  trwodd  i nen, 

Traidd  eirias  trwy  ddaearen, 

5 A marwor  trwy’r  gloywfor  glas, 

Mor  a thân  ym  mherthynas. 

Traidd  afrifed  blanedau, 

Traidd  uffern  a’r  gethern  gau  ; 

Haul  a hyllt,  garwwyllt  ei  gur, 

10  Yn  friwsion  o’i  fro  asur, 

A’i  anoleu  wan  eilun, 

Y Iloer  anwadal  ei  Ilun. 

Cwymp  y ser  ar  ddisberod 
O wawl  a nerth  i wael  nod  ; 

Dydd  y Farn. 


15  Rhed  filfil  rhawd  ufelfellt, 

Rhua  drwy’r  main  reieidr  mellt. 

Wele  nef  dan  ddolefain 
Yn  ymagor,  goror  gain, 

A rhwng  deulu  cu  liw  can 
20  Niferoedd  y nef  eirian 
Gyr  Mesîas  urddasawl 
Ei  gerbyd  i gyd  o’r  gwawl, 
lesu  lôr  o wedd  seirian 
Rhwng  colofnau  tyrau  tân. 

25  Disgleiriach,  hoywach  na  haul 
Brwd  eirian  Ei  bryd  araul, 

A’i  belydr  fal  terydr  tân 
Yn  trywanu  trwy  anian. 

Wiliam  Wyn, 

CCLXI. 

RHAN  Y CYFIAWN. 

Yna’r  lôr,  yn  wâr  eirian, 

A disgleirwych  lewych,  lân, 

A dry  at  Ei  weision  draw, 

Addas  anwyliaid  iddaw  : — 

5 “ Dowch,”  medd  Ef,  “ i gartrefu 
Mewn  gwynfyd,  oleubryd  lu  ! ” 

Rhan  y Cyfiawn. 

Ar  air  degle  arwyrain, 

A Naf  a gyrch  i nef  gain, 

A’i  luoedd  i oleuwych 
10  Lawenydd  tragywydd  gwych. 

Ba  ryw  eirias  yn  berwi 
O ras  Naf,  eres  i ni  ! 

Llifeiriant  gogoniant  gwych, 

Addas  glaer,  yn  ddisgleirwych  ; 

15  Oes  un  a all  ei  syniaw 
Ond  y prid  enaid  a’i  praw? 

Wüiam  Wyn. 


CCLXIL 

NAI  LLYWELYN  DDU. 

Dadwrdd  a dechren  dwedyd, 
Araith,  heb  iaith  yn  y byd, 

A wnae’r  maban  bychan  bach, — 
A fu  grefwr  digrifach? 

5 Digio  na  chae  ryw  degan, 
Dwrdio’i  dad  mad  yn  y man  ; 
Digio’n  fflam  wrth  ei  fam  fwyn, 
A dyddio  a’i  dad  addwyn. 

A chwedyn,  bob  ychydig, 

16  (Ni  bydd  meddal  yn  dal  dig) 

Nai  Llywelyn  Ddu. 


Cymodi  â’r  ddau,  frau  fron, 

A mynych  droiau  mwynion. 

Dug  Duw  Gwyn  Lywelyn  lân, 

Yn  was  da,  addas,  diddan  ; 

15  Ni  fyn  Duw  o fewn  ei  dai 
Ond  gwirion  fad  a garai. 

Rhyw  ŵyl  fawr  reiol  a fu 
Yn  y nef  i’n  hanafu  ; 

Duw  a alwodd  ei  deulu, 

20  Pen  cantorion,  loywon  lu, 

I ganu  cerdd  ogoniant, 

Ac  yn  eu  plith,  genau  plant ; 

A rhaid  oedd  at  gyhoedd  gôr 
Dynan  a ganai  denor. 

25  Yn  angel  a’i  dawel  dôn, 

Yn  gerub,  yn  oen  gwirion, 

“ Aeth,  bereiddlef,  i’r  nefoedd, 

Mynnai  Duw,  a mwyned  oedd,” 

Lewis  Morus, 


CCLXIII. 

Y FARN  FAWR. 

Dod  im  dy  nawdd,  a hawdd  hynt, 
Duw  hael,  a deau  helynt ; 

Y Farn  F'awr. 


Goddeu  f’armerth,  o’m  nerthyd, 
Y\v  Dydd  Barn  a diwedd  byd  ; 

5 Dyddwaith  paham  na’n  diddawr 
Galwad  i’r  ymweliad  mawr  ! 

Mab  Mair  a gair  yn  gwiriaw 
Y dydd,  ebrwydded  y daw  ; 

A’i  saint  cytun  yn  unair 
10  Dywedant,  gwiriant  y gair. 

A gair  Duw’n  agoriad  in, 

Gair  Duw,  a goreu  dewin, 

Pand  gwirair  y gair  a gaf, 
lach  rad,  a pham  na  chredaf  ? 

15  Y dydd,  diogel  y daw, 

Boed  addas  y byd  iddaw  ; 
Diwrnod  anwybod  i ni, 

A glanaf  lu  goleuni  : 

Nid  oes,  f’Arglwydd,  a wyddiad 
20  Ei  dymp,  onid  Ef  a’i  Dad. 

Mal  cawr  aruthr  yn  rhuthraw, 
Mal  lladron  dison  y daw  ; 

Gwae’r  diofal  ysmala  ! 

Gwynfyd  i’r  diwyd  a’r  da  ! 

25  Daw  angylion,  Iwysion  lu, 

Llym  naws,  â lluman  lesu  ; 

Llen  o’r  fîurfafen  a fydd 
Mal  cynfas,  mil  a’i  cenfydd. 

F Farn  Fawr. 


Ac  ar  y llen  wybrennog 
30  E rydd  Grist  arwydd  Ei  grog. 
Yno’r  Glyw,  Nêr  y gloywnef, 

A ferchyg  yn  eurfyg  nef  ; 
Dyrcha’n  uchel  Ei  helynt, 

A gwân  adenydd  y gwynt ; 

35  A’i  angylion  gwynion  gant, 
Miloedd  yn  eilio  moliant, 

Rhoir  gawr  nerthol,  a dolef, 

Mal  clych,  yn  entrych  y nef  ; 
Llef  mawr  goruwch  llif  moryd, 
40  Uwch  dyfroedd  aberoedd  byd. 
Gosteg  a roir,  ac  Ust  ! draw, 
Dwrf  rhaeadr,  darfu’r  rhuaw  ; 
Angel  a gân,  hoyw  lân  lef, 
Felyslais,  nefawl  oslef; 

45  Wrth  ei  fant,  groywber  gantawr, 
Gesyd  ei  gorn,  min-gorn  mawr, 
Corn  anfeidrol  ei  ddolef, 

Corn  ffraeth  o saernîaeth  nef. 
Dychleim,  o nerth  ei  gerth  gân, 
50  Byd  refedd,  a’i  bedryfan  ; 

Pob  cnawd,  o’i  heng,  a drenga, 
Y byd  yn  ddybryd  ydd  â ; 

Gloes  oerddu’n  neutu  natur, 
Daear  a hyllt,  gorwyllt  gur  I 

Y Farn  Fawr. 


55  Pob  creiglethr  crog  a ogwymp, 

Pob  gallt  a gorallt  a gwymp  ; 

Ail  i’r  âr  ael  Eryri, 

Cyfartal  hoewal  a hi. 

Gorddyar,  bâr,  a berw-ias 
6o  Yn  ebyr,  ym  mŷr,  ym  mas ; 

Twrdd  ac  anferth  ryferthwy, 
Dygyfor,  ni  fu  fôr  fwy — 

Ni  fu  ddylif  yn  llifo 
Ei  elfydd  yn  nydd  hen  No. 

65  Y nef  yn  goddef  a gaid, 

A llugyrn  hon  a’i  llygaid, 

Goddefid,  naws  llid,  nos  llwyr, 

Gan  lewyg  gwyn  haul  awyr  ; 

Nid  mwy  dilathr  ac  athrist 
70  Y poenloes  cryf  pan  las  Crist. 

Y wenlloer,  yn  oer  ei  nych, 

Hardd  leuad,  ni  rydd  lewych  ; 

Syrth  nifer  y sêr,  arw  sôn  ! 

Drwy’r  wagwybr,  draw  i’r  eigion  ; 
75  Hyll  ffyrnbyrth  holl  uffernbwll 

Syrthiant  drwy’r  pant  draw  i’r  pwll ; 
Bydd  hadl  y wal  ddiadlam 
Y r hawg,  a chwyddawg  a cham  ; 
Cryn  y gethern  uffernawl, 

80  A chryn,  a dychryn  y diawl ; 

V Farn  Fauor. 


Cydfydd  y Fall  a’i  gallawr, 

Câr  lechu’n  y fagddu  fawr  ! 

Dyfyn  a enfyn  Dofydd, 

Bloedd  erchyll,  rhingyll  a’i  rhydd : 
85  “ Dowch  y pydron  ddynionach, 
Ynghyd,  feirw  byd,  fawr  a bach  ; 
Dowch  i’r  farn  a roir  arnoch, 

A dedwydd  beunydd  y boch.” 

Cyfyd  fal  yd  o fol  âr 
90  Gnwd  tew  eginhad  daear  ; 

A’r  môr  a yrr  o’r  meirwon 

Fil  myrdd  uwch  dyfnffyrdd  y don  ; 

Try  allan  ddynion  trillu — 

Y sydd,  a fydd,  ac  a fu, 

95  Heb  goll  yn  ddidwn  hollol, 

Heb  un  onaddun  yn  ol. 

Y dorf  ar  gyrch,  dirfawr  gad, 

A 

A’n  union  ger  bron  Ynad. 

Mab  Mair  ar  gadair  a gaid, 

100  lawn  Naf  gwyn  o Nef  gannaid, 

A’i  osgordd,  welygordd  lân, 
Deuddeg  ebystyl  diddan. 

Cyflym  y cyrchir  coflyfr, 

A daw  i’w  ddwy  law  ddau  Iyfr  ; 

Y Farn  Fanor. 


105  Llyfr  bywyd,  gwynfyd  y gwaith, 
Llyfr  angeu,  llefair  ingwaith. 
Egorir  a llëir  llith 
O’r  ddeulyfr,  amryw  ddwylith  ; 
Un  llith  o fendith  i fad, 
iio  I’r  diles  air  deoliad. 

Duw  Gwyn  i le  da  y gyr 
Ei  ddeiliaid  a’i  addolwyr  ; 

I’r  euog  bradog  eu  bron 
Braw  tostaf ; ba  raid  tystion  ? 

115  Da,  na  hedd  Duw,  ni  haeddant, 
Dilon  yrr,  delwi  a wnant, 

Y cyfion  a dry  lôn  draw, 

Dda  hil,  ar  Ei  ddeheulaw  ; 

Troir  y dyhir,  hyrddir  hwy, 

120  I le  is  Ei  law  aswy. 

Ysgwyd  y nef  tra  Ilefair 
lesu  Fad,  a saif  Ei  air  : — 

“ Hwt ! gwydlawn  felltigeidlu 
I uffern  ddofn  a’i  ffwrn  ddu, 

125  Lle  ddiawl,  a Ilu  o’i  ddeiliaid, 
Lle  dihoen,  a phoen  na  phaid  ; 
Ni  chewch  ddiben  o’ch  penyd, 
Diffaith  a fu’ch  gwaith  i gyd  ; 
Ewch,  ni  chynnwys  y Iwysnef 
130  Ddim  drwg,  o lân  olwg  nef, 

F Farn  Fawr. 

At  wyllon  y tywyllwg, 

I oddef  fyth  i ddu  fwg,” 

O’i  weision,  dynion  dinam, 

Ni  bydd  a adnebydd  nam  ; 

135  Da’n  ehelaeth  a wnaethant, 

Dieuog  wŷr,  da  a gânt. 

Llefair  yn  wâr  y câr  cu, 

Gwâr  naws,  y gwir  Oen  lesu  ; — 

“ Dowch  i hedd,  a da’ch  haddef, 

140  Ddilysiant  anwylblant  nef, 

Lle  mae  nefol  orfoledd 
Na  ddirnad  ond  mad  a’i  medd. 

Man  hyfryd  yw  mewn  hoywfraint, 
Ac  amlder  y ser  o saint, 

145  LIu  dien  yn  llawenu, 

Hefelydd  ni  fydd,  ni  fu. 

O’m  traserch  darfu’m  trosoch 
Ddwyn  clwyf  fel  Ile  bwyf  y boch, 
Mewn  ffawd  di-dor  a gorhoen, 

150  Mewn  byd  heb  na  phyd  na  phoen.” 

Gan  y diafl  ydd  â’r  aflan, 

A dieifl  a’u  teifl  yn  y tân. 

Try’r  Ynad  draw  i’r  wiwnef, 

A’i  gad  gain  â gyd  ag  Ef, 

F Farn  Fawr, 


155  I ganu  mawl  dîdawl  da, 

(Oes  hoenus),  a Hosanna. 

Goronwy  Owen. 

CCLXIV. 

CANIAD  SER  Y BORE. 

Ser  bore  a ddwyrëynt 
Yn  llu  i gyd-ganu  gynt ; 

Canu’n  llon  hoywlon  eu  hawdl, 

Gawr  floeddio  gorfoleddawdl ! 

5 Ac  ar  ben  gorfíen  y gwaith 
Yn  wiwlan  canu  eilwaith. 

Ceid  miloedd  o nerthoedd  nef 
Acw’n  eilio  cân  wiwlef ; 

Meibion  nef  yn  cyd-lefain 
10  A’u  gilydd  mewn  cywydd  cain  : — 

“ Perfíaith  yw  dy  waith,  Duw  lôn, 
Dethol  dy  fíyrdd  a doethion, 

A mad  ac  anchwiliadwy, 

Dduw  Mawr,  ac  ni  fu  ddim  mwy.” 

15  Pêr  lefair  cywair  eu  cân, 

Pob  ergyr  fal  pib  organ, 

Can  milddwbl  acen  amlddull, 

Llawn  hocn,  heb  na  phoen  na  fíull. 

Caniad  Ser  y Bore. 


Gwanaî  eu  gwiwdeg  hoenwawr, 

20  Ewybr  eu  llef,  wybr  a llawr  ; 

Fe’i  clywai’r  ser  disberod, 

Llemain  a wnae’r  rhain  i’w  rhod. 
Ffurfafen  draphen  a droe, 

Ucheldrum  nef  a chwildroe  ; 

25  Daeth  llef  eu  cân  o nefoedd, 

Ar  hyd  y crai  fyd,  cryf  oedd. 

Adda  Dad  ym  Mharadwys 
Clywodd  eu  gawr  leisfawr  Iwys  ; 

Hoffai  lef  eu  cerdd  nefawl, 

30  Ac  adlais  mwynlais  eu  rnawl  ; 

Cynygiai  eu  cân  hoywgerdd, 

Rhoe  ymgais  ar  gais  o’r  gerdd. 

Difyr  i’w  goflaid  Efa 
Glywed  ei  gân  ddiddan  dda  ; 

35  Canai  Efa,  deca  dyn, 

Canai  Adda,  cain  wiwddyn. 

Goronwy  Owen. 


CCLXV. 

DEDWYDDYD. 

Chwilio  y bum  uwch  elw  byd, 
Wedi  chwilio,  dychwelyd  ; 

Dedwyddyd. 


ChwiHo  am  em  berdrem  bur, 

Maen  iasbis  mwy  anisbur  ; 

5 Hynodol  em  wen  ydoedd, 

Glaerbryd,  a Dedwyddyd  oedd. 

Mae,  er  Naf,  (harddaf  yw  hi), 

Y gemydd  a’i  dwg  imi  ? 

Troswn,  o chawn  y trysor, 

10  Ro  a main  daear  a môr  ; 

Ffulliwn  hyd  ddau  begwn  byd 
O’r  rhwyddaf  i’w  chyrhaeddyd  ; 
Chwiliwn,  o chawn  y dawn  da, 

Hyd  rwndir  daear  India, 

15  Dwyrain,  a phob  gwlad  araul, 

Cyfied  ag  y rhed  yr  haul  ; 

Hyd  gyhydlwybr  yr  wybren, 

Lle’r  â wawl  holl  awyr  wen  ; 

Awn  yn  noeth  i’r  cylch  poethlosg, 

20  Hynt  y llym  ddeheuwynt  Ilosg  ; 

I rynbwynt  duoer  enbyd 
Gogledd,  anghyfannedd  fyd ; 
Cyrchwn,  ni  ruswn,  oer  ôd, 

Rhyn,  oerfel,  rhew  anorfod, 

25  A gwlad  yr  iâ  gwastadawl, 

Crisian-glawdd  na  thawdd,  na  thawl. 
Od  awn  i’r  daith  drymfaith  draw, 
Ofered  im  lafuriaw  ! 

Dedwyddyd. 


Gwledydd  ormod  a rodiais, 

30  Trwy  bryder  ac  ofer  gais  ; 

Llemdost  i miT  bell  ymdaith, 

A phellaf  gwacaf  y gwaith. 

Chwilio  yman  am  dani, 

Chwilio  hwnt  heb  ei  chael  hi  ; 

35  Nid  oes  dŵr  na  dwys  diredd, 

Na  goror  ym  môr  a’i  medd. 

Da  gŵyr  lesu,  deigr  eisoes 
Dros  fy  ngran  drwstan  a droes, — 

Pond  tlawd  y ddihirffawd  hon, 

40  Chwilio  gem  a chael  gwmon  ! 

Goronwy  Owen. 


CCLXVI. 


HIRAETH  AM  FuN. 

Duw  nef  a ŵyr,  dyn  wyf  fi 
Di-rymiant,  Duw’n  dŵr  imi  ; 
Dieithryn,  adyn  ydwyf, 

Gwae  fi  o’r  sud,  alltud  wyf. 

5 Pell  wyf  o wlad  fy  nhadau, 

Och  sôn  ! ac  o Fôn  gu  fau  ; 

Y lle  bum  yn  gware  gynt 
Mae  dynion  na’m  hadwaenynt; 

Hiraeth  am  Fân. 


Cyfaill  neu  ddau  a’m  coílant, 

10  Prin  ddau,  lle’r  oedd  gynnau  gant. 

Dyn  didol  dinod  ydwyf, 

Ac  i dir  Môn  estron  wyf ; 

Dieithr  i’n  hiaith  hydriaith  hen, 

Dieithr  i berwawd  awen. 

15  Gofidus,  gwae  fi  ! ydwyf, 

Wrth  sôn,  a hiraethus  wyf  ; 

Gan  athrist  frondrist  fraendroch, 

Ni  chyngan  hoyw  gân  ag  och  ; 

Mewn  canu  namyn  cwynaw 
20  Ni  chytgais  na  llais  na  llaw. 

Goronwy  Owen. 


CCLXVII. 

MÔN. 

Ond  am  Fôn  hardd,  dirion,  deg, 
Gain  dudwedd,  fam  Gwyndodeg, 
Achos  nid  oes  i ochi, 

Wlad  hael,  o ’madael  â mi. 

5 Cerais  fy  ngwlad,  geinwlad  gu, 
Cerais,  ond  ofer  caru  ! 

Dilys,  Duw  yw’n  didolydd, 

Mawl  iddo,  a fynno  fydd. 

Môn. 


Dyweded  Ef  na’rti  didol, 

10  Gair  o nef  a’m  gyr  yn  ol  ; 
Disgwyl,  a da  y’m  dysger, 

Yn  araf  a wnaf,  fy  Nêr. 

Clywaf  arial  i’m  calon 
A’m  gwythi,  grym  ynni  Môn, 
15  Craffrym,  fel  cefnllif  cref-ffrwd 
Uwch  eigion,  a’r  fron  yn  frwd. 
Gorthaw  don,  dig  wrthyd  wyf, 
Llifiaint,  distewch  tra  llefwyf ; 
Clyw  Fôn,  na  bo  goelion  gau, 
20  Nac  anwir  fyth  o’m  genau  ; 
Gwiried  lôn  a egorwyf, 

Dan  Nêr,  canys  Dewin  wyf : — 


“ Henffych  well,  Fôn,  dirion  dir, 
Hyfrydwch  pob  rhyw  frodir,  ^ 

25  Goludog,  ac  ail  Eden 

Dy  sut,  neu  Baradwys  hen  ; 
Gwiwddestl  y’th  gynysgaeddwyd, 
Hofifder  Duw  Nêr  a dyn  wyd  ; 
Mirain  wyt  ymysg  moroedd, 

30  A’r  dẃr  yn  gan  tŵr  it  oedd, 
Eistedd  ar  orsedd  eursail 
Yr  wyd,  ac  ni  welir  ail  ; 

MSn, 


Ac  euraid  wyt  bob  goror, 
Arglwyddes  a meistres  môr. 

35  Gwyrth  y rhod  trwod  y traidd, 
Ynysig  unbenesaidd  ; 

Nid  oes  hefyd,  byd  a’i  barn, 
Gydwedd  it,  ynys  gadarn, 

Am  wychder,  llawnder  a lles, 

40  Mwnai  ’mhob  cwr  o’th  mynwes, 
Dyffrynnoedd,  glynnoedd,  glannau, 
Pob  peth  yn  y toreth  tau  ; 

Bara  a chaws  a bir  a chig, 

Pysg,  adar,  pob  pasgedig  ; 

45  Dy  feichiog  ddeiliog  ddolydd 
Ffrwythlon,  megis  Saron  sydd, 

A phrennau  dy  ddyffrynnoedd, 
Crwm  Iwyth,  megis  Carmel  oedd. 


“ O,  mor  dirion,  y Fôn  fau, 

50  Dillad  dy  ddiadellau  ! 

Cneifion  dy  dda  gwynion  gant, 
Llydain,  a’th  hardd  ddilladant. 
Dawnus  wyt,  dien  ei  sail, 
Prydferth  heb  neb  rhyw  adfail ; 
55  A thudwedd  bendith  ydwyt, 
Mawl  dy  Nèr,  aml  ei  dawn  wyt. 

Mân, 


Os  ti  a fawl  nefawl  Nêr, 

Dilys  y’th  felys  foler  ; 

Dawnol  fydd  pawb  o’th  dynion, 

6o  A gwynfyd  ’y  myd  ym  Môn  ! 

Dy  eglwyswyr,  deg  loywsaint, 

A’th  leygion  yn  sywion  saint, 
Cryfion  yn  ffrwythau  crefydd 
Fyddant,  a diffuant  ffydd. 

65  Yn  lle  malais  trais  traha, 

Byddi’n  Hawn  o bob  dawn  da, 
Purfifydd,  a chariad  perffaith, 

Ffydd,  yn  lle  cant  mallchwant  maith 
Yn  lle  aflwydd,  tramgwydd  trwch, 

70  Digon  o bob  rhyw  degwch  ; 

Undeb,  a phob  rhyw  iawnder, 

Caru  a gogoneddu  Nêr  ; 

Dy  enw  fydd,  da  iawn  fod, 

Nef  fechan  y Naf  uchod  ; 

75  Rhifir  di’n  glodfawr  hefyd 

Ar  gyhoedd,  gan  bobloedd  byd  ; 

Ac  o ran  maint,  braint,  a bri, 
Rhyfeddod  hir  a fyddi. 

“ Bellach,  f’ysbryd  a ballawdd, 

80  Mi’th  archaf  i Naf  a’i  nawdd. 

Gwilia  rhag  ofergoelion 
Rhagrith,  er  fy  mendith,  Môn. 

Môn. 


Poed  it  hedd  pan  orweddwyf 
Ym  mron  llawr  estron  lle’r  wyf. 

85  Gwae  fi  na  chawn  enwi  nod, 

Ardd  wen,  i orwedd  ynod  ! ” 

Goronwy  Owain. 


CCLXVIII. 

BUGAIL  GWAEL. 

Anodd  bod  cydfod  mewn  cail 
O bae  egwan  y bugail. 

Os  ei  lais  i liosydd 
O gwr  ei  fant,  yn  egr  fydd, 

5 Ni  ddaw  un,  ni  wedd  ei  iaith, 

I’w  olwg  fyth  yr  eilwaith. 

leuan  Fardd. 


CCLXIX. 

LLYS  IFOR  HAEL. 

Drain  ac  ysgall  mall  a’i  medd, 

Mieri  Ile  bu  mawredd  ; 

Y Ilwybrau  gynt  Ile  bu’r  gân 
Yw  Ileoedd  y ddylluan. 

5 Lle  rhyfedd  i falchedd  fod 
Yw  teiau  yn  y tywod  ! 

leuan  Fardd. 

CCLXX. 


CYMRU,  A THEIFI. 

O,  Gymru  lân  ei  gwaneg  ! 

Hyfryd  yw  oll,  hoywfro  deg, 
Hyfryd,  gwyn  ei  fyd  a’i  gwêl, 

Ac  iachus  yw,  ac  uchel  ; 

5 A’i  pherthi  yn  llawn  gwiail, 

A gweunydd  a dolydd  dail  ; 

Lle  mae  aml  pant,  mwyniant  mau, 
A glynnoedd  a golannau  ; 

A’i  dŵr  gloyw  fal  dur  y glaif, 

10  O dywarchen  y dyrchaif. 

Afonydd  yr  haf  yno 
Yn  burlan  ar  raean  ro 
A redant  mewn  íìloyw  rydau, 

Mal  pelydr  mewn  gwydr  yn  gwau. 

15  Teifi  lân,  man  y ganwyd 
Dafydd  y prydydd,  pur  wyd  ; 

Dy  lif,  y loywaf  afon, 

Fal  Dafydd  y sydd  yn  sôn. 

Gwyn  fyd  na  fai  gennyf  fi 
eo  Awen  Dafydd  I.an  Deifi  ; 

Molwn,  eurwn  wiw  oror 
Dy  lyn,  mwy  na  deulanw  môr. 

Cymru^  a Theifi. 

Cyfìflybwn,  dyfalwn  faint 
A fwri  o lifeiriaint  ; 

25  Dy  loywder  a bryderwn, 

Dy  ddyfnder,  iselder  sŵn. 

Y mau  ganiadau  hoywdeg, 

Fal  di,  afon  Deifi  deg, 

Yn  ddi-draul  tra  fae  haul  haf, 

30  A barent  fyth  yn  buraf. 

leuan  Fardd. 

CCLXXI. 

GWLAD  DDA. 

Llawn  y ceir  pob  pill  o wŷdd 
O gannaid  flodau’r  gwinwydd, 

A ffrwythau  ar  gangau  gwin, 

Ac  o rinwedd  y grawnwin. 

5 Mawrion  wŷdd  mirain  addwyn 
A dyf  ar  bob  uchel  dwyn, 

Ymhob  perllan  a blanner, 

Llawn  pwys  a fydd  pob  llwyn  pêr. 

leuan  Fardd. 

CCLXXII. 


MARW  WILIAM  WYN,  LLAN  GYNHAFAL 

Y mae  hiraeth  i’m  hoeri, 

A mawr  nych  yn  fy  mron  i ; 

Marw  fu  Wiliam,  mawr  f’alaeth, 

A phrudd  yw’r  deurudd  od  aeth. 

5 Tristach  yw  Cymru  trosti, 

Y bardd  doeth,  o’th  briddo  di  ; 
Gordduwyd  gerddi  awen 

Gau  arch  am  eu  parch  a’u  pen. 

leuan  Fardd. 

CCLXXIII. 

OES. 

Nid  oes  na  golud  na  dim 
Na  ddiwedda  yn  ddiddim  ; 

Y bedd  yw  diwedd  y dyn, 

A dirfawr  yw  ei  derfyn. 

5 Er  plasau,  tyrau  tirion, 

Er  gwŷr  llys,  er  geiriau  Ilon, 

Er  gwinoedd,  er  gwleddoedd  glân, 

Er  dyddiau  difyrdiddan, 

Mae  twysogion  union  wedd 
lo  Yn  marw  ym  mrig  eu  mawredd  ; 


Oes. 

Pob  dyn  ar  derfyn  ei  daith 
Ar  amod  yr  â ymaith. 

leuan  Fardd, 

CCLXXIV. 

EINIOES. 

Fal  cysgod,  darfod  bob  dydd 
Dan  benyd  mae  dyn  beunydd  ; 

Ail  yvv  i niwl  yn  ael  nant, 

Llaw  forwyn  y llifeiriant, 

5 Neu  gwmwl  oer  dwl  ar  daith 
Mewn  damwain  yn  mynd  ymaith. 

Rhys  fones, 

CCLXXV. 

CARIAD. 

Y wenithen  wen  ethol, 

A’i  lliw’n  deg  fal  meillion  dôl, 

Glàn  wyt  ti,  goleuni  tes, 

Pryd  ewyn,  pura  duwies. 

Rhys  Jones, 

CCLXXVI. 

MORGANNWG. 

Pa  wlad  hon,  banon  y byd, 

Hardd  goron  gardd  a gweryd  ? 

Morgannwg, 

Gwlad  Forgan  harddlan  yw  hî, 

Ar  aelgerth  dwfr  y weilgi  ; 

5 Gwlad  heb  aeaf,  haf  o hyd, 

Hafaidd  ei  gwanwyn  hefyd. 

Hi  yw  gardd  gerddi  gwyrddion 
Pob  blodau  a llysiau  llon  ; 

Gwlad  y blith  a’r  gwenith  gwyn, 

10  Aml  gân  a mêl  y gwenyn. 

Gwallter  Mechain. 

CCLXXVII. 

DYN. 

Tyn  henaint  o anhunedd, 

A’r  baban  bychan  i’r  bedd  ; 

Torrir  glân  fal  aflan  ŵr, 

Cain  a hael,  fal  cynilwr  ; 

5 Gŵr  cryf,  câr  i’r  gwanbryf  gwyw, 
Breuddwydiwr  o bridd  ydyw. 

O daw  i’r  boen,  dua’r  byd, 

Gaeaf  oer  ar  gyfeiryd  ; 

Ei  wychder  try’n  brudd-der  brau, 

10  Daw  i lawr  mewn  doluriau, 

Nes  gorffwys  mewn  cŵys,  man  caeth, 
Llawr  oerfedd,  felly’r  arfaeth. 

Dyn, 

Dyn  gwan,  llwyr  egwan  o ryw, 
Briwedig  a brau  ydyw  ; 

15  Mynych  y caiff  am  ennyd, 

Oerfawr  boen  ar  fôr  y byd. 

O daw  awel — blin  dywydd, 

Aml  groes  i’w  feroes  a fydd  ; 

Fal  y daw  i flodeuyn 
20  Ddiwedd, — felly  diwedd  dyn. 

Dafydd  Ddu  Eryri. 

CCLXXV1II. 

MIWSIG. 

Lle  bo  gwên  a llawenydd 
Mwynach  cyfeillach  a fydd, 

Tymor  dibech  ac  iechyd 
Heddychlon  ar  foddlon  fyd. 

5 Persain,  feinsain  gyfansawdd 
Y galon  dirion  a dawdd  ; 

Ceir  ystwyth  sain  y crasdant 
A’r  Ileddf  fal  y dileddf  dant ; 

Cydgerdd,  anghydgerdd  ynghyd 
10  A foddia’r  bêr  gelfyddyd  ; 

Mae’n  ymuno  mewn  mwyniant 
Bob  iaith  hen — aml  bib  a thant. 

Minosig. 


Pob  rhyw  fwynber  offeryn 
At  dynnu — denu  serch  dyn. 

Dafydd  Ddu  Eryri. 


CCLXXIX. 

FFARWEL  Y BARDD. 

Wel,  bellach  mewn  hoywach  hwyl, 
Dirionwych  frodyr  annwyl, 

Cenwch  eich  gwaith  mewn  cynnydd, 

A mwynlan  diddan  fo’r  dydd. 

5 Minnau’n  hen  mewn  anhunedd 
Yma’n  byw  ym  min  y bedd, 

Gwyro  mae  fy  moel  goryn 
At  lawr  gallt  dan  y gwallt  gwyn. 

Daw  ereill  feirdd  awdurol 
10  Yn  fuan,  fuan  ar  f’ôl ; 

Delom  uwch  cur,  lafur  loes, 

I’r  lân  anfarwol  einioes, 

I gyhoeddi’n  dragwyddawl 
Glod  lôr  o fewn  goror  gwawl ; 

15  Trwy  ffydd  gre’,  bid  Ile  Ilawen 
I chwi  ac  i mi,  Amen. 

Dafydd  Ddu  Eryri. 

CCLXXX. 


YR  HAUL. 

Yr  haul  o’i  belydr  y rhydd 
Loywder  i bob  rhyw  wledydd  ; 
Disgleirdeb  ei  wyneb  ef 
A lawena’r  oleunef ; 

5 Ei  des  wna’n  gariadusol 
Bob  bryn,  bob  dyffryn  a dôl  ; 

Gwên  natur  a gawn  eto 
Yn  ol  i’n  hyfrydol  fro, 

A mwynaidd  lais  emynu 
lo  Wna’r  adar,  yn  gerddgar  gu. 

Dafydd  lonawr, 

CCLXXXI. 

Y NOS. 

Yn  siriol  i’r  nos  eirian 
Yr  eos  geindlos  a gân  ; 

Hi’n  unig  o dewfrig  dail 
Wna  gywydd  yn  y gwiail. 

5 A gwedd  Iwys  ddifrifddwys,  fry, 
Seiriandeg  nos  a wrendy. 

Dafydd  lonawr. 

CCLXXXIL 


Y DILUW. 

Afrywiogwyllt  fôr  eigion 
A rwydd  wrandawodd  yr  lôn  ; 
Lluoedd  mŷr  y gorllewin 
Glywsant,  grochfloeddiant  yn  flin, 

5 Gan  ddeffro’r  deheufor  hyll 
04  dawel  annedd  dywyll ; 

Mewn  cyffro  hwy’n  swnio  sydd 
A galwant  ar  eu  gilydd. 

I fyny  hwy  anfonant 
lo  Ddyfroedd  o’u  hamgylchoedd,  gant 
O Iyfnion  heirdd  golofnau 
Yn  ewybr  i’r  gylchwybr  gau  ; 
Rhyfedd,  oV  dyfnder  hefyd 
Colofnau’n  amlhau  o hyd, 

15  Yn  chwyrn  gedyrn  ymgodant, 

Aml  restr  Vr  cymylau’r  ant  ; 

O’r  agwrdd  ddyfnfawr  eigiawn 
Mae’r  awyr  yn  Ilwyr  yn  llawn. 

Hyll  dduodd  yr  holl  ddaear, 

20  Chwerw  iawn  nos,  daeth  dychryn  ar 
Ddewrion  a beilchion  y byd, 
Trwyddynt,  trostynt  daeth  tristyd. 

Y Diluv}. 


Rhedant  ac  udant  ar  goedd 
Yn  nawswyllt  i’w  dinasoedd  ; 

25  Caerog  ddinasoedd  cywraint, 

Nerthol,  anfeidrol  o faint. 

Cestyll  a chaerau  costfawr 
A wnae’r  llif  yn  un  a’r  llawr  ; 

Daear  hen  drwy  wahanu 
30  Yn  dadmer  i’r  dyfnder  du  ! 

Gan  fôr  gwyllt  gwyn-ferwog  oedd 
Yn  torri  rhwng  y tiroedd, 

Ynysoedd  ymranasant, 

Trymion  i’r  eigion  yr  ânt ! 

35  Taranau  trwy  y wiwnef, 

Cefnlli  o ffenestri  nef ; 

Rheieidr  fyrddiwn  yn  rhuaw 
Yn  ffrydiog  o lidiog  law, 

A’r  awyr  ỳn  ad-ruaw, 

40  A mawr  drwst  yn  y môr  draw  ! 

Dafydd  lonawr. 


CCLXXXIII. 

MARW  BLAENOR. 

Blaen  oedd,  bu  oleu  i ni, 
Blaenor  ymhob  haelioni ; 

Marvû  Blaenor, 

Pob  rhodd  ddylîfodd  o’i  !aw 
Yn  hollol  gudd  i’r  neill-law  ; 

5 Wrth  rodiad  drwy  weithredoedd, 

Bu  lawn  rym,  ein  blaenu’r  oedd, 

Prudd  ydym,  i’r  pridd  wedi 
Yr  un  modd  blaenorodd  ni. 

Bardd  Nantglyn. 

CCLXXXIV. 

CARADOG. 

Difalch  fryd  mewn  gwynfyd  gwaith, 
Dilwrf  mewn  adfyd  eilwaith, 
Di-ddrygnaws  yn  achaws  neb, 
Di-weniaith,  na  dau  wyneb  ; 

5 Carwr  ei  wlad  fad  a fu, 

Gwron  a’i  wlad  i’w  garu. 

Bardd  Nantglyn, 

CCLXXXV. 

FFYDD. 

Profi  trwy  rym  y prifair 
Duw’r  un  un  â’i  dirion  air  ; 

Gorffwys  ar  ei  bwys  heb  wad, 

Ac  aros  yn  ei  gariad  ; 

Ffydd. 


5 Dyna,  tan  ei  adenydd, 

Geidwadol  effeithiol  ffydd. 

Anian  yw  íîydd,  o unwaith 
Derbynnir  gwelir  ei  gwaith  ; 

Uniawn  hedd,  anian  yw  hi 
10  Gwyd  enaid  o’i  gadwyni. 

Bardd  Nantglyn, 

CCLXXXVI. 

MARW  GŴR  DA. 

Ni  cheir  o’i  ol  siriol  sain 
Gan  lef  o gŵyn  wylofain  ; 

Dyddiwr,  heddychwr  hardd  oedd, 

Aur  dilin  i’w  ardaloedd. 

Bardd  Nantglyn. 

CCLXXXVII. 

MARW  UNIG  FERCH. 

Och  gûr,  pwy  fesur  pa  faint 
Yw  ’nghŵyn  mewn  ing  a henaint? 

At  bwy  trof  yn  fy  ngofid 
A chael  lle  i ochel  llid? 

5 Angeu  arfog,  miniog,  mawr, 

Ar  ei  gadfarch  ergydfawr. 

Marw  Unig  Ferch, 


Wele,  yma  carlamodd, 

A’i  rym  ar  egni  a rodd. 

Torrodd  i lawr  trwy  fawr  feth 
10  Ein  diddig,  unig  eneth  ; 

A mynnodd  hwnt  o’n  mynwes 
Enaid  a llygaid  ein  lles. 

Wylo  yr  ŷm  lawer  awr, 

Diau  wylwn  hyd  elawr. 

15  Dwfn  guddiwyd,  ataliwyd  hi, 

Y man  na  welwyf  moni  ; 

Llwch  y llawr,  yn  awr,  er  neb, 

Sy  heno  dros  ei  hwyneb. 

Mae’r  gerdd  annwyl  yn  wylo, 

20  A’r  llaw  wen  dan  grawen  gro  ; — 

Lloer  iefanc  mewn  lle  rhyfedd, 

Gwely  di-barch — gwaelod  bedd. 

Robert  ap  Gwilym  Ddu. 

CCLXXXVIII. 

MIN  DWYFACH. 

Mor  fwyn,  fy  Ilawforwyn  fach, 

Yw  dyfod  at  fin  Dwyfach 

I’th  gwrdd  unwaith,  gerdd  enwawg, 

Myfyrio,  a rhodio  ’r  hawg. 

Min  Dwyfach. 


5 Mynnwn  eistedd — mwyn  osteg — 
Ar  fin  dŵr  tir  Eifion  deg, 

Dwyfach  hygyrch  ei  defod, 

Mwyn  ì fardd  ar  ei  min  fod  ; 
Gwrando  si  ei  phrif  lifiant, 

10  Diwael  nerth,  rhwng  dwyael  nant. 

Difyr  yw  oslef  Dwyfach, 

A difyr  yw  ei  dwfr  iach  ; 

Mewn  cell,  ar  ei  min  y cair 
Cain  awen  yn  cyniwair. 

15  Cefais  awr  o ddistawrwydd 
Uwch  ei  phen,  i’r  awjen  rwydd  ; 
Awr  fach,  ymhlith  oriau  f’oes, 
Fwynaf  o oriau  f’einioes. 

Eilio,  mân  byncio,  mwyn  bill, 

20  Dan  lawen  wybren  Ebrill  ; 

Egor  llais  wrth  gwr  y llyn 
Di-gymell  ar  deg  emyn, 

Tan  gysgodwydd,  irwydd  iach, 
Mwyn  dyfiant  ym  min  Dwyfach  ; 
25  Ac  ednaint  gwâr,  lafar  lu, 

Uwch  ben  oedd  yn  chwibanu, 
Dolef  ar  gangau  deiliog, 

Goruwch  dŵr  glân  Ile  cân  cog. 

Min  Dtoyfach. 


Difyr  cael,  dan  dewfrig  gwŷdd, 

30  Rhoi  anadl  i’r  awenydd  ; 

A gweld  islaw  distaw  don 
Araf  deg  rifedigion, 

Amryw  0 bysg,  mawr  a bach, 

Heigiant,  nofiant  yn  Nwyfach  ; 

35  Cu  amledd  ymhob  cemlyn, 

Ebyrth  y deifr — ymborth  dyn. 

Rhof  fynych  henffych  i hon 
A’i  chroywddwr  chwareuyddion  ; 
Dirioned  ei  raeenyn 
40  Yw’r  dŵr  glas  ar  dir  y glyn. 

Robert  ap  Gwilym  Ddu. 

CCLXXXIX. 

GWIR  AC  ANWIR. 

Tynnu  mae’r  byd  at  anwir, 

Enllibio  a gwawdio  gwir  ; 

Troi  wyneb  at  yr  anwir, 

Bradychu  a gwerthu  gwir. 

5 Enynnu  mae  gwên  anwir, 

Ond  prudd  gan  gystudd  yw  gwir  ; 
Anwiredd  aeth  yn  eirwir, 

Traws  a gau  y troes  y gwir. 

Robert  aŷ  Gwilym  Ddu. 

ccxc. 


CRISTIONOGAETH. 

Gain  dirion  genadwri 
Y nef  i’n  daearen  ni, 

Yn  melysu  aml  loesion 
A chlwyfau  a briwiau  bron  ; 

5 Esmwyth  ei  hiau,  geiriau  gwir, 

Ein  Hiôr  os  ydyw’n  eirwir, 

A’i  baich  yn  ysgafn  y bydd 
I bob  enaid  byw  beunydd. 

Ei  llafar  hygar  yw  hedd 
lo  Trwy  helynt  o wâr  haeledd, 

A gwiwrydd  faddeugarwch 
Rhwng  meibion  llymion  y llwch, — 

A chariad  yn  Ilad  a Ilwydd 
Dibrin,  yn  nodded  ebrwydd  ; 

15  Gwilied  a phuro’r  galon, 

Dien  fryd,  a dwyn  y fron 
I deimlad  o rad  yr  lôn, 

A’i  ddaioni  i ddynion. 

Daniel  Ddu  0 Geredigion, 


CCXCI. 


MARW  CYFAILL. 

Troi’r  olwg  trwy  oer  waywloes, 
A dilyn  hynt  wael  ein  hoes  ; 
O’r  byd  edrych  draw  i’r  bedd, 
Ac  o haelfyd  i’r  culfedd. 

5 Dos  yn  iach,  ni  thâl  achwyn, 
Yn  ol  y câr  ni  eilw  cŵyn  ; 

Eto’n  glau  dagrau  ar  d’ol 
Rhedant,  er  nad  yw  rheidiol  ; 
Dy  lân  reddf  a’th  gynheddfau 
lO  A gaiff  eu  hir  wiw  goffhau. 

Dy  gu  eiriau,  dy  gariad, 

Yn  ffynnon  o rwyddlon  rad, 

A redai  yn  wir  odiaeth 
Fal  y llif  o fêl  a llaeth. 

15  Megis  brawd,  ymgais  a bri 
Dy  enaid  oedd  daioni  ; 

Daioni  i bob  dynion 
A hwyliai  fryd  dy  hael  fron, 

Rhoi  ei  gyngor  rhag  angen 
20  Yn  hael  i ieuanc  a hen  ; 

Rhoi’n  ddistaw  o’i  law  a’i  lys 
A allai  o wir  ewyllys. 

Marm  Cyýaill. 


Da  ystyriol  dosturi 
A lanwai  ’i  fron  lanaf  fri  ; 

25  A chlywai,  pan  godai  gais, 

Afradlon  ei  hyfrydlais. 

Araf  fwyn  eiriau  o fêl 
Tr  un  diwyd  roe’n  dawel, 

Ac  ethol  anogaethau, 

30  Dyner  was,  o dan  yr  iau. 

Oedd  annwyl  i’w  gyd-ddynion, 

Annwyl  yw  yn  nheulu  lôn  ; 

Holl  lu  y nef  llawen  ŷnt 
O’i  roddi’n  gynnar  iddynt. 

Daniel  Ddu  0 Geredigion. 
CCXCII. 

HIRAETH  AM  GYMRU. 

O’m  mynwes  ae’r  gwres,  a’r  gwrid 
A ddeifiai  gan  ddu  ofid  ; 

Ni  cheir  gwên  ar  fy  ngenau, 

Na  chalon  dan  y fron  frau  ; 

5 Fy  llygaid  fu  a lliwgar 

Liw  gwych,  fal  y perlau  gwâr, 

O,  eiriau  hallt ! yr  awr  hon 
A lifant  ddwfr  fel  afon. 

Hiraeth  am  Gymru. 

Y byd  gwâr  a’i  bedwar  ban, 
lo  A gwythennog  waith  anian, 

Oll  yn  deg,  sy’n  llai  na  dim, 

A’i  dueddau  fal  diddim. 

Gwael  a gwag  i’m  golwg  i 
Ei  rodres  a’i  fawrhydri, 

15  Heb  le  yn  wyneb  lawen 

Am  ryw  hyd  yng  Nghymru  hen. 

O ! na  chawn  o gŵyn  a chur 
O’m  holl  ofid  a’m  Ilafur, 

Orffwyso,  a gwywo  gwedd 
20  Brig  einioes  mewn  bro  Gwynedd. 

Os  fy  Nêr  a doethder  da 
A rydd  im  orwedd  yma, 

I’m  mynwes  mor  ddymunol 
Uwch  fy  nghlai  fyddai  ar  f’ôl 
25  Arwyddo’r  Ile  gorweddwn 
Yn  y Ilawr  â’r  pennill  hwn  : — 

Awenog  ŵr  0 Wynedd — 0 hiraeth 
A yrrwyd  i’r  Ilygredd ; 

Ar  arall  dir  i orwedd  ; 

30  Dyma  fan  fechan  ei  fedd  ! 

Efallai  deuai  ar  daith 
Damwain  ryw  hen  gydymaith 

Hiraeth  am  Gymru, 

I ymdeithio  heibio  hon 
Ag  wylo  ar  ei  galon, 

35  Darllenai’r  pedair  llinell 
Yn  iaith  fad  ei  burwlad  bell, 

Gan  ochneidio  wylo’n  waeth 

0 herwydd  trymder  hiraeth. 

Tannau  euraidd  tynerwch 

40  Gyffry  wrth  fy  llety  llwch 

1 eirio  prudd  arwyrain 

A thrist  wedd  uwch  fy  medd  main  ; 
Minnau  a’m  bron  yn  llonydd, — 

O Dduw  fry  I Ai  felly  fydd  ? 

Cawrdaf. 

CCXCIII. 

CARIAD. 

Cariad  trwy’r  wlad  a ledodd, 

A llawnder  tyner  a’i  todd  ; 

Tawel  hedd,  a rhyfedd  rym 
Digonedd, — a Duw  gennym, 

5 Cyrraedd  pelydr  haul  cariad 
Er  mwyn  wres  i’r  fynwes  fad  ; 

Wele  hardd  ddiluw  o hedd 
Eang  afon  tangnefedd. 

Hygarwch  dros  ein  goror 
10  Taena  mwy  fel  tonnau  môr  ; 

Cartad, 


Ag  ewyllys  dilys  da 
Y dawel  wlad  flodeua. 

Cawrdaf. 


CCXCIV. 

Y WLAD. 

Gwelir  oddiar  freich-hir  fryn 
Dewfîrwyth  amryliw’r  dyffryn, 
Glaswellt  ardderchog  Iysiau 
Gloywon,  pêr  arogl  ein  pau  ; 

5 Ar  fronnydd  y coedydd  cain 
DiIIedir  â dail  Ilydain  ; 

Gwiw  ednaint  ar  wŷdd  gwydnion, 
A’u  fîraeth  brydyddiaeth  bêr  dôn  ; 
Canmol  yn  hyfrydol  frau, 
lo  Eurog  engyl  ar  gangau  ; 

Difyrru  â’u  Ilefau  Ilon 
Wybren  nefol,  bro  neifion. 

O’r  creigiau,  mewn  parthau  pur, 
Ymdreiglo  mae  dŵr  eglur, 

15  Elfen  deneu,  ysblennydd, 
Lyfndeg,  yn  rhedeg  yn  rhydd, 
Rinweddol  o lesol,  lân, 

Loyw  oeraidd  o liw  arian. 

y Wlad. 


O’i  ífynhonau  golau  gant 
20  Y ffrydiau  hoff  a redant 
Dylifedd  yn  dolefain, 

Lle  chwery  pysg  ymysg  main  ; 

Yr  afonydd  drwy  faenor 
Yn  dwys  ymarllwys  i’r  môr  ; 

25  Grisial  ar  y gro  iesin, 

Drych  y sêr — dŵr  iachus  in. 

Gloyw  asur  iach  bur  uwch  ben, 

Llawn  o adar  llin  Eden  ; 

Awelon  oerion  araf 
30  Drwy  hon  yn  cerdded  yr  haf ; 

Adferu’r  claf  llesg  afiach, 

Bywiogi,  sirioli’r  iach  ; 

Difyrrach  i’m  hadferyd, 

Glân  barth,  nag  elion  byd. 

Dewi  W}’n  0 Eifion, 

ccxcv. 

YR  HEN  FEIRDD. 

Eu  gwawd  mor  odidog  yw  ! 

Addysg  i brifeirdd  heddyw  ; 

Delwau  yw  eu  hodlau  hen, 

Portread  pert  o’r  awen. 

Dewi  Wyn  0 Eifion, 


238 


CCXCVI. 


ELUSEN. 

Disgynnodd  Duwies  gwiwnef 
I’n  daear  ni,  do,  o’r  nef, 

Llysoedd  brenhinoedd  heini 
Is  law  ei  holl  sylw  hi  ; 

. 5 Chwyddai  serch  y Dduwies  hon 
At  aelwydydd  tylodion, 

Agor  o’i  thrysor  wrth  raid, 

A’i  rannu  i drueiniaid. 

Ni  lysir  gan  Elusen 
lo  Un  cnawd,  yn  ieuanc  na  hen  ; 

Edwyn  eisieu  dyn  isel, 

Yn  hen  a gwan,  hon  a’i  gwel. 

Melysu  mae  Elusen 
Y bustl,  a’r  huddugl,  o’i  ben  ; 

15  Gyr  chwerwder  o garchardai, 

Newyn  y lleidr  a wna’n  llai. 

Nid  bai  a noda  â’i  bys, 

Ond  angen  hi  a’i  dengys  ; 
Gwreichionen,  haden  yw  hi 
20  O ras  lôn  a’i  resyni. 

Denoi  Wyn  0 Eijion. 

CCXCVII. 


Y GWEITHIWR. 

Mae  y gẃr  yn  ymguraw, 

A’i  dylwyth  yn  wyth  neu  naw, 

Dan  oer  hin  yn  dwyn  y rhaw, — mewn  trymwaith; 
Bu  ganwaith  heb  giniaw. 

5 Aml  y mae  yn  teimlo  min 
Yr  awel  ar  ei  ewin  ; 

A llwm  yw  ei  gotwm,  gwêl, 

Durfing  i’w  waed  yw  oerfel. 

Noswylio  yn  iselaidd 
10  A’i  fynwes  yn  bres  oer  braidd  ; 

Ba  helynt  cael  ei  blant  cu 
OII  agos  a Ilewygu  ! 

Dwyn  ei  geiniog  dan  gwynaw, 

Rhoi  angen  un  rhwng  y naw  ! 

15  Edrych  yn  y drych  hwn  dro, 

Gyr  galon  graig  i wylo  ; 

Pob  cell  a llogell  egyr, 

A chloiau  dorau  a dyr. 

Dewi  Wyn  0 Eifion. 

CCXCVIII. 


AWEN. 

Rhyw  ddieithr  rodd  yw  awen 

0 ran  anfoniad  nef  wen  ; 

Rhy  uchel  yw’r  dirgelwch 

1 ddeall  o bridd  a llwch.î 

Denoi  Wyn  o Eifion. 

CCXCIX. 

ELEN. 

Am  un  Elen  mae  ’nolur, 

Am  hon  i’m  calon  mae  cur  ; 

Elen  wen  o lân  wyneb, 

Yw  f’eilun  i o flaen  neb. 

5 Uwch  merched  llon  beilchion  byd, 

Un  Elen  yw  f’anwylyd  ; 

Cyflawn  hardd  caf  f’  Elen  hon, 
F’angyles  a fy  nghalon. 

Denoì  Wyn  o Eifion. 

CCC. 

CYFAILL  Y BARDD. 

Ceir  ym  Môn  un  câr  i mi 
Ar  geraint  yn  rhagori ; 

Cyfaill  y Bardd. 

Gŵr  a gâr  gwŷr  o geraint, 

Gŵr  yw  Siôn  a gâr  y saint ! 

5 Cu’r  honnwn  ein  carennydd, 

A’n  câr  Siôn  i’n  caru  sydd  ; 

Ys  gwr  mawr  ymysg  gwŷr  Môn, 

Mae’n  erfawr  yma’n  Arfon  ! 

Dewi  Wyn  o Eifion. 

CCCI. 

MINION  EUPHRATES. 

Godreon  ei  miniog  myg 
A hulir  â merhelyg  ; 

Eu  blagur  a oblygynt 
Uwch  y don,  O wyched  ynt ! 

5 A glwys  y maent  hyd  ei  glan 
Yn  chwyfio,  a chyhwfan, 

Gan  wyraw  dan  yr  awel 
Eu  brigau,  irfoddau  fel 
Rhyw  ddi-rif  hardd  wyryfon, 
lO  Euraid  wallt,  yn  crymu’r  don. 

leuan  Glan  Geirionnydd. 

CCCII. 

WRTH  AFON  BABILON. 

Yn  eistedd,  ac  yn  astud 
Dremio  ar  ei  chwyldro  mud. 

Wrth  Afon  Babilon. 

Neilltuedig,  unig  ynt, 

Odiaeth  wahanol  ydynt. 

4 Yn  nhy  Bêl  ni  ymbiliant, 

Yn  ei  wedd  plygu  ni  wnant ; 
lehofa,  Duw  eu  tadau, 

A gaiff  o hyd  ei  gofifâu. 

“Ond  yn  awr  gwrthodwyd  ni,” 
lo  Cwynent  mewn  eithaf  cyni, 

“ O’n  gwlad  enedigol  lon, 

Oll  dodwyd  ni’n  alltudion. 

Y traed  hyn  fu’n  troedio  ael 
Mynydd  Caer  .Salem  anwael — 

15  Och,  ond  trwm  ! — ni  chant  dramwy 
Chwaith  ei  dôl  na’i  maenol  rnwy. 

Yn  iach  Seion  dirion  deg, 

Ni  chawn  ni  byth  ychwaneg 
Droedio  ’th  heolydd  drudwych, 

20  Na  moli  yn  dy  deml  wych  ; 

Y llygaid  hyn,  cyn  eu  cau, 

Ni  welant  Salem  olau.” 

leuan  Glan  Geirionnydd. 

CCCIII. 

HIRAETH  AM  GYMRU. 

Dyddiau  fy  mebyd  addien, 

Mor  wiw,  fu  yng  Nghymru  wen  ; 

Hiraeth  am  Gymru. 

Dîddig  a hyfryd  oeddwn, 

Ar  ei  bryniau  golau,  gwn  ; 

5 Heb  gynnal  rhagofalon 
Anhywiw,  na  briw  i’m  bron  ; 

Dewr,  ystig,  a di-dristyd, 

Heb  drymion  helbulon  byd. 
lach  hoywddewr,  a gwych  oeddwn, 
10  Heb  drallod  yn  bod,  na’i  bwn, 

Yn  rhodio’m  hoywfro  hyfryd, 
Hoffwn,  canmolwn  fy  myd. 

O,  eirian  ddiddan  ddyddiau  ! 

Hyfyd  oedd  fy  mebyd  mau. 

15  Ond  yn  awr  rhyw  adyn  wyf, 

Truan  od,  estron  wyf. 

Chwiliaf,  holaf  am  helynt 
Mannau  rodiwn,  gerddwn  gynt ; 
Mae’r  rhosydd,  a’r  gweunydd  gwâr 
20  A droediwn  yn  ddi-drydar? 

Mae’r  dolydd,  a’r  meusydd  maith 
Yn  geinwych  Ile  bum  ganwaith  ? 
Mae  minion  yr  afonydd, 

Lawr  dôl,  Ile  bum  lawer  dydd  ? 

25  Y bryniau  hyber  union, 

Mynyddoedd  a’r  Iluoedd  Ilon? 

Yn  ddilys  pan  feddyliaf, 

Dan  wylo  eu  cofio  caf. 

Hiraeth  am  Gymru. 

Daw  yr  haul  uwch  daear  hen 
30  I doli’r  nos  a’i  dulen  ; 

Daw  haf  ar  ol  gaeaf  gwyw, 

E geir  adwedd,  gwir  ydyw  ; 

Daw  teg  hin  ’nol  drycin  drom, 

’Nol  oerni  daw  haul  arnom. 

35  Disgwyliaf,  o’m  dwys  galon, 

Yr  amser  yr  adfer  lôn 
Finnau  i Gymru  fwynwych, 

Drwy  fri’n  ol,  o’m  dirfawr  nych. 

Nawdd  Duw  fo  i’r  annedd  deg, 

40  Ei  chynnydd  fo’n  fil  chwaneg  ; 

Draw  i’w  gwiwlwys  drigolion 
Boed  nawdd  Nêr,  a llawnder  llon  ; 

A’i  law  boed,  mewn  anial  bau 
Unig,  i’m  noddi  innau. 

leuan  Glan  Geirionnydd. 
CCGIY. 

CAER  SALEM. 

Urddedig  ddysgedigion, 

Ddawnus  wŷr,  drwy’r  ddinas  hon 
Ymrodiant  mewn  mawrhydi, 

Addurnant,  a harddant  hi. 

Caer  Salem, 


5 Y rabiniaid  a’r  bonedd, 

Eu  dysg  da  ddatguddia’u  gwedd  ; 
Wele,  rhinwedd  olrheiniant, 
Fawrion  wŷr,  myfyrio  wnant. 
Heirddion  ser  y ddinas  hon 
lo  Yw  ei  thrwyol  athrawon  ; 

Addas  beunydd  esboniant, 

Geiriau  Nêr  agor  a wnant, 

Ac  efryd  yn  y gyfraith 

Ddôfn  a gwir,  ddeddf  enwog  iaith. 

15  Lliwdeg  ddyffrynnoedd  Ilydain 
Sy  o gylch  y ddinas  gain, 

Llwyni  fyrdd  yn  Ilawn  o faeth, 
Llwyni,  Ilennyrch,  Ilawn  Iluniaeth 

Y blodau  wynebledant, 

20  Ac  yn  eu  nodd  gwenu  wnant ; 
Dyferion  gloywon  y gwlith 
Clau,  ar  eginau’r  gwenith  ; 
Glaswellt  a gwyrddfrig  Iysiau 
Ymhlith  y blodau’n  amlhau  ; 

25  Gerddi  teg,  iraidd  eu  twf, 

DiIIyn  ardal,  Ilawn  irdwf. 

O hardd  frodir  ddyfradwy  ! 

Ei  dwfr  glân  adfer  o glwy 

Y dyn  fo  dan  waeau  fyrdd, 

30  Gloesion  iachâ  ’i  dwfr  glaswyrdd. 


Caer  Salem. 


Gerllaw,  o du’r  gorllewin, 

Wele,  rhed  yn  loyw  ei  rhin 
Hen  ffrwd  lon  Gihon  deg  wawr, 
Dirionlif  hyd  raeanlawr. 

35  Deifr  Elam,  Siloam  lyn, 

Pereiddflas,  wyrddlas  harddlyn  ; 

Yn  ei  godre  hen  Gidron, 

Tra  gloyw  o hyd  treigla  hon  ; 

Dẃr  llonydd  gyda’r  llwyni, 

40  Tra  llawn  yw  y tir  o’i  lli. 

Eben  Fardd. 

CCCV. 

LLAN  GYBI. 

Llan  Gybi  ! — os  wyf  fi  fardd, 

Pa  ehud,  pwy  a wahardd 
Un  awdl  fer,  o anadl  f’oes, 

Un  annerch  brynhawn  einioes 
5 I ti,  fy  Llan  Gybi  gu, 

Fan  o’i  gwr  wyf  yn  garu  ? 

Hofî  o Fôn  oedd  Goronwy, 

Tydi  a garaf  fi  yn  fwy. 

Y FYNWENT. 

Mae  degau  o’m  cymdogion 
10  A’u  tai  yn  y fynwent  hon  ; 

Llan  Gybù 

A mi’n  ieuanc  mwynheais 
Ag  aidd  llon,  eu  gwedd  a’u  llais  ; 
Ond  O,  y modd  ! dyma  hwy 
Isod,  ar  dde  ac  aswy, 

15  Yn  fudion  Iwch — hanfodau 
A neb  o’i  hun  yn  bywhau. 

Codwch  ! codwch  ! Iwch  di-Iun, 
Gwyntiwch  o’ch  tawel  gyntun, 
Echwynwch  un  fach  einioes, 

20  Neu  ddarn  o ryw  newydd  oes  ! — 
Ond  wele’n  awr,  delw  neb 
Ni  ymwana  i’m  hwyneb  ; 
Heddyw’n  dlawd — ddi-enaid  lu 
Mae’ch  olion  yn  ymchwalu 
25  Yn  Ilwch,  0 un  bedd  i’r  Ilall, 
Andwyol,  heb  un  deall  ; 

Ebrwydd  y llun  yn  bridd  Ilwyd 
I aflerwch  faluriwyd. 

O mae’n  dost  i’m  henaid  i, 

30  Raeanach  sâl,  arnoch  sylwi  ; 

Ddof  dorf ! — mor  amddifad  ych 
O’r  gannwyll  fu’n  hir  gennych  ! 

Y LLAN. 

Af  i’r  Llan,  fan  o fonedd, 

Hyd  yr  Iien  Lan, — hi  dry’n  wledd 

Llan  Gybi. 


35  Cofìon  ar  gofion  gyfyd 
O Iwybrau  mêl  bore  ’myd. 

Y PERIGLOR. 

O’r  hen  ddull  ei  rinwedd  oedd, 
Caredig  mewn  cur  ydoedd  ; 

Da  i’r  tlawd,  er  atal  loes, 

40  A diddanu  dydd  einioes. 

Eto  gwyllt, — nid  at  y gwan, 

Wr  gonest,  rhywiog  anian, 

Ond  at  y gweilch  beilch  di-bwyll, 
Na  ddywedent  yn  ddidwyll. 

YR  YSGOL. 

45  Trof  yn  awr  trwy  y fan  hon, 

Hyd  y grisiau  lled  groesion, 

Ar  osgo,  i le’r  ysgol, 

Oedd  fyw  o nwyf  ddydd  fu’n  ol. 

Estyll  y lleoedd  eistedd 
50  Ynt  o’r  un  waith,  eto’r  un  wedd  ; 
Lle  gallwyd  a llaw  gyllell 
Gwneud  bwlch  neu  gnoad  o bell, 
A tharo  brath  i ryw  bren, 

Neu  ysu  twll  mewn  ystyllen, 

55  Pery’r  hen  graith  i faith  fyw 
A’i  naddiad  yr  un  heddyw, 

249 


Llan  Gyhi. 

Ond  yr  awdwyr  o’r  direidi, 

Neu  ddim  o’u  nod,  ni  wyddom  ni  ; 

Ton  ar  ol  ton  a’u  taenodd, 

6o  Pwy  ŵyr  eu  rhan,  na’u  man,  na’u  modd? 

Dyma  fainc  a chainc  ar  ei  chwr  ; 

O ! ’r  dyndod  mawr  ei  dwndwr 
Hyd-ddi  gynt  ydoedd  dda  ’i  gwedd, 

Yn  gostwng,  codi,  ac  eistedd, 

65  A throi  llyfr,  a tharo  llaw, 

Cynllwyn  o bobtu’r  canllaw, 

Yn  gu  rosynnog  res  annwyl, 

Yn  gariad  i gyd  mewn  gwrid  gŵyl  ! 

Yr  un  fath  yw’r  hen  fainc  ■ 

70  Lle  safai’r  lliaws  ifainc  ; 

Ond,  O Dduw  Ne’,  ple,  ple  mae’r  plant, 
Heinif,  hoywon,  yna  fuant  ? 

Eben  Fardd. 


CCCYI. 

BORE  GWANWYN.  ^ 

Godre  cwmwl  gwawrddwl  gwyn, 
A ddaw  mal  eddi  melyn, 

Neu  amleniad  melynaur 
Ar  daen  syw,  mewn  rhidens  aur. 

Bore  Gwanwyn. 


5 Draw,  draw,  trwy’r  nwyfre  dawel, 
Gwelir  bannau,  mannau  mêl, 

O gwsg  dwl,  yn  gwisgo’u  dydd, 
Eurlain  awyr  haul  newydd. 


Teg  yr  arddurnwyd,  bob  tu, 
lO  Y llwybr  oll  a briallu  ; 

A blodau  gob  y wlad  gain, 
Ymagora’n  em  gywrain  ; 

Wrth  dlws,  tlws  yn  ystlysu, 

A bywyd  twf,  ar  bob  tu. 

15  Pob  blodyn  em,  ei  drem  draidd 
I nen  anian  hinonaidd  ; 

A’r  nen  ddi-len  a ddeil  ar 
Y wedd  newydd  yn  naear. 


Daear  a nen  dry’n  wanwyn, 

20  Try  môr,  yntau,  er  eu  mwyn  ; 

Y n awr  yn  wanwyn  a hi, 

Doed  anian  i’w  dad-eni ; 

Ir  dir  ac  awyr  derydd, 

A hinon  dda  gwanwyn  ddydd. 

Eben  Fardd, 

CCCYII. 


ANIAN  Y CYMRO. 

Rhyw  fyd  teríysglyd  a íu, 

A phoen  wedyn  yn  ffynnu  ; 

Hen  ddant  yn  dwyn  rhyw  hin  ddu 
A didoliad  i deulu  ; 

5 Rhyw  syml  wỳn  a droes  aml  waith 
Ddau  deulu  yn  ddwy  dalaitli, 

Neu  ddau  frawd  yn  ddwy  Frydain, 

Oll  yn  ddrwg  a llawn  o ddrain. 

A’r  hen  ddrwg  droai’n  ddreigiau 
10  I annog  nwyd  i’n  gwanhau  ; 

Hen  gas  a arddai’n  gwysi 
Ein  gwŷr  nod  a’n  gwerin  ni. 

O had  gwysi  dygasedd 

Cnwd  gwlad  ydoedd  cnawd  i gledd  ; 

15  A chenedl  wrth  genedl  gynt, 

Trwy  angeu’r  cledd  y trengynt. 

Eben  Fardd. 


CCCVIH. 

TAITH  DRWY  WYNEDD. 

Cael  iach  daith,  gwibdaith  deg  wedd, 
Drwy  ganol  rhandir  gwynedd, 

Taith  drwy  Wynedd. 


I ganfod  teg  wynfyd  hon, 

A’i  glwysfawr  fryniau  gleision. 

5 Tynnu  anadl  tan  wenu, 

Heb  flinder,  neu  doster  du, 

Mewn  iachus  haelionus  le, — 

Awyr  bur  hwyr  a bore  ; — 

I wrando  ar  gywreindeg 
lo  Gerdd  lon  y cantorion  teg 
Sy’n  plethol  doniol  gyd-wau 
Ynghanol  y canghennau  ; 

A rhodio  lawer  adeg 
Drwy’r  Morfa,  rodianfa  deg, 

15  Yr  harddaf  hyfrytaf  fro 
Is  heulwen  i’w  phreswylio. 

Caledfryn. 

CCCIX. 

MARW  GOMER. 

Mae’n  gorffwys  yn  y gwys  gaeth 
Ar  wely  trwm  marwolaeth  ; 

Angeu  traws  trwy  ing  a’i  trodd 
Yma  i lawr — fe’i  maluriodd. 

5 Chwalai  binacl  uchelwych, 

Chwalai  un  oedd  uwchlaw  nych  ; 

Yn  ei  flodau  gorau  i gyd 
Y gyrrai  hwn  i’r  gweryd. 

Caledfryn. 


cccx. 


GETHSEMANE. 

Anhyfr}'^d  boenau  afríf 
Yr  ardd  un  angel  ni  rif ; 

Ei  ing  Ef  ni  anghofir, 

Na’i  ddwys  gri,  na’i  weddi  wir. 

Caledfryn. 


CCCXI. 

YR  EOS. 

Llif  o wawd  a llef  wiwdeg 
A roes  Duw  i’r  eos  deg  ; 

Llafar  ’mysg  adar  ydwyd, 

Duwies  lon  wyd,  eos  Iwyd, 

5 Yn  goethlais,  nefol  gethlydd, 

I daenu  gwawd  yn  y gwỳdd. 

Di-falais  yw  dy  foliant 
A phader  dy  fwynber  fant ; 

Wyt  ddiddan  organ  eurgerdd, 

10  Delyn  wiw  is  deilen  werdd  ; 

Llawn  yw’r  gwyrddlwyn  mwyn  ym  Mai 
O glod  dy  dafod  difai. 

Talhaearn. 

CCCX1I. 


MÔN. 

Gwelaf  Fôn,  a thirîonach 
Man  ni  bu  na  Mona  bach  ; 

Ar  dy  ben  deled  bendith 
Ddibeidiaw  fel  glaw  a gwlith  ; 

5 Bendith  lôn  a’th  gorono, 

Mal  y gwlith  Ei  fendith  fo  ; 

Gwynfyd  it,  hawddfyd  a hwyl 
Mewn  einioes,  fy  Môn  annwyl. 

Nicander, 

CCCXIII. 

GOFYN  COSYN. 

Moled  ereill  aml  diroedd, 

Tai  mawrion  gwychion  ar  goedd  ; 

Dogn  o aur  da  gan  rywrai, 

Digon  o rwysg  da  gan  rai ; 

5 Gwell  yw  pleser  gan  ereill 
Na  chur  a llafur  y lleill ; 

Nwydog  win  i’w  digoni 
Ceisio  maent,  ond  caws  i mi ! 

I rai  ereill  bo’r  arian, 
lo  Y wledd,  a’r  rhwysgedd  yn  rhan  ; 

Goýyn  Cosyn, 

Ac  o Eifion,  burlon  bau, 

Menyn  a chaws  i minnau  ! 

Cwynais,  ad-gwynais  ganwaith, 

Heb  fenyn,  na  chosyn  chwaith  ; 

15  Heb  gaws  haf  yn  fy  ngafael 
’R  wy’n  adyn  di-gosyn  gwael, 

Heb  un  hoen — byw  anhynaws, 

Nych  neu  gur — O,  na  chawn  gaws  ! 

Ceisiaf  gan  addfwynaf  ddyn, 

20  Ceisiaf  gardota  cosyn  ; 

A gwir  hyn,  â’r  gŵr  hynaws 
Dygymydd  cywydd  y caws  ; 

Gwrendy’r  Bardd,  ŵr  hardd,  ar  hyn, 

Ac  er  cysur  ceir  cosyn  ; 

25  Ni  rydd  nag,  groesnag,  grasnaws, 

Ond  im  ar  fyr  y gyr  gaws  ! 

Poed  in  y caws,  paid  nacâu, 

O,  rho  gosyn  rhag  eisiau  ! 

Caws  braf,  caws  haf,  caws  hufen, 

30  Caws  brych,  caws  harddwych,  caws  hen, 
Caws  cyfan,  caws  y cofir 
Yn  ein  hoes  am  dano’n  hir  ! 

Nicander. 

CCCXIV. 


Y GWANWYN. 

Gwanwyn  Eden  sy’n  gwenu 
Ar  lawr  ein  gwlad  geinfad  gu  ; 

Blodau  o hadau  Eden 
Ddaeth  yma  i Walia  wen  ; 

5 Ein  llafar  adar  ydynt 

Hil  perchen  gwig  Eden  gynt ; 

Ein  mwyalchen,  cywen  cyw 
Mwyalchen  Eden  ydyw. 

Yn  Eden  ein  hehedydd 
10  A bynciai  pan  dorrai’r  dydd  ; 

Cân  yn  awr  acw’n  y nen 
Beroriaeth  odiaeth  Eden. 

Nicander. 

CCCXV. 

TRIN  TIR  A THRIN  CÂN. 

Bywyd  haf  a byd  difyr, 

Eurog  ei  werth,  sydd  i’r  gwŷr 
Sy’n  trin  âr  heiniar  anian, 

Cantre’n  ced, — ac  yn  trin  cân. 

5 Diddan  y cyhydeddir 
Trylen  waith  awen  a thir  ; 

Trin  Tir  a Thrin  Càn. 

Eu  gweirfrig  sy  gerdd  ddigoll, 

A Ilyfr  yw  eu  llafur  oll. 

Nicander. 


CCCXVI. 

ATGOFION. 

Y wreichionen  i’r  nen  â, 

I fôr  y dwfr  gyfeiria  ; 

Nodwydd  y cwmpawd  neidia 
Wrth  reddf  at  barthau  yr  ia  ; 

5 Felly’r  galon  ddilon,  ddwys, 

A Ted  i’w  hen  baradwys  ; 

E gyfyd  hen  atgofion 
I amlhau  dwfn  friwiau’r  fron. 

Emrys. 

CCCXVII. 

Y WAWR. 

Cyn  i’r  haul  roi  ’i  araul  wrid, 

Yr  wylaidd  wawr  a welid 
Fel  Iliwdeg  ragredegydd 
Ar  daith  yn  cyhoeddi’r  dydd. 

Emrys. 

CCCXVIIL 


Y BORE. 

Bore-awel  isel  wan, 

Ledaenai  deimlad  anian  ; 

Coed  gwyrddion  llon  ar  bob  llaw, 
dail  yn  curo’u  dwylaw  ; 

5 Dylanwad  haul  a’i  wenau 
Ymhob  cwm  i’w  bywiocáu. 

Emrys. 


CCCXIX. 

YR  HWYR. 

Wele’r  hwyr,  a’r  haul  a’i  rin 
Yn  llywio  y gorllewin, 

Y nen  mewn  gwrid  enynnawl, 
A’r  môr  yn  darnguddio’r  gwawl  ; 

5 Y don  lariaidd  dan  loywrid 
Awel  leddf  heb  chwa  o lid 
Yn  hebrwng  teyrn  yr  wybren 
I wely’r  lli  islaw’r  Ilen  ; 

Y Iloer  a’i  mantell  eirian, 

10  A’i  gemwisg,  ddisgleirwisg  lân, 
Diwres  frenhines  y nef, 

Arweiniai  gôr  y wiwnef ; 

Yr  Hwyr. 


A’r  sêr  yn  rhesi  arian 
I gyd  yn  disgleirio’n  gan  ; 

15  Holl  len  y ffurfafen  faith 
Oedd  lawen  hardd  oleuwaith. 

Emrys. 


. cccxx. 

Y GWLITH. 

Hyfryd  iawn  ar  fore  dydd, 

Ar  adeg  yr  ehedydd, 

Yw  rhoddi  tro  drwy’r  fro  fras 
A chwardd  mewn  gorwych  urddas, 

5 A gweld  y gwlith  gloywdeg  glân 
Ar  wyneb  hawddgar  anian. 

Y blodau  a’r  Ilysiau  Ilon 
A geir  dan  ddisglair  goron  ; 

Maethol  iawn  yw’r  esmwyth  wlith, 

10  A’i  fwynder  sydd  yn  fendith. 

Emrys. 


CCCXXI. 

HEDDWCH  BORE’R  BYD. 

Gŵyl  o hedd  fu’r  egwyl  hon, 

A chariad  oedd  ei  choron  ; 

Heddwch  Bore'r  Byd. 

Ni  adwaenid  trist  wyneb, 

Eilun  o wg  yn  ael  neb  ; 

5 Ni  welid  dig  gymylau  tân, 

Yn  awr  un  yn  awyr  anian. 

O’i  lys  Cyfiawnder  i lawr, 

Oddi  ar  ei  orsedd  eurwawr, 

Edrychodd,  gwelodd  o gylch, 
lo  Trwy  eigion  natur  ogylch  ; 

Ond  un  gwall,  neu  ball,  na  bai, 

Yn  ei  olwg  ni  welai  ; 

Yna  hael  wenau  ei  hedd, 

Dylanwad  ei  radlonedd, 

15  Yn  wlith  o fendith  o’i  fodd, 

Ef  yn  annwyl  ddefnynnodd. 

Gwilym  Hiraethog. 

CCCXXII. 

TRAFFALGAR. 

Dinistr  ar  ddinistr  a ddaeth, 

Ddu  afradwyllt  ddifrodaeth  ! 

Dynion  mewn  ing  rhwng  dannedd 
Marwolaeth  yn  gaeth  eu  gwedd. 

5 Sŵn  anfad  yr  hellgad  hon  * 

Rwygai’r  trochionfawr  eigion  ; 


Traffàlgar. 

Holltodd  y dyfroedd  heilltion, 
Cythruddodd,  digiodd  y don  ! 

Twrf  aflawen  bob  ennyd, 
lo  Hwylbrenni’n  hollti  o hyd  ; 

Llongau’n  gorwag  ymagor 
Yn  ddrylliog  i ferwog  fôr  ! 

Gwüym  Hiraethog. 

CCCXXIIL  ^ 

CANTREF  Y GWAELOD. 

Y môr  oedd  fel  mur  iddi, 

Neu  wregys  i’w  hystlys  hi ; 

Gwlad  oludog  enwog  oedd, 

Eden  yr  ynys  ydoedd. 

5 Llwyni  coed  llawn  caeedig, 

Irleision,  breisgion  eu  brig  ; 

Adar  mân  a’u  cyngan  cu 
Yno  uwch  ben  yn  chwibanu. 

Hi  a liwid  fel  gloywaur, 

10  I’w  gweld  oll  fel  gwlad  o aur  ; 

A’i  dolydd,  O mor  delaid  ! 

Yn  feillion  gwynion  a gaid. 

Gwilym  Hiraethog, 

CCCXXIV. 


“GARDD  EIFION.” 

Llais  ei  gerdd  felusgerdd  lon 
Ymlid  ofid  o Eifion  ; 

Ei  awen  hon  yn  ei  henaint 
Iraidd  yw,  heb  arwydd  haint. 

5 Am  un  waith  minnau  euthum 
Drwy  Ardd  y bardd,  ar  dro  bum  ; 
Gardd  awen  a’i  gwyrdd  wiail, 

Ni  bu  un  ardd  hardd  o’i  hail. 
Eirian  law  yr  awen  Iwys 
lo  Fu’n  brodio’r  fwyn  baradwys  ; 
Lliosog  ceir  llysiau  cain, 

A blodau  wyneb  Iydain. 
Rhosynnau  aml-liwiau’n  Iwys, 
Urddolant  yr  ardd  wiwlwys  ; 

15  Coedlwyni  caead-Iawnion 
Irion,  heirdd,  a geir  yn  hon, 

Ac  adar  lu  mwynwar  mân 
Ar  gangau  yn  pêr  gyngan  ; 

Ac  o’r  tewfrig  lle  trigant 
20  Ein  swyno  ni  a’u  sain  wnant. 

Difyr  yw  gweled  Dwyfach, 

Esgud  wedd,  a’i  physgod  iach 

“ Gardd  Ëijiony 


Yn  chwareu  rhwng  ei  cherrig, 

Hynaws  ddull,  heb  naws  ddig. 

25  Ar  y lan  ddifyr  lonydd 
Y Bardd  Du  yn  syllu  sydd, 

Efo’i  “ fwyn  lawforwyn  fach,” 

Awenydd — fu  ei  mwynach? 

Gwüym  Hiraethog, 

cccxxv. 

BERWYN. 

Yn  fore  awn  i Ferwyn, 

I’w  frig  iach  ar  fore  gwyn, 

Yn  Awst,  a mynnwn  eistedd 
Ar  y foel  oreu  a fedd. 

5 Dymunol  flodau  mynydd, 
lach  eu  sawr  i’w  wychu  sydd  ; 

Llawn  o siffrwd  brwd  yw’r  bryn, 
Trydar  ceiliogod  rhedyn, 

A’r  gwenyn  yn  corganu 
10  Fel  un  llais  wrth  fela’n  llu  ; 

Adar  ban  cyson  -gan  sydd 
Ar  ei  heulog  orielydd  ; 

A’r  hedydd  ar  ei  aden, 

A’i  gân  bêr  yn  uchder  nen. 

Beíwyn. 


15  Fy  more  fu  ym  Merwyn, 

Ofer  a gwag  fore  gwyn  ; 

Afradus  fore  ydoedd, 

Bore  gwyn  fel  barrug  oedd. 

Minnau’n  awr  a'  mhen  yn  wyn, 

20  O fy  hiraeth  am  Ferwyn, 

A genais  hyn  o gŵyn  serch 
Edwinol  i’w  ad-annerch. 

Gwedi  foes  a gloes  y glyn, 

O,  am  orwedd  ym  Merwyn  ; 

25  Od  oes  byth  gael  dewis  bedd, 

I Ferwyn  af  i orwedd  ; 

Tua’r  lle  bu  dechre’r  daith 
Afyn  ol  i fy  nylaith. 

Gan  Ferwyn  caf  gynfawredd, 

30  Ei  graig  fawr  yn  garreg  fedd, 

A’i  stormydd  tragywydd  gân 
I ffysgio  fy  ngorffwysgan, 

Cynddelw. 


CCCXXVI. 

MARW  ALAW  GOCH. 

Yn  wael  mae  Cymru’n  wylaw, 

A’i  chywir  fron  mewn  chwerw  fraw  ; 

Marw  Alaw  Goch. 


Gorwyla  am  ein  gwrolion — 

Dawn  a dysg  aeth  dan  y don. 

5 Mae  eigion  y galon  gu 

Mewn  gwywder  yma’n  gwaedu 
Mewn  hiraeth  am  ein  harwr, 

Ein  pennaf  gadarnaf  dŵr. 

Cynddelw, 


CCCXXVII. 

Y NOS. 

Euraidd  adeg  bardd  ydyw, 

Ac  awr  bêr  y cerub  yw  ; 

Engyl  ar  ei  hymyl  hi, 

Miloedd,  a geir  yn  moli. 

5 Rhyw  atgof  ynnof  ennyn 
O deg  etifeddiaeth  dyn, 

O’i  enwog  darddiad  hynod, 

A’i  hawl  i anfarwawl  fod. 

Mi  glywaf  Iwysaf  leisiau 
10  A’u  holl  nwyf  i’m  llawenhau  ; 
Lleisiau  nef,  rhai  cartrefawl, 

Er  ymhell  ’rwy’n  cofio’r  mawl. 
Ysbrydol  leisiau  brodyr 
Yw’r  angel-dôn  drwy  ’nghlyw  dyr  ; 
15  Mae  perthynas  urddasawl 
Rhyngof  fi  a’r  eang  fawl. 


a66 


Y Nos. 


Afradlon  wyf,  a’r  odlau 
Myg  a phell  wna  im  goffhau 
Am  annedd  fy  nymuniad, 

20  laith  fy  Nuw,  a thy  fy  Nhad. 

Deg  nos  ! wyf  yn  d’  aros  di 

0 fyd  i’m  hadgyfodi, 

Ar  allu  pur,  i well  pau, 

1 fydoedd  uwch  gofidiau, 

25  Seren  ar  ol  seren  sy 

Ar  y llwybr  i fyny, 

I fyny,  i fyny  fyth, 

Trwy  gu  ofod  tragyfyth, 

I’r  lan,  i’r  lan,  trwy’r  loywnef, 

30  Trosodd  at  Ei  orsedd  Ef. 

Islwyn, 

CCCXXVIII. 

Y GWLITHYN, 

O wlithyn  gorwyn,  mor  gu 
Yw  dy  wên  wrth  dywynnu  ! 

Ogonol  wlithyn  gwiwnef, 

Ai  dafn  wyd  o afon  nef? 

Islwyn. 

CCCXXIX. 


CARTREF  Y GWEITHIWR. 

Mal  nef  yn  ymyl  y nant 
Yw  man  ei  hoff  ddymuniant ; 

Mae’n  gartref  i dangnefedd, 

A gwir  hoen,  mae’n  gysegr  hedd. 

5 Y gwyrdd  sy  fel  gardd  Seion, 

Fel  glas  ne,  gylch  y lle  llon, 

Daw’r  gwlith  â dwbl  fendith  fad 
Ddwyfol  ar  ei  ardd  wiwfad. 

Isliícyn. 

cccxxx. 

Y WAWR. 

Gwel  ogonol  glogwyni  ! 

Codant,  dwyreant  heb  ri, 

Fil  mil  ar  ol  eu  gilydd 
I’r  lan  dônt  ar  lanw  y dydd 
5 O araul  fannau  eirian, 

A lleuer  dydd  oll  ar  dân. 

Pêr  iawn  gerdd,  pob  pren  a’i  gôr 
Yma  sy’n  dy  hawddamor  ; 

Try  y byd  i gyd  yn  gân 
lo  Ar  bêr  awr  bore  eirian. 

Isbjûyn, 

CCCXXXL 


GWEDDI. 

Ffynnon  cysuron  y sant, 

A^i  gannwyll  i ogoniant, 

Hi  fu  ynni  fy  enaid, 

A’i  holl  rym  mewn  llawer  rhaid. 
5 Hi  redodd  lawer  adeg 
I agor  dôr  y nef  deg, 

A dug  imi  rad  gymorth 
Doniau  o bell,  Duw  yn  borth. 

Ymguddiaf  dan  rym  gweddi, 
lo  Agor  môr  wna  ei  grym  hi  ; 
Gyda’i  nerth  Gedeon  oedd 
Yn  uthr  fwy  na  thyrfaoedd  ; 
Gweddi  dynn  derfyn  nas  daw 
Gelyn  drosto  i’m  gwiliaw  ; 

15  Llinell  bell  lle  ni  eill  byd 
Na  diafol  ddod  hefyd. 

Egwyddor  rymus  gweddi 
Wna  â lôn  ein  huno  ni  ; 

Bo  gafael  ymhob  gofid 
20  Yn  Nuw  lôr  nes  lleddfo’r  llid. 

O,  fendith  y bendithion, 

I finnau  fyth  mynnaf  hon  ! 

Gweddi. 


Hyd  y glyn  diogel  af, 

Yn  nawdd  hon  llonydd  hunaf. 

25  Dirym  yw  gweddi  daeraf 
Enaid  prid,  i newid  Naf ; 

Ond  ei  nerth  wna’n  newid  ni 
I’w  ddelw  wrth  Ei  addoli. 

Ni  thyn  Nêr  o’i  lys  eres, 

30  Ond  tyn  ni  at  lôn  yn  nés. 

Hi  yw  f’ysgol,  caf  esgyn 
Yn  dra  phell  hyd  ei  haur  ffyn  ; 

Drwy  engyl  hyd-ddi  dringaf 
Nes  fy  nod  i Iys  fy  Naf. 

Islwyn. 

CCCXXXII. 

CYMRU. 

Hynodol  wlad  fy  nhadau, 

Difyr  im  yw  dy  fawrhau  ; 

Pa  awenydd  sydd  neu  sant 
A gân  dy  holl  ogoniant? 

5 Drud  ddiliau  drwy  dy  ddolydd 
I frashau’n  llifeirio  sydd  ; 

Mawredig,  Gymru,  ydwyt, 

I’r  byd  bendith  ddirith  wyt. 

Islwyn. 

CCCXXXIII. 
Y WYDDFA. 


Mewn  rhwysg  mynnai  oresgyn 
Pob  nifwl  neu  gwmwl  gwyn, 

Yn  Fanon  o iawn  fonedd, 

Uchel  ei  drych,  gwych  ei  gwedd. 

5 Cymylau,  rhithiau  ar  hynt, 

Yn  nofio  ar  gefn  hyfwynt, 

Oddiarnom  a’i  haddurnant, 

I nef  ei  chroesawu  wnant. 

A nawf  y pelydr  nefawl 
10  O’u  palas,  gwymp  lys  y gwawl, 

Ar  frys  drwy  fôr  o asur 
Heibio’r  pell  wawr-lwybrau  pur, 

Ac  ar  ei  chopa  chwarau 
Mawl  nef,  ac  ymlawenhau. 

Islwyn. 

CCCXXXIV. 

CARIAD. 

O gariad  ! Pa’n  rhagori 
O’r  rhiniau  teg  arnat  ti  ; 

Wyt  oludoedd  mewn  tlodi, 

Gwnei’n  dyner  ein  hadfer  ni 
5 Yn  ol  mwy  o’r  anial  maith, 

Yn  ol  i Eden  eilwaith. 

Islwyn. 


cccxxxv. 


Y NOS. 

Ha — ciliodd  y deg  heulwen, 

Wele  nos  ar  ael  y nen  ; 

Tywyll  ddaeth  mewn  mantell  ddu 
Am  y wlad  i ymledu  ; 

5 Yn  ddwys  iawn  ar  orddu  sedd 
Mae  yn  mud  astud  eistedd  ; 

Dros  loywlas  deyrnas  y dydd 
Hi  daena  ei  hadenydd  ; 

Traidd  ei  niwl  trwy  y ddu  nen, 
lo  Swyn  a hud  sy’n  ei  haden. 

■ O,  mor  fwyn  y cymer  fyd 
I’w  mynwes  laith  am  ennyd  ! 

A hun  ddwys  i hwn  a ddêl 
Tan  suad  hynaws  awel. 

15  E gwyd  y Iloer  gyda’i  IIu 
Ar  y nos  i deyrnasu  ; 

O’i  gorsedd  wen  am  ennyd 
Y Iloer  bell  sy’n  Ilywio’r  byd  ; 

Cwyd  hi  a’i  goleuni  glân 
20  Ddu  lenni  huddol  anian, 

A theifl  glog  ddisgleiriog  glau 
Yn  addurn  dros  fynyddau. 

loan  Arfon. 

CCCXXXVI. 


GOBAITH. 

Nerth  rydd  i druan  wrth  raid, 

A’i  law  gynnal  y gweiniaid, 

Sycha  rudd  y cystuddiol, 

Daw  a nerth  iechyd  yn  ol  ; 

5 Ag  olew  ei  addewid 

Mae’n  medru  lleddfu  pob  llid, 

A throi’n  dyner  lawer  loes 
Yrrai  wenwyn  ar  einioes  ; 

Bwrw  niwl  o’n  llwybrau  wna, 
lo  A’i  lewych  deg  oleua 
Yn  nwfn  ing  afon  angau, 

Ac  ofn  hon  all  ysgafnhau. 

Daw  blinion  helbulon  byd, 

Daw  oedfa  galed  adfyd, 

15  A gwae’n  llwythog  i’n  llethu 
Mal  o dan  ryw  gwmwl  du  ; 

Eto  heibio  daw  Gobaith 
Ddwyfol  ei  swydd,  felus  iaith, 

A’i  amod  o’r  dyfodol 
20  Ddaw  a nerth  a hedd  yn  ol. 

loan  Arfon. 

, CCCXXXVII. 

CARTREF. 

Cartref — ail  nef  i ddyn  yw, 

Ei  Baradwys  bêr  ydyw  ; 

Yno  mae  yn  ei  anian, 

Ei  fyd  a’i  fywyd  yw’r  fan. 

5 Cartref  yw  ei  gynefin, 

A’i  gaer  hoíî  dan  wg  yr  hin  ; 

Nos  a dydd  i’w  ddinas  deg 
Y rhodia  bob  rhyw  adeg  ; 

Yr  aelwyd  a’i  siriola, 
lo  A moeth  hon  a’i  hesmwythâ. 

A’i  bys  os  dengys  tynged 
Ryw  Iwybr  i’n  harwain  ar  led, 

Ar  le  fel  hen  gartref  gynt, 

Er  tramwy,  ni  cheir  tremynt. 

15  Goreu  borth  dan  gur  y byd, 

A noddfa  ’mhob  anhawddfyd  ; 

Hwn  i’r  blin  bererin  rydd 
Agoriad  i’w  fagwyrydd  ; 

Gwna’r  ofnog  yn  gefnog  ŵr, 

20  Yma  heinif  cam  henwr  ; 

Dyna  y fan  leddfa’n  loes — 

Lwys  gynnal  ysig  einioes. 

loan  Arfon. 

NODIADAU 


Rhif.  11. 

i.  2.  cynnail.  Tryd.  pers.  unig.  pres.,  o cynnal,  Cynneü  ysgrìfoií^ 

nid  gynt,  a gwelir  yma’r  berthynas  â íẀ/,  äetl. 

3.  Odla’r  beirdd  -oä  ac  -og  yn  aml.  “ Gwŷr  a aeth  Gatraeth 
buant  enwog,  Gwin  a medd  o aur  fu  eu  gwirod.’’ — Gododin. 
“ Yfasai  lawer  cwpan  llawn  o wermod,  A gwelsai’r  nen  i gyd 
yn  ddu  gymylog.’^ — Cadfan  (Madog). 

4.  Am  y gynghanedd,  gweler  xiii,  3 ; xxviii,  8 ; xxxii,  6 ; xlviii, 
3 ; lxxxix,  5 ; xcvi,  16  ; cxiv,  3 ; cxxiii,  8 ; &c. 

7.  Nawpren.  Tybir  bod  ffawd  yn  gwenu  ar  y rhif  naw.  Ceir 
llawer  o sôn  am  dano  mewn  llenyddiaeth  ac  ar  lafar.  Gweler 
viii,  26;  xxviii,  10;  xxxvii,  21,  22  ; a chymharer  “Y  Naw 
Awen,”  “ rhyfeddod  naw  niwrnod,”  &c. 

11.  Cynghanedd  Lusg  Bengoll.  Cyfrifir  hon  yn  ddiffygiol  yn  ol 
y rheolau  diweddar. 

13.  O danun  : o danynt.  -u  ac  -udd  oedd  hen  derfyniadau  y fifurf- 
iau  hyn.  “Ac  un  tad  a’u  bu,  A thair  mam  uddu,” — Llyfr 
Taliesin.  “ Gẃr  oedd  ŵr  oedd  orfawr  ei  fudd,  Gwŷr  oedd 
wỳr  oedd  orddyfn  ganthudd.” — Cynddelw  Brydydd  Mawr. 
Yn  ddiweddarach  benthyciwyd  nt  oddiar  ddiwedd  tryd.  pers. 
llios.  y ferf,  a chaed  uddunt,  ganthtint^  &c.  Collwyd  y / yn 
foreii  ar  lafar  o eiriau  lliosill  yn  diweddu  yn  nt — ganthunt, 
dyfifrynt,  buant,  &c. 

13.  eiddun  addef : trigfan  ddymunol. 

14.  Myllin  nef : Myllin  Sant,  mabsant  Llan  Fyllin, 

ii.  Sylwer  ar  yr  onomatopoeia  yn  y darn  hwn. 

5.  eigion.  Enw  unigol,  nid  lliosog.  Tardd  o’r  hen  air  öciânos^ 
o’r  Llad.  oceanus,  y cefnfor.  Gweler  y ffurf  eigia%vn,  ix,  i ; 
xc,  31. 

10.  Lleian.  Geilw  y bardd  yr  wylan  yn  lleian  oblegid  ei  lliw  gwyn. 
Cymharer  ccxi,  5. 

iii.  4.  oll.  Rhagferf  yw’r  gair  hwn,  ond  arferir  ef  bellach  fel  pe  bae’n 

enw — “ yr  oll,”  yn  lle  “ y cwbl.” 

5.  Cyd  bych,  &c.  ; gan  neu  er  dy  fod  yn  deg  a mwyn.  Bych  = 
byddych. 

12.  dros  dy  garu  : er  iddynt  dy  garu.  Ceir  yr  ystyr  yma  i dros  yn 
aml.  Gweler  clxvi,  6;  ccxxii,  19,  a chymharer  “ Gwna  dda 
dros  ddrwg.” 

Rhif.  11. 

iv.  9.  llwynau.  Llwyni  geir  yn  awr  fel  rheol  yn  yr  ystyr  hwn,  a 
llwynaîí  am  loins.  Gweler  xviii,  2. 

10.  wyth  gwialen.  Gweler  Nodiad  ar  x,  6. 

13.  A’r  eglwys.  Am  r heb  ei  hateb  ar  ddechreu  llinell  fel  y ceir  n 
yn  awr,  gweler  xxxii,  38  ; ciii,  2 ; clxiv,  20. 

14.  ddyn.  Yr  un  ystyr  sydd  i’r  gair  hwn  ag  i’r  Saesneg  person^ 
neu  man  yn  ei  ystyr  gyffredinol,  ac  arferid  ef  gynt  am  y ddau 
ryw.  Pobl  ydyw  ystyr  y lliosog  dyniony  nid  gwŷr. 

19.  brodyr  llwydion.  Cỳffelybu’r  adar  i’r  Ffransisciaid,  neu’r 
Brodyr  Llwydion,  a elwid  felly  oblegid  lliw  eu  gwisg.  Sefydl- 
wyd  yr  Urdd  yn  y i^eg  ganrif,  gan  St.  Fransis  o Assisi. 

20.  Lladin  iaith.  Mae  hen  goel  mai  Lladin  yw  iaith  yr  adar,  a 
chyffelybir  yma  Ladin  yr  adar  i Ladin  gwasanaethau’r  Brodyr. 

V.  3.  wybr  fantellau.  Cyfansodd-air  = mantellau’r  wybr. 

4.  petwn  : pe  bawn.  Tardd  o ped  fawìt.  Cymh.  petae,  &c. 

5.  wybren.  Dipton  yw’r  wy,  Gweler  cclxv.,  17. 

13.  glaw.  Dyna’r  hen  sillebiad,  a’r  un  cywir.  Ni  ddaeth  y ffurf 
gwlaw  ar  arfer  hyd  ddechreu  y i8fed  ganrif. 

vi.  Sylwer  ar  yr  onomatopoeia  ; y seiniau  meddal  yn  gyntaf,  yna 
sŵn  y taranau  a disgyniad  y glaw. 

9.  Duryn  fflam  : y fellten. 

vii.  10.  Gellid  peidio  ateb  y*  gynt  mewn  cynghanedd.  Nid  oedd  yn 

gymaint  o gydsain  ag  yw  bellach  ; yr  oedd  yn  debycach  i w, 
Gweler  lxiii,  i ; ci,  6 ; cliv,  i ; clxiv,  9,  ii  ; ccxxxv,  13,  &c. 

14.  Arafia  : Arabia.  Cymh.  lof  am  lob. 

viii.  Cymharer  caniad  Maredydd  ap  Rhys,  li,  â’r  un  a briodolir  i 
Daliesin. 

2.  a gerdda.  Ni  cheir  y ffurf  cerdd  heb  yr  a ar  ei  diwedd,  fel 
berf  derfynol  hyd  yn  ddiweddar. 

3.  Am  y ganghanedd  gweler  xvi.,  21;  xxiii,  4,  5;  xxxii,  42; 
lxxxvii,  4 ; cxlvii,  6 ; ccxix,  10  ; cclx,  16  ; cclxxxviii,  5. 

4.  Drud  byd  : arwr  balch  y byd.  ‘‘  Tri  enw  addurn  y gwynt — 
drud  byd,  saer  drycin,  a hyrddiwr  y bryniau.” — lolo  MSS. 

7.  A buaned  : gan  mor  fuan  yr  wyt  yn  hedeg.  Ceir  a yn  yr  ystyr 
yma’n  aml  o flaen  cyfartalradd  yr  ansoddair.  Arferir  &c., 
yn  gyffelyb — er  cystal  yw.  Gweler  lxiii,  1 1 ; cclxii,  28,  &c. 

7.  hedy.  Ail  bers.  unig.  pres.,  hedi. 

II,  “Tydi’r  gwynt,  dygydd  y noethiii,  er  i ti  nithio’r  dail . , . 

Rhif.  11. 

Awgrymir  y darlleniad  yn  y testun  gan  gyfaill.  Am  “ noethed- 
ddwyn,’’  cymh.  “hun-ddwyn.”  Nithud  = ail  bers.  unig.  am- 
herífaith,  nithit, 

12.  atail.  Tryd.  pers.  unig.  pres.  o ataU  Gweler  Nodiad  i,  2. 
22.  Fth  ddydd.  Ceir  i yn  aml  iawn  ac  iddo’r  un  ystyr  ag 

22.  blaenwydd  blu  : dail  oddiar  frig  y coed. 

23.  wŷl.  Tryd.  pers.  unig.  pres.  ; ni’th  wêl.  Yr  hen  ffurf  yn  y 
modd  mynegol. 

ix.  21  heb  ei  ilaw  : heibio  iddi,  gerllaw  iddi.  Cymharer  “A  hithau 
hebddo  ef”  ( = Fe  â hithau  heibio  iddo.” — PwylL 

X.  6.  Wyth  lug  dydd  : wyth  oleu  dydd.  Sonia’r  beirdd  yn  fynych 
am  wyth  o hyn  a’r  llall.  Cymharer  yr  wyth  wynfyd,  Math.  v, 
3-10,  a’r  wyth  wae,  Math.  xxiii,  13-33,  a gweler  iv,  10 ; xxiv, 
40  ; clxxx,  12. 

xi.  4.  Cynghanedd  Sain  Gadwynog.  Gweler  xxvi,  12  ; xxxvi,  ii,&c. 

xii.  3.  clog  miwail.  Gwrywaidd  oedd  clog  gynt.  Gweler  lv.  12  ; 

xci,  6 ; cxcvii,  4. 

4.  a ŵyr  cadw.  Yng  Nghymraeg  y Canol  Oesoedd  dilynir  tryd. 
pers.  unig.  y ferf  (oddieithr  ffurfiau’r  ferf  òod)  gan  sain  wreidd- 
iol  yr  enw  fel  rheol,  pa  un  bynnag  a’i  sylfon  ai’r  gwrthrych  fo. 
Y mae’r  amser  amherffaith,  a’r  tragorffennol,  yn  wahanol ; di- 
Iynir  hwy  gan  sain  feddal  y sylfon  a’r  gwrthrych.  Gweler  digon 
o engreifftiau  o’r  ddwy  reol  drwy’r  llyfr.  Ond  ceir  amryw 
eithriadau. 

5.  Tra  fo.  Y sain  feddal  oedd  yn  dilyn  tra  pan  yn  rhagferf ; y 
wreiddiol  geir  bellach,  ond  y mae  “ tra_y  bo,”  &c.,  yn  anghywir. 

xiii.  3.  Llewych.  Sylwer  nad  oes  r i fod  yn  y gair  hwn.  Tardd  o 

lieu,  fel  yn  godòu-iti^  a’r  terfyniad  -yck.  Am  eu  yn  troi’n  ew 
o flaen  llafariad  cymh.  teneu,  tenewyn,  &c.  Gweler  xv,  4 ; 
lv,  2. 

xiv.  2.  y tâl.  Hir  yw’r  ây  nid  ber.  O dra  mynych  seinio’r  gair  yn  f}  r 

mewn  brawddeg,  aed  i feddwl  mai  byr  oedd  ar  ei  ben  ei  hun, 
Tardd  0 ffurf  fel  taios, 

XV.  II.  yn  gyflwyn.  Y mae’r  bardd  yn  chwareu  â’r  gair : i,  Rhodd  ; 
2,  Cyd-lwyn,  0 cyf  2^  iiwyn, 

xvi.  6.  merch  Wgon.  Rhywun  y gwyddai  D.  ap  G.  am  dani,  Enwir 
hi  ganddo  mewn  llc  arall — “íerch  Wgan  farchoges.” 

8.  Siêp  : Cheapside,  yn  Llundain.  Ceir  y ffiirf  Sieb  hefyd. 

12,  Am  aceniad  y gynghanedd  gweler  lxxxvi,  ii  ; xc,  5 ; cxiii,  4 
ccxcviii,  4 ; cccvi,  2,  &c. 

xvii.  Sylwer  ar  onomatopoeia  prydferth  y darn  : r — d — r — r — d — dd 
— dr — ír  . . . b — r — r . . . b — r — r — b — 11 — p — rth — r — br 
— p — rth — r — br — 11.  Dynwared  yr  hedydd  yn  codi. 

I.  Oriau  hyder : gweddiau  ymddiried.  Oriau  = gweddiau  yn  Eg- 
Iwys  Rufain  ar  adegau  penodol  ar  y dydd. 

4.  poríhor  Ebrill : agorydd  y drws  i’r  gwanwyn  ddyfod  i mewn. 

7.  gennyd.  Yn  d y diweddai’r  ífurfiau  hyn  gynt ; wrth  ddweyd 
“ gennyd  di,”  ymgaledodd  y ddwy  d yn  di,  thybiwyd  mai 
“gennyt,”  “ wrthyt,”  &c.,  oedd  y geiriau. 

8.  brig  iaith  : iaith  ragorol. 

9.  iawngei.  Arferid  caet  gynt  i wneud  geiriau  cyfansawdd  ; cym- 
harer  “ Dyddgu  anrhydeddgael.” — D,  ap  G„ 

10.  ceny,  Gweler  Nodiad  viii.  7. 

xix.  I.  eurferch.  Arferir  atir  fel  hyn  am  rywbeth  fo’n  dlws  neu’n 
annwyl : “ fy  nghalon  aur  i ! ” 

3.  i’m  cerydd  : to  my  sorrow. 

4.  er’s  lawer  dydd.  Felly  yn  y De  hyd  heddyw — “slower  didd.” 

7.  Gorne  berw  : “ lliw  berwdon  balch.” — D,  ap  G, 

8.  ydd.  Yr  un  peth  2ig  yr  o flaen  berf ; ni  ellir  ei  arfer  yn  lle  yr 
o flaen  enw,  fel  y gwneir  gan  rai  beirdd  diweddar. 

9.  Yri  gynnil : yn  fedrus.  “ Gŵr  a elwid  Brutus,  yn  gynnil  ei 
wybodaeth.  ” — Drych  y Prif  Oesoedd. 

13.  ddirfod  ddadl.  Yr  un  peth  a dweyd  “ haeriad  gwir  yw  hyn.” 

XX,  26.  eurwe  bwnc  : cân  wedi  ei  gweu  yn  dlos — “ golden  notes.” 

xxi.  I.  ledchwelan  lif  : llif  yn  lled-dreiglo’n  araf  i lawr. 

3-4.  Rhennir  enwau  ac  ymadroddion  yn  fynych  mewn  cywyddau, 
er  mwyn  hwylustod  i’r  cynganeddwr. 

19.  y doeth  : y daeth,  Clywir  dôth  ar  lafar  o hyd. 

20.  “I  ganu  mawl  i dlysni’r  coed.”  ‘‘ Cân  foliant”  oedd  hen 
ystyr  y g2Xx  gwawd.  Gweler  engreifftiau  drwy’r  llyfr. 

xxii.  3,  oeddyd.  Yr  un  peth  ag  oeddud  ac  oeddit.  Gweler  Nodiad 

viii,  II. 

24.  Yr  hawg  sydd  gywir,  nid  y rhawg. 

30.  O’m  scrch,  &c.  : oblegid  fy  nghariad  tuag  atat. 

xxiii.  2.  Ymlyni  gerdd,  &c.  : dilyni  dy  gân  cyn  y dydd. 

3.  celydd.  Lliosog  o cêl. 

8.  Ar  y sillaf  gyntaf  i mŷfi  y mae’r  acen  yma. 

13.  yn  bres.  : ar  frys.  Gwlad  Esyllt : Gwent  a Morgannwg. 
Cymh.  Esyllwg,  Esyllwyr,  Silures.  Ni  wyddis  yn  sicr  pam  y 
gelwir  y rhan  hon  o Gymru’n  “ Wlad  Esylli.” 

xxiv.  14.  ar  deiau.  Lliosog  o ty  . Ceir  y lliosog  huH'dyau  yn  stori 
PwylL  Gweler  cclxix,  6. 

44.  aur  mâl : aur  wedi  ei  fathu  ; mwnai. 

52.  A byrth.  Tryd.  pers.  unig.  pres.,  o porthi. 

61.  ar  galch  gaer  : ar  gaer  ddisglair. 

62.  Yn  luglawn  : yn  llawn  goleuni.  Llug  = goleuni. 

63.  y fro.  Y mae’r  bardd  yn  chwareu  â’r  gair — “ bro  ” Mor- 
gannwg. 

xxvi.  Rhan  o un  o gywyddau  ymryson  Gruffydd  Gryg  yn  erbyn 
Dafydd  ap  Gwilym. 

I.  na  orffwyf  : na  orfyddwyf,  na  enillwyf. 

4,  Yn  rhaid.  Cymh.  “ Ac  eisoes  nac  er  anghyfnerth  ar  Arthur, 
nac  er  lladd  ei  wŷr,  nid  ymyrrwys  Cai  yn  rhaid  gyd  ag  ef.” — 
Culhwch, 

14.  Rhys  Meigen.  Dywedir  i fardd  o’r  enw  syrthio  i’r  llawr  yn 
farw  wrth  wrando  ar  Ddafydd  ap  Gwilym  yn  darllen  awdl 
ddychan  iddo. 

xxvii.  4.  Golygon  dduon.  Cymer  y rhif  deuol  y sain  feddal.  Cymh. 

“Y  ddeuddyn  bresennol  ” — Llyfr  Gweddi\  “ y ddau  sant 
bennaf  ” — Llyfr  yr  Ancr  ; “ cywydd  deuair  fyrion  ” : a gweler 
ccxxv,  5.  Deuol  o gafi  yw  “yr  Eifl” — the  Rivals  ! 

8.  y Fêl  Ynys.  Hen  enw  ar  Ynys  l’rydain,  medd  y Trioedd. 
Gweler  cx,  8. 

xxviii.  I.  ymy  : imi,  i mi.  Felly  yty  = iti  ; gweler  ccxxiv,  4. 

4.  rhof : rhyngof.  Eurfardd  : gweler  Nodiad  xix,  i, 

8.  paen.  Arferid  y gair  yn  aml  yn  gyfystyr  â giüron^  arwr% 
Felly  hefyd  gwalch,  eryr,  llew,  &c. 

xxxi.  3.  Penàig.  Sylwer  mai  ar  yr  ail  sillaf  y mae  acen  y gair  hwn,  a 
gweler  cxxv,  5. 

4.  Pennod  ei  chompod  : Prif  bwynt  ei  chylch. 

13.  a ddeddyw  : a ddaeth.  Hen  dryd.  pers.  unig.  o’r  amser 
perfîaith. 

xxxii.  18.  gloch  dy  glod  : un  sy’n  canu  dy  glod.  Gweler  cxlii,  ii. 

28.  petud  : pe  byddit,  pe  baet. 

29.  hoen  geirw  : lliw  neu  brydferthwch  ewyn  tonnau.  Lliosog  o 
garw  yw  geirw ; gweler  xiii,  ii. 

38.  ar  feistres  y pryd  : ar  y brydferthaf  oll. 

41.  Pennal.  Ym  Meirionydd.  Un  oddi  yno  oedd  Lleucu,  cariad 
y bardd. 

xxxiii.  I,  Am  y gynghanedd  gweler  cxx,  15  ; clx,  4. 

7.  Ethyw  ; aeth.  Hen  dryd.  pers.  unig.  perfFaith. 

8.  oedd  : fyddai.  Felly’n  aml  gynt. 

xxxvi.  14.  bryd  ar  wedd,  &c.  : a’i  fryd  ar  ryfela.  Ceir  gwaith  ei  hun 
yn  aml  yn  meddwl  brwydr.  “ Ac  y bu  waith  Llan  Faes.” — 
Brutiau. 

16.  Pwyll  rwysgwr,  &c.  : gwron  doeth  yn  goresgyn  ymhell. 

xxxvii.  Rhydd  y bardd  yn  y darn  hwn  ddisgrifiad  o blasdy  Owain 
Glyn  Dŵr,  yn  ardal  Llan  Silin.  Sycharth  oedd  ei  enw. 

3,  Taled  bawb.  Dilynid  tryd.  pers.  y modd  gorch.  gan  sain 
feddal  y sylfon  gynt.  Gweler  liii,  13  ; clxiv,  15. 

12.  Ddiwarth  hwyl  : y gŵr  sydd  a’i  yrfa’n  anrhydeddus. 

21.  “ Naw  neuadd  o’r  un  íìfurf  yn  cyfladd  neu  gyíìfwrdd  bob  un  a’i 
gilydd.”  Gweler  i,  7,  Nodiad. 

25.  ar  ddifreg  ddŵr  ; dŵr  clir,  heb  grychu  ei  wyneb.  Breg  = 

, toriad, 

35,  bob  ddau  ; bob  yn  ddau  a dau.  Cymh.  “Gwasgaru  a orug 
llu  Arthur  bob  un  bob  ddau.” — Culhwch, 

xxxviii.  Ar  ddiwedd  y rhyfel,  diflannodd  Owain  yn  llwyr,  ni  wyddys  i 
ba  le  ; canodd  lolû  ynlau  gywydd  megis  i’w  alw  yn  ol. 

1.  Y gŵr  hir.  Gŵr  tal  cydnerth  oedd  Owain  Glyn  Dŵr. 

6.  dyrau  main  : tyrau  cerrig.  Tyrau  = llios.  o tŵr  ; main  = meini. 

8.  O Fanaw  dir  ; o Ynys  Fanaw.  10.  Ynysedd  = ynysoedd. 

xxxix.  I.  a’i  ddaëd.  Gweler  viii,  7,  Nodiad.  3.  Amheurig  ; ap  Meurig. 

II.  Dafydd  Broffwyd  ; Dafydd  Frenin  Israel. 

xl.  1-2,  Mynydd  Olifer  gadarn  ; mynydd  yr  Olewydd.  Crcdid  mai 
yno  y byddai’r  farn  fawr.  “ Ar  drom  farn  Olifer  draw.” — Z>. 
Nanmor, 

2.  I gyd  ; ynghyd,  fel  pe  dywedid  **o  gyd.”  Cymh.  “y  ddau 
frenin  a nesasant  i gyd,  ac  ymgyfarfod.” — Pwyll, 

15.  Lywsidarus : yr  Elucidarium,  a geir  ỳn  Gymraeg  yn  Llyfr  yr 
Ancr,  1346.  Nid  enw  dyn  yw  Lywsidarus  neu  Lucidar ; 

Goleulyfr  ” neu  “ Egluryn  ” yw  ei  ystyr,  a rhoed  yr  enw 
hwn  ar  y llyfr  “ canys  ynddo  y goleuheir  amryfalion  dywyllion 
bethau”  ynglŷn  â dminyddiaeth,  Ysgrifennwyd  ef  gyntaf  yn 
Liadin  yn  yr  i leg  ganrif. 

25.  Cred  a Bedydd.  Y mae’r  ddau  air  yn  gyfystyr,  ac  i bab  un 
ohonynt  ddau  feddwl.  i.  Y Ffydd  Gristìonogol.  2.  Gwled- 
ydd  Cred.  Arferid  “ Bedydd  ” gynt,  heblaw  “ Cred,”  am  y 
byd  crediniol. 

xli.  2.  a’i  Fam  : Mair  Wyry,  mam  yr  lesu. 

10.  dugum  : dygais,  Cymh.  gwneuthum,  8íC. 

xliii.  13.  trychant  : trichant.  Cymh.  trywyr,  trydydd,  &c. 

xliv.  7.  heddiw.  Yr  hen  sillebiad.  Gweler  xxxii,  3 ; lvii,  4 ; ccvi,  2. 

8.  O arfeddyd  : o bwrpas. 

xlvii.  I.  Sain  Bengoll.  Gweler  cclxvii,  65. 

xlviii,  3.  Dir  i’r  bobl  : diau  i’r  bobl,  rhaid  i’r  bobl. 

xlix.  I.  Madyn  ronwyn  : y llwynog  a’r  gynífon  wen. 

9.  dorwyn  ŵr  : y gŵr  a’r  bol  gwyn.  Cymh.  torgoch,  tordyn,  &c. 

14.  Elen.  Yr  oedd  amryw  ferched  enwog  o’r  enw,  pob  un  yn 
glysach  na’i  gilydd,  megis  Elen  Fannog,  “ Yr  hon  a beris  yr 
ha,  A thrin  rhwng  Groeg  a Throea  ” (D.  ap  G.),  ac  Elen 
Luyddog  y Cymry. 

21.  ail  irwydd  orwen  : yn  debyg  i flodau  gwynion  y coed  ir. 

23.  eigr  y llu  : belle  of  the  host.  Eigr  = merch  dlos. 

26.  A’i  babell  aur  : cynfíbn  y paen. 

40.  Amod  gwych  : cytundeb  neu  fargen  dda. 

43.  Gweler  cywyddau  lxii.  a lxiii.  Y mae  Rhys  Goch  yn  cyfíelybu 
Dafydd  Nanmoryn  anfon  ei  baen  yn  llatai  i Lawdden  yn  anfon 
leuanap  Hywel  Swrdwal,  h.y.^  os  nad  oedd  Rhys  yn  canu’n 
rhy  foreu. 

1.  9.  Elian  : Elian  Sant,  nawddsant  Ffynnon  Elian. 

21.  Tegau  : Tegau  Eurfron,  un  o rianedd  Llys  Arthur. 

lii.  3.  Maelawr : Maelor,  y wlad  o bobtu  Dyfrdwy  yn  Fflint  a Dim- 
bych. 

5.  Hoffai  Madog  ab  üwain  y môr ; dywedid  wedyn  iddo  ddar- 
ganfod  yr  America. 

liii,  I.  Yma’r  ys  : yma’r  ydys. 

lv.  I.  Llio : bychanig  o GwenU’ían.  Merch  Rhydderch  ab  leuan 
Llwyd,  o Ogerddan,  oedd  y Llio  hon. 

I.  lliw  arian  : cyfeiria  hyn  at  Lio,  nid  at  y gwallt. 

7.  Mihangel : Michael,  yr  Arehangel.  Gweler  clxiv. 

9,  y gneuen  wisgi : y gnouen  addfed. 

lvi.  Dafydd  ap  Rhydderch,  brawd  Llio,  a ganmolir  yma. 

lvii,  I.  Rhys  oreu  ; Rhys  ap  Maredydd,  o’r  Tywyn  yn  Sir  Aber  Teifi. 

1.  Is  Aeron  : ar  lan  afon  Aeron. 

2.  o Ddofr  : Dover. 

5.  Ysbyty  leuan  : cyfeiriad  at  y tai  a wnaed  gan  Farchogion 
leuan  Sant  o Gaer  Salem  yn  noddfâu  i deithwyr. 

II.  Fo  borthai.  Ef^.  geir  o flaen  y ferf  fel  rheol  yn  yr  hen  ysgrif- 
au,  ond  arferir  fo  heb  yr  a,  Gweler  enghreifftiau,  llin.  8 ; 
cvii,  7,  II,  15;  cxx,  9;  cxxxiii,  2;  cxliv,  15;  clxi,  4,  &c. 
Hefyd,  Diar.  xxii.  13. 

14.  erydr  rhif : erydr  wedi  eu  rhifo ; can  mil  o erydr  wrth  rif. 

lviii.  I4.  Ni  ddyly.  Tryd.  pers.  unig.  pres.  Bellach  nid  arferir  y ferf 
hon  ond  yn  yr  amherffaith  a’r  tragorffennol. 

20.  Yr  haul  wen.  Yr  oedd  haul  yn  fenywaidd  gynt.  “ Yr  haul 
deg,”  “ Ymerodres  tes.” — D.  ap  G.  Ondgellir  hefyd  ddarllen 
yma  “haul  wên  ” = heulwen, 

lix.  17.  Tebig,  Yr  hen  sillebiad.  Gweler  cix,  5. 

lx.  I.  Watcyn.  Mab  oedd  Watcyn  Fychan  i Syr  Rosier  Fychan, 
gŵr  a ymladdodd  o blaid  y Saeson  yn  Agincourt. 

2.  yn  : in,  i ni.  Gweler  hefyd  cl,  7 ; clxvii,  2. 

7.  ym  Mro  Dorddun  : Bredw^ardine,  yn  sir  Henfford,  cartref  y 
teulu.  Cymh.  “ Ap  Gwatcyn  Frodorddyn  dŵr.” — L.  G.  Cothi. 
(Gweler  gwaith  L.  G.  Cothi,”  t.  80-2). 

lxi,  5.  a’i  hery  ; a’i  herys.  Ni  roddid  yr  s gynt  ond  yn  yr  enw  berfol 
aros  yn  unig  ; o aros  ceid  arhoaf^  arhoent.,  &c. 

lxii.  20.  be  doeth  efô  : pe  bae  ef  yn  ŵr  doeth.  Nid  llygriadau  ydyw’r 
ffurfiau  o^  fo,  efo  ; cyfieithwyr  y Beibl  ddechreuodd  arfer  y 
ffurf  efty  ac  nis  ceir  cyn  eu  hamser  hwy. 

25.  nam  trasyth  : “ a phechod  mawr  fyddai  hynny.” 

lxiii,  II.  er  maint : er  cymaint.  “Er  maint  y soniant  am  eu  goleuni.” 
— Bardd  Cwsg. 

18.  Eigr.  Enw  mam  Arthur,  “Igraine”  Malory  a’r  tramorwyr. 
Gweler  Nodiad  xlix,  23. 

20.  Sylwer  ar  y gynghanedd  ; ennyöf-— ẃos  = w/res. 

26.  nac  annerch  : neu  annerch.  Am  y gynghanedd  gweler  xcvi,  6; 
cv,  2 ; ccxi,  24  ; ccxliv,  23  ; ccxciii,  8.  Caniateid  n gynt  yn 
ail  ran  y llinell  heb  ei  hateb  yn  y rhan  gyntaf. 

lxx.  7.  y grudd.  Gwrywaidd  oedd  y gair  hwn  gynt  bob  amser. 

15.  erddun.  Gweler  i,  13. 

lxxi.  10.  gormodd  : gormod.  Tuedda  dd  ar  ddiwedd  gair  Cymraeg  i 
golli  neu  i ymgaledu’n  d.  Cymh.  machlud,  o ymachludd — 
“ Ymachludd  gloyw  Forfudd  glaer.” — D.  aŷ  G. 

lxxv.  14.  dlosach.  O’r  ffurf  wrywaidd  y gwneir  y graddau  cymharol 
fel  rheol.  Ond  cymh.  “ Disemlaf  gwraig  oedd.” — PwylL 
“ Dodi  uchenaid  dromaf  yn  y byd.” — Math. 

lxxviii  2.  drychaif.  Cymh.  “ Ac  y dyrchafwyd,”  “ Ac  ymddrychafel  a 
wnaeth.” — Brut.  Arferid  drych-  a dyrch-  gynt. 

lxxxi.  Yn  nawdd  y Gruíîydd  ap  Nicolas  hwn  y cynhaliwyd  Eistedd- 
fod  Caer  Fyrdnin,  1451.  Yr  oedd  efyndaidi  Syr  Rhys  ap 
Tomas. 

I,  o gyfiawn.  Cymh.  o chwith,  o iawnj  &c.  “ Arddwyreaf  hael 

o hil  lago,  A elwir  o wir  oreu  Cymro.” — Gwalchnai. 

lxxxiv.  I.  Nosda.  Txy  ddyn  d^io\s.  ‘‘ Einioes  dyn  megis  nos  du.’ — 
G.  Glyn.  Cyfarchiadau  cyífredinol  oedd  “ nos  da  ” a “ dydd 
da  ” gynt,  ehangach  eu  hystyr  nag  ydynt  bellach.  Ceir  “ nos 
daed  ” a “ dydd  daed  ” yn  aml  ; daed  = dayd  = da  yd  (it,  i ti.) 
Yn  í/,  nid  /,  y terfynai’r  ail  bers.  unig.  Gweler  xviii,  7,  a’r 
Nodiad. 

I.  Dywell.  Gair  gwneud  y bardd  ; tywyll  yw’r  gwrywaidd  a’r 
benywaidd. 

13.  Ebron.  Bu  Hebron  mewn  bri  mawr  gynt.  Sonnir  am  dani’n 
aml  gan  y beirdd  Cymreig. 

lxxxv.  Marwnad  i fab  y bardd,  a fu  farw  yn  bum  mlwydd  oed. 

1.  Nisyn.  Nisien,  y gŵr  mwyn  yn  stori  Branwen.  At  yr  un  y 
cyfeiria  “ penaig  Mabinogi,”  llin.  4. 

22.  Iso’n  fy  myw  : yma  ar  y ddaear  isod  yn  fy  mywyd.  Amher- 
sonol  yw  iso  : cymh.  yno^  heibio,  &c.,  a gweler  ii,  7 ; cxliii,  7; 
cliii,  II. 

lxxxvi.  14.  Parod  gan  hawl  : yn  barod  i ganu,  yn  ol  ei  hawl  fel  clerwr. 

xc.  25.  Gleiniau  fy  nghefn  : y vertebraey  fel  boglynau  drwy’r  cnawd. 

26.  neu  gorc  rhwyd  : y corciau  fo’n  cynnal  rhwyd  yn  y dẃr. 

39.  Mair  Wen.  Ceir  “ gwŷn  ” yn  aml  yn  meddwl  “ bendigaid  ” 
neu  “ sanctaidd.”  Cymh.  Sulgwyn,  Gwyn  ei  fyíD  a gweler 
1,  24  ; cliii,  I,  &c. 

xci,  3.  dëyrn.  Deusill.  Tardd  0 ffurf  tegirn-. 

7.  siderog  doriad : a’i  wisg  megis  yn  siderog,  toriad  ei  wisg  fel 
pe  bae  ridens  yn  ei  haddurno. 

7-8.  Marchog  urddol.  Ymadrodd  cyfîredin  iawn  gynt. 

8.  y ddwy  wlad  : De  a Gogledd.  Felly’n  aml  gan  y beirdd. 
Gweler  cxxxvii,  22. 

xcvi.  Dienyddiwyd  Siôn  Eos  ar  gam. 

2.  y Weun  : Chirk,  yn  iaith  ein  hoes  ni. 

9.  Euas.  cwmwd  ym  Mrycheiniog. 

xcviii.  5.  Pe  rhoen,  &c.  : er  ei  henwi.  Sylwer  ar  y gynghanedd  ; 
cymh.  xcii,  15  ; xcix,  2. 

xcix,  10.  At  ei  frawd  : Dafydd  ap  Gwilym.  Cymh.  clii,  9-12. 

13.  Deio  : Deio  ab  leuan  Du. 

14.  Dug  wiwdduw.  Cymh.  “ Nid  aeth  wagyd  o’th  egin.” — Leiuis 
Mânj  a gweler  cclxiii,  30  ; cclxv,  18.  da  gywyddol : cyw- 
yddwr  da. 

15.  Maer  y gerdd.  Cynygir  yn  lle  “ Y maer  gerdd  ” y Llsg. 

34.  i’r  ŵyl.  Cynygir  yn  lle  “ yr  wy”  y Llsg. 

c.  8.  Gweler  xvi,  18. 

ci.  I.  Y Fferi  : t/ie  Feny, 

4.  Am  y gynghanedd  cymh.  “ Fy  mrawd  mi  a rois  fy  mryd,  Ar 
ddau  genau  oedd  gennyd.” — Gwilym  ap  leuan  Hen,  Gweler 
hefyd  ccxiv,  6. 

ciii.  20.  Cyfeiriad  at  yr  hen  chwedl  mai  gŵr  dall  wedi  ei  dwyllo  gan  y 
diafol  a drywanodd  Grist.  Ceir  yn  aml  gan  y beirdd. 

23.  neb  un  rhi’ : neb  o’r  un  gynneddf,  ansawdd,  neu  rin.  Gweler 
ccxxxi,  9. 

cv.  6,  a dderyw  : a ddarfu.  Hen.  dryd.  pers.  pres.  a arferir  fel  gor- 
fîennol. 

cvi.  15.  y milwr  mau.  Gweler  hanes  bywyd  Guto’r  Glyn. 

cvii.  8.  drwy’i  hun  : drwy’i  gwsg. 

9"  10.  Cynfrig  . . . Huw  : rhyw  gyfeillion  i’r  beirdd. 

16.  Y Foryd  : wrth  Aber  Menai. 

cviii.  4.  Abad  Rhys.  Abad  Ystrad  Meurig  oedd  Rhys. 

II-I2.  Yn  ol  y chwedl  bu  raid  i Drystan  ymadael  â Chernyw,  lle’r 
oedd  ei  gariad,  Esyllt  Fyngwen,  a galarai  hithau  ar  ei  ol. 

13.  Gwyddno  Garanhir  : tywysog  Cantref  y Gwaelod  pan  y’i  gor- 
lifwyd. 

cix,  3.  Gweler  nodiad  iv,  19. 

4.  prior.  Na  seinier  y gair  yn  “ preior  ” yn  Gymraeg. 

cx.  10.  Ei  chywyddau  : y cywyddau  a ganwyd  iddi  gan  y beirdd. 

cxii.  Dengys  y darn  hwn  nad  ystyriai  y beirdd  eu  gormodiaith  a’u 
gweniaith  yn  ddim  ond  fíigyrau  cyfreithlon. 

3.  ni  mynnwn.  Dilynid  ni  gynt  gan  sain  wreiddiol  b ac  f/i. 
Gweler  ccxiv,  9,  a chymh.  ni  bydd,  ni  byddai,  &c. 

4,  y gannwyll : cannwyll  yr  allor  yn  yr  eglwys. 

cxv.  4.  oer.  Y mae’r  bardd  yn  chwareu  ar  ddau  ystyr  y gair.  Gweler 
xc,  33. 

5.  Yn  bedwar,  &c.  : leuan,  Llawdden,  Guto’r  Glyn,  a Hywel 
Daíydd. 

9.  Urien,  Hen  dywysog  ar  y Brythoniaid  oedd  Urien  Rheged. 

12.  a dau.  Tryd.  pers.  unig.  pres.,  o “tewi.”  Gweler  llin.  23  ; 
lxxxii,  3 ; xcv,  12 ; Esaiah  liii,  7. 

cxvii.  15.  Arfer  o grwys  : arfer  croesau — crtuifixes.  Crwys  = lliosog  o 
croes  ; cymh.  oen,  ŵyn,  &c. 

cxxi.  4.  ni’th  adwaenir  : lle  ni’th  adwaenir. 

7.  a wnai.  Ail  bers.  unig.  pres.,  a wnei  (di). 

cxxii.  7.  Llurig  lyw  : cynffon  o liw  glas,  fel  dur  y llurig. 

cxxv.  6.  Glainnod  : perl  gwerthfawr — a“pearl  of  greatprice.”  Gweler 
cxlvi,  13. 

8.  lolo  : lolo  Goch  : yr  oedd  iddo  ef  air  mawr  ymysg  y beirdd. 
Gweler  xcix,  21. 

21.  Dafydd  : Abad  Glyn  Egwestl,  a noddwr  Guto.  Gweler  cxxi. 

24.  arglwyddi’aeth.  Pedair  sill,  a’r  i yn  sillafog  ac  yn  dwyn  yr 
acen.  Felly’r  oedd  gynt.  Cymh.  “ Arglwydd’íaeth  duciaeth 
deg.” — ap  G. 

cxxvi.  3-4.  mab  Rhydderch  a Nudd.  “ Tri  Hael  Ynys  Prydain  : 
Rhydderch  Hael,  Nudd  Hael,  a Mordaf  Hael.” — Trioedd, 
Byddai’r  beirdd  yn  aml  yn  cymharu  eu  noddwyr  i rywun  mawr 
neu  enwog. 

cxxviii.  7.  Am  gelfyddyd  : y gelfyddyd  farddol.  Gweler  clxxx,  8 ; 
ccli,  I. 

cxxx.  5.  Mynyw  : Menevia,  Ty  Ddewi ; cwmwd  yn  Nyfed. 

6.  Y fran  fawr  : Syr  Rhys.  Gweler  Nodiad,  cxlvi,  2. 

cxxxiv.  I.  Gwraig  Walchmai.  Gwraig  Culhwch  oedd  Olwen,  medd  y 
chwedl.  Cymh.  camgymeriad  Keats  yn  ei  soned  ar  Homer 
Chapman, — Cortez  yn  lle  Bilbao. 

cxxxv.  2.  tair  coron  : Gwynedd,  Powys,  a Deheubarth,  ‘Hair  talaith  ” 
Cymru. 

3.  Gruffydd  : Gruffydd  ap  Rhys,  o Loddaith,  plas  i’r  de-ddwyr. 
o Lan  Dudno. 

4.  Llys  furgalch.  Benywaidd  oedd  ‘Mlys”  gynt.  “ Y llys 
honno.” — Pwyll.  Y llys  hon.” — Peredtir,  Gweler  cxcix,  28. 

4.  larlles  Farged  : Marged  ferch  Gr.  ap  Rhys. 

cxxxviii.  6.  Dwynwen  : santes  y cariadon. 

cxli.  4.  Sychnant : enw’r  dyfFryn  lle  mae’r  fíynnon. 

15.  Doen’.  Tryd.  pers.  llios.  gorch.,  “bydded  iddynt  ddyfod”; 
yn  -ent  y terfynai  gynt,  nid  yn  -ant,  “ Gwaradwydder  hwynt, 
cilient  i’w  hôl  “ Doed  brenhinoedd  y ddaear  hon,  A ihoen 
it  iinion  foliant.” — E.  Prys.  Gweler  cxlvi,  26.  Cymh.  yr  unig 
-edf  a’r  amhers.  caned,  caner,  &c. 

cxlii.  12.  ar  Gymru.  Ceir  “ar”  fel  hyn  yn  aml.  “ Gwladus  Ddu  ar 
Gymru  gynt,  larlles  oedd  er  lles  iddynt.” — L.  G.  Cothi. 

cxliv.  I.  Esyllt.  Yr  oedd  amryw  o’r  enw,  megis  Esyllt  Fyngwen  ac 
Esyllt  Fin-gul,  cariadon  Trystan,  ac  Esyllt  gariad  Locrinus. 

cxlv.  3.  cennwch  : gennych.  HenfFurf.  “ Na  fid  amgeledd  gennwch.” 
— Culhwch  O can  y daw  gan^  gennyf,  &c.  Gweler  clv,  9. 

cxlvi.  I.  Sant  lorys  : Sant  Siôr,  St.  George. 

2.  a’i  frain.  Y mae’r  bardd  yn  chwareu  â’r  gair.  i.  Pais  arfau 
Syr  Rhys — Ar  faes  arian,  cwpl  du  rhwng  tair  brân.  2.  Ei 
wŷr.  Cymh.  “ brain  ’’  Owain  ab  Urien  yn  y Mabinogion. 

10.  Ynys  y Cedyrn  : Prydain. 

13.  Harri : Harri  Seithfed  hwyrach,  a helpiwyd  i orsedd  Prydain 
gan  Sỳr  Rhys.  Ond  yr  oedd  Syr  Rhys  yn  gyfaill  mawr  i Ilarri 
Wythfed  hefyd. 

cxlvii.  18.  a wyddiad.  Hen.  dryd.  pers.  unig,  amherfíaith,  a wyddai. 
Gweler  clxxix,  i. 

23.  goleuo  glain  : gloywi  neu  gaboli  maen  gwerthfawr. 

cxlviii.  5.  y bêl.  Cymh.  “ Er  dig  i’r  byd,  dygi’r  bêl.’’ — D.  ap  G.  (I 
Forfudd). 

11.  ym  mrig  y rhod  : heddwch. 

cxlix.  I.  blodau’r  Rhos  : y Gwyn  a’r  Coch  yn  Rhyfeloedd  y Rhosynnau. 

4.  i Gamlan  : y frwydr  enwog  rhwng  Arthur  a Medrod. 

cli.  2.  awr  drwch  : awr  o gyfyngder. 

7.  a haeddai  glych.  Clymid  clychau  wrth  y gwalch,  a thincient 
yn  yr  awyr  wrth  i’r  aderyn  hedeg. 

clv.  13.  yn  iach  Tywyn.  Mae  Ynys  y Maengwyn,  cartref  Hywel  ap 
Siancyn,  yn  agos  i Dowyn  Meirionydd. 

clvii.  33.  ar  Fodeon  : mae  Bodeon  ymhlwyf  Llan  Gadwaladr,  Môn. 

35.  lâl : yn  Sir  Ddimbych. 

36.  Mathrafal  : yma,  Powys. 

clix,  7.  feddig.  Fclly  y seinir  y gair  hyd  heddyw. 

8.  a ddygum.  Gweler  Nodiad  xli,  lo. 

clxiii.  5-6.  Dywedir  bod  Tudur  Aled  yn  fynach  0 urdd  St.  Ffransîs. 

clxiv.  4.  ar  brif,  &c.  : a darawyd  ar  wŷr  mawrion. 

clxvi.  6.  Dros  brenio.  Gweler  nodiad  iii,  12. 

clxviii.  I.  Duw  Lwyd  : Duw  Fendigaid.  Cymh.  “ Disyml  a llwyd  yw 
lesu.’’— Goch,  Ceir  yr  un  ystyr  i “ gwyn,”— gweler 
nodiad  xc,  39. 

clxix.  I.  Gwlad  Dègeingl : cantref  yn  Sir  Fflint. 

clxxi.  O farwnad  Gr.  ap  Robert  Fychan.  Mae’r  Bercyn  yn  agos  i 
Griccieth. 

clxxvii.  12.  Oni  dreiglo  : oni  threiglo.  Dilynid  oni  gan  y sain  feddal 
gynt. 

clxxx.  II.  o doeth  : os  daeth. 

22.  yng  nghôr  Collen.  Claddwyd  Grufíydd  Hiraethog  yn  Llan 
Gollen. 

28.  â’r  Doctor  Elis  : y Doctor  Elis  Prys,  o Blas  lolyn,  tad  Tomas 
Prys. 

clxxxi.  Curad  Tâl  y Llyn,  ym  Meirion  oedd  Syr  Owain  ap  Gwilym, 
a chyfaill  i Wiliam  Llŷn.  Arferid  ‘‘  Syr”  o flaen  enwau  gwŷr 
eglwysig  gynt,  fel  yr  arferir  “ Parch’’  yn  awr. 

1-2.  Sylwer  ar  onomatopoeia’r  llinellau  hyn,  yn  dynwared  trymder. 

10.  Dywedir  mai  Ednywain  ap  Bradwen,  un  o Bymtheg  Llwyth 
Gwynedd,  oedd  piau’r  rhan  o Feirion  lle  mae  Tâl  y Llyn ; ei 
ddisgynyddion  ef  oedd  “ tculu  llwyth  Tâl  y Llyn.” 

18.  pob  marwolaeth  : pob  peth  marwol. 

45-6.  Sylwer  ar  yr  onomatopocia. 

clxxxii.  O farwnad  i Edward  Llwyd,  o Lan  Ynys,  yn  Sir  Ddimbych. 

7.  Mewn  eich  cerdd.  Yr  oedd  mwy  o ryddid  gynt  wrth  arfer 
mewn  ac  yn  nag  sydd  yn  awr.  Ni  chyfyngid  mewn  at  enwau 
amhenodol  nac  yn  at  enwau  penodol.  Cymh.  “ Mae  ym  medd 
dy  ysgwyd.” — “ Llywarch  Hen^^ ; a gweler  Math.  xi,  8. 

clxxxiii.  O farwnad  Elin  Pilstwn  o’r  Clenennau,  gwraig  Morus  ap 
Elisau. 

2.  Y lloer.  Y mae  beirdd  pob  gwlad  yn  galw  merch  yn  “ lloer.” 
Cymh.  Shahespeare,  “ The  noble  sister  ©f  Publicola,  The 
moon  of  Rome.” — Coriolanns. 

clxxxiv.  O farwnad  Siân  Mostyn,  merch  Syr  Wiliam  Grufíydd  o Gas- 
tell  y Penrhyn,  ger  Bangor,  a gwraig  Thomas  Mostyn  o 
Fostyn, 

clxxxvii.  I.  i long  foel : llong  heb  hwylbren  na  hwyl.  “ Dwyfan  a 
Dwyfach  a ddihangasant  mewn  llong  foel.” — Trioedd,  Cymh. 
“caer  foel/^  ‘‘buwch  foel,’’  &c. 

clxxxix.  O farwnad  GrufFydd  Nannau  Hen,  o Nannau,  Meirion. 

cxci.  I’r  Dr.  Elis  Prys  o Blas  lolyn.  Gweler  nodiad  clxxx,  28. 

8.  Gwylain  : gwylanod.  “ Gwylain  yn  gware.” — Gwalchtnaù 
“ Gwylain  gwynion.” — Hywel  ab  Owain. 

cxcvii.  3.  crog  loywlyn.  Os  edrychir  i lyn,  gwelir  ef  megis  ynghrog 
rhwng  yr  wybren  uwchben  a’r  wybren  yn  y dŵr. 

6.  a phlu’r  gw^eunydd  : sidan  y weun,  gweunblu. 

cxcix.  28.  Y iarlles.  Arferid  j/,  nid  ^r,  0 flaen  i gydseiniol  gynt. 
Gweler  ccxiv,  5. 

31.  Anna  : mam  Mair  Wyry. 

cci.  4.  degach.  Mewn  brawddegau  negyddol  neu  rai’n  dynodi  am- 
heuaeth  meddelid  cydsain  gyntaf  ansoddair  yn  y radd  gymharol 
gynt,  er  iddo  fod  yn  diìyn  enw  gwrywaidd  neu  liosog. 
“ March  gynt.” — Pwylì.  “ Llongau  gyweiriach.” — Branwen. 
Gweler  cclxiii,  62.  Hefyd  ceir  cydsain  ganol  y radd  gymharol 
yn  feddal.  “ Caledach  na’r  cloydwyd.” — Gutdr  Glym.  “ Llu 
degach.” — Macsen.  Cymherid  fel  hyn  : teg,  teced,  tegach, 
tecaf, 

cciv.  O un  o’r  cywyddau  ymryson  rhwng  Owain  Gwynedd  a Wiliam 
Llŷn. 

6.  Caer  Gai  : ym  mhlwyf  Llanuwchllyn,  Meirion.  Ni  fynnai 
Owain  i Wiliam  fyned  yno  i glera  i’w  helfa  ef. 

ccv.  O gywydd  marwnad  Robert  Grufíydd,  o Dâl  Henbont,  Eifion- 
ydd. 

ccYÌii.  O foliant  Robert  ap  Meredydd  o Lyn  Llifon. 

ccix.  O farwnad  yr  uchod. 

ccxii.  Edliwiodd  Siôn  Tudur  i Siôn  Phylip — Y bardd  o bell  byrddu 
bach,  Siôn  Phylip,  oes  un  ftblach  ? Atebodd  Siôn  Phylip 
fel  y gwelir  yma. 

ccxiii.  3.  seilm  : lliosog  o salm.  “ A seilm  a gweddiau.” — Dosbarth 
Edern.  “ Seilm  Dafydd.” — Gruffydd  ap  Maredydd. 

ccxiv.  6.  ynod  : yno.  Cymh.  uchod  yn  lle  ucho^  isod  yn  Ile  iso,  &c. 
Terfyniad  yr  ail  bers.  unig.  yw’r  d ; gweler  nodiad  xvii,  7« 

9.  ne’  gwyn.  Gwrywaidd  oedd  ttef  fel  rheol  gynt.  Gweler 
cclxiii,  31. 

ccxvi.  3.  gyda’u  gilydd.  “ Ei  gilydd”  oedd  yr  hen  fíurf,  ac  arferid  hi 
ar  ol  pawb,  pob  un,  neu  enw  gwrywaidd  unigol,  ac  mewn 

brawddeg  negyddol  ar  ol  yr  un.  Enw  unigol  yw  cilydd^  yn 
meddwl  cydymaith.  cyfaill^  &c.,  ac  felly  yr  arferid  y gair  gynt. 
“ Heb  orddwyn  cŵyn  cilydd.” — Y Bergaìti.  Yn  y ífurf  “ ei 
gilydd  ’’  cymer  y sain  feddal  ar  ol  eiy  his^  fel  y cymerai  gynt  y 
sain  chwern  ar  ©1  ei^  her — Duw  ei  cheli  fu  ei  chilydd.” — 
Rhiserdyn.  (Gweler  Dr.  Davies,  d.g.). 

8.  o lawn  ofyd.  Ceid  gofid^  gofyd^  a gofiud  gynt,  am  nad  oedd 
hawdd  gwahaniaethu  rhwng  f,  j,  ac  u ar  ol  yr  hen  f. 
ydd  oedd  ofud,  í Iwrw  teint  tud.” — Y Llyfr  Du.  “Y  gofud 
a oedd  arnat.” — Pwyll. 

ccxxii.  i6.  Coron,  &c.  Rhoi  pumswllt  i fardd  am  gywydd  achau  a 
moliant. 

ccxxvi.  5-6.  sir.  Y mae’r  bardd  yn  chwareu  a’r  gair.  i.  Swydd. 
2,  Llonder,  cheer. 

ccxxvii.  4.  Ebryw  : Hebraeg,  S.  Hebrew^  Ffr.  Hébreu. 

28.  Rhydd  un  darlleniad  “ Mwynhau  fy  oes  tra  fwy  fyw,”  ac  un 
arall  “ Derfynu  í’oes  dra  fu’n  fyw.”  Cynygir  y cywiriad  a 
geir  yn  y tcstun. 

47.  fyfyrdod.  Benywaidd  yma.  Cymh.  “Awn  a chlod,  fyfyrdod 
fawr.” — Rhys  Cain. 

ccxxxi.  9.  rhwydd  - ged  rhif : un  a rifir  yn  rhwydd  ei  ged.  Cymh. 
‘‘  Rhif  yr  ôd.”— aŷ  G.  i’r  Alarch. 

10.  gennif.  Sillebid  felly’n  aml  yn  oes  Tomas  Prys. 

ccxxxii.  II.  i ’mendio,  emendio,  ymendio,  io  amend\  yma  trefnu. 

22.  Bwrlings  : y “ Burlings,”  neu  Berlingas,  ynysoedd  bychain  yn 
ymyl  Penrhyn  Carvoeiro,  Portugal. 

35.  bydo  un  : bod  ac  un,  bob  un.  “ Bodo  un”  a glywir  weithiau. 

ccxxxv.  12.  y bwa.  Anfonodd  Edmwnd  Prys  gywydd  at  Wiliam  Cyn- 
wal  i ofyn  bwa  a led  - addawsai  Wiliam  i Rys  Wyn,  hen  ŵr  o 
Fur  y Castell,  gwrthodododd  Wiliam  Cynwal  ei  roi,  a dyna 
ddechreu’r  ymryson  enwcg. 

ccxl.  6.  llorf  Rhosyn  llu  : piler  llu’r  Rhosyn — y Lancastriaid,  mae’n 
debyg,  a gynrychiolid  gan  y Tuduriaid  Cymreig. 

ccxlii.  12.  y cyífredin  mud  : y bobl  gyffredin  dawel,  ddi-gwyno. 

ccxlv.  9.  Claddwyd  Siôn  Phylip  yn  Llan  Danwg,  Meirion. 

ccl.  15.  gur  rhagoriaeth  : y gosb  neu’r  tâl  a delir  am  ragori. 

cclx.  27,  terydr  : lliosog  o taradr,  tyllydd. 

cclxii.  Canwyd  hwn  ar  ol  mab  Rhisiart  Morus,  a fu  farw  Mehefin  8, 
1758,  yn  ddwy  a hanner  oed. 

27-28,  Gwaith  Rhisîart  Morus  yw’r  llinellau  hyn,  a rhoed  hwynt  ar 
garreg  fedd  y bychan. 

cclxiii.  3.  Goddeu  farmerth  : amcan  fy  narpariaeth.  Nerthyd  = nerthit; 

gweler  nodiad  xxii,  3.  Ysgrifennai’r  beirdd  -yd  yn  aml  yn 
lle’r  hen  -ud. 

5.  diddawr.  Tryd.  pers.  unig  pres.  o dyddori. 

25,  Iwysion  lu.  Cytuna  Iwysîon  ag  ystyr  llu^  nid  â’r  ífurf. 

30.  E rydd  Grist.  Am  gyfnewidiad  y gydsain,  gweler  xcix,  14  > 
cclxv,  18. 

41.  Sylwer  bod  twyll  gynghanedd  yn  y llinell  hon. 

47-48.  “ Corn  o’r  goruchelder  prafF  ei  odwrdd.” — Proffwydoliaeth 
Sibli. 

49.  Dychleim.  Tryd.  pers.  unig  pres.  o dychlamu. 

50.  “ Tewder  y byd,  a’i  bedwar  ban.” 

51.  heng.  Cyfryngrair  a arferir  wrth  fygwth  yw’r  gair  hwn  mewn 
gwirionedd.  Cymh.  gwae — cyfryngair  ar  y dechreu,  yna  enw. 

60.  ebyr  : aberoedd.  mŷr : moroedd ; gweler  cvii,  13.  bas  : 
bais,  beis,  shallows. 

61,  Twrdd  : twrf.  cymysgir  dd  ac  f yn  aml.  Cymh.  Caer  Dydd 
yn  lle  Caer  Dyf,  camdda^  yn  lle  camfa^  &c. 

66.  llugyrn  : lliosog  o llugorn^  llusern,  gDleuad. 

67.  nos  llwyr.  Tybiodd  Goronwy  fod  / yn  troi’n  ll  ar  ol  j,  fel  y 
try  dd  yn  d;  gweler  nodiad  lxxxiv,  i. 

8r.  y Fall.  Benywaidd  yw’r  gair,  ond  arferir  ef  am  ŵr  fel  rheol. 

82.  y fagddu  : Afagddu.  Camgymerir  a ddiacen  ar  ddechreu  gair 
am  y fannod  y yn  aml.  Cymh.  Y Bermo  yn  lle  Abermo,  &c. 

96.  o naddun  : o honynt. 

102.  ebystl  : lluosog  o abostol^  yr  hen  air  am  apostol. 

121.  llefair.  Tryd.  pers.  unig.  pres.  Gweler  11.  106,  137. 

cclxv.  4.  “ Purach  na’r  maen  iasbis.” 

17.  Y cyhydedd,  neu  equator,  a feddylir  yma. 

35.  tiredd  : tiroedd.  “A’i  chain  diredd.” — Hywel  ab  Owain. 

cclxvi.  17.  braendroch  : braen  + troch.  Troch  = benywaidd  o trwch, 
toredig,  anafus. 

cclxvii.  2.  Gwyndodeg  : Cymraeg  Gwynedd.  Tardd  o Uenedotica. 

40.  o’th  mynwes.  Gweler  11.  59.  Y sain  feddal  sydd  gywir  ar  ol 
’M,  ond  gan  fod  seiniau  meddal  p,  t,  c,  sef  b,  d,  g,  yn  troi’n 
ol  i’r  seiniau  gwreiddiol  ar  ol  rhai  llythrennau,  th  yn  eu  mysg, 

tybiodd  Goronwy  y gallai  sain  wreiddiol  unrhyw  gydsain  ddilyn 
th.  Gweler  ccxxvii,  8,  a chymh.  “ Cyfion  y’th  caf.” — D. 
lonawr  (Cân  Gwenfron).  Sylwer  hefyd  ar  “daeth/wyd,”  &c. 

cclxix.  Yn  Maesaleg,  Sir  Fynwy,  yr  oedd  llys  Ifor  Hael,  noddwr  D. 
ap  Gwilym. 

cclxxxiii.  O farwnad  ar  ol  Morus  Thomas,  aelod  gynt  o Gymdeithas  y 
Cymreigyddion  yn  Llundain. 

cclxxxvi.  Ar  ol  Watlcin  Williams,  Ysw.,  o Ben  Bedw,  ar  oror  Fflint  a 
Dinbych. 

cclxxxvii.  Bu  Siân,  unig  ferch  y Bardd,  farw  o’r  darfodedigaeth,  yn 
ddwy  ar  bymtheg  oed. 

cclxxxviii.  I.  fy  llawforwyn  fach  : yr  Awen. 

2.  Dwyfach  : afon  yn  Sir  Gaernarfon. 

36.  deifr  : dyfroedd.  Gweler  ccciv,  35.  Ceir  y ffurf“dyfr” 
hefyd. 

ccxci.  O farwnad  y Parch.  Eliezer  Williams,  M.A.,  Llanbedr,  Cere- 
digion,  hen  athro’r  bardd. 

ccxeiv.  12.  neifion  : dyfroedd. 

ccc.  I John  William  Prichard,  o Blas  y Brain,  Môn. 

cccvii.  3.  Hen  ddant  : hen  gas.  Cymh.  “danto”  neu  “ dantu  ” fel 
berf. 

12.  gwŷr  nod  : gwŷr  enwog.  “ Trywyr  nod  mawr  eu  clod.”  — 
Llyfr  Du. 

cccviii.  14.  Drwy’r  Morfa  : morfa  Beaumares. 

cccxiii.  Anfonwyd  y cywyddhwn  at  Elis  Owen,  Cefn  y Meusydd. 

cccxxiv.  Gardd  Eifion  ” yw  teitl  y gyfrol  sy’n  cynnwys  gwaith  bardd- 
onol  Robert  ap  Gwilym  Ddu. 

18.  pêr  gyngan  : cynghanu  yw  ffurf  gywir  y berf  enw. 

21-28.  Cyfeiriad  at  gywydd  Robert  ap  Gwilym  Ddu  ; gweler  rhif 
cclxxxviii  yn  y casgliad  hwn. 

cccxxxi.  20.  nes  lleddfo’r  llid.  Y berf  enw  ddylai  ddilyn  nes  ; buasai 
“ nes  leddfu  o’r  llid  ” yn  gywir. 

cccxxxiii.  10.  O’u  palas  ; plas,  nid  palas,  oedd  yr  hen  air  Cymraeg. 

A.S.  = Anglo-Saxon.  Ffr.  =Ffrangeg.  Gr.  =Groeg.  Ll.  = Lladin. 
Ll.  Is.  = Lladin  Isel.  S.  = Saesneg. 

Ä 

Abid,  xiii,  2,  gwisg,  habit* 

achlân,  xxii,  39  ; cxlvi,  20,  oll,  i gyd  {ac  glân^  ; cg  = cc  = ch). 
achub,  cxxiv,  10,  cipio,  rhuthro  ar,  cyrchu  (Ll.  occupo). 
adrgopwe,  v,  ii,  gwe’r  pryf  copyn  (S.  atUrcop^  A.S.  attorcoppay  y pryf 
copyn,  + gwe), 

adwythig,  cxxii,  3,  atgas,  niweidiol. 

addef,  i,  13,  haddef,  trigfan,  preswylfod. 

afiaith,  ccx1yìì,  7,  llawenydd,  hyfrydwch,  digrifwch,  ysbryd. 

afrôl,  clxxxix,  i,  afreol. 

ail,  vii,  10,  plethiad.  Gwel  eilio, 

ais,  lxvii,  9 ; cxliii,  10,  asennau,  bron,  mynwes. 

alar,  lxxxiii,  12,  17,  galar. 

aliwn,  cxlvi,  25  ; clvii,  19,  estron,  alien, 

amwynt,  lxxv,  4,  anhwyldeb,  afiechyd  ( an-\-pwynt ). 

anab,  anap,  lviii,  6 ; cv,  i,  anhap.  Cyll  Ä yn  aml  ar  ol  yr  acen. 

annwyd,  ii,  9,  anian,  teithi,  natur. 

anrhaith,  cxxxvii,  9 ; cc,  5,  trysor,  anwylyd,  cariad. 

arfod,  cli,  4,  ergyd,  ennyd. 

arllad,  lix,  6,  afrllad,  wafers. 

awchlaif,  1,  10,  glaif  miniog. 

awdlef,  xxi,  3,  cân,  caniad. 


B 


Bangaw,  xxiv,  17,  hyawdl,  rhugl. 
brest,  clxxxvi,  i,  mynwes,  breast, 
brwyn,  lxxv,  16,  gofid. 

bwliwns,  lix,  10,  bullionsy  boglynnau  o fetel  i addurno,  fel  a roir  wrth 
gêr  meirch. 

bywyll,  xxiv,  18,  blagur,  egin. 


C 

Cabl,  ccxxxii,  18,  rhaflf  angor,  cable, 
canpyn,  xxxyìì,  18,  cant  o bynnau  neu  Iwythi. 
capstro,  ccxxxii,  15,  capstan. 
caredd,  ccx1yìì,  8,  camwedd,  bai. 

carl,  ccxx,  i ; ccxxii,  15,  delflf,  drel,  taeog,  S.  carly  cherly  churl ; A.S. 

ccorl)^ 

castellu,  xlix,  24,  codi’r  plu  a’r  gynfifon  ar  led,  fel  castell. 

casul,  xlix,  27,  gwisg  (Ll.  Is.  casuîa), 

celli,  xxii,  27,  llwyn  o gyll. 

cemlyn,  cclxxxviii,  35,  llyn,  pwll. 

certh,  cclxiii,  49,  rhyfedd,  hynod. 

cethern,  cclx,  8 ; cclxiii,  79,  teulu  uffern,  y diawliard. 

cethlydd,  xxi,  19,  ceiniad,  cantor. 

cildwyn,  xviii,  3,  cil  + twyn. 

cirio,  ccxi,  13,  14,  dihoeni,  nychu,  gwywo,  curio. 

clos,  iv,  13,  llannerch  gaeedig,  close, 

clyfaredd,  ccxlvii,  8,  cyflafaredd. 

corf,  cxci,  5,  cadernid,  cynheiliad. 

crisian-glawdd,  cclxv,  26,  clawdd  rhew’r  pegwn. 

crwysedd,  lxxxi,  5,  ymryson,  cyfrysedd. 

cryswen,  ci,  3,  mewn  gwisg  wen. 

cuddiglyn,  xxxvii,  27,  llyn  mewn  cuddfa. 

cwest,  ccxlii,  28,  ymchwiliad  (S.  guest ), 

cwlm,  xcvi,  16,  caniad,  cathl. 

cwrlid,  xvi,  16,  gorchudd,  coverlet,  (Ffr.  couvre-lit), 

cwrser,  cxlvi,  3,  cadfarch,  eourser, 

cwyddawg,  cclxiii,  78,  serfyll,  simsan,  ar  gwympo. 

cwyl,  ccxxxii,  18,  torchi,  coil, 

cyd,  lxxxi,  6,  dadl ; lxxxiii,  27,  uniad. 

cyfannedd,  ci,  7,  cyfeillgar,  teuluaidd,  cartrefol. 

cynhwf,  xxìy,  59,  twf  cyntaf. 

cyntaid,  clxxxii,  8,  haid  gyntaf. 

cyrlwys,  xv,  2,  cwr  + glwys. 

cyweithas,  cxxxvii,  9,  mwyn,  tirion,  hynaws.  I Pedr  ii,  18. 

D 

Dâr,  clxxxi,  37,  derwen. 
deau,  cclxiii,  2,  rhwydd,  hawdd. 
degle,  cclxi,  7,  clyw  ! 

dellt,  lv,  10,  estyll,  esyth,  rhwyllwaith.  (Gr.  delta), 

desgant,  xxii,  16;  xcvi,  7,  cân,  tôn,  descant, 

diadlam,  cclxiii,  77,  nas  gellir  llamu’n  ol  drosti. 

dielwi,  lxviii.  6 ; cxxxiii,  5,  mynd  yn  wael  a diwerth,  dirmygu. 

dien,  xviii,  6,  &c.,  ir,  teg,  hardd,  hyfryd,  tragwyddol. 

difiau,  civ,  2,  dydd  lau — *‘didd  loi”  y Deheudir  (dyw  + Iau  ; w=/^) 

digrif,  xxi,  2,  mwyn,  llawen,  difyr,  diddan. 

digrifiaith,  i,  6,  iaith  lawen,  ddiddan. 

digrifwch,  vi,  10,  hyfrydwch,  pleser,  llawenydd. 

diledlaes,  xl,  3,  cryno,  trefnus,  uniondeg,  didwyll. 

diòer,  ii,  i,  diau,  dilys.  Unsill  yw’r  gair,  a’r  acen  ar  yr  ò, 

di-rus,  ccxlv,  4,  llyfn,  di-ludd,  rtìwydd. 

dis,  cxxxvii,  12,  llygad.  (S.  dice), 

ditio,  viii,  12,  gwysio,  indict. 

drych,  1,  17  ; cclvi,  2,  gwelediad,  edrychiad,  agwedd. 
drythyll,  cxlvii,  9,  ysbrydlon,  bywiog,  llawn  bywyd. 
drythyllfab,  viii,  30,  un  a fo’n  llawn  ysbryd  chwareus. 
dued,  xcvii,  2,  düwch,  duedd. 
dwbled,  xiii,  13,  siaced,  doîiblet, 

dwned,  cxv,  18 ; clii,  2,  gramadeg.  S.  doyiet^  o Donatus^  enw  hen 
ramadegydd). 

dyludwr,  viii,  32,  ymlidiwr. 

dyrnfol,  ii,  4,  maneg  fawr.  (Cymh.  pren-fol). 

E 

Eiddun,  i,  13,  dymuniad. 

eilio,  vii,  I,  &c.,  plethu,  gweu. 

elfydd,  cclxiii,  64,  tebyg,  hafal. 

enwir,  liii,  9,  drwg,  anuwiol,  anghyfiawn. 

euro,  xxxvi,  4;  cclxx,  21,  canu,  moliannu. 

F 

Futlio,  ccxxxii,  7,  8,  cyflenwi  llong  a lluniaeth,  to  victuaL 

FF 

Ffion,  xxxii,  35,  coch  ; “ bysedd  cochion.” 

íflwch,  vi,  9,  ccxxxi,  5,  helaeth,  egnîol  bywiog.  (S%Jlush). 

íflẁr,  cxcvii,  blawd,  can,  peilliaid,  Jlour, 

ffons,  cxli,  2,  ffynnon.  Jons,)^ 

ffriw,  cxxiv,  4,  &c.,  wyneb,  pryd  a gwedd,  golwg. 

ffysgio,  cccxxv,  32,  rhuo,  terfysgu. 


G 

Galanas,  cxxii,  8,  cyflafan. 

gleiniog,  xxiv,  3,  gemog,  yn  gwisgo  gleiniau. 

glwth,  V,  13,  gwancus,  rheibus. 

golan,  cclxx,  8,  glan. 

gorallt,  V,  9,  llwyn  o goed  ar  fryn  : cclxiii,  56,  bryn,  llechwedd. 
gorthewi,  cclxvii,  17,  gostegu,  distewi. 
gorwydd,  cix,  i,  ceffyl. 

gosteg,  xcvi,  14,  dechreuad  cân  neu  dôn,  y canu  cyntaf. 
grai,  1,  8,  llwyd,  math  o bân,  y pryf  llwyd,  gray, 

growndwal,  grwndwal,  xxvii,  7 ; cxcvi,  6,  sail,  sylfaen.  (S.  grundwal^ 
groundwall ). 

grwndir,  cclxv,  14,  tir  trumiog,  mynydd-dir. 

gwâl,  viii,  23,  ffau,  lloches. 

gwalch,  cvi,  18,  gwron. 

gwanas,  x,  8,  peth  yn  gwanu  neu  frathu. 

gwaneg,  ix,  14,  ton  ; lxxiv,  15,  agwedd,  modd. 

gwarwyfa,  vi,  10,  chwareufa.  (Cymh.  yr  hen  íímì  gwaroima)^ 

gwasgwyn,  xv,  5,  bryn,  bron. 

gwayw,  xxxviii,  3,  gwaywffon,  picell. 
gwedy,  xlvi,  9,  wedi. 

gwelygordd,  cclxiii,  loi,  gosgorddlu.  Yng  Nghymru  gynt,  = 

un  o’r  llwythi ; gwelygordd^x(i\\^yt  y llwyth  neu’r  gwely). 
gwers,  xxiì,  26  ; ccxxxii,  15,  ysbaid,  ennyd.  (Ll.  uersus), 
gwial,  xxiv,  6,  gwiail. 
gwneuthud,  iii,  7,  gwneuthur. 
gwrtheb,  xxxii,  14,  ateb. 

gẃydd,  viii,  26,  gwyllt.  Tir  gŵydd  = tir  gwyllt,  anial. 
gwyrain,  xxiv,  64  ; gwyran,  xxxvii,  23,  gwair,  gwellt,  porfa.  Gwyrain 
bawr  = porfa  ir. 

gwyrennig,  vii,  7,  &c.,  ir,  tirf.  {gwyran  + ’ig), 

H 

Haeach,  lxiii,  12,  braidd,  agos,  bron. 

hen-gleirch,  cxli,  6,  henwr  methiannus,  cleiriach.  (Ll.  clericus^  drwy’r 
Gwyddelig  cleraeh,  cleireach). 
hergod,  cvi,  9,  clamp,  talp,  Iwmp. 
hoewal,  cclxiii,  58,  afon,  llif,  môr. 

hoywdrym,  xc,  7,  wedi  ei  drwsio’n  wych,  wedi  ymbincio,  A.S.  trym- 
ian^  S.  trim). 

hudol,  lviii,  2,  hudwr,  swynwr,  twyllwr,  siomwr. 

L 

Lifrai,  vii,  3,  gwisg,  trwsiad.  (Ffr.  Iwrée^  Ll.  Is.  libero)% 

LL 

Llain,  xxxvi,  II,  cleddyf. 

llawes,  cxxxv,  i ; ccxi,  34,  cwr,  ymyl,  och,  goror. 
llefair,  liii,  ii,  galw,  gweddio. 

llen  gêl,  xvi,  12,  lxxxix,  i,  llen  i gelu,  gorchudd,  llen  gudd  (Ecsodus 
xxxiv,  33,  34). 

lliosog,  clxiii,  4,  amryfal,  amlryw,  llawn.  “ Cog  liosog  lais.” — D.  ap  G, 

lliwio,  cl,  4,  edliw,  dannod. 

llofyn,  iii,  9,  cudyn,  tusw. 

llwf,  ccxlii,  29,  llw. 

llwybraidd,  lxiii,  4,  deheuig,  medrus. 

llythr,  ccl,  21,  llythyren,  llythrennau,  ysgrifen. 

llyw,  cxxii,  7 ; cclii,  cynffon. 

llyweth,  lv,  5,  cudyn,  plethen  o wallt.  Cân  Selyf,  iv,  1,3;  vi,  7. 

M 

Macwyaidd,  lxiii,  4,  ieuanc,  bywiog,  eon. 
maddeu,  liii,  4,  &c.,  gadael,  gwrthod,  ymadael  â. 
maen  glaw,  cxxxvii,  4,  maen  cawod,  glain  cawod,  y grisial. 
manallt,  iv,  14,  gallt  o goed  mân. 

maswgoed,  iv,  2,  coed  tyner,  esmwyth,  meddal,  Hen  ystyr  fnasw, 

“ Masw  dy  arfer  wrth  glêr  glau, 

Di-fasw  ym  mrwydr  dy  foesau.” — lolo  Goch, 

mathu,  ccxliv,  17,  bathu,  llunio. 

Mignwern,  v,  16,  cors 

miwail,  xii,  3 ; xxiv,  74,  esmwyth,  meddal,  llyfn,  gloywlyfn. 
moidro,  ccxvi,  6,  hurdo,  dyrysu,  syfyrdanu,  moider, 
mul,  xlix,  28,  gwylaidd,  swil,  syml. 
mwstriaw,  ccxxxii,  14,  cynnull,  casglu,  muster 

N 

Nasiwn,  xlvii,  i,  cenedl,  nation. 

neitiwr,  viii,  25,  neidiwr.  d yn  ymgaledu’n  t 0 flaen  yr  i gydseiniol. 
“ Mor  - rytiau.” — Macsen, 

nobl,  lv.,  6,  noòtef  darn  aur,  gwerth  6s,  8^.,  afathwydgan  Edward  lii., 
brenin  Lloegr. 

O 

Oed,  xvi,  2.  &c.,  amser  penodedig,  amser  i ymgyfarfod,  yr  amser  y 
cytunir  arno  i ymgyfarfod.  Ceir  yr  ymadroddion  “gwneud  oed,” 
“ cywiro  oed,”  “ cadw  oed,”  “torri  oed,”  “oed  dydd.” 

Oerias,  viii,  3,  oer  + ias.  Cymh.  “berw-ias,”  cclxiii,  59. 

osai,  lvii,  18,  gwin  Oseye  neu  Alsace.  Cymh.  gasgwin  (Gascogne). 

“ Gasgwin  gynefin  yfed.” — M,  Dafydd, 
owmal,  lix,  2,  enamel.  (Ffr.  ameU  címaile.i  csmail), 

P 

Pand,  xxxvii,  17  ; pond,  cclxv,  39,  pa  onid  = beth  onid,  gair  a arferir  0 
flaen  cwestiwn  gan  ddisgwyl  ateb  cadarnhaol. 
panelog,  xxiv,  7,  un  a fo’n  llawn  panelau  a phlethiadau.  (S.  ŷanel), 
pantri,  viii,  6,  ystorfa,  cell,  ŷantry, 

parlio,  ccxxxii,  22,  siarad,  siarad  Ffrangeg,  Spaeneg,  &c.  (S.  ŷarle^ 

ŷarley.^  Yíi,  parler), 
penial  xxiv,  6,  pen,  prif. 

planed  wyllt,  li,  6,  goruchionen,  meteor^  teithydd  gwyllt. 
p6r,  xxxvi,  15,  arglwydd. 

prennol,  xxxii,  7,  cist,  coífr.  (prenfol ; cymh.  dyrn-fol). 
primas,  xxi,  8,  pen,  pennaeth.  (Ll.  primtís,  primatis), 
pŵr,  xlix,  35,  y pryf  dall,  dallneidr.  Lleddir  ef  gan  y paen. 
pwyntiwr,  xxiv,  8,  pesgwr,  un  a fo  yn  tewychu  rhywbeth.  (S.  point), 
pwyth,  xcvii,  6,  gwobr,  tâl. 

R 

Reiol,  xxxvii,  34,  &c.,  brenhinol,  da  iawn.  (S.  royaly  real,  rial), 
riwl,  ccii,  16,  rheol,  rule, 
riwliad,  ccxxvii,  7,  rheoliad,  rheol. 

RH 

Rhagod,  xiii,  6,  dal. 
rhingyll,  cclxiii,  84,  herald,  cyhoeddwr. 
rhion,  xxii,  14,  tad,  teyrn,  pennaeth, 
rhôn,  cxlvi,  3,  gwaywffbn,  picell. 
rhwyf,  xxii,  29,  brenin,  teyrn,  pennaeth. 
rhyddail,  xxiv,  13,  llawer  o ddail. 
rhyfalch,  xxii,  i,  rhy  falch,  balch  iawn. 

S 

Saffrwm,  cclii,  3,  y saffron,  melyn.  Cân  Selyf,  iv,  14. 
samwin,  ix,  18,  coch,  lliw  gwaed.  (S.  sanguine,  Ffr.  sanguin), 
seinwerdd,  clxxx,  55,  ir  ei  sain,  tirf,  croyw. 
siâp,  xvi,  8.  ffurf,  llun,  shape. 

simwr,  lix,  3,  gwisg,  mantell.  (S.  chimere^  cimar^  simar,  chymour 
Ffr.  simarre). 

syndal,  xcv,  4,  math  o lian  main.  “ Cwnsallt  ei  farch  i fyny  yn  syndal 
purgoch,  ac  i waered  yn  syndal  purfelyn.’’ — Rhonabwy.  (3. 
sendal^  Hen  Ffr.  sendal,  Llad.  Is.  sendalum^  o’r  Sansc.  sindhu  = 
afon,  índus,  Scind.  Felly  daeth  a’i  enw  gydag  ef  o’r  India  ; 
cymh.  calico,  cashmer). 
sythfryd,  xxxvi,  9,  bryd  syth,  traha. 
syw,  cclxvii,  62,  doeth,  hardd  ; cccvi,  4,  tlws,  destlus. 

T 

Tabl,  xiv,  4,  tafell,  clawr,  table. 
taradr,  xxv,  4 ; clxxx,  26,  gwron,  arwr. 
tasgu,  ccxxvii,  13,  neidio,  llamu,  rhuthro. 

ternio,  neu  ternu,  xcix,  4,  ysgwyd  neu  symud  yn  daer.  Rhydd  y geir- 
iaduron  y ffurfiau  tern^  terniad^  ternu^  tren^  treniad^  trenu^  &c., 
gan  awgrymu  bod  y ddwy  gyfres  yn  agos  o’r  un  ystyr. 
terwyn,  vi.,  3,  cryf,  mawr. 
terydd,  cccvi,  23,  llym,  gwresog. 
teulu,  viii,  21,  gosgordd,  llu. 
tid,  lv,  II,  cadwyn. 
tido,  xcix,  26,  cadwyno  ynghyd. 
toli,  ccciii,  30,  byrhau,  cwtogi. 
toriad,  viii,  28,  torrwr,  drylliwr. 

traeturio,  xxxviii,  7,  bradychu.  (S.  traitor,  traytour,  &c.) 

traethen,  cciii,  25,  traethiad,  peth  a draether. 

trigaw,  XX,  21,  marw,  trengi. 

trin,  lxxix,  2,  brwydr. 

trwch,  xxxii,  5,  &c.,  trychinebus,  adfydig. 

trwydoll,  ciii,  7,  wedi  ei  thrywanu. 

tudwcdd,  cclxvii,  2,  55,  tir,  daear. 

U 

Ufelfêllt,  cclx,  15,  mellt  tanllyd. 

Y 

Yngo,  ii,  7,  gerllaw,  yn  ymyl.  Gweler  nodiad  lxxxv,  22. 

yngod,  clxiv,  7,  gweler  nodiad  ccxiv,  6. 

ymargìo,  lxxxvii,  i,  dadleu,  argue. 

ymlowio,  clxxvii,  5,  ymliw,  ymgecru. 

ymlyniad,  xlix,  4,  ymlidiwr. 

ymod,  xcv,  i,  ysgogi,  symud.  ^ 

ymwrdd,  xxvi,  12,  ymdrechu,  ymryson,  hyrddio. 

ysgrîn,  iv,  7,  ccxvii,  5,  arch,  cist,  cell.  (S.  screen). 

ystent,  li,  9,  ymestynnydd,  estyniad,  extent. 


299 


NODIADAU  AR  YR  AWDURON. 


( Yr  enwau  cyntaf  yn  ol  trefn  yr  abiec, ) 

Bardd  Nantglyn. — Ganwyd  Robert  Davies,  a adnabyddir  fel 
Bardd  Nantglyn^  yn  yr  Henfryn,  tyddyn  bychan  ger  Nantglyn,  Sir 
Ddimbych,  yn  y flwyddyn  1769.  Rhoed  ef  yn  brentis  o deiliwr,  a bu 
am  beth  amser  yn  dilyn  ei  grefft.  Bu  am  bedair  blynedd  (1800-4) 
Llundain,  ond  treuliodd  y gweddill  o’i  oes  yn  Nantglyn.  Dywedir  mai 
Twm  o’r  Nant  a’i  hanogodd  i ddechreu  prydyddu,  a bu’n  treio’i  law  ar 
interliwdiau  yn  ol  dull  Twm  ei  hunan.  Dechreuodd  gystadlu  yn  Eis- 
teddfod  Caerwys,  1798.  Yr  oedd  Bardd  Nantglyn  yn  un  o’r  tri  a goll- 
farnodd  ‘ Elusengarwch  ’ Dewi  Wyn,  a bu  raid  iddo  ddioddef  llawer 
oblegìd  hynny.  Bu  farw  Rhagfyr  i,  1835. 

Bedo  Aeddren. — Oesai’r  bardd  hwn  o tua  1480  hyd  1520,  a 
thiigai  yn  amaethdy  Aerddrem  neu  Aeddren,  ger  Llangwm,  Sir  Ddim- 
bych.  Ysgrifennir  enw  ei  drigfan  mewn  llawer  o wahanol  ddulliau  yn 
y llawysgrifau,  megis  Aeddren,  Aerddrem,  Aurdrem,  Oerdrem,  &c. 
Dywed  rhai  mai  brodor  o Lanfor,  Meirion,  ydoedd.  Tebyg  hefyd  iddo 
ddal  neu  etifeddu  ffarm  Coed  y Bedo,  a sonia  ef  ei  hun  am  Langwm  a 
Dinmael  yn  ei  waith,  Dilynai  Iwybr  Bedo  Brwynllys  fel  bardd,  ond  ar 
y cyfan  heb  gyrraedd  yr  un  melusder.  Cymysgir  gwaith  y ddau  yn  fyn- 
ych  yn  y llawysgrifau,  ac  y mae  bron  yn  amhosibl  penderfynu  pa  un 
ohonynt  yw  gwir  awdur  aml  i ddarn.  Nid  yw’r  dosbarthiad  a wneir  yn 
y llyfr  hwn  ond  cynygiad.  Claddwyd  Bedo  Aeddren  yn  Llanfor, 
meddir. 

Bedo  Brwynllys. — Oesai  Bedo  Brwynllys  o 1440  hyd  tua  1480, 
a thrigai  ym  Mrwynllys  ar  lan  afon  Lyfni,  yn  agos  i Dalgarth,  Brychein- 
iog.  Tebyg  mai’r  un  yw  ef  a Bedo  Phylip  Bach.  Bu  ymryson  rhyng- 
ddo  a Plowel  Daíydd  am  ffafr  teulu  Tre  Tower,  a gellir  meddwl  mai 
gŵr  llydan,  grymus  oedd  y Bedo,  oblegid  dywed  Hyw^el  am  dano 

‘Mae  o led  yn  y Bedo 
A gaeai’r  drws  ar  Gaer  Dro  ! ’ 

Bu  hefyd  ymryson  rhyngddo  ag  leuan  Deulwyn.  Bardd  serch  oedd 
Bedo  Brwynllys,  un  o efelychwyr  Dafydd  ap  Gwilym,  a’r  mwyaf  llwydd- 
iannus  o honynt.  Byrion  a thlysion  yw  ei  gywyddau,  a’i  gynghanedd  yn 
naturiol  a thlos.  Ystyrrid  ef  yn  un  o feirdd  goreu  ei  oes.  Yr  oeddyn 
edmygwr  mawr  o Ddafydd  ap  Gwilym,  a chasglodd  ei  waith  ef  ynghyd 
— casgliad  a losgwyd  yn  Rhaglan  yn  rhyfel  Cromwel,  meddir.  Dywedir 
iddo  gael  ei  gladdu  yn  Llanfor,  ond  gall  bod  yma  ddyryswch  rhyngddo 
ef  a Bedo  Aeddren. 

Caledfryn. — Ganwyd  y Parch,  William  Williams  yn  Nimbych, 
Chwefror  6,  i8oi.  Gweinidog  gyda’r  Anibynwyr  ydoedd,  a ba’n 
gweinidogaethu  yn  Llannerch  y Medd,  Caernarfon,  Llundain,  Llan 
Rwst,  a’r  Groes  Wen  ym  Morgannwg.  Daeth  i enwogrwydd  mawr  fel 
bardd  a beirniad  llenyddol  yn  ei  ddydd.  Ysgrifennai  ef  ac  Eben  Fardd 
yn  aml  Pr  Traethodydd  pan  olygid  y cylchgrawn  hwnnw  gan  y Dr. 
Lewis  Edwards.  Hwyrach  mai  anaml  y caed  gwell  beirniadaeth  len- 
yddol  yng  Nghymru  na’r  erthyglau  gan  y llenorion  hyn  yn  rhifynnau 
cyntaf  y Traethodydd.  Bu  Caledfryn  farw  yn  y Groes  Wen,  Mawrth 
23,  1869.  Adnabyddir  ef  oreu  fel  awdur  yr  awdl  ar  ‘ Ddrylliad  y 
Rothsay  Castle  ’ a enillodd  y gadair  yn  Eisteddfod  Beaumares,  1832. 
Curodd  Caledfryn  Eben  Fardd  yno,  ond  erbyn  hyn  prinyr  ystyrrir  ei  fod 
eí  yn  yr  un  dosbarth  o feirdd  ag  Eben.  Y mae  mwy  o’r  ffurfiol  na’r 
gwir  awenyddol  yng  nghaniadau  Caledfryn,  ac  yn  yr  ail  ddosbarth  o 
feirdd  Cymru  y dylid  ei  restru  ef  heb  fawr  o betrusder. 

Cawrdaf. — Ganwyd  William  Ellis  Jones  ( Cawrdafntw  Gwilym 
Cawrdaf),  yn  Nhyddyn  Siôn,  Abererch,  Sir  Gaernarfon,  Hydref  9, 
1795.  Dygwyd  ef  i fyny’n  argraffydd  yn  swyddfa  ei  gefnder,  Richard 
Jones,  Dolgellau,  a bu’n  gweithio  fel  argraffydd  yn  y dref  honno  ac  yng 
Ngbaernarfon.  Yr  oedd  gadddo  gryn  allu  fel  arlunydd,  a bu  am  beth 
amser  yn  Llundain,  ac  ar  y Cyfandir,  yn  dilyn  y gelfyddyd.  Bu  farw 
yng  Nghaerfyrddin,  Mawrth  27,  1848.  Heblaw  barddoniaeth  ysgrifen- 
nodd  Cawrdaf  fath  o ffug  chwedl  dan  yr  enw  ‘ Y Bardd  neu  y Meudwy 
Cymreig,’  ac  y mae’n  bur  ddifyr  i’w  darllen.  ‘ Hiraeth  Cymro  am  ei 
Wlad  ’ y w’r  awdl  fwyaf  adnabyddus  a gyfansoddodd  ; o honi  hi  y cymer- 
wyd  y blaenaf  o’r  darnau  a welir  yma. 

Cynddelw. — Ganwyd  y Parch.  Robert  Ellis  yn  Llanrhaeadr 
ym  Mochnant,  Sir  Drefaldwyn,  Chwefror  3,  1812.  Dechreuodd 

bregethu  gyda’r  Bedyddwyr  yn  1834,  ac  ordeiniwyd  ef  yn  Llanddulas 
yn  1837.  Symudodd  i Lyn  Ceiriog  yn  1838,  oddiyno  i Sirhowy  yn 
1847,  ac  yn  1862  i Gaernarfon.  Bu  farw  Awst  20,  1875,  ^ chladdwyd 
ef  yn  ol  ei  ddymuniad  yng  Nglyn  Ceiriog.  Safai  Cynddelw  yn  uchel 
yn  ei  ddydd  fel  bardd,  llenor  a bynafiaethydd  ; a chyhoeddodd  a 
golygodd  amryw  o lyfrau  gwerthfawr,  heblaw  ysgrifennu  llawer  o 
erthyglau.  ‘ Cywydd  Berwyn  ’ oedd  y peth  olaf  a wnaeth,  ac  ystyrrir 
mai  hwn  yw  ei  ddernyn  goreu. 

Dafydd  Ddu  Eryri. — Un  o feirdd  Arfon  ydoedd  David 
Thomas,  a ganwyd  ef  yn  1760  ym  mhlwyf  Llanbeblig.  Bu’n  cadw 
ysgol  am  beth  amser  ym  Mhentraeth  ac  Amlwch,  Môn,  ac  wedi  hynny 
bu’n  byw  yn  y Weun  Fawr  ac  yn  Llan  Rug,  Arfon.  Casglodd  Dafydd 
Ddu  lawer  o wybodaeth  yn  fore,  ac  fel  ysgol  feistr  y treuliodd  y rhan 
fwyaf  o’i  oes.  Yr  oedd  yn  gryn  ysgolhaig,  ac  ystyried  ei  fanteision,  yn 
fardd  a llenor  cyfarwydd,  ac  yn  Eisteddfodwr  mawr.  Enillodd  amryw 
gadeiriau,  ac  y mae  ei  farddoniaeth  oreu  yn  y mesurau  caethion, 

Ystyrrid  ef  yn  dad  ì feirdd  ei  oes,  ac  ef  oedd  athro  llawer  o honynt. 
Bu  farw  Mawrth  30,  1822,  a gorwedd  ym  mynwent  Llan  Rug. 

Dafydd  ab  Edmwnd. — Ychydig  a wyddom  o ddamweiniau 
bywyd  cadcirfardd  ariandlysog  Eisteddfod  fawr  Caerfyrddin,  1451. 
Ganwyd  ef,  meddir,  yn  yr  Hen  Blas,  yn  lîanmer,  ym  Maelor  Saesneg, 
Sir  Fflint.  Yr  oedd  yn  ŵr  bonheddig  tiriog,  a phreswyliai  ar  ei  dro  yn 
Llys  Fasi  yn  Nyffryn  Clwyd,  a Glan  Pwll  Gwepra.  Dywed  yr  hen 
gofìon  mai  gŵr  doeth  ymddwyngar  iawn  ydoedd,  yn  byw  yn  lan  ar  ei 
foddion.  Bychan  oedd  o gorfF,  a gwisgai  ŵn  llwyd  neu  glog  wlân. 
Chwaer  iddo  ef  oedd  mam  Tudur  Aled — ‘ F’ewythr  o waed  fathro 
oedd  ’ mcddai  Tudur  am  dano.  Maredydd  ap  Rhys,  offeiriad  Rhiw- 
abon,  oedd  ei  athro  barddonol,  a bu  Gutyn  Owain  a Thudur  Aled  yn 
ddisgyblion  iddo  yntau  hyd  yng  ngradd  disgyblion  pencerddaidd. 
Claddwyd  ef,  meddir,  yn  Hanmer,  a chanwyd  ei  farwnad  gan  Dudur 
Aled.  Fel  bardd,  dynwaredwr  o Ddafydd  ap  Gwilym  oedd  Dafydd  ab 
Edmwnd  gan  mw^af  a dynwaredwr  go  beiriannol  hefyd.  Ondchware 
teg  iddo  yntau  ni  chyhoeddwyd  eto  mo’i  ddarnau  goreu,  ac  y mae  yn  ei 
waith  aml  i darawiad  clws  a swyno).  Y darn  mwyaf  naturiol  a 
theimladwy,  feallai,  yw  ei  farwnad  i Siôn  Eos,  a ddienyddiwyd  ar  gam, 
Enillod  Dafydd  ab  Edmwnd  y gadair  yng  Nghaerfyrddin  yn  1451  am 
ei  ddosbarth  ar  y pedwar  mesur  ar  hugain.  Ar  ol  hynny  y sorrodd 
Gwilym  Tew  a Beirdd  Morgannwg  ac  y dyfeisiasant  amryw  ‘ hen  ’ 
fesurau  newydd,  a llunio  cyfundrefn  fawr  newydd  a gam  alwasant,  ac  a 
gam  elwir  hyd  heddyw,  ‘ Yr  hen  ddosbarth.’  Ond  trefniant  Dafydd  ab 
Edmwnd  a gydnabyddid  gan  y prif  feirdd  fel  yr  un  safonol,  ac  y mae 
bron  yn  hollol  yr  un  a’r  hen  drefniant  fel  y’i  gwelir  yn  Llyfr  Coch 
Hergest. 

Dafydd  ap  Gwilym. — Ychydig  iawn  o ddim  hanes  gwir  sydd  ar 
gael  am  Ddafydd  ap  Gwilym,  er  nad  oes  braidd  yr  un  o’r  beirdd  a 
chynifer  o chwedlau  wedi  eu  gweu  yn  ei  gylch.  Dywedir  mai  mab 
oedd  i Wilym  Gam,  o Fro  Gynin,  Ceredigion,  ac  yn  ol  yr  hanes 
tebycaf  ganwyd  ef  tua  1340.  Yr  oedd  yn  hannu  o deulu  pendefigaidd, 
a dywedir  bod  ei  dad  yn  disgyn  o Lywarch  ap  Brân,  cyff  cenedl  un  o 
Bymtheg  Llwyth  Gwynedd,  a bod  ei  fam  Ardudfyl  yn  chwaer  i 
Lywelyn  ap  Gwilym  o Emlyn  a’r  Cryngae  ym  Mhenfro,  a’r  Ddôl  Goch 
yng  Ngheredigion,  Dywed  Dafydd  ei  hun  yn  ei  waith  fod  Lly  welyn  yn 
ewythr  iddo  ef,  a geilw  ei  hunan  yn  nai  iddo  yntau.  Bu’r  bardd  ar 
faeth  gyda’r  ewythr  hwn,  medd  yr  hanes,  ac  ar  ol  hynny  aeth  at  ei  gâr 
Ifor  Kael,  arglwydd  Maesaleg,  y Wennallt  a Gwern  y Clepa,  yn  Sir 
Fynwy.  Yr  oedd  Dafydd  ap  Gwilym  ac  Ifor  yn  gyfeillion  mawr,  a 
thebyg  nad  oedd  y ddau  ymhell  o fod  yr  un  oed.  Crwydrai’r  bardd  o 
amgylch  y wlad  o blas  i blas,  a phawb  yn  falch  o’i  weld,  ac  yr  oedd 
golwg  hardd  arno.  Dywedir  mai  ‘ hirfain  oedd  ef,  a gwallt  llaes  melyn- 
grych  oedd  iddo,  hwnnw’n  llawn  caeau  a modrwyau  arian.’  Gwisgai 
meddir,  yn  ol  arfer  yr  oes,  lodrau  hirion,  a sieced  yn  cyrraedd  hanner  y 

fíbrdd  i lawr  at  ei  ben  lin,  a gwregys  am  dani.  Byddai  ganddo 
gleddyf  hefyd,  a thros  y cwbl  ŵn  llac  a rhydd,  wedi  ei  drimio  a phân. 
Am  ei  ben  gwisgai  gapan  crwn.  Bu  ymryson  rhyngddo  a Gruffydd 
Gryg,  ac  y mae’r  hanes  am  y modd  y tawelwyd  y ddau  yn  ddigon 
adnabyddus.  Bu  farw  tua  1400,  yn  hen  ŵr,  a chladdwyd  ef  yn  ol  pob 
tebyg  yn  Ystrad  Fflur.  Dafydd  ap  Gwilym  yw  bardd  mwyaf  a goreu 
Cymru  o ddigon.  Felly’r  ystyrrid  ef  yn  ei  oes  ei  hun,  ac  y mae  pawb  yn 
cydnabod  yn  awr  ei  fod  yn  uwch  o’i  ben  a’i  ysgwyddau  na’r  holl  feirdd. 
Creodd  fesur  newydd  a chyfnod  newydd  ym  marddoniaeth  ei  wlad.  Ni 
cheir  y cywydd  o’i  flaen  ef,  ond  canodd  ef  mor  dda  arno  nes  tynnu’r 
beirdd  i gyd  i ganu  cywydd  ar  ei  ol.  Rhydd  George  Borrow  ef  yn  un  o 
chwe  bardd  goreu’r  byd.  Bardd  natur  ydoedd  yn  gyntaf,  a bardd 
serch  wedyn  feallai.  Nid  math  o Ofydd  Cymreig  oedd  ; nid  oes  yn  ei 
waith  ddim  o’r  anillynder  a’r  amhuredd  pwrpasol  sy’n  llenwi  gwaith  y 
Rhufeiniwr.  Y mae  mor  ddidwyll  a naturiol  a’r  dydd  ; plentyn 
Natur  ydoedd,  a Natur  oedd  ei  gariad.  Saif  ar  ei  ben  ei  hun  yn 
ireidd-der  ei  ysbryd  a’i  orhyfrydwch  yn  Natur.  Ni  cheir  ganddo  ef 
ystyriaethau  afiach  ; yr  heulwen,  iechyd,  ieuenctid,  y blodau,  y dail,  y 
coed,  yr  adar,  yr  wybren  las,  y cymylau  gwynion,  dyna’i  hyfryd  bethau 
ef.  Dafydd  ap  Gwilym  yw’r  cymeriad  mwyaf  heulog  yn  ein  holl 
lenyddiaeth,  ac  nid  oes  yr  un  bardd  nac  yng  Nghymru  nac  allan  o honi 
wedi  canu’n  hollol  yr  un  fath  am  Natur,  Gwelodd  fwy  nag  odid  neb 
o’i  hardderchowgrwydd,  ac  ef  yw  apostol  mawr  y symudiad  yn  ol  tu  ag 
ati.  Dywed  rhai  mai  ffansi  sydd  amlycaf  yn  ei  waith  ; ond  ceir  ynddo 
hefyd  y teimlad  puraf  a thyneraf.  Gwyddai  lawer  am  lenyddiaeth 
gwledydd  ereill.  Medrai  Ladin,  a hwyrach  Eidaleg ; gw^yddai 
ganiadau’r  Trouhadours^  darllenai  Ofydd,  ac  feallai  Petrarca  a 
Boccaccio.  Ond  y mae  ei  adnabyddiaeth  drwyadl  o Natur  yn  ei  osod 
ar  ei  ben  ei  hun  yn  hollol. 

Dafydd  Ionawr. — Un  o feibion  Meirion  oedd  David  Richards, 
a ganwyd  ef  yng  Nglan  y Morfa  ym  mhlwyf  Tywyn,  Meirionnydd, 
lonawr  22,  1751.  Cafodd  addysg  dda  yn  Ysgol  Ystrad  Meurig  ac  yn 
Rhydychen — ond  ymddengys  iddo  flino  ar  y brifysgol  cyn  graddio. 
Bu’n  athro  ysgol  am  amser — yng  Ngroesoswallt,  Caerfyrddin,  Towyn, 
a Dolgellau.  Bu  farw  yn  Nolgellau,  Mai  ii,  1827.  Y mae  gwaith 
Dafydd  lonawr  yn  llanw  cyfrol  drwchus,  ond  prin  y mae  ei  le  fel  bardd 
mor  uchel  ag  y myn  rhai.  Yr  oedd  yn  gynganeddwr  cywrain,  ond  y 
mae’n  rhy  aml  yn  aberthu  barddoniaeth  a synnwyr  er  mwyn  cynghan- 
edd.  Eto  ceir  yn  ei  waith  yma  a thraw  lawer  o bethau  prydferth. 

‘ Cywydd  y Drindod  ’ y w ei  gyfansoddiad  goreu. 

Dafydd  Nanmor. — Yr  oedd  Dafydd  Nanmor  yn  gyd  - oeswr  a 
chymydog  agos  i Rys  Goch  Eryri ; ond  yn  ol  pob  tebyg  yr  oedd  yn 
llawer  iau.  Trigai  yng  Nghae  Ddafydd,  yn  agos  i’r  Hafod  Garegog, 
preswylfa  Rhys  Goch,  yn  Nanmor,  Meirionnydd.  Dywed  traddodiad 
mai  Rhys  Goch  a roes  y tyddyn  yn  anrheg  iddo,  ac  iddo  yntau  ei  alw  ay 

ei  enw  ei  hun  yn  G.ie  Ddafydd  ; a dywed  rhai  fod  rhyw  berthynas 
rhwng  y ddau  fardd.  Yr  oedd  D.ifydd  Nanmor  yn  Ei^íeddfod  fawr 
Caerfyrddin,  1451,  ‘a  mwyaf  ei  orchest  ar  gerdd  dafod  y bernid 
Dafydd  Nanmor.’  Tybir  ei  fod  yn  ei  flodau  o hynny  hyd  1460. 
Hüffai  gyrchu  i Geredigion,  íel  y dengys  ei  ganiadau  i Rys  o’r  Tywyn,  a 
dywed  rhai  iddo  gael  ei  gladdu  yn  y Ty  Gwyn  ar  Daí  ; ond  dywed 
ereill  mai  yn  Medd  Gelert  y gorwedd.  Canwyd  ei  farwnad  gan  Hywel 
Rheinallt.  Yr  oedd  Dafydd  Nanmor  yn  fardd  da  ; diameu  mai  ei 
gywydd  goreu  ydyw’r  un  ar  ol  ei  gariad  a fuasai  farw.  Y mae’r  hanes 
am  dano  ef  a Rhys  Goch  yn  caru’r  un  feinwen — Gwen  o’r  Ddôl — yn 
ddigon  hysbys. 

Daniel  Ddu  o Geredigion. — Ganwyd  y Parch.  Daniel  Evans 
yn  1792  ym  maes  Mynach,  Llanfihangel  Ystrad,  sir  Aberteifì.  Addysg- 
wyd  ef  yn  Ysgol  Ramadegol  Llanbedr,  dan  y Parch.  Eliezer  Williams, 
ac  wedi  hynny  yng  Nghoíeg  yr  lesu,  Rhydychen.  Gwnaed  ef  yn 
Gymrawd  o Goleg  yr  lesu,  ac  yn  Rhydychen  yr  arhosodd  wedi  iddo 
raddio  ; nid  ymddengys  iddo  ddal  bywoliaeth  o unrhyw  fath.  Enillodd 
y Gadair  yn  Eisteddfod  Caerfyrddin,  1823.  Cyhoeddodd  gyfrol  o’i 
waith  barddonol  yn  1831,  o dan  yr  enw  ‘ Gwinllan  y Bardd,’  ac  ail- 
argraffwyd  hi,  gydag  ychwanegiadau,  yn  1872.  Bu  farw  Mawrth  28, 
1846,  a chladdwyd  ef  ym  Mynwent  Pen  Carreg,  Sir  Gaerfyrddin,  Er 
na  ellir  rhestru  Daniel  Ddu  ymhlith  beirdd  blaenaf  ei  oes,  y mae  ol 
llafur  a chwaeth  ddysgedig  ar  y cwbl  o’i  waith. 

Deio  ap  Ieuan  Du. — Dywedir  i’r  bardd  hwn  gael  ei  eni  yn 
Llanfihangel  y Creuddyn,  ger  Aberystwyth,  a’i  fod  yn  ei  flodau  tua 
1470.  Trigai,  meddir  yn  Llangynfelyn,  ar  gwr  Cors  Fochno,  ac  yn 
ol  yr  hanes  yno  y claddwyd  ef.  Bardd  awenyddol  a champus  oedd 
Deio.  Efe  yw  awdwr  y llinell  adnabyddus  ‘ Y ddraig  goch  ddyry 
cychwyn.’  Y mae  ei  heìynt  gyda  Madog,  abad  Ynys  Enlli,  yn  ddigon 
adnabyddus  hefyd.  Clywodd  Deio  mai  gwr  hael  dros  ben  oedd  Madog, 
ac  aeth  ato  gan  ddisgwyl  croeso  teilwng.  Eithr  ni  chafodd  y bardd  ond 
caws  pryfedog  ac  enwyn  surllyd.  Canodd  yntau  ‘ Awdl  y Caws’  i 
oganu  Madog  ; — 

Madog  yn  henog  anhynaws — a’i  dy 
Wedi  ’i  doi  a gwyn-gaws, 

Ac  eilio’r  nen  a hen-gaws, 

A chau  ei  logell  a chaws, 

a byth  wedi  hynny  ‘ Madog  y Caws’  y gelwid  yr  abad. 

Dewi  Wyn  o Eifion. — Ganwyd  David  Owen  yn  y Gaerwen, 
ym  mhlwyf  Llanystumdwy,  Sir  Gaernarfon,  yn  1784.  Ar  ol  bod  mewn 
amryw  ysgolion  yn  yr  ardal,  anfonwyd  ef  i Fangor  Is  y Coed  i orffen  ei 
addysg  ; yna  dychwelodd  adref  at  ei  rieni  oedd  yn  trin  eu  tyddyn  ac 
yno  y treuliodd  ei  oes.  Cystadlodd  gyntaf  yn  1803,  pan  nad  oedd  ond 

l8  oed.  Enillodd  yn  Nhre  Madog,  i8ii,  ar  ‘ Amaethyddiaeth,’  a 
Dafydd  Ddu' n beirniadu  ; ond  dywcdir  na  dderbyniodd  fyth  mo’r  wobr. 
Collfarnwyd  ei  aw  dl  ar  ‘ Elusengaiwch  ’ yn  Nimbych,  1819,  gan  Fardd 
Nantglyn,  y Dr.  Owen  Puw,  a Dewi  Silin,  ac  ni  chystadlodd  yntau 
mwy.  Bu  farw  lonawr  17,  1841,  a chladdwyd  ef  ym  mynwent  Llan- 
gybi.  Yr  oedd  Dewi  Wyn  yn  amaethwr  da,  ac  yn  fardd  da.  Ehestrir 
ef  ymhlith  beirdd  cynghanedd  blaenaf  ei  oes.  Yr  awdl  ar  ‘ Elusengar- 
wch  ’ yw  ei  gyfansoddiad  enwocaf,  ond  ceìr  darnau  da  drwy’r  cw'bl  o’i 
waiih  cynganeddol. 

Eben  Fardd. — Ganwyd  Ebenezer  Thomas  yn  Nhanlan,  ym 
mhlwyf  Llanarmon,  Eifìonnydd,  ym  mis  Aw'st,  1802,  a chafodd  ei 
addysg  gyntaf  dan  ei  frawd  a gadwai  ysgol  yn  Llangybi.  Wedi  hynny 
bu’n  ddisgybl  yn  ysgol  Tudweiliog,  a daeth  yn  ol  i gadw  ysgol  dros  ei 
frawd.  Yna  aeth  yn  athro  ar  ysgol  Genedlaethol  Clynnog,  a bu  ar  ol 
hynny’n  cadw  ysgol  yn  Nghlynnog,  ar  ei  gyírifoldeb  ei  hun  yn  bennaf, 
er  mwyn  paratoi  ymgeiswyr  am  y Weinidogaeth  gyda’r  Methodistiaid 
Calfinaidd.  Bu  farw  Chwefror  17,  1863,  ac  y mae  ei  fedd  ger  mur 
eglwys  Clynnog.  Y mae  Eben  Fardd  yn  un  o sêr  disgleiriaf  llenydd- 
iaeth  ddiweddar  Cymru.  Dysgodd  wrth  draed  Dewi  Wyn  a Robert  ap 
Gwilym  Ddu,  a daeth  yn  un  o feirdd  goreu’r  mesurau  caethion.  Y peth 
mwyaf  enwog  o’i  waith  yw'  ei  awdl  ar  ‘ Ddinistr  Jerusalem,’  a enillodd 
y gadair  yn  Eisteddfod  Powys,  1824,  ondy  mae  ganddo  law'er  o ddarnau 
gwych  heblaw  hon. 

Edmwnd  Prys. — Mab  ydoedd  Archddiacon  enwog  Meirionnydd  i 
Siôn  Prys,  o’r  Tyddyn  Du,  Maentwrog,  a ganwyd  ef  yn  1541.  Addysg- 
wyd  ef  yng  Ngholeg  leuan  Sant,  Caer  Grawnt,  Ile  graddiodd  yn  B.A. 
yn  1567,  ac  yn  M.A.  yn  1571.  Bii’n  gurad  yn  Llwydlo,  ac  ym  mis 
"Mawrth,  1572,  cafodd  fywoliaeth  Ffestiniog.  Yn  157Ö  penodwyd  ef 
yn  Archddiacon  Meirionnydd,  ac  yn  ganon  Llanelwy  yn  1602. 
Symudodd  i’r  Gerddi  Bluog  i fyw'  pan  briododd  ei  ail  fab  etifeddes  y 
lìe.  Bu  farw  yn  1624,  a chladdwyd  ef  yn  eglwys  Maentwrog.  Y mae 
Edmwnd  Prys  yn  un  o feirdd  goreu  Cymru.  Yr  oedd  yn  ẃr  mawr  ym 
mhob  ystyr, — yn  dí\I  a chydnerth  o ran  ei  gorfî,  yn  fawr  fel  gẃr  eglwysig, 
ac  yn  fawT  fel  bardd.  Canodd  ar  law'er  o wahanol  destynaiiac  yn  dda 
arnynt  oll — yn  Ilawer  gwell  nag  y dywed  Goronwy  Owen  yn  ei  Iythyrau 
iddü  wneud.  Ar  glod  ei  Salmau  Cân  y mae  ei  enw  w'edi  byw  ymysg  y 
bobl,  ond  nid  ydynt  hwy  yn  dangosy  cwbl  o athrylith  y bardd.  Cwynir 
ambell  waith  eu  bod  yn  gloíf  o ran  acen,  ond  rhaid  cofio  bod  yr  acen 
wedi  cryfhau  ar  ol  dyddiau  Edmwnd  Prys,  ac  nad  oeddynt  mor  glofí  i’w 
glustiau  ef  ag  ydynt  yn  awr  i ni.  Bu’r  Arcbddiacon  mewn  amryw  ym- 
rysonau.  Y mwyaf  adnabyddus  yw’r  un  yn  erbyn  Wiliam  Cynw'al,  ond 
bu  hefyd  yn  cw'erylu  â Sion  Phylip  ac  â Thomas  Prys  o Blas  lolyn.  Ef 
yw’r  olaf  o feirdd  Cyfnod  y Cywydd  ; saif  ar  ei  ddiwedd,  fel  y saif 
bafydd  ap  Gwilym  ar  ei  ddechreu.  Darfu’r  hen  draddodiad  manw'I 
gydag  ef ; o hyn  allan  y mae’r  mesurau  rhyddion  yn  ennill  tir. 

Edward  Morus,  o’r  Perthi  Llwydion,  yn  ymyl  Cerrig  y Druidion, 
ydoedd  gyfaill  i Huw  Morus,  ac  un  o feirdd  goreu’r  ail  ganrif  ar 
bymtheg.  Ychydig  o’i  hanes  sydd  ar  gael.  Y cwbl  a wyddys  i 
sicrwydd  am  dano  ydyw  mai  porthmon  ydoedd,  ac  iddo  farw  yn 
Essex  yn  Lloegr,  1689. 

‘ Daear  Essex,  dir  isod, 

Ydyw  beddle,  claddu  clod,’ 

meddai  Huw  Morus  am  dano.  Yr  oedd  gan  ei  gyfoedion  feddwl  uchel 
o hono  fel  bardd.  Canai  gywydd  yn  llawn  cystal  a Huw  Morus  os  nad 
yn  well  nag  ef.  Hwyrach  mai  dyna  oedd  meddwl  Mathew  Owen  pan 
ddywedodd 

‘ Caniadau  pynciau  pencerdd 
Ned  a gân  enaid  y gerdd.’ 

Emrys. — Ganwyd  y Parch.  William  Ambrose  yn  y gwesty  sydd 
yn  awr  yn  ran  o Goleg  Gogledd  Cymru,  Awst  i,  1813.  Derbyniodd  ei 
addysg  yn  Ysgol  Ramadegol  Bangor.  Dechreuodd  bregethu  gyda’r 
Anibynwyr,  ac  yn  1836  sefydlwyd  ef  yn  weinidog  ym  Mlmrthmadog, 
lle’r  arhosodd  hyd  ei  farwolaeth,  Hydref  31,  1873.  ^r  oedd  yn 
bregethwr  poblogaidd,  ac  yn  llenor  Eisteddfodol  o fri  mawr.  Fel 
bardd  teilynga  le  ymhlith  goreugwyr  ei  oes.  Ei  waith  enwocaf  ydyw 
ei  awdl  ar  y ‘ Greadigaeth.’ 

Goronwy  Owen. — Ganwyd  ef  yn  Llanfair  Mathafarn  Eithaf,  ger 
y Traeth  Coch,  rywbryd  tua  diwedd  y íiwyddyn  1722,  oherwydd  erys 
ym  Mangor  gofnod  o’i  fedydd  ar  lonawr  i,  1723.  Mab  oedd  i Owen 
Gronw  a Sian  Parri.  Yr  oedd  ei  dad  yn  fardd,  ac  yn  ŵr  cyfrifol  yn  ei 
blwyf,  a thrwy  ddiwydrwydd  ei  rieni  a’i  alluoedd  disglair  ei  hun, 
llwyddodd  i gael  addysg  ac  i ymddyrchafu  yn  y byd.  Bu  yn  ysgolion 
Llanallgo,  Pwllheli  a Bangor,  a daeth  yn  aelod  o Goleg  yr  íesu,  yn 
Rhydychen,  yn  1742.  Urddwyd  ef  yn  ddiacon  ym  Mangor  yn  1745, 
a bu  yn  gurad  yn  ei  blwyf  genedigol  am  dair  wythnos,  yng  Nghroes- 
oswallt,  yn  Uppington,  Sir  Amwythig,  yn  Walton,  gerilaw  Lerpwl, 
ac  wedi  hynny  yn  Northolt,  ger  Llundain.  Ymfudodd  i’r  America 
yn  1757,  a phenodwyd  ef  yn  athro  Ysgol  Ramadegol  Williamsburg, 
Ebrill  7,  1758.  Ymddiswyddodd  yn  1760,  a phenodwyd  ef  yn 
rheithor  plwyf  St.  Andrew,  Williamsburg,  Fyrsinia,  Medi  14,  1760. 
Arwyddodd  ei  ewyllys  Gorffennaf  3ydd,  1769,  ac  yr  oedd  wedi  huno 
cyn  Gorífennaf  22,  17Ó9.  Claddwyd  ef  ym  mynwent  eglwys  St. 
Andrew.  Dyddiau  blin  oedd  dyddiau  Goronwy,  wedi  ei  alltudio  o’i 
hoff  ynys  a’i  wlad.  Ychydig  a ganodd,  hyd  y gwyddys,  ar  fesur 
rhydd ; ond  yn  y mesurau  caethion  nid  oes  yr  un  o’r  beirdd  Cymreig 
mor  rymus,  coeth,  a chlasurol  ag  ef. 

Gruffydd  Grug,  cyfoeswr  a gwrthwynebydd  enwog  Dafydd  ap 
Gwilym,  ydoedd  fardd  o Benmynydd,  Mon,  yn  ol  un  hanes,  neu  yn  ol 
hanes  arall,  o Aberffro.  Dywedir  mai  Gwyddeles  oedd  ei  fam,  ac  mai 
Cynfrig  oedd  enw  ei  dad.  Adweinir  Gruffydd  yn  bennaf  drwy  ei 

gywyddau  ymryson  â Dafydd  ap  Gwilym.  Dechreuwyd  yr  ymryson 
gan  Ruffydd  yn  goganu  Dafydd  oherwydd  ei  draserch  am  Forfudd,  a 
bu  amryw  gywyddau  rhyngddynt.  Tawelwyd  o’r  diwedd  drwy  i 
gyfeillion  y ddeufardd  ddweyd  wrth  y naill  fod  y llall  wedi  marw. 
Canodd  Dafydd  farwnad  ar  ol  Grufifydd,  a Grufifydd  ar  ol  Dafydd,  a 
mawr  fu’r  syndod  a’r  llawenydd  pan  ddeallasant  nad  oedd  y stori’n  wir, 
Y mae  gan  Grufifydd  Grug  lawer  o gyfifyrddiadau  clysion  iawn  am 
Natur,  ond  yr  oedd  wedi  dysgu  hynny,  fel  y cyfaddefai  ef  ei  hunan,  oddi- 
wrth  Dafydd  ap  Gwilym.  Bu  fyw  ar  ol  ei  gyfaill,  a chanodd  farwnad 
iddo  wedi  i Ddafydd  farw  mewn  gwirionedd. 

Gruffydd  Hiraethog. — Brodor  oedd  Grufifydd  o Lansannan, 
ar  odre  Mynydd  Hiraethog,  yn  Sir  Ddinbych.  Byddai’n  trigo  yn 
Llangollen,  ac  yno’i  claddwyd.  Tudur  Aled  oedd  ei  athro  ef,  a bu 
yntau’n  athro  i William  Cynwal,  Simwnt  Fychan,  Sion  Tudur,  a 
Wiliam  Llŷn.  Ond  er  bod  Grufifydd  Hiraethog  yn  enwocach  fel  athro 
beirdd  nag  fel  bardd  ei  hunan,  eto  mae  yn  ei  waith  yntau  amryw 
bethau  da.  Bu’n  ymryson  a Siôn  Brwynog,  ac  y mae  Siôn  yn  un  o’i 
gywyddau  iddo  yn  ei  alw  yn  ‘ gripil.’  Dywedir  iddo  ysgrifennu  hanes 
Prydain.  Canwyd  ei  farwnad  gan  ei  ddisgybl  galluog  Wiliam  Llŷn. 

Gruffydd  ab  Ieuan  ap  Llywelyn  Fychan. — Un  o gyfoes- 
wyr  Tudur  Aled  oedd  Grufifydd,  ac  yr  oedd  yn  ei  flodau  tua  1500.  Yr 
oedd  yn  ŵr  bonheddig  tiriog,  yn  canu  ar  ei  fwyd  ei  hun,  a pherchen- 
ogai  dreftadaeth  y Llannerch  a’i  pherthynasau  yn  Nyfifryn  Clwyd. 
Dewiswyd  ef  ymhlith  ereill  i wneud  treí^n  a llywodraeth  ar  wŷr  wrth 
gerdd  dafod  yn  Eisteddfod  gyntaf  Caerwys.  Ym  more’i  oes  profíesai 
grefydd  yn  Eglwys  Rufain,  ond  ymddengys  iddo  droi’n  Brotestant  wedi 
hynny.  Bu  fyw  ar  ol  Tudur  Aled,  oblegid  canodd  farwnad  i’r  prifardd 
hwnnw.  Efallai  mai  Grufifydd  yw  bardd  goreu  ei  gyfnod  ei  hun  ar  ol 
Tudur  Aled  ; ac  heblaw  bod  yn  fardd  da  medrai  ysgrifennu  rhyddiaeth 
sy’n  dangos  ei  feistrolaeth  berfifaith  ar  y Gymraeg.  Dywedir  ci  fod 
hefyd  yn  ieithydd  gwych. 

Gruffydd  Phylip.  -Mab  i Siôn  Phylip,  y bardd  o Hendre 
Fechan,  Ardudwy,  ydoedd  Grufifydd  Phylip.  Blodeuai  tua  chanol  yr 
ail  ganrif  ar  bymtheg  ; yn  1620  y canodd  y farwnad  ar  ol  ei  dad. 
Medrai  hefyd  ganu  yn  y mesur  rhydd,  fel  y dengys  ei  gân  ar  y * Coler 
Du.’ 


Guto’r  Glyn. — Bardd  Abaty  Glyn  Egwestl,  ger  Llangollen, 
oedd  Guto,  ac  am  hynny,  meddir,  y gelwid  ef  Guto’r  Glyn.  Ef  hefyd 
oedd  bardd  teulu  leuan  Fychan  ab  leuan  Gethin,  o Faeliwrch,  yn 
Llansilin.  Ond  canai  i bawb  a fyddai’n  hael  a charedig  wrtho. 
Yr  oedd  yn  ei  flodau  tua  1450.  Bu’n  ymryson  â Dafydd  ab  Edmwnd, 
Hywel  Dafydd,  Tudur  PenlÌyn,  ac  ereill.  Bu’n  borthmon,  yn  arwain 
ei  braidd  o dref  i dref  yn  Lloegr,  a bu  hefyd  yn  fiiwr,  fel  y crybwylla 
Llywelyn  ap  Gutyn.  Treuliodd  lawcr  o’i  amser  gyda  Herbertiaid  Caer 

Dydd  a Rbaglan,  a chanodd  lawer  i foneddigion  Gwent  a Deheubarth. 
Cyrhaeddodd  oedran  mawr,  a bu  farw  ym  Mynachlog  Glyn  Egwestl, 
ac  yno  y’i  claddwyd.  Yr  oedd  Guto’n  un  o feirdd  mwyaf  toreithiog 
ei  oes.  Y mae  ei  farwnadaii’n  cynnwys  ymadroddion  a ffigyrau 
cryfion  dros  ben  ; hwyrach  mai’r  darn  goreu  a mwyaf  godidog  ei 
ddychymyg  o’i  waith  ydyw  ei  farwnad  i’r  Abad  Rhys  o Ystrad  Meurig. 
Canwyd  ei  farwnad  gan  Utyn  Owain. 

Gutyn  Owain. — Dywedir  mai  brodor  o Faelor  yn  Sir  Fflint, 
ydoedd  Gatyn  Owain,  ond  ei  fod  yn  trigo  yn  Ifton,  ger  Croesoswallt, 
lle’r  oedd  ganddo  beth  cyfoeth  tirol.  Fi  wir  enw  ydoedd  Gruffydd 
ap  IIuw  ab  Owain.  Ef  oedd  hanesydd  ac  arwyddfardd  Mynachlog 
Basingwerc,  Sir  h'flint,  a Mynachlog  Ystrad  Fflur,  yn  Sir  Aberteifi. 
Yr  oedd  ef  gyda  Dafydd  ab  Fdmwnd  yn  Eisteddfod  fawr  Caerfyrddin 
yn  1451*  Dywedir  i Ilarri  vii.  ei  roi  ar  waith  i olrhain  ei  achau  drwy 
Owain  Tudur  at  hen  frenhinoedd  Ynys  Prydain.  Claddwyd  ef  ym 
mynwent  Llanfarthin.  Ysgrifennodd  lawer  yn  ei  amser.  O’i  waith 
hanesyddol  y mae  ‘ Llyfr  Du  Basing  ’ ar  gael  eto.  Copi  ydyw  o hanes 
Cymru  gan  Garadog  o Lancarf  m,  a chyrhaedda  hyd  1461.  Yr  oedd 
Gutyn  Owain  yn  hane.sydd  da,  ond  yn  fardd  gwell,  hynod  o awenyddol 
a chelfyddydgar  ; ystyrrir  ei  fod  yn  rhagori  yn  ei  farwnadau. 

GwALLTEii  Mechain. — Ganwyd  y Parch.  Walter  Davies  mewn 
ty  a elwid  y Wern,  ym  mhlwyf  Llanfechain,  Sir  Drefaldwyn,  ar  y i^fed 
o Orffennaf,  1761.  Dechréuodd  ennill  ei  fara  fel  cylchwr,  trwy  gerfio 
ar  briddfeini,  a chadw  ysgol.  Cystadleuodd  lawer  yn  yr  Eisteddfod, 
ond  ei  ‘ Draethawd  ar  Ryddid,’  at  Eisteddfod  Llanelwy,  yn  1790, 
ddaeth  ag  ef  i sylw.  Yr  oedd  gan  Owain  Myfyr  feddwl  mor  fawr  o 
hono  fel  y cyhoeddodd  ef  ar  ei  gost  ei  hun  yn  1791,  a thebyg  mai 
Owain  Myfyr  fu  yn  foddion  i anfon  Gwallter  i Rydychen.  Cymerodd 
ei  radd  o B.A.  yn  1795,  M.A.  yn  1803;  a phenodwyd  ef  i gurad- 
iaeth  Meifod  yn  1795,  Cafodd  guradiaeth  barhius  Yspyty  lían  yn 
1799,  personiaeth  Llanwyddelan  yn  1803,  rheithoriaeth  Manafon  yn 
1807,  a ficeriaeth  Llanrhaeadr  ym  Mochnant  yn  1837.  Bu  farw  yno 
Rhagfyr  5,  1849  ^ Yr  oedd  Gwallter  Mechain  yn  llenor  ac  hynafiaeth- 
ydd  da  heblaw  ei  fod  yn  fardd  enwog,  a dywed  Ashton  y gellid  ei 
ystyried  y cyntaf  o’r  beirniaid  Cymreig. 

Gwerfyl  Mechain.— Merch  i Plywel  Fychan,  o Gaer  Gai,  ym 
Mhowys,  ydoedd  Mari  Fychan,  neu  Gwerfyl  Mechain,  fel  y’i  gelwid  yn 
y byd  barddonol.  Nid  oes  fawr  ddim  o’i  hanes  ar  gael,  ond  dywedir 
mai  rhwng  1460  a 1490  y blodeuai,  ac  mai  yn  Llanfihangel  yng 
Ngwynfa,  Sir  Drefaldwyn,  y claddwyd  hi.  Yr  oedd  Gwerfyl  Mechain 
yn  gynganeddwraig  rymus,  ac  fel  holl  gewri’r  gynghanedd  meddai’r 
gallu  i wneud  i sain  ei  geiriau  awgrymu  y pethau  a ddisgrifiai.  O’i 
gwaith  barddonol  y ‘ Cywydd  ar  Ddioddefaint  Crist,’  a ‘Chywydd  y 
March  Glas’  yw’r  ddau  enwmcaf,  y naill  yn  rhagori  mewn  symlrwydd 

a chywirdeb  disgriíìadol,  a’r  llall  yn  arucheledd  ei  feddylddrychau  a 
chywreiniad  ei  ddarluniad.  Blinwyd  llawer  arni  gan  Ly welyn  ap  Gutyn, 
y bardd,  a chanodd  hithau  gywydd  duchan  iddo  : — 

‘ Ple  ydd  af  rhag  pla  o ddyn  ? ’ 
a bu  hi  drech  nag  ef. 

Gwilym  Hiraethog. — Fel  bardd,  llenor,  a phregethwr,  ní  safai 
neb  yn  uwch  yn  ei  ddydd  na’r  Parch.  William  Rees,  a phery  rhai  o’i 
gyfansoddiadau  et  am  amser  maith  yn  addurn  i lenyddiaeth  Cymru. 
Ganwyd  ef  yn  Chwibren  Isaf,  ym  mhlwyf  Llansannan,  Tachwedd  8, 
1802.  Fel  ei  frawd  clodwiw,  Henry  Rees,  yn  Lerpwl  y treuliodd 
Hiraethog  y rhan  fwyaf  o’i  fywyd  gweinidogaethol.  Bu  farw  yng 
Nghaerlleon  Tachwedd  8,  1883.  Y mae  awdl-bryddest  Hiraethog, 
‘Job,’  a’i  awdl  ar  * Heddwch,’  a’i  gerdd  ardderchog  ‘ Emanuel,’ 
ymhlith  pethau  goreu  llenyddiaeth  diweddar  Cymru.  Dichon  mai  yn 
y mesurau  rhyddion  y rhagorai  ef.  Ysgrifennodd  lawer  hefyd  mewn 
rhyddiaith,  ac  nid  oes  hwyrach  ond  Daniel  Owen  yn  unig  rhagori 
ar  y darluniad  o fywyd  Cymreig  a geir  yn  ‘ Helyntion  Bywyd  Hên 
Deiliwr,’  a ‘ Llythyrau’r  Hen  Ffarmwr.’  Cyhoeddwyd  y gyfrol  gyntaf 

0 weithiau  barddonol  Hiraethog  gan  y Mri,  Gee  ad  Fab  yn  18 ÇÇ,  a’i 
‘ Emanuel  ’ yn  1861. 

Gwilym  ab  Ieuan  Hen. — Nid  oes  nemor  ddim  o hanes  y bardd 
hwn  ar  gael.  Blodeuai  rhwng  1440  a 1480.  Tebyg  ei  f )d  yn  Eistedd- 
fod  Caerfyrddin,  gan  ei  fod  wedi  canu  cywydd  i Ruffydd  ap  Nicolas. 
Yn  y cywydd  hwn  ceir  rhai  llinellau  enwog,  ond  cywydd  goreu 
Gwilyrn  yw  ei  farwnad  i’w  gariad. 

HüW  Arwystl. — Bardd  a flodeuai  rhwng  1540  a 1570  oedd 
Huw^  Arwystl.  Dengys  ei  enw  un  o ba  ran  o Gymru  oedd,  ond  bernir 
mai  tua’r  Bermo  y trigai.  Dywed  hen  ysgrif  yn  y Brython  mai  yn 
Llanelwy  y mae  ei  fedd. 

Huw  Cae  Llwyd. — Yr  oedd  Huw  Cae  Llwyd,  neu  Huwco 
Llwyd,  fel  y ceir  ei  enw  weithiau  yn  y llawysgrifau,  yn  fardd  o ‘ Orsedd 
Morgannwg  ’ yn  1470.  Methwyd  a chael  dim  chwaneg  o’i  hanes. 

Huw  Morus. — Ganwyd  Huw  Morus  mewn  tyddyn  o’r  enw  Pont 
y Meibion,  yng  Nglyn  Ceiriog,  Sir  Ddinbych,  yn  y flwyddyn  1622. 
Nid  yw’n  debyg  iddo  gael  llawer  o addysg,  eithr  i’w  athrylith  ei  hun  y 
mae’n  ddyledus  am  ei  ragoriaeth  a’i  fri  fel  bardd.  Daeth  gyntaf  i sylw 
trwy  ei  ganeuon  serch,  ond  canodd  ar  lawer  o destynau  heblaw  serch. 
Cafodd  Huw  Morus  oes  faith,  ac  yr  oedd  iddo  gymeriad  uchel  ar  ei  hyd. 

1 blaid  y Brenin  y perthynai  ef  yn  ystod  cyfnod  cynhyrfus  y Gwrthryfel 
a’r  Werin-lyw^odraeth.  Yr  oedd  Huw  Morus  hefyd  yn  fedrus  dros  ben 
am  ganu  carolau  plygain,  a diau  mai  ei  garolau  ef,  íel  ei  ganeuon  serch, 
oedd  cynllun  y beirdd  a ganasant  gymaint  am  y Nadolig  yn  y cyfnod 

cyn  y Diwygiad.  Bu  farw  y bardd  Awst  31,  1709»  wedi  cyrraed^yr 
oedran  teg  o 87  mlwydd,  a chladdwyd  ef  ym  mynwent  Llansilin. 

Hywel  Dafydd. — Un  o feirdd  ‘ Gorsedd  Morgannwg  ’ oedd 
Hywel  Dafydd,  neu  Hywel  ap  Dafydd  ab  leuan  ap  Rhys,  fel  y’i  gelwir 
weithiau,  ac  yr  oedd  yn  ei  flcdau  rhwng  1450  a 1480.  Dywedir  iddo 
ysgrifennu  hanes  Prydain  yn  Lladin,  a hanes  Tywysogaeth  Cymru  yn  y 
Gymraeg.  Bu  mewn  ymryson  â’i  gyfaill  Guto’r  Glyn,  ac  hefyd  â 
Bedo  Brwynllys.  Marwnad  leuan  ap  Hywel  .Swrdwal  ydyw  un  o’r 
pethau  goreu  a wnaeth  ; ac  y mae’r  farwnad  hon  yn  ddigon  i ddangos 
bod  ei  hawdwr,  Hywel  Dafydd,  yn  un  o feirdd  mwyaf  awenyddol  yr 
oes. 

Hywel  Rheinallt,  neu  Hywel  ap  Rheinallt.  Nid  oes  gofía 
pwy  oedd  y bardd  hwn,  ond  blodeuai  tua  1480.  Ei  farwnad  i’r  pedwar 
bardd  Dafydd  Nanmor,  Deio  ab  leuan  Du,  leuan  Deulwyn,  aThudur 
Penllyn,  ydyw  ei  gywydd  goreu. 

Hywel  Swrdwal, — Enw  o darddiad  Normanaidd  ydyw  Swrdwal. 
Dywedir  i un  o’r  enw  Robertus  de  Surda  Valle  ymrestru  dan  faner  yr 
Arglwydd  Bohemond  yn  y flwyddyn  1096,  i ymladd  yn  un  o Ryfeloedd 
y Groes  ; ac  hefyd  ymhellach,  i Bernard  Newmarch,  un  o arweinwyr 
enwog  y Normaniaid,  pan  orchfygodd  y rhan  o Frycheiniog  a elwir 
Caerbannau,  rannu’r  tir  rhwngei  farchogion  a’i  wŷr  urddasol  yn  ol  defod 
y Feudal  System,  ac  i faenor  Aberyscir  syrthio  i ran  Syr  Hugh  Swrdwal. 
Os  gwir  hyn,  tebyg  mai  un  o’i  ddisgynyddion  ef  ydoedd  ein  bardd. 
Blodeuai  Hywel  Swrdwal  tua  1450.  Er  i’w  deulu  sefydlu  ym  Mrych- 
einiog,  ceir  mwy  nag  un  awdurdod  yn  hawlio  i Hywel  dreulio’i  oes  yn 
Swydd  Drefaldwyn.  Honnir  iddo  ysgrifennu  hanes  Tywysogaeth 
Cymru  yn  Lladin,  a bod  ei  waith  yn  helaethach  lawer  ym  maes  hanes 
nag  mewn  cân.  Dywedir  iddo  fyw  am  beth  amser  ym  Machynlleth,  a’i 
fod  yn  feili  Newtown  o 1454  hyd  1456.  Enwyd  Hywel  yn  un  o’r 
Comisiwn  a benodwyd  yn  1460  gan  Edward  iv.  i olrhain  achau’r  Her- 
bertiaid.  Dywed  y Brython  mai  yn  Llanuwchllyn,  ger  y Bala,  y 
claddwyd  ef. 

Ieuan  Brydydd  Hir. — Bardd  enwog  ym  Meirion  rhwng  1440  a 
1470  oedd  leuan  Brydydd  Hir,  neu  leuan  Brydydd  Plir  Hynaf  fel  y’i 
gelwir  yn  aml.  Ei  waith goreu  ac  enwocaf  ydyw  ei  “ Gywydd  Henaint.” 

Ieuan  Deulwyn.— Brodor  o Bendeulwyn,  yn  agosi  Gydweli,  Sir 
Gaerfyrddin,  oedd  leuan  Deulwyn.  Blodeuai  rhwng  1450  a 1480.  Yr 
oedd  yn  un  o feirdd  ‘ Gorsedd  Morgannwg,’  ac  yn  llywydd  yr  Orsedd 
yn  1480.  Ef,  medd  un  hanes,  oedd  athro  lorwerth  Fynglwyd,  Lewis 
Morgannwg  ac  ereill.  Nid  fel  bardd  athrylithgar  a chelfydd  yn  unig  y 
rhagorai,  ond  fel  achwr  a hanesydd  hefyd,  canys  yr  oedd  ef  yn  un  o’r 
pedwar  dyn  pennaf  mewn  dysg  yn  Neheudir  Cymru  a wysiwyd  i chwilio 
achau’r  Ilerbertiaid.  Hywel  Swrdwal  ac  leuan  Brechfa  ocdd  dau  o’r 

tt^  arall.  Tebygol  i Ddafydd  ab  Edmwnd,  Dafydd  Nanmor,  Deio  ab 
leiian  Du,  leuan  Deulw^yn  a Thudur  Penllyn  farw  tua’r  un  amser,  fel  y 
gellir  casglu  oddiwrth  farwnad  Tudur  Aled  i Ddafydd  ab  Edmwnd,  a 
marwnad  Hywel  Rheinallt  i’r  pedwar  olaf.  Gallai  leuan  Deulwyn  ganu 
cywyddau  serch  tlysion  iawn. 

Ieuan  Fardd. — Ganwyd  y Parch.  Evan  Evans  yn  y Gynhawdref, 
ym  mhlwyf  Lledrod,  Ceredigion,  yn  1731.  Adnabyddir  ef  fynychaf 
wrth  yr  enw  leuan  Brydydd  Hir  yr  Ail  neu  lengaf.  Ymddengys  mai 
enw  roddwyd  arno  ar  y cyntaf  gan  ei  gyfoedion,  am  ei  fod  yn  ŵr  tal, 
oedd  leuan  Brydydd  Hir,  canys  ni  alw'ai  ef  ei  hunan  felly.  Pan 
ddefnyddiai’r  bardd  enw  barddonol,  leuan  Fardd,  neu  leuan  Fardd  ac 
Offeiriad,  oedd  y cyfenwau  a arferid  ganddo  ; sonia  Goronwy  Owen  am 
dano  hefyd  wrth  yr  enw  ‘ leuan  Fardd  o Goleg  Merton.’  Derbyniodd 
ei  addysg  foreuol  yn  Ysgol  Ramadegol  Ystrad  Meurig,  ac  yn  y flwyddyn 
1751  ymaelododd  yng  Ngholeg  Merton,  Rhydychen  ; ond  ymadawodd 
â’r  Brifysgol  heb  gymeryd  ei  radd.  Bu’n  gurad  yn  olynol  yn  Nhywyn, 
Meirionnydd  ; Llanllechid  a Llanberis,  Sir  Gaernarfon  ; a Llanfair 
Talhaearn,  Sir  Ddinbych,  ond  ymddengys  ei  fod  heb  guradiaeth  cyn 
diwedd  ei  oes.  Bu  farw  yn  y ty  y ganwyd  ef  ynddo  ym  mis  Awst,  1789, 
a chladdwyd  ef  ym  mynwent  Lledrod.  Canai  leuan  yn  dda  yn  y 
mesurau  caethion,  gan  ddiìyn  yr  hen  feirdd,  ond  nid  oedd  fawr  0 gamp 
ar  ei  awen  yn  y mesurau  rhyddion.  Hwyrach  mai’r  peth  a’i  henwogodd 
fwyaf  oedd  cyhoeddi,  yn  1764,  ei  ‘ Specimens  of  the  poetry  of  the 
Antient  Welsh  Bards,’  sef  esiamplau  o hen  farddoniaeth  Gymreig, 
ynghyd  ag  ymgais  at  eu  cyfîeithu  i’r  Saesneg. 

Ieuan  Glan  Geirionydd. — Ganwyd  y Parch.  Evan  Evans  yn 
Nhrefriw,  ar  lan  yr  afonig  sy’n  rhedeg  o Lyn  Geirionydd  i afon  Gonwy, 
Ebrill  20,  1795.  Deibyniodd  ran  o’i  addysg  foreuol  yn  ysgol  rad  Llan 
Rwst.  Wedi  iddo  benderfynu  cyineryd  urddau  ICglwysig  aeth  i Goleg 
St.  Bees,  lle’r  arhosodd  hyd  1826.  Tra’n  gurad  yn  Christleton  ýn 
Lloegr,  priododd  foneddiges  ariannog  o’r  enw  Miss  Wilson,  a bu  mewn 
amgylchiadau  cysurus  am  y gweddill  o’i  oes.  Bu’n  gurad  parhaus  yn 
Ince  o 1843  hyd  1852.  Ar  ol  bod  yn  aros  am  beth  amser  yn  Nhrefriw, 
aeth  i wasanaethu  fel  curad  yn  y Rhyl,  ac  yno  bu  farw,  lonawr  21, 
1855.  Cyhoeddwyd  ei  weithiau  barddonol  mewn  cyfrol  ddestlus  rai 
blynyddau’n  ol  tan  olygiad  Gwalchmai.  Y mae  rhai  o’i  awdlau,  megis 
‘ Hiraeth  Cymro  am  ei  Wlad  ’ a ‘ Gwledd  Belsasar,’  fel  y dywedai  Eben 
Fardd,  yn  llawn 

‘ Pêr  rînau  pur  awenydd,’ 

ac  fel  emynnydd  nid  oes  ond  Williams,  Pantycelyn,  ac  Ann  Griffiths, 
hwyrach,  i’w  rhestru  o’i  flaen.  O’r  emynnau  a alwodd  rhywun  yn  ‘Emyn- 
nau’r  Afon,’  nid  oes  un  mor  boblogaidd  ag  ‘Ar  lan  lorddonen  ddofn.’ 

Ieuan  ap  Hywel  Swrdwal. — Ychydig  a wyddys  o hanes  leuan, 
ond  dengys  ei  gywyddau  allu  nid  bychan  yn  y cynganeddion.  Cymer- 

odd  ymryson  le  rhyngddo  a Llawdden.  Bu  Llawdden  yn  berson  Mach- 
ynlleth  am  rai  blynyddoedd,  ac  felly  bu  ef  a theulu  Swrdwal  yn 
gymydogion  agos,  os  nad  yn  gyd-drefwyr  am  ysbaid.  Bu  farw  leuan 
yn  Rhydychen  yn  gymharol  ieuanc,  fel  y dywed  Hywel  Dafydd  yn  ei 
farwnad ; 

‘ Dig  wyf  am  dewi  gofeg 
Ein  pen  yn  Rhydychen  deg.’ 

Dichon  iddo  ddal  swydd  yn  un  o’r  colegau  yno,  canys  dengys  ei  awdl 
‘ I Dduw  ac  i Fair  Wyry,’  ei  fod  o gyrhaeddiadau  uchel ; campwaith  yn 
dangos  medr  a gwreiddioldeb  ydyw — medr  yn  ei  feistrolaeth  o’r 
mesurau,  a gwreiddioldeb  iddo  ei  ddychmygu  o gwbl.  Ciybwyllir 
am  leuan  fel  athro  ac  ysgolhaig  gan  Hywel  Dafydd  yn  ei  farwnad  iddo. 
Sonia  Hywel  am  Lawdden,  Guto’r  GÍyn,  leuan  ac  yntau  fel  pedwar 
cyfaill ; ac  wedi  marw  leuan  nid  oeddynt  ond  tri.  Dywedir  iddo 
ysgrifennu  tri  llyfr  am  dair  talaith  Cymru  o amser  Cadwaladr  hyd 
Harri  VI.  Un  o’i  bethau  mwyaf  diddorol  yw  ei  gywydd  Ilateiaeth  i 
Lawdden. 

Ieuan  Llwyd. — Blodeuai’r  bardd  hwn  tua  1620.  Y peth  enwocaf 
o’i  waith  ydyw  ei  gywydd  marwnad  i Siôn  Phylip.  Dyma  hefyd, 
hwyrach,  yr  enwocaf  o’r  holl  farwnadau  i Siôn  Phylip. 

Ieuan  Tew  Hen,  neu  leuan  Tew  Hynaf.  Bardd  o Arwystli,  yn 
Sir  Drefaldwyn  oedd  leuan  Tew  Hen,  yn  ei  flodau  rhwng  1400  a 1440. 
Llywyddai,  meddir,  yng  ‘ Ngorsedd  Morgannwg  ’ yn  1420. 

Ieuan  Tew  Ieuanc. — Brodor  o Gydweli,  Sir  Gaerfyrddin,  oedd 
leuan  Tew  leuanc,  ac  yn  ei  flodau  rhwng  1560  a 1590.  Graddiwyd  ef 
yn  ‘ Ddisgybl  Disgyblaidd,’  yn  Eisteddfod  Caerwys,  1568. 

lOAN  Arfon. — Ganwyd  John  Owen  Grifflth  ym  Mronllwyd,  ym 
mhlwyf  Llanbeblig,  yn  y flwyddyn  1828.  Bu  am  amser  yn  gweithio 
fel  chwarelwr,  ac  yn  byw  yn  y Weun  Fawr.  Treuliodd  y rhan  olaf  o’i 
oes  yng  Nghaernarfon,  Ile  y bu  farw  yn  1881.  P'el  gwleidydd  a Ilenor 
safai  yn  uchel  ym  marn  ei  gyd-genedl.  Ymabeithodd  lawer  dros 
Ryddfrydiaeth,  ac  yr  oedd  yn  Eisteddfodwr  ffyddlon.  Gwelir  oddiwrth 
yr  esiamplau  a roddir  yma  nad  oedd  yn  ail  i neb  o’i  oes  fel  cywyddwr. 

lOLO  Goch. — Dywedir  mai  Edward  Llwyd  oedd  gwir  enw  lolo 
Goch  ; yr  oedd  yn  arglwydd  Llechryd,  meddir,  a’i  gartref  oedd  Coed 
Pantwn,  ym  mhíwyf  Llanefydd,  Sir  Ddinbych.  Ond  ychydig  neu  ddim 
a wyddys  o wir  hanes  y bardd.  Graddiwyd  ef  yn  M.  A.  gan  un  o’r  prif 
golegau,  medd  rhai.  Ef  oedd  bardd  Owain  Glyn  Dŵr,  a phrif  fardd  y 
symudiad  mawr  o dan  Owain  ; defnyddiodd  lawer  ar  ei  aw^en  i foli’r 
arwr  hwnnw,  ac  i ennyn  teimladau  rhyfelgar  y Cymry  i adennill  eu 
hannibyniaeth  yn  ‘rhyfel  Owain.’  Bu  lolo  fyw  yn  hen,  meddir  ; pa 
fodd  bynnag,  gwelodd  rwysg  a difancoll  Owain  rhwng  1400  a 1415. 

Claddwyd  ef,  medd  rhai,  ym  mynachlog  Pant  y Groes,  ger  Llangollen, 
ond  dywed  ereill  mai  yn  Llanefydd  y mae  ei  fedd.  Yr  oedd  yn  ŵr 
pwysig  yn  ei  ddydd,  ac  yn  fardd  awenyddol  a dysgedig.  Yr  oedd  i lolo 
Goch  air  mawr  ymysg  y beirdd.  Soniant  am  dano’n  aml  yn  eu  gweith- 
iau  mewn  ffordd  a ddengys  eu  bod  yn  edrych  arno  fel  athro,  ac  un 
gwerth  ei  efelychu.  Gwelir  rhai  enghreifftiau  drwy’r  casgliad  hwn. 
(Gwel  rif  xcix,  11.  21,  a rhif  cxxv,  11.  8). 

lORWERTH  Fynglwyd.— -Bardd  o’r  Deheudir  oedd  lorwerth 
Fynglwyd,  a blodeuai  tua  1470.  Dywed  rhai  mai  Rhisiart  ap  Rhys 
Brydydd,  o Ferthyr  Mawr,  ger  Pen  y Bont  ar  Ogwy,  oedd  ei  athro 
barddonol,  ond  yn  ol  ereill  leuan  Deulwyn  a’i  hyfforddiodd.  Geilw 
lorwerth  ei  hun  Lawdden  yn  athro  yn  ei  farwnad  i’r  bardd  hwnnw. 
Yr  oedd  lorwerth  yn  byw  mewn  cyfnod  pan  oedd  y beirdd  yn  dechreu 
dyfod  yn  fwy  myfyriol,  ac  i roi  mwy  o ystyriaethau  ar  fywyd  ae  angeu 
yn  eu  gwaith  ; ac  yr  oedd  ef  yn  un  o feirdd  mwyaf  nodweddiadol  y 
cyfnod  yn  yr  ystyr  hon. 

IsLWYN. — Saif  William  Thomas  ar  ei  ben  ei  hun  ymhlith  beirdd 
diweddar  Cymru,  a myn  rhai  mai  ef  yw’r  mwyaf  ohonynt  oll.  Ganwyd 
ef  Ebrill  3,  1832,  yn  agos  i’r  Ynys  Ddu,  yn  Nyffryn  Sirhowy,  Sir 
Fynwy,  wrth  droed  y mynydd  y cymerodd  ei  enw  barddonol  oddiwrtho. 
Cafodd  addysg  dcla,  a dechreuodd  bregethu  gyda’r  Methodistiaid  yn 
1854.  Treuliodd  ei  oes  yn  ei  ardal  enedigol,  ac  yno  y bu  farw 
Tachwedd  20,  1878.  Y mae’r  cwbl  sydd  ar  gael  o waith  Islwyn  wedi 
ei  gyhoeddi  mewn  cyfrol  drwchus  a hardd  gaii  Mr.  O.  M.  Edwards. 
Diau  yr  addefa  pawb  fod  mwy  o feddwl  yng  ngweithiau  Islwyn  nag 
sydd  yng  nghynhyrchion  unrhyw  íardd  arall  a gododd  yng  Nghymru. 
Y mae’n  amlwg  fod  dylanwad  Wordsworth  yn  gryf  iawn  arno,  ac  y mae 
ei  ganiadau  drachefn  a thrachefn  yn  ein  hadgofifa  am  waith  awdwr  yr 
Excîirsion.  Fe  ddywedodd  Matthew  Arnold,  ‘ Wordsworth  needs  to  be 
relieved  ofagreat  deal  ofthe  poetical  baggage  which  now  encumbers  hiniy 
a gellir  cymhwyso’r  un  geiriau’n  deg  at  Islwyn.  Y mae  darnau 
meithion  o’i  gyfansoddiadau  yn  feichus  i’w  darllen  oherwydd  eu 
diffygion  mewn  ffurf  ac  arddull.  Ar  ei  oreu  y mae  Islwyn  yn  cyrraedd 
tir  uchel  iawm  ; ond  droion  ereill  y mae’n  ymylu  ar  ryddiaeth  noeth. 
Mewn  rhaglith  i gasgliad  bychan  o’i  ganiadau  agyhoeddwyd  gan  y Mri. 
Hughes  a’i  Fab,  dywed 

‘ Daw  adeg  ar  farddoniaeth  na  fydd  un 
Gyfundrefn  gaethol  o fesurau  blin, 

Na  deddf 
Ond  greddf.’ 

Dywedir  ar  awdurdod  uchel  nad  oedd  y bardd  o ddifrif  pan  ysgrifennodd 
y rhaglith  hwnnw,  a’i  fod  mewn  gwirionedd  yn  hofíi  cyfansoddi  ar 
fesurau  caethion.  Fodd  bynnag,  fel  ymosodwr  ar  y caeth-fesurau  yr 
adnabyddid  Islwyn,  ac  yn  y cymeriad  hwnnw  ef  yw  tad  ‘ y bardd 

newydd’  y mae  cymaint  o ddadleu  ynghylch  ei  ddull  a’i  ddawn  y 
dyddiau  hyn.  Fel  meddyliwr  beiddgar  a gwreiddiol  nid  yw  Islwyn  yn 
ol  i’r  un  o feirdd  Cymru.  Ond  er  y dylai’r  bardd  gael  ‘tragwyddol 
ryddid,’  ni  welir  y dydd  y 

‘gorfìfennir  galw  barddas  yn  gelfyddyd.* 

A difíyg  celfyddyd — diffyg  gofal  am  y ffurf — yn  unig  sydd  yn  sefyll 
rhwng  Islwyn  a’r  lle  blaenaf  ar  restr  prif  feirdd  Cymru. 

Lewis  Daron. — Un  o feirdd  Llŷn  oedd  Lewis  Daron,  yn  cymryd 
ei  ertw  oddiwrth  afon  Ddaron.  Blodeuai,  medd  un  hanes,  o 1550  i 1590, 
ond  dywed  y Dr.  Davies  ei  fod  yn  ei  flodau  tua  1500.  Claddwyd 
ef,  meddir,  yn  Llanegwad,  Sir  Gaerfyrddin.  Y mae  ei  ddisgrifiad  o’r 
march  wedi  tynnu  peth  sylw. 

Lewis  Glyn  Cothi. — Yr  oedd  Lewis  Glyn  Cothi,  neu  Lewis  y 
Glyn,  neu  Llywelyn  Glyn  Cothi,  yn  ei  flodau  o tua  1450  hyd  tua  1486. 
Brodor  ydoedd  o Lyn  Cothi  yn  Sir  Gaerfyrddin.  Dywedir  mai  yn  agos 
i Gaio,  sef  ym  mhwll  Tinbyd,  yng  Nghwm  Cothi,  yr  oedd  ei  drigfa. 
Tybla  rhai  ei  fod  yn  ddyn  o sefyllfa  uchel  fel  gŵr  bonheddig.  Beth 
bynnag  am  hynny,  yr  oedd  ef  yn  gydnabyddus  iawn  â holl  foneddigion 
Cymru.  Gwelodd  Lewis  Glyn  Cothi  Ryfeloedd  y Rhosynnau  ; perth- 
ynai  i blaid  y Lancastriaid,  a bu’n  swyddog  milwrol  dan  Jasper,  larll 
Penfro.  Aeth  i Gaer,  meddir,  i geisio  noddfa  rhag  y rhyfel,  a phriod- 
odd  yno,  ond  ysbeiliwyd  ef  o’i  feddiannau  gan  y trigolion,  a 
gorchymynnwyd  iddo  adael  y ddinas.  Wedi  hynny  aeth  i Sir  Fflint  i 
glera,  ac  yno  hefyd  bu’r  Saeson  yn  ei  erlid.  Cafodd  ymgeledd  yn 
Llwydiarth,  ger  Llannerch  y Medd,  ym  Mon,  hyd  esgyniad  Harri  vii., 
ac  yna  dychwelodd  i Gaerfyrddin,  lle  y bu  farw  ; a dywedir  mai  yn 
Abergwili  y’i  claddwyd.  Lewis  Glyn  Cothi  oedd  arwyddfardd  mawr 
ei  oes.  Ef  oedd  y mwyaf  hanesyddol  o feirdd  y bymthegfed  ganrif,  ac 
y mae  mwy  o arwyddfarddoniaeth  yn  ei  waith  nag  yng  ngwaith  neb  o’i 
gydoeswyr.  Casglwyd  a chyhoeddwyd  ei  ganiadau  gan  Tegid  a 
Gwallter  Mechain,  ond  gadawsant  allan  amryw  o bethau  cysíal  â,  neu 
well  na,  dim  a argraffasant.  Yr  oedd  gan  Lewis  lygad  i weled  anian 
yn  ei  lliwiau,  bethbynnag,  fel  y dengys  ariil  i gwpled.  Ceir  hefyd  yn  ei 
farwnadau  lawer  o linellau  tyner  ac  ystyrìaethau  dwys  ar  einioes  dyn  ; 
ond  y mae  ganddo  lawer  o ddarnau  difyr  a chwareus  hefyd.  Y darn 
tyneraf  a phydferthaf  a ganodd  ydyw’r  cywydd  ar  ol  ei  fab  bychan. 

Lewis  Môn. — Fel  y dengys  ei  enw,  brodor  o Fôn  oedd  y bardd 
hwn,  a blodeuai  rhwng  1480  a 1 530.  Y mae  ychydig  o’i  waith  ar  gael, 
ond  ni  wyddys  eto  nemor  ddim  o hanes  y bardd  ei  hun.  Ceir  yn  ei 
gywyddau  rai  cyfíyrddiadau  pur  dlysion. 

Lewis  Morus. — Ganwyd  Lewis  Morus,  Mawrth  12,  1700,  yn 
mhlwyf  Llanfihangel  Tre’r  Beirdd  ym  Môn,  ac  yn  yr  ynys  honno  y treul- 
iodd  y rhan  fwyaf  o’i  oes.  Bu  am  amser  yn  mesur  tir  i foneddigion  yr 

ynys,  ac  wedi  hynny  l)U  yn  Swyddog  y Dollfa  yng  Nghaergybi,  heb  fod 
ymhell  o ‘ greigiau  Grigyll.’  Wedi  hynny  symudodd  ì Geredigion,  lle 
y bu’n  arolygu  tiroedd  a mwngloddiau’r  Brenin,  &c.  Bu  farw  yn 
Mhenbryn  y Barcut,  ger  Aberystwyth,  Ebrill  ii,  1765,  a chladdwyd  ef 
ym  mynwent  Llanbadarn  Fawr.  Yr  oedd  Lewis  Morus  yn  ŵr  hyddysg 
a medrus  mewn  amryw  gelfyddydau  ac  mewn  gwyddoniaeth.  ‘ Dywed- 
ir,’  meddai  golygydd  y Diddanwch  Teuluaiddi  ‘ y medrai  Lewis  Morus 
wneuthur  telyn  a’i  chware,  gwneuthur  llong  a’i  hwylio,  gwneuthur 
cywydd  a’i  ddatgan  gan  dant.’  O holl  fawrion  Môn  nid  y lleiaf,  yn 
ddiau,  oedd  Lewis  Morus.  Y dernyn  tlysaf  o’i  waith  ar  fesur  cywydd 
ydyw  ei  farwnad  ar  ol  ei  nai.  Canwyd  marwnad  Lewis  Morus  gan 
Oronwy  Öwen, 

Llawdden,  a elwid  hefyd  yn  Llawdden  Fardd  ac  leuan  Llawdden. 
Yr  oedd  y bardd  a’r  hynafiaethydd  enwog  hwn  yn  ei  flodau  o 1430  i 
1470.  Ef  a’i  gâr  Grufíydd  ap  Nicolas  Iwyddodd  i gael  Eisteddfod  yng 
Nghaerfyrddin  yn  1451.  Brodor  ydoedd  o Ddyffryn  Llwchwr,  Caer- 
fyrddin,  ond  treuliodd  y rhan  fwyaf  o’i  oes  fel  offeiriad  neu  ryw  swyddog 
eglwysig  ym  Machynîleth.  Yn  ei  hen  ddyddiau  dychwelodd  i’w  fro 
enedigol,  lle  y bu  farw,  a chladdwyd  ef  ym  mynwent  Llandeilo  Tal  y 
Bont.  Canwyd  ei  farwnad  gan  ei  ddisgybl,  lorwerth  Fynglwyd.  Yr 
oedd  Llawdden  yn  fwy  enwog  fel  trefnydd  mesurau  ac  athro  nag  fel 
bardd.  Ef  oedd  cynlluniwr  medrus  ‘ Holl  rolau  gwybodaù  beirdd,’  fel 
y dywed  lorwerth  Fynglwyd.  Ychydig  o ddim  awenyddol  iawn  a 
ganodd  ; efallai  mai  ei  gywydd  mwyaf  dyddorol  ydyw  ei  gywydd  ateb 
i’w  gyfaill  leuan  ap  Hywel  Swrdwal. 

Llywelyn  Goch  ap  Meurig  IIen.— Bardd  o Feirionnydd  oedd 
Llywelyn  Goch,  ac  yn  ei  flodau  rhwng  1340  a 1400.  Trigai  yn  Nannau, 
ger  Dolgellau.  Dywedir  iddo  ennill  serch  Lleucu  Llwyd,  rhiain  nod- 
edig  am  ei  phrydferthwch,  o Bennal,  Meirionnydd.  Y traddodiad  ydyw 
fod  ei  rhieni  yn  gwrthod  i Leucu  gyfeillachu  â’r  bardd,  ac  iddo  yntau 
fyned  i ymdaith  i’r  Deheubarth.  Dywedwyd  wrth  Leucu  fod  Llywelyn 
wedi  marw,  yn  ol  un  hanes,  neu  wedi  ymbriodi  â morwynig  o’r  De,  yn 
ol  hanes  arall,  ac  erbyn  i’r  bardd  ddychwelyd  yr  oedd  hi  wedi  marw 
o dor  calon,  a chyfansoddodd  yntau  gywydd  marwnad  iddi  nad  oes, 
feallai,  mo’i  fath  yn  yr  iaith  ani  angerddoldeb  teimlad.  Canwyd 
marwnad  Llywelyn  Goch  gan  lolo  Goch. 

Llywelyn  ap  Gutyn. — Yr  oedd  Llywelyn  ap  Gutyn  yn  fardd  o 
gryn  deilyngdod,  ac  yn  ei  flodau  rhwng  1460  a 1500.  Dywedir  ei  fod 
hefyd  yn  grythor  i im  o’r  enw  Dafydd  Llwyd  ap  Llywelyn  ap  Gruffÿdd. 
Dyma’r  bardd  fu’n  blino  Gweríyl  Mechain. 

Madog  Benfras. — Blodenai  Madog  Benfras  rhwng  1340  a 1400. 
Un  o Farchwiail  ym  Maelor  Fflint  ydoedd,  a mab  i Ruffydd  ab  lor- 
werth  ab  Einion  Goch,  Sonlli,  ym  Maelor,  a ddisgynnai  o Dudur  Trefor, 
îarll  Henffordd.  Yr  oedd  ei  frodyr  Ednyfed  a LÍywelyn  yn  feirdd,  a’r 

tri  yn  ddisgyblion  i Lywelyn  ap  Gwilym  o Emlyn.  Tan  eu  nawdd  hwy, 
meddir,  y cadwyd  Eisteddfod  ym  Marchwiail  yn  amser  Edward  iii.,  tan 
lywyddiaeth  Arglwydd  Mortimer.  Cymerodd  y tri  brawd  ran  flaenllaw 
yn  y symudiad  i ail  - godi  barddoniaeth  Gymraeg  yn  y bedwaredd  ganrif 
# ar  ddeg.  Yr  oedd  Madog  Benfras  yn  gyfaill  i Ddafydd  ap  Gwilym,  a 
chanodd  farwnad  iddo.  Nid  oes  llawer  o’i  waith  ar  gael. 

Maredydd  ap  Rhys. — Yr  oedd  Maredydd  ap  Rhys  yn  ei  flodau 
tua  1440.  Dywedir  ei  fod  yn  offeiriad  Rhiwabon  yn  Sir  Ddimbych. 
Ef  oedd  athro  barddonol  Daíydd  ab  Edmwnd.  Y mae  un  cywydd  o’i 
waith  wedi  tynnu  sylw,  sef  cywydd  i ‘ Ofyn  Rhwyd  Bysgota,’  lle  mae’n 
cymharu  ei  hun  i Fadog  ab  Ówain  Gwynedd.  Yr  oedd  Maredydd  yn 
un  o’r  beirdd  myfyriol,  a cheir  yn  ei  waith  lawer  o ystyriaethau  ar  fywyd 
ac  angeu. 

Morus  Dwyfach. — Yn  yr  hen  ysgriflyfrau  gelwir  ef  Morice  ap 
Evan  ap  Eigian,  a Morus  ap  leuan  ap  Eingon,  &c.  Tybir  iddo  flodeuo 
o 1540  i 1580.  Brodor  o Lŷn  ydoedd,  a bardd  teulu  yng  Nghefn 
Amwlch.  Claddwyd  ef  ym  mynwent  Penllech. 

Nicander. — Ganwyd  y Parch.  Morus  Williams  ym  mhlwyf 
Llangybi,  yn  Eifionnydd,  yn  1809.  Addysgwyd  efyng  Ngholeg  yr  lesu, 
yn  Rhydychen.  Bu’n  beriglor  yn  Amlwch  ac  yn  Llanrhyddlad  ym 
Môn,  a bu  farw  yn  y lle  olaf  lonawr  3,  1874.  Yn  ei  ddydd  gallai  ddal 
ei  dir  â’r  beirdd  goreu,  megis  Eben  Fardd  a Chaledfryn.  Nid  yw 
yntau,  mwy  na  Chaledfryn,  o’r  un  cyfî  barddonol  ac  Eben,  *ond  y mae 
yn  gyfansoddwr  cywrain  a choeth  dros  ben.  Canai  gywydd  cystal  â 
neb  o’i  gydfeirdd.  Ychydig  heddyw,  hwyrach,  sy’n  gwybod  am 
awdlau  a phryddestau  Nicander,  ond  y mae  llu  o Gymry  eto’n 
gwerthfawrogi  ei  ‘ Ddamhegion  Esop  ar  Gân.’ 

OwAiN  Gwynedd. — Dywedir  mai  Owain  Evan  oedd  enw  priodol 
Owain  Gwynedd.  Blodeuai  rhwng  1540  a 1590,  a chafodd  radd 
pencerdd  yn  ail  Eisteddfod  Caerwys  yn  1568.  Mab  leuan  o Garno 
ydoedd,  medd  un  o ysgriflyfrau  Dafydd  Ellis.  Ni  ellir  casglu  oddi- 
wrth  ei  waith  ei  fod,  fel  y dywed  rhai,  yn  fardd  i Lewis  Owen  y barwn, 
ond  ei  fod  yn  gyfaill  cydstad  â’r  teulu  mewn  urddas.  Bu’n  ymryson  â 
Wiliam  Llŷn.  Dechreu’r  ddadl  oedd  i Wiliam  fyned  i Gaer  Gai,  plas 
a fynnai  Owain  Gwynedd  ystyried  yn  helfa  iddo’i  hun  fel  bardd. 
Ysgrifennodd  Owain  gywydd  gwawdus  i ddweyd  hynny  wrth  Wiliam 
Llŷn,  a chafodd  gywydd  yn  ateb.  Parodd  yr  ymddadlu  hwn  chwech  o 
gywyddau  cywrain,  tri  gan  bob  un.  Ychydig  iawn  o waith  Owain 
Gwynedd  sydd  mewn  argraff,  ond  y mae  amryw  ddarnau  o’i  waith  ar 
gael  mewn  llawysgrifau. 

Robert  AP  Gwilym  Ddu.— Uu  o feirdd  Arfon  ydoedd  Robert 
Williams,  neu  Robert  ap  Gwilym  Ddu,  o’r  Betws  Fawr.  Ganwyd  ef 
yn  1767,  a bu  farw  Mehefin  11,  1850.  Amaethwr  ydoedd  o ran  ei 

alwedigaeth,  ond  yr  oedd  hefyd  yn  hynafiaethydd,  yn  gerddor,  ac  yn 
fardd.  Fel  bardd  saif  ymhlith  goreuon  ei  oes.  Ychydig  oedd  a wnelo 
ef  â’r  Eisteddfod,  ac  ni  ddaeth  ymgais  am  wobr  ond  unwaith,  hyd  y 
gwyddys,  i gloffi  ei  awen  ef.  Canodd  rai  cywyddau  ac  englynion 
penigamp,  a chyfansoddodd  amryw  emynnau  nad  oes  eu  gwell  yn  y 
Gymraeg.  Nid  oes  cynulleidfa  yng  Nghymru  heb  wybod  am 

‘ Mae’r  gwaed  a redodd  ar  y Groes 

0 oes  i oes  i’w  gofio  ; 

Rhy  fyr  yw  tragwyddoldeb  llawn 

1 ddweyd  yn  lawn  am  dano.’ 

Cyhoeddwyd  ei  waith  barddonol  gan  Caledfryn  yn  1841,  mewn  cyfrol 
o’r  enw  ‘ Gardd  Eifion.’  Cadwai  Robert  ap  Gwilym  Ddu  safon  uchel 
o’i  ílaen  bob  amser,  a phrin  y mae  cyfrol  o farddoniaeth  yn  yr  iaith  â 
chyn  lleied  o us  ynddi  a ‘ Gardd  Eifion.’ 

Robin  Ddu. — Yr  oedd  Robin  Ddu  o Fôn  yn  fardd  galluog,  ac  yn 
ei  flodau  tua  chanol  y bymthegfed  ganrif.  Y mae  amryw  ddarnau  o’i 
waith  ar  gael,  mewn  llawysgrifau,  ond  ni  wyddys  eto  ddim  o hanes  y 
bardd  ei  hun. 

Rhys  Cain. — Yr  oedd  Rhys  Cain  yn  fardd  awenyddol,  yn 
lluniedydd  cywrain,  ac  yn  achwr  dysgedig.  Disgybl  i Wiliam  Llŷn 
oedd,  ac  yn  ei  flodau  tua  1580.  Dywed  rhai  mai  brodor  o Draws- 
fynydd,  ym  Meirion,  ydoedd,  ond  tybia  ereill,  gyda  llai  o debygolrwydd, 
mai  un  o Fechain  Is  Coed,  yn  Nhrefaldwyn,  oedd.  Anodd,  hyd  yn 
hyn,  yw  gwybod  i sicrwydd  pa  un  o’r  ddwy  afon  Gain  a roddodd 
fenthyg  ei  henw  i’r  bardd.  Pa  fodd  bynnag,  dywedir  iddo  dreulio  y 
rhan  fwyaf  o’i  oes  yn  nhref  Croesoswallt,  lle,  medd  rhai,  y bu  Wiliam 
Llŷn  yn  weinidog,  ac  iddo  gael  llawer  o lyfrau  ei  athro  ar  ol  marw  y 
bardd  hwnnw.  I)ywedir  iddo  arlunio  dioddefaint  y groes,  a thaenodd 
y Calfiniaid  enllib  am  dano,  gan  ddweyd  mai  eilunaddolwr  ydoedd. 
Canodd  yntau’r  englyn  a ganlyn  : — 

‘ Yr  annuwiol  ffôl  a ffy — poen  alaeth 
Pan  welo  lun  lesu, 

Llunied  ef  os  gwell  hynny, 

Llun  diawl  ymhob  lle’n  ei  dy.’ 

Canodd  farwnid  i Wiliam  Llŷn  ar  ddull  marwnad  Wiliam  ei  hun  i 
Ruffydd  Hiraeihog. 

Rhys  Goch  Eryri. — Yr  ocdd  Rhys  Goch  Eryri,  neu  Rhys  ap 
Dafydd,  yn  ẃr  bonheddig  tiriog,  yn  canu  ar  ei  fwyd  ei  hun.  Saif 
Hafod  Garegog,  ei  dreftadaeth,  yn  agos  i Bont  Aberglaslyn,  Sir 
Gaernarfon.  Yr  oedd  Rhys  yn  gydoeswr  ag  lolo  Goch,  Sion  Cent, 
Dafydd  Nanmor,  Claddwyd  ef,  meddir,  ym  mynwent  Bedd 

Gelert,  Bu’n  dipyn  o ymryson  rhyngddo  a Sion  Cent.  Yr  oedd  Rhys 
Goch  wedi  yfed  o ddysgeidiaeth  y Cabalistiaid  a gyrhaeddodd 
Forgannwg  yn  niwedd  y bedwaredd  ganrif  ar  ddeg,  neu  ddechreu  y 
bymthegfed,  ac  ymosododd  Sion  Cent  arno  am  dderbyn  y grefydd 
newydd,  a chanu  iddi.  Nid  oes  rhyw  lawer  o swyn  yng  ngwaith  Rhys 
Goch  fel  rheol,  ac  nid  yw  yn  debyg  ei  fod  wedi  canu  llawer.  Hwyrach 
mai’r  mwyaf  diddorol  o’i  gywyddau  ydyw’r  un  i’r  llwynog,  yn  erfyn 
arno  ladd  y paen  a anfonasai  Dafydd  Nanmor  i gyrchu  Gwen  o’r  Ddol. 

Rhys  Jones. — Ganwyd  Rhys  Jones  yn  1713.  Ef  oedd  fab  ac 
etifedd  John  Jones,  o’r  Blaenau,  yn  agos  i Ddolgel’au.  Ei  fam  oedd 
Sioned,  merch  Huw  Puw,  Garthmaelan,  yrn  mhlwyf  Dolgellau. 
Cafodd  Rhys  ei  addysg  yu  Nolgellau,  ac  wedi  hynny  yn  yr  Amwythig. 
Bwriedid  ei  ddwyn  i fyny  i’r  gyfraith,  ond  ataliwyd  hynny  pan  fu  ei 
dad  farw  yn  1731.  Dychwelodd  adref,  a bu  íyw  ar  ei  foddion  a’i  dir  ei 
hun  nes  cyrraedd  yr  oedran  mawr  o 88.  Bu  farw  Chw^efror  14,  1801,  a 
chladdwyd  ef  yn  eglw’ys  Llanfachreth.  Er  nas  gellir  rhestru  Rhys 
Jones  yn  gydradd  â’i  flaenoriaid  na’i  ddilynwyr  mewn  dawn  a chel- 
fyddyd  farddonol,  eto  saif  yn  uchel,  yn  enwedig  mewn  serth  a gogan. 
Credir  mai  ei  ‘ Ystyriaetli  ar  Oes  Dyn  ’ ydyw  y dernyn  goreu  a 
gyfansoddodd.  Ond  y gwaith  a enillodd  iddo  enwogrwydd  oedd 
cyhoeddi  ‘ Gorchestion  Beirdd  Cymru  ’ yn  1773,  ac  am  hynny  yn  fwy 
na  dim  arall  y cedwir  ei  enw  ar  gof. 

SiÔN  Brwynog. — Perchennog  Brwynog,  ger  Llaníìlewyn,  ym 
Môn,  ©edd  Siôn  Brwynog,  neu  Siôn  ap  Hywel  ap  Llywelyn  ab  Ithel, 
ac  yno  y trigai.  Blodeuai  tua  1550,  ac  yr  oedd  yn  fardd  awenyddol  a 
chywrain.  Gelwir  ef  weithiau  ‘ Y Cardiwr  Du.’  Bu  ymryson 
barddonol  rhyngddo  a Grufifydd  Hiraethog,  a dywedir  iddo  ysgrifennu 
hanes  Tair  Talaith  Cymru.  Y mae  awdl  farwnad  Siôn  Brwynog  i 
Harri  viii.  yn  awenyddol,  cywrain,  a dysgedig. 

Siôn  Cent. — Anodd  ydyw  casglu  hanes  cywir  Siôn  Cent,  neu  y 
Dr.  Siôn  Cent  fel  y’i  gelwir  weithiau,  gan  fod  cynifer  o chwedlau  wedi 
eu  llunio  am  dano.  Dywed  hen  ysgrif  yn  y BiytJion  mai  doctor 
diwinyddiaeth  a gweinidog  plwyf  Cent,  yn  sir  Henfifordd,  oedd  ef,  ond 
tybia  rhai  ei  fod  o blwyf  Cent  yng  Ngwent.  Bu’n  ymryson  â Rhys 
Goch  Eryri  yng  nghylch  materion  crefydd,  ac  yr  oedd  yn  ei  flodau, 
mae’n  debyg,  tua  1430.  Yr  oedd  >n  ddyn  duwiol,  yn  canfod 
anwireddau  ei  oes,  ac  yn  fifyddlon  i Eglwys  Rufain  ar  y decbreu,  ond 
dywedir  iddo  ymuno  â disgyblion  Wiclifif,  neu’r  Lolardiaid  fel  y’u 
gelwir,  yn  y diwedd.  Y mae  llawer  o’i  waith  barddonol  ar  gael,  a 
chryn  dipyn  o hono  mewn  argrafif.  Ef  oedd  y mwyaf  o feirdd  crefyddol 
ei  oes,  a daeth  ag  elfen  newydd  i mewn  i farddoniaeth  Cymru.  Canu 
i ryfel,  serch,  a natur,  a wnai  beirdd  Cymru  o’r  blaen,  ond  o ddechreu 
y bymthegfed  ganrif  ymlaen  ceír  barddoniaeth  fwy  meddylgar.  Nid 
yw  Siôn  Cent  erioed  wedi  cael  clod  am  y darnau  clysion  sydd  yn  ei 
waith. 

SiÔN  Phylip. — Mab  i Phylip  Siôn,  o’r  Hendre  Fechan,  ym 
mhlwyf  Llandannwg,  Dyffryn  Ardudwy,  oedd  Siôn  Phylip,  a dywedir 
mai  ef  oedd  bardd  teulii  Cors  y Gedol  a Nannau.  Ystyrrid  ef  yn 
hyddysg  mewn  tair  iaith,  y Gymraeg,  y Saesneg,  a’r  Ladin.  Trigai 
ym  xMochras,  fferm  sydd  yn  ynys  pan  gwyd  y llanw’n  uchel,  gyferbyn 
a Llanfair,  Meirionydd.  Bu  Siôn  Phylip  yn  ymryson  ag  amryw  feirdd 
yn  ystod  ei  oes,  ym  mhlith  eraill  â Siôn  Tudur,  ac  Edmwnd  Prys.  Yr 
oedd  cyn  hired  ei  wynt  a’r  archddiacon  clodfawr,  ac  yn  ddigon  o ddyn 
i dynnu  torch  ag  ef.  Fel  beirdd  eraill  ei  oes  arferai  glera  cryn  lawer, 
sef  ymweled  â boneddigion  ei  wlad,  a pharhaodd  wrth  y difyrwaith 
hwnnw  hyd  nawn  ei  ddydd.  Ei  daith  olaf  oedd  i Sir  Fôn  yn  1620, 
pan  yn  hen  ŵr  yn  77  mlwydd  oed.  Wrth  ddychwelyd  adref  boddodd 
Siôn  Phylip  ym  Mhwllheli,  a rhwyfwyd  ei  gorff  drosodd  i Landannwg, 
yn  ymyl  ei  gartref,  i’w  gladdu.  Yr  oedd  ei  fab  Gruffydd  yn  y cwch,  a 
chyfansoddodd  yr  englyn  a ganlyn  : 

‘ O fwynion  ddynion,  bob  yn  ddau — cyfarwydd 
Cyd-fwriwch  y rhwyfau  ; 

Tynnwch  ar  draws  y tonnau, 

A’r  bardd  trist  yn  ei  gist  gau.’ 

Cyfansoddwyd  amryw  farwnadau  i Siôn  Phylip,  a chasglwyd  hwy 
ynghyd  gan  ei  fab  Gruffydd.  Y fwyaf  diddorol  ydyw’r  eiddo  Edmwnd 
Prys,  lle  y dywed  fod  y bardd  yn  ddisgybl  i Ruffydd  Hiraethog  ; ond 
feallai  mai’r  enwocaf  ydyw’r  eiddo  leuan  Llwyd.  Gwaith  goreu  a 
mwyaf  adnabyddus  Siôn  Phylip  ydyw  ei  gywydd  i ‘ Wylan  y Môr.’ 

SiÔN  Tudur. — Yr  cedd  Siôn  Tudur  yn  un  o’r  beirdd  awenyddol, 
ac  yn  ei  flodau  tua  1580.  Gelwir  ef  yn  y Records  of  Denbigh  yn  ‘ John 
Tudor  of  the  Choral  of  St.  Asaph,’  ond  dywed  hanes  arall  mai  John 
Lloyd  oedd  ei  enw  bedydd.  Yn  Wigfair,  ger  Llanelwy,  yr  oedd  yn 
byw.  Tybir  mai  brodor  o Lansannan  ydoedd,  ac  mai  ef  oedd  bardd 
teulu  John  Conway  o Fodrhyddan.  Ei  athro  barddonol  ydoedd  Gruffydd 
Fliraethog,  a graddiwyd  ef  yn  biifardd  yn  Eisteddfod  Caerwys,  1568, 
Bu  farw  yn  y Wigfair,  yn  1602,  a chladdwyd  ef  yn  Llanelwy.  Canwyd 
ei  farwnad  gan  Edward  ap  Ralff.  Yr  oedd  SiônTudur  yn  achwr  campus 
heblaw  ei  fod  yn  fardd  da.  Efallai  niai  ei  gywyddau  goreu  ac  enwocaf 
ydyw’r  cywydd  i ladd  ar  y beirdd  am  ddyfeisio  achan,  a’r  cywydd  i’r  Dr. 
Morgan  i ofyn  am  gopi  o’r  Beibl,  ond  y mae  ganddo  amryw  darawiadau 
da  mewn  rhai  ereill,  megis  yn  y farwnad  i Syr  Siôn  Salsbri.  Canodd 
hefyd  amryw  gywyddau  serch  tlysion. 

Talhaearn. — Ganwyd  John  Jones  yn  Llanfair  Talhaearn,  lonawr 
19,  1810.  Asiedydd  oedd  ei  dad,  ond  cadwai  dafarn  hefyd.  Dygwyd 
y bardd  i fyny  fel  arch  - adeiladydd,  a symudodd  i Lundain  er  dilyn  ei 
grefft  yno  yn  1843.  Buam  amser  yng  ngwasanaeth  Sir  foseph  Paxtoi), 
a bu’n  arolygu  amryw  adeiladau  enwog,  megis  palasdai  y Barwn  Roths- 
çhild  yn  Mentmore  a Pharis,  a’r  Palas  Grisial.  Bu  ym  Mharis  am  dair 

blynedd,  ac  oherwydd  y droedwst  bu  raid  iddo  ddychwelyd  i’w  hen  gar- 
tref  yn  Llanfair.  Yno  y bu  farw  Hydref  17,  1869.  Yr  oedd  Talhaearn 
yn  wladgarwr  selog,  ac  yn  gymhwynaswr  da  i lawer  o’i  gydwladwyr. 
Enillodd  le  mawr  hefyd  fel  arweinydd  Eisteddfodol.  Y mae  llawer 
iawn  o brydferthwch  a chywreinrwydd  yn  nghaneuon  goreu  Talhaearn, 
ac  yn  y gwaith  o gyfansoddi  geiriau  ar  gyfer  alawon  Cymreig,  nid  yw 
hyd  yn  oed  Ceiriog  yn  feistr  arno. 

Tomas  Prys. — Mab  oedd  y Capten  Tomas  Prys  i’r  enwog  Ddr.  Elis 
Prys,  a elwid  ‘y  Doctor  Coch,’  o Blas  lolyn,  ym  mhlwyf  Ysbyty  Ifan, 
Sir  Ddimbych.  Yr  oedd  yn  byw  ryw  dro  rhwng  1538  a 1634,  ond  ni 
wyddys  yn  sicr  pa  bryd.  Gwelodd  lawer  o’r  byd  ; yr  oedd  yn  fìlwr 
dewr  ac  anturiaethus  hehlaw  f)od  yn  fardd  da.  Pan  oedd  y Frenhines 
Elizabeth  yn  adolygu  ei  byddinoedd  yn  Tilbury,  yr  oedd  Tomas  Prys 
yno  yn  gwasanaethu  fel  swyddog  milwrol.  Etifeddodd  dir  ei  dad,  a 
chafodd  drwy  hynny  ddigon  d fodd  i b orthi  ei  duedd  i grwydro  hyd  a 
lled  y ddaear.  Fel  ei  dad,  yr  oedd  Tomas  Prys  yn  gyfaill  mawr  i’r  beirdd. 
Y mae  ei  farddoniaeth  yn  llawn  arabedd,  donioldeb,  a gwawd  ; ond 
gallai  hefyd  ganu  yn  y cywair  lleddf  gyda  gwir  deimlad.  Un  o’r  rhai 
mwyaf  diddorol  o’i  gywyddauyw’r  un  lle  mae’n  disgrifio’i  hun  yn  prynu 
llong,  gan  roi  hanes  y fordaith.  Y mae’r  cywydd  hwn  yn  llawn  o’r 
terraau  morwrol  a arferid  gynt.  Ceir  cyfeiriadau  hynod  o dlysion  mewn 
darnau  ereill,  yn  enwedig  ei  gywyddau  serch  a’i  farwnadau. 

Tudur  Aled, — Yr  oedd  Tudur  Aled  yn  ei  flodau  tua  1495.  Ef 
oedd  prifardd  addefedig  ei  oes  yng  Ngwynedd  a Phowys  ar  ol  marw  ci 
ewythr  a’i  athro  Dafydd  ab  Edmwnd.  Preswyliai  ar  fin  afon  Aled,  yng 
Ngarth  Geri  Chwibren,  Llansannan,  a chymerodd  ei  enw  barddonol 
oddiwrth  yr  afon  honno.  Dy wedir  weithiau  ei  fod  yn  fynach  o urdd  Sant 
Ffiansis,  a gellir  casglu  hynny  oddiwrth  y farwnad  iddo  gan  Ruffydd  ab 
leuan.  Yr  oedd  Tudur  Aled  yn  bleidiwr  gwresog  i Syr  Rhys  ap  Tomas 
o Ddeheubarth  yn  ei  ymdrech  i gael  larll  Rismwnt,  sef  Harri  vii.  wedi 
hynny,  i orsedd  Prydain,  a chanodd  lawer  o glod  i Syr  Rhys  am  ei 
wrhydri  milwrol.  Ef  hefyd  oedd  athro  barddonol  Gruffydd  Hiraethog, 
a phencerdd  cadeiriog  Eisteddfod  gyntaí  Caerwys  yn  1524,  Tybir  iddo 
farw  yn  1525,  a dywedir  mai  yn  Nhre’r  Brodyr,  yng  Nghaerfyrddin,  y 
claddwyd  ef ; ond  awgryma  Lewis  Môn  yn  ei  farwnad  iddo  mai  yn  Llan 
Faes  y claddwyd  ei  awen,  beth  bynnag  : 

‘ Ac  yn  Llan  Faes  gwinllan  fydd 
Y trig  awen,  tragywydd,’ 

Yr  oedd  Tudur  Aled  yn  ẃr  o ddysg  a gwybodaeth  gyffredinol,  fel  y 
dengys  ei  waith.  Drwy  ei  awdurdod  ef  cadarnhawyd  y rheolau  ynglŷn 
â’r  mesurau  a’r  gynghanedd  yn  Eisteddfod  Caerwys ; a gelwid  hwynt 
wedi  hynny  ‘ Rheolau  Tudur  Aled.’  Am  Dudur  Aled  fel  bardd,  nid 
hawdd  ydyw  pasio  barn  arno.  Diameu  iddo  ysgrifennu  rhai  o’r  llinellau 
goreu  yn  yr  iaith  ; ond  fel  y rhelyw  o’r  beirdd  y mae’n  ail  adrodd  yr  un 

syniadau  drosodd  a throsodd,  a’r  rheini  weithiau  yn  syniadau  digon 
cyíìfredin.  Eto,  er  hyn,  diameu  ei  fod  yn  gweld  yn  ddyfnach  i natur 
dyn  na’r  rhan  fwyaf  o’r  beirdd,  a chan  fod  ei  gynghanedd  hefydyn  gref, 
fe  enillodd  le  uchel  yn  eu  plith.  Yn  wir,  fe’i  beiir  weithiau,  ac  nid  heb 
achos,  am  addoli  gormod  ar  gynghanedd.  Fel  y rhai  a wna  hynny, 
ceir  ef  yn  arfer  cynghanedd  groes  o hyd  o hyd  ; gan  dybio’n  ddiau  nad 
da  lle  gellir  gwell,  ac  mai’r  groes  yw’r  oreu  o’r  cynghaneddion.  Ond 
trwy  hyn  fe  gyll  mewn  amrywiaeth  ; a chyll  hefyd  y gallu  i ystwytho 
iaith  a mydr  at  ei  bwrpas.  Felly  nid  rhyfedd  mai’r  argrafî  a ddyry  ei 
waith  yn  fynych  ar  y darllenydd  ydyw  fod  ganddo’r  llinellau  goreu  sydd 
ddichon  eu  cael,  ond  nad  ydynt  rywsut  yn  uno’n  naturiol  i gynhyrchu 
cyfanwaith  prydferth.  Tuedd  y gynghanedd,  wrth  gwrs,  ydyw  tynnu 
sylw  at  y llinell,  a cholli  golwg  ar  y gerdd.  Nid  oes  un  bardd  erioed  wedi 
cyfansoddi  cymaint  o linellau  enwog  ag  a wnaeth  Tudur  Aled  ; y mae 
ei  waith  yn  pelydru  oll  â hwynt,  Nid  llawer  o farddoniaeth  natur  sydd 
ganddo,  er  bod  weithiau  rai  tarawiadau  pur  odidog.  Y mae  ei  ddis- 
griíìad  o’r  march  yn  un  o’r  darnau  mwyaf  enwog  o’i  fath  yn  yr  iaith  ; 
barna  Gwallter  Mechain  ei  fod  yn  werth  ei  gymharu  â darluniadau 
Homer  a Yirgil  o’r  un  sylfon.  Canodd  Tudur  Aled  lawer  o gywyddau 
moliant  i bendeíìgion,  ac  ystyrrid  ei  fod  yn  rhagoriyn  hyn.  Ond  efallai 
mai  fel  marwnadwr  y mae  yn  fwyaf  enwog. 

WiLiAM  Cynwal. — Trigai  Wiliam  Cynwal  ym  Mhenmachno,  Sir 
Gaernarfon,  ac  yr  oedd  yn  ei  flodau  o 1560  i 1600.  Ni  wyddys  ddim 

0 hanes  ei  fywyd,  ond  y mae’n  enwogoblegid  yr  ymryson  a fu  rhyngddo 
a’r  Archddiacon  Piys.  Dechreu’r  ddadl  oedd  i Wiliam  addaw  rhoi  bwa 

1 Rys  Wyn,  hen  ŵr  o Fur  y Castell.  Ond  gan  na  welai  Rys  mo 
Wiliam  yn  cyflawni  ei  addewid  mewn  amser,  dymunodd  ar  i Edmwnd 
Prys  ganu  cywydd  i ofyn  y bwa  ; a chancdd  yntau  ‘ Gywydd  i Rys  Wyn 
i ofyn  bwa  Wiliam  Cynwal.’  Atebodd  Wiliam  gyda  chywydd  ‘ í esgus- 
odi  ac  i roi  nag  am  y bwa,’  gan  ddweyd  mai  rhodd  iddo  ef  ei  hun  oedd 
y bwa,  ac  nad  oedd  ganddo  hawl  i’w  roi.  Bu  deuddeg  cywydd  rhyng- 
ddynt,  chwech  gan  bob  un,  ac  yna  canodd  Edmwnd  Prys  dri  chywydd 
am  un  i Wiliam,  ond  canodd  Wiliam  iddo  yntau  dri  chywydd  am 
danynt.  Yna  canodd  yr  Archddiacon  i Wiliam  naw  am  ei  dri ; ond 
canodd  yntau  naw  am  danynt.  Wedi  hynny,  gyrrodd  Edmwnd  Prys 
lythyr  i ddweyd  yr  anfonai  ef  dri  naw  i Wiliam  Cynwal,  a deehreuodd 
eu  cyfansoddi ; ond  ar  ddiwedd  yr  unfed  ar  bymtheg  ohonynt  daeth  gair 
iddo  farw  o Wiliam  Cynwal.  Yna  canodd  yr  Archddiacon  gywydd 
marwnad  i’w  wrthwynebydd  ar  ddull  ymddiddan  rhyngddo  a’r  gennad 
yn  cwyno  colled  y fath  fardd  godidog.  Am  Wiliam  Cynwal  fel  bardd, 
dywed  Goronwy  Owen  ; ‘ Nid  hen  ddyn  dwl  oedd  yr  Archddiacon,  ag 
ystyried  yr  amser  yr  oedd  yn  byw  ynddo  ; eto,  yr  wyf  yn  cyfrif  Mr. 
Cynwal  yn  well  bardd,  o ran  naturiol  anian  ac  athrylith,  ond  bod 
Edmwnd  yn  rhagori  mewn  dysg.  Nid  oedd  Cynwal  druan  (ysgolaig 
bol  clawdd)  ond  megis  yn  ymladd  â’r  dyrnau  moelion  yn  erbyn  tarian  a 
llurig.’  Ond  rhaid  addef  bod  Goronwy  Owen  yn  camgymeryd  yn  hyn  5 

nid  oedd  Wiliam  Cynwal  hanner  cystal  bardd  ag  Edmwnd  Prys,  fel  y 
gellir  gweled  wrth  gymharu  eu  gwaith.  Ychydig  o werth  fel  rheol  sydd 
yng  nghywyddau  ymryson  Wiliam  Cynwal,  ond  y mae  rhai  Edmwnd 
Prys  yn  llawn  gemau. 

WiLiAM  Llyn  ydoedd  prifardd  Eisteddfod  Caerwys  yn  1568,  ac 
un  o’r  beirdd  goreu  ymhob  oes.  Nid  oes  fawr  ddim  o hanes  ei  fywyd 
ar  gael.  Ganwyd  ef  ym  mhlwyf  Llangian,  yn  Llŷn,  yn  1535. 
Dywedir  mai  Wiliam  Ówen  oedd  ei  enw  priodol,  a bod  perthynas 
rhyngddo  a theulu  Cefn  Amwlch.  Digon  tebyg  ei  fod  o deulu  da, 
oblegid  yr  oedd  ganddo  fodd  i gael  yr  addysg  oreu  ; a thybir  iddo 
raddio  yn  M.A.  yng  Nghaer  Grawmt.  Dywedir  gan  rai  iddo  gymryd 
urddau  eglwysig,  a’i  fod  yn  fìcer  Croesoswallt,  ond  anghywir  yw  hynny. 
Nid  ficer  Croesoswallt  mo  Wiliam  Llŷn,  ac  yn  1580,  ar  y dydd  olaf  o 
Awst  y bu  íarw,  nid  yn  1587,  fel  y prawf  y gofrestr  yng  Nghroesoswallt. 
Yno  y bu  farw,  ac  yno  y’i  claddwyd.  Oddiwrth  ei  ewyllys,  a ddargan- 
fuwyd  yn  ddiweddar,  y mae’n  amlwg  mai  bardd  yn  unig  oedd  Wiliam 
Llŷn,  ac  mai  ar  ei  awen,  i raddau  pell  beth  bynnag,  yr  oedd  yn  byw. 
Gruffydd  Iliraethog  oedd  ei  athro  barddonol,  ac  yr  oedd  Edmwnd 
Prys  yn  ddisgybl  iddo  yntau.  Nid  oes  neb  wedi  ysgriíennu’n  fwy 
naturiol  a hyawdl  mewn  cynghanedd  na  Wiliam  Llŷn,  ac  y mae  ei 
liaws  marwnadau  ymysg  rhai  goreu’r  iaith.  Testynau  prudd,  gan 
mwyaf,  oedd  ganddo ; ac  er  ei  fod  yn  ail  adrodd  ei  hun  yn  fynych,  eto 
gwna  hynny  gyda  rhyw  newydd-deb — rhyw  oleu  newydd  ar  y syniad. 
Ei  hoff  bwnc  oedd  prinder  einioes.  Nid  oedd  neb  mwy  byw  na  Wiliam 
Llŷn  i gyfrinach  neu  ddirgelwch  bywyd.  Ond  er  mai  prudd  yw’r 
bardd  yn  gyffredin,  fe  geir  ganddo  hefyd  ambell  gyífyrddiad  ysgafn. 
Ei  weithiau  goreu  ydyw  Marwnad  Grufîydd  fiiraethog  a Marwnad  Syr 
Owain  ap  Gwilym.  Cyfrifir  William  Llŷn  y bardd  rhagoraf  yn  y 
cyfnod  rhwng  Dafydd  ap  Gwilym  a Goronwy  Owain.  Ac  heblaw  bod 
yn  fardd  rhagorol,  yr  oedd  yn  achwr  celfydd,  ac  ysgrifennodd  lawer  o 
waith  arall — ymhlith  hynny  eirlyfr  Cymraeg  y gwnaed  cryn  ddefnydd  o 
hono  gan  y Dr.  Davies,  o Fallwyd,  cyn  cyhoeddi  o’r  gŵr  hwnnw 
ei  eirlyfr  Cymraeg  a Lladin.  Canwyd  marwnad  i Wiliam  Llŷn  gan  ei 
ddisgybl  Rhys  Cain,  ac  hefyd  gan  Siôn  Phylip. 

W1LIA.M  Phylip. — Dywed  rhai  mai  brawd  i Siôn  Phylip  oedd 
Wiliam  Phylip,  ond  y mae  ereill  yn  gwadu  hynny.  Ymddengys  bod 
rhyw  anhawster  i benderfynu  amseriad  teulu  Sion  Phylip.  Dywedir 
i Wiliam  farw  yn  1669,  naw  mlynedd  a deugain  ar  ol  Siôn,  ac  yr  oedd 
Siôn  yn  77  oed  yn  marw  yn  1620.  Arhosodd  Wiiliam  yn  yr  Hendre 
Fechan,  ac  ef  oedd  etifedd  y stâd.  Ef,  meddir,  oedd  bardd  teulu  Cors 
y Gedol.  Oherwydd  iddo  gynganeddu  molawd  i’r  Brenin  Siarl  i., 
gyrrwyd  ef  o’i  gartref  gan  filwyr  Cromwel.  Llosgwyd  yr  Plendre 
Fechan  hyd  lawr,  a ífodd  yntau  i’r  mynyddoedd.  Profir  hyn  yn  ei 
bedwar  englyn,  ‘ Ffarwel  i Hendre  Fechan.’  Claddwyd  ef  yn  Eglwys 
Llanddwywe.  Ysgrifennodd  un  cywydd  nodedig.  Aeth  i ymweled  a’i 

gyfaill  Wmffra  Dafydd  ab  Ifan,  clochydd  Llan  Bryn  Mair,  ac  yn  agos 
i’r  pentref  gofynnodd  i fachgen  ddangos  y tŷ  iddo.  Heb  yngan  gair 
arweiniodd  y bachgen  ef  i’r  fynwent,  a chan  ddangos  bedd  newydd 
dywedodd,  ‘ Dyma  dŷ  Wmffre  Dafydd  ab  Ifan.’  Aeth  Wiliam  i fyfyrio 
ar  y digwyddiad,  a chyfansoddodd  ‘ Gywydd  y Bedd.’ 

WiLiAM  Wyn  o Langynhafal. — Mab  i Robert  Wynn,  o Faes  y 
Neuadd,  ym  Meirionnydd,  oedd  y Parch.  William  Wynn,  a’i  fam  oedd 
Margaret,  merch  Robert  Llwyd,  o’r  Ragat.  Ganwyd  ef  yn  1704. 
Gorffennodd  ei  addysg  yng  Ngholeg  yr  lesu,  Rhydychen,  lle  y gradd- 
iodd  yn  M.  A.,  ac  etholwyd  ef  yn  gymrawd  o Goleg  yr  Holl  Eneidiaa. 
Cafodd  íìceriaeth  Llan  Bryn  Mair  yn  1740,  ond  cyfnewidiodd  yn  1747 
am  ficeriaeth  Manafon,  ac  yn  ddiweddarach  cafodd  reithoriaeth 
Liangynhafal,  yn  Sir  Ddimbych.  Bu  farw  lonawr  22,  1760, 

a chladdwyd  ef  ym  mynwent  Llangynhafal,  lle  dywedir  bod  beddgist, 
a thri  englyn  diawen  yn  gerfiedig  arno,  yn  dynodi  ei  fedd.  Ni 
chyhoeddwyd  gwaith  Wiliam  Wyn  erioed  ar  ei  ben  ei  hun.  Canodd  ar 
ddull  Lewis  Morus  gan  mwyaf ; ei  ‘ Gywydd  y Farn  ’ yw’r  unig  waith 
dwys  a diwegi  a gyfansoddodd.  Y mae  hwn  yn  chwaethus,  ac  yn 
awenyddol,  ac  y mae  ynddo  rai  llinellau  cryfion  a meistrolgar  iawn. 
Yr  oedd  Wiliam  Wyn  yn  un  o’r  tri  fu’n  astudio’r  hen  feirdd  yn  fanwl 
yn  yr  oes  honno ; Goronwy  Owen  ac  leuan  Fardd  oedd  y ddau  arall, 
ac  yr  oeddynt  oll  yn  ddisgyblion  i Lewis  Morus.  Trwy  eu  llafur  hwy 
i raddau  mawr  y rhoddwyd  ail  fywyd  i hen  lenyddiaeth  a hen  iaith 
pendefigion  Cymru  gynt ; ond  parchent  hefyd  dafodiaith  gyffredin  y 
bobl. 

